Londons Džeks

Baltais Ilknis

Baltais Ilknis

Pirmā daļa PIRMATNĪBA

I NODAĻA PA MEDĪJUMA PĒDĀM

Drūms tumšu egļu mežs no abām pusēm cieši iekļāva aizsalušās upes stigu. Vējš nesen bija notraucis balto sarmas tērpu no kokiem, un dziestošajā dienas gaismā tie stāvēja melni un draudīgi, paliekušies cits pret citu. Pār zemi valdīja bezgalīgs klusums. Pati zeme visapkārt bija viens vienīgs tukšums, nedzīva, bez kustības, tik vientuļa un tik auksta, ka tās būtībā pat vairs nejautās skumjas. Tajā viedās tāda kā smaida nojausma, taču šis smaids bija briesmīgāks par skumjām — tas bija smaids bez prieka, sfinksas smaids, stindzinošs kā sals un nežēlīgs savā nemaldīgumā. Pati valdonīgā, visam pāri stāvošā mūžmūžīgā gudrība smaidīja par dzīves nīcīgumu un visa dzīvā veltīgajiem pūliņiem. Tā bija Pirmatnība, mežonīgā Ziemeļzemes Pirmatnība ar ledū sastingušu sirdi.

Un tomēr te bija dzīvība — par spīti visam, šajā novadā kustējās dzīvas būtnes. Pa aizsalušās upes stigu smagi brida vilkiem līdzīgu suņu vērdze. Dzīvnieku iz- pūrušos kažokus klāja sarma. Tikko no mutes izplūdusī elpa tūdaļ sasala gaisā, un izveidojušies garaiņu mutu- līši nogula pār suņu augumiem sala kristāliņu veidā. Suņi bija iesprādzēti ādas aizjūgos, un ādas siksnas tos saistīja ar nartām, kas vilkās aizmugurē. Nartām slieču nebija. No biezas bērza tāss darinātas, tās gulās sniegā ar visu apakšpusi. Nartu priekšgals bija uzritināts augšup, lai labāk šķeltu un spiestu lejup irdenā sniega vālu, kas slējās tām pretī kā paisuma vilnis. Cieši piesaitēta, uz nartām gulēja gara, šaura kaste. Kamanās bija salikts vēl arī šis tas cits — segas, cirvis, kafijkanna un cepamā panna, taču galvenā krava, kas aizņēma gandrīz visu platību, bija šī garā, šaurā kaste.

Suņiem pa priekšu, smagi cilādams kājas, brida vīrs platās sniegkurpēs. Aizmugurē brida otrs cilvēks. Nartās, kastē, gulēja trešais, kura pūliņi jau bija beigušies, — cilvēks, kuru Pirmatnība bija pārspējusi un pieveikusi un kurš vairs nekad nespēs ne kustēties, ne cīnīties.

Mežonīgā Pirmatnība necieš nekādu kustību. Dzīvība to aizvaino, jo dzīvība nozīmē kustību, un Pirmatnība arvien cenšas iznīcināt visu kustīgo. Tā sasaldē ūdeni, lai tas netrauktos uz jūru; tā izsūc kokiem sulu, lai tie sasalst līdz pašai serdei; bet visnežēlīgāk un negantāk Pirmatnība žņaudz un dragā pakļāvīgo cilvēku, jo cilvēks ir visrosmīgākais radījums no visa dzīvā un nemitīgi dumpojas pret neapšaubāmo spriedumu, ka ikvienai kustībai galu galā jāpārvēršas nekustīgumā.

Taču pajūga priekšgalā un aizmugurē neiebiedēti un nelokāmi brida abi cilvēki, kas vēl nebija miruši. Viņu augumi bija ievīstīti kažokos un mīksti izmiecētu zvērādu apģērbos. Vaigus un lūpas klāja tik biezs pašu sasalušās elpas veidotais sarmas slānis, ka vaibstus nebija iespējams izšķirt. Tālab viņi līdzinājās spokainas maskarādes dalībniekiem — nezin kādas astrālas pasaules bēriniekiem kāda rēga apbedīšanas ceremonijā. Taču zem šīs čaulas bija dzīvi cilvēki, kas uzdrīkstējušies ielauzties šajā pamestības, ļauno ņirgu un klusuma novadā, kusli drosminieki, kas uzsākuši pārdrošu varoņdarbu, stādamies « pretī šīs svešās pasaules visvarenībai, — pasaules, kas viņiem tāla un ir tik nedzīva kā bezdibenīgais izplatījums.

Ceļinieki soļoja nesarunādamies, taupīdami elpu, lai vairāk spēka paliktu ķermenim. Klusums no visām pusēm gulās pār viņiem, spiezdams ar gandrīz vai samanāmu svaru. Tas nomāca viņu prātus gluži tāpat, kā dziļūdens atmosfēru spiediens noslogo nirēja ķermeni. Tas spieda viņus pie zemes ar visu bezgalīga tukšuma un savas nepiekāpīgās likumības smagumu. Tas ieurbās viņu apziņas visdziļākajos nostūros, tikpat kā sulu no citrona izspiežot no turienes jebkuru melīgu aizrautību un jūs- mību līdz ar uzpūsto pašiedomību, kāda piemīt cilvēku dvēselēm, līdz viņi saskatīja, cik īstenībā ir aprobežoti un sīki — puteklīši, niecīgas radībiņas, kas bez liekas gudrošanas un lielas saprašanas kustas pa vidu aklo elementu un vareno dabasspēku patvaļīgajām rotaļām.

Pagāja stunda, tad vēl viena stunda. īsās, apmākušās dienas palsā gaisma jau sāka dziesnēt, kad klusajā gaisā no tālienes ieskanējās tikko saklausāms kauciens. Skaņas strauji lidoja uz augšējiem toņiem, līdz sasniedza visaugstāko noti, kur brīdi pakavējās, spriegi vibrēdamas, un tad palēnām noklusa. Tā varētu gausties kāda pazudināta dvēsele, ja vien vaimanās neizskanētu arī sērīgs niknums un badains alksmīgums. Priekšā ejošais pagrieza galvu atpakaļ, līdz viņa acis sastapās ar aizmugurē soļojošā cilvēka skatienu. Tad pāri šaurajai, garenajai kastei abi pamāja viens otram ar galvu.

No jauna atskanēja kauciens, ieurbdamies klusumā kā adatas smaile. Nu abi vīri varēja noteikt skaņas virzienu. Tā nāca no aizmugures — kaut kur no sniegainā plašuma, kam viņi tikko bija nākuši pāri. Padzirdās trešais kauciens, atbilde pirmajiem, — arī no aizmugures, bet vairāk pa kreisi nekā otrais.

—  Tie dzen pēdas mums, Bili, — ieteicās priekšējais. Balss viņam bija nedabiski aizsmakusi — un runāšana

nepārprotami paveicās tikai ar grūtībām.

—  Medījums ir reti sastopams, — biedrs atbildēja.

—   Jau dienām ilgi neesmu manījis pat ne truša pēdas. Pēc tam viņi vairs nerunāja neko, kaut gan modri

ieklausījās kaucienos, kas aizmugurē ieskanējās arvien no jauna.

Tumsai uznākot, viņi iegrieza suņus egļu biežņā upes krastā un iekārtoja apmetni. Šķirsts, ko novietoja blakus ugunskuram, noderēja par sēdekli un par galdu. Vilku suņi, saspiedušies bariņā otrpus ugunskura, ņurdēdami ņerījās savā starpā, taču nemaz negrasījās izklīst un pazust tumsā.

—       Man domāt, Henrij, suņi palikuši varen tuvu pie apmetnes, — Bills ieminējās.

Henrijs, kas tupēja pie uguns, ar ledus gabaliņu nostādinādams kafiju kannā, pamāja ar galvu. Viņš tā arī nebilda ne vārda, iekams nebija apsēdies uz šķirsta un ķēries pie ēšanas.

—   Šie zina gan, kur šiem sāni drošībā, — viņš teica.

—  Šiem labāk gribas ēst pašiem, nevis tikt apēstiem. Tie suņa lopi ir gaužām gudri.

Bills nogrozīja galvu.

—   Nu, diezin vai.

Biedrs ziņkārīgi paraudzījās viņā.

—   Pirmo reizi dzirdu tevi sakām, ka suņi neesot gudri.

—   Henrij, — otrais ieteicās, gausi gremodams pupas,

—   vai tu gadījumā nepamanīji, kā suņi ālējās, kad es tos baroju?

—       Jā, viņi plosījās gan vairāk nekā parasti, — Henrijs piekrita. ,

—   Cik suņu mums ir, Henrij?

—   Seši.

—        Nu jā, Henrij… — Bills mirkli apklusa, lai viņa vārdi liktos nozīmīgāki. — Kā jau teicu, Henrij, mums ir seši suņi. Es izņēmu no maisa sešas zivis. Katram sunim es devu pa zivij, bet, Henrij, vienas zivs man pietrūka.

—   Tu būsi pārskaitījies.

—   Mums ir seši suņi, — otrais nesatraucami atkārtoja.

—   Es izņēmu sešas zivis. Vienausis palika bez zivs. Bija otrreiz jāiet pie maisa un jāņem šim vēl viena zivs.

—   Suņu mums ir tikai seši, — Henrijs sacīja.

—       Henrij, — Bills atsāka, — es jau nesaku, ka tie visi bija suņi, bet pa zivij dabūja septiņi.

Henrijs pārstāja gremot, pameta acis pāri ugunskuram un pārskaitīja suņus.

—   Tagad tur ir tikai seši, — viņš teica.

—        Es redzēju, kā tas viens aizdieba pa sniegu, — Bills aukstasinīgi paskaidroja. — Es redzēju septiņus.

Biedrs viņā līdzjūtīgi noskatījās un tad noteica:

—        Būšu bezgala laimīgs, kad šis ceļojums reiz būs galā.

—   Ko tu ar to gribi teikt? — Bills noprasīja.

—       Gribu teikt, ka mūsu vedamā krava iedarbojas tev uz nerviem un tu jau sāc skatīt spokus.

—   Man ar tas ienāca prātā, — Bills nopietni atbildēja.

—   Un tāpēc, redzēdams šo aizlobjam, es tūdaļ papētīju sniegu un ieraudzīju šā pēdas. Tad es pārskaitīju suņus, un to vēl arvien bija visi seši. Pēdas vēl ir turpat sniegā. Vai gribi paskatīties? Es tev tās parādīšu.

Henrijs neatbildēja, bet košļāja klusēdams, kamēr maltīte bija galā, un viņš to noslēdza ar pēdējo kafijas krūzīti. Ar rokas virspusi noslaucījis muti, viņš sacīja:

—   Tātad tu domā, ka tas ir bijis …

Viņu pārtrauca garš gaudu kauciens, sērīgs un mežonīgs,'kas atskanēja kaut kur no tumsas. Viņš apklusa un ieklausījās tajā, tad nobeidza teikumu, ar roku pamādams skaņas virzienā: — … viens no tiem tur?

Bills pameta ar galvu.

—   Lai velns mani parauj, bet tas man šķiet visticamāk.

Tu jau pats redzēji, kā suņi ārdījās.

Kauciens sekoja kaucienam, tiem pretī skanēja atbildes gaudojieni, un klusums izvērtās par īstu elli. Gaudas plūda no visām malām, un suņi aiz bailēm, pūlītī saspiedušies, līda tik tuvu pie ugunskura, ka vilna karstumā sāka čokuroties. Bills piesvieda vēl kurināmo un tad aizkūpināja pīpi.

—   Tā vien šķiet, ka tu esi galīgi nogājis no grauda,— Henrijs ieteicās.

—   Henrij … — Bills kādu brīdi pārdomādams pakšķi- nāja pīpi un tad turpināja: — Henrij, man domāt, ka šitais te, velns viņu rāvis, ir daudz laimīgāks, nekā mēs abi jel kādreiz būsim.

Trešo personu, par kuru tika runāts, viņš norādīja, noliekdams īkšķi pret šķirstu, uz kura abi sēdēja.

—   Kad mēs abi, Henrij, reiz būsim nomiruši, tad labi vēl, ja virs mūsu līķiem sametīs tik daudz akmeņu, ka suņi netiek klāt.

—   Bet mums jau ar nav ne lielu radu, ne naudas, nekā no tā visa, kas bija šim, — Henrijs aizrādīja. — Šitik ilgu bēru braucienu mums nemaz nav ko kārot.

—   Es no savas puses, Henrij, nekādi nespēju saprast, kālab gan tādam puisim kā šis te, kurš savā zemē bijis lords vai kaut kas tamlīdzīgs un kuram nekad nav nācies turēt raizi ne par ēdienu, ne par siltām segām, — kālab viņam vajadzēja dauzīties apkārt pa visādiem dieva pamestiem zemes stūriem.

—   Ja palicis mājās, viņš laimīgi būtu nodzīvojis līdz sirmam vecumam, — Henrijs pievienojās viņa domām.

Bills jau pavēra muti, lai atbildētu, taču pārdomāja. Viņš tikai norādīja uz tumsas valni, kas blīvējās tiem virsū no visām pusēm. Necaurredzamajā melnumā nebija samanāmas nekādas aprises, taču varēja saskatīt acu pāri, kas gailēja kā dzīvas oglītes. Henrijs ar galvas mājienu norādīja vēl otru un trešo acu pāri. Visu apmetni bija ieslēdzis kvēlošu acu loks. šad tad kāds acu pāris sakustējās vai nozuda, lai pēc brītiņa parādītos atkal.

Suņi ik mirkli kļuva tramīgāki, līdz pēdīgi pēkšņā izbīlī visi barā atdrāzās šaipus ugunskura un pieplakuši mīņājās cilvēkiem starp kājām. Šajā ņudzeklī kādu suni notrieca gar zemi pie pašas uguns, suns aiz bailēm un sāpēm iekaucās, un gaisu pildīja gruzduma dvaka no apsvilušā kažoka. No šīs jezgas acu pāri apkārtējā lokā uz

brīdi sāka nemierīgi mētāties šurp un turp, pat mazliet atvirzījās nost, bet, tiklīdz suņi palika rāmi, loks atkal saslēdzās.

—   Sasodīta ķibele, Henrij, ka mums trūkst patronu.

Bills bija izkūpinājis pīpi un nu palīdzēja biedram no

kažokādām un segām saklāt guļvietu uz egļu zariem, ko jau pirms vakariņām bija salicis sniegā. Henrijs kaut ko noņurdēja un sāka saitēt vaļā mokasīnus.

—   Kā tu teici, cik patronu tev ir atlicis? — viņš noprasīja.

—   Trīs, — Bills atbildēja. — Kaut jel bijis trīs simti! Tad es tiem nolādētajiem sadotu sutu!

Viņš nikni pakratīja dūri pret gailošajām acīm un rūpīgi nostatīja mokasīnus pret uguni.

—   Un kaut jel tā sprēgoņa pielaistos! — viņš turpināja. — Nu jau otro nedēļu pieturas piecdesmit grādu zem nulles.[1] Ek, Henrij, kaut jel es nekad nebūtu uzsācis šo ceļojumu! Man tas nepagalam neiet pie dūšas. Visu laiku tāda nelādzīga jušana. Un, ja nu reiz esmu sācis izteikt vēlēšanās, — ak, kaut jel šis brauciens jau būtu galā un pabeigts un mēs abi patlaban sēdētu Makgarija fortā pie pavarda un spēlētu kribidžu, — rau, tā man kārotos.

Henrijs noņurdējās un ierušinājās guļvietā. Viņš jau laidās snaudā, kad biedra balss viņu atkal iztraucēja.

—   Paklau, Henrij, tas svešais, kas bija ielīdis un dabūja zivi, — kāpēc suņi neklupa šim virsū? Re, tas man dara raizes.

—   Tu vispār sāc par daudz raizēties, Bili, — skanēja miegaina atbilde. — Agrāk tu tāds nebiji. Bet tagad turi muti un guli nost, gan jau rītā atkal būsi uz pekām. Tev vienkārši vēders sabojājies, tāpēc tevi māc raizes.

Abi vīri, miegā smagi dvašodami, sānu pie sana gulēja zem vienām segām. Ugunskurs lēnām izdega, un kvēlošo acu loks ap nometni savilkās arvien ciešāk. Suņi bailīgi spaidījās bariņā, reizi pa reizi draudīgi ieņerkstēdamies, ja kāds acu pāris pievirzījās pavisam tuvu. Vienubrīd suņu jezga kļuva tik skaļa, ka Bills pamodās. Viņš uzmanīgi izrausās no segām, lai netraucētu biedra miegu, un piesvieda ugunij zarus. Kad liesmas spoži uzlāktīja, acu loks atvirzījās tālāk. Bills nejauši pameta skatienu uz čupā

salīdušajiem suņiem. Viņš izberzēja acis un paskatījās vērīgāk. Tad viņš atkal palīda zem segām.

—   Henrij, — viņš teica. — Ak kungs, Henrij…

Henrijs mozdamies pusmiegā nokunkstējās un tad noprasīja:

—   Kast' nu atkal lēcies?

—       Nekas sevišķs, — Bills atbildēja. — Tikai tur atkal ir septiņi suņi. Es nupat saskaitīju.

Henrijs uz šo ziņu atsaucās ar murdienu, kas pārgāja krācienā, un atkal ieslīga miegā.

No rīta Henrijs pamodās pirmais un izbikstīja biedru no guļvietas. Līdz ausmai vēl bija stundas trīs, taču pulkstenis rādīja seši, un Henrijs tāpat tumsā stājās pie bro- kasta gatavošanas, kamēr Bills saritināja segas un sakārtoja nartas tā, ka atlika vairs tikai sasiet vezumu.

—       Paklau, Henrij, — viņš pēkšņi ievaicājās, — kā tu teici, cik mums ir suņu?

—   Seši.

—   Nav tiesa, — Bills triumfāli paziņoja.

—  Vai tad atkal septiņi? — Henrijs apvaicājās.

—   Nē, pieci. Viens ir prom.

—       Velns un ellei — Henrijs nikni iebrēcās un, pametis ēdiena gatavošanu, aizskrēja izskaitīt suņus. — Taisnība gan, Bili, — viņš atzina. — Fetijs ir prom.

—  Aizšmaucis kā ieeļļots zibens. To mēs vairs nere-

dzesim.

—       Pagalam ir, — Henrijs piekrita. — Tie viņu būs dzīvu aprijuši. Varu saderēt, ka viņš vēl nokaucās, pa šo rīklēm lejup šļūkdams, lai velns viņus visus būtu parāvisl

—   Viņš jau allažiņ bija stulbs suns, — Bills noteica.

—       Bet pats stulbākais suns tak nemēdz būt tik stulbs, lai pats līstu nāvei zobos. — Henrijs aplūkoja atlikušos pajūga vilcējus ar vērtējošu skatienu, aši apsvērdams katra suņa rakstura īpašības. — Varu saderēt, ka neviens no pārējiem tādus jokus netaisīs.

—       Tos ne ar rungu neaizdzīsi no ugunskura, — Bills bija vienis prātis. — Man jau allažiņ likās, ka Fetijam visi nav mājās.

Tāda bija bēru runa sunim, kas dabūjis galu uz Ziemeļzemes takas, — un šī runa nemaz nebija skopāka par citām, kas veltītas citiem bojā gājušiem suņiem vai pat dažam labam cilvēkam.

II NODAĻA VILCENE

Ieturējuši brokastu un piesējuši pie nartām savu niecīgo ceļa mantību, abi vīri uzgrieza muguru piemīlīgajam ugunskuram un iegāja tumsā. Tūdaļ atkal sāka skanēt mežonīgi sērie kaucieni — cauri tumsai un aukstumam tie sasaucās un atsaucās cits citam. Sarunas pārtrūka. Dienas gaisma uzausa pulksten deviņos. Pusdienlaikā debesis dienvidu pamalē ieblāzmojās silti rožainas, iezīmējot robežu, kur zemeslodes izliekums bija novilcis barjeru starp pusdienlaika sauli un ziemeļu novadiem. Taču rožainais tvīkums drīz vien izbālēja. Palika vienīgi pelēcīga dienas gaisma, kas noturējās līdz pulksten trim, tad izdzisa arī tā, un pār vientulīgo, kluso zemi noslīga arktiskas nakts melnā katafalka sega.

Tumsai uznākot, kaucieni gan no labās, gan kreisās puses, gan aizmugurē atkal ieskanējās tuvāk — tik tuvu, ka ne vienreiz vien vilcējsuņi pēkšņās izbailēs sāka mežonīgi lēkāt un raustīties.

Pēc viena šāda panikas radīta jucekļa, kad abi vīri atkal bija iedabūjuši suņus streņģēs, Bills teica:

—   Kaut jel viņi būtu uzdūrušies kādam citam medījumam un atstājušies no mumsl

—  Viņi šausmīgi krīt uz nerviem, — Henrijs no visas sirds piekrita.

Vairāk viņi neko nerunāja, līdz kamēr tika ierīkota apmetne.

Henrijs patlaban noliecies meta ledus gabaliņus burbuļojošā pupu grāpītī, kad viņu iztraucēja sitiena blākšķis, Billa iebļāviens un spalgs, sirdīgs sāpju rēciens suņu barā. Atsliedamies stāvus, viņš vēl paguva pamanīt, ka pār sniega klaju aizšaujas neskaidra ēna un pazūd tumsa. Tad viņš ieraudzīja Billu stāvam starp suņiem pa pusei uzvarētāja, pa pusei zaudētāja pozā; vienā rokā tas turēja resnu vēzdu, bet otrā — aiz astes sažņaugtu saulē žavēta laša pusi.

—  Pusi laša tomēr pakampa, — Bilļs_ paziņoja, — toties ar rungu es viņam iegāzu pamatīgi. Dzirdēji, kā kvieca?

—   Kāds ta šis izskatījās? —- Henrijs apvaicājās.

—       Nepaguvu saskatīt. Četras kājas, rīkle, kažoks — pēc paskata suns kas suns.

—  Jādomā, kāds piejaucēts vilks.

—        Lai kas viņš būtu, velns saspēris, bet piejaucēts katrā ziņā — nāk šurp taisni barojamā laikā un kampj pēc zivs.

Tovakar, kad viri pēc vakariņām sēdēja uz garenās kastes, sūkdami pīpes, mirgojošo acu loks saslēdzās vēl ciešāk.

—       Kaut jel izcēluši aļņu baru vai kādu citu medījumu, tad viņi aizskrietu tam pakaļ un liktu mūs mierā, — Bills noteica.

Henrijs noņurdēja kaut ko ne visai laipnā tonī, un tad abi minūtes piecpadsmit sēdēja klusēdami, Henrijs raudzījās ugunī, bet Bills blenza acu lokā, kas mirguļoja tepat aiz ugunskura gaismas apļa.

—       Kaut jel mēs patlaban iebrauktu Makgarija fortā, — viņš atkal atsāka.

—       Izbeidz ķērkt savus «kaut jel»! — Henrijs sirdīgi uzbrēca. — Tev vēders samaitājies, tāpēc tu te ņaudi. Ieņem karoti sodas, tad tev noskaidrosies dūša un tu kļūsi jēdzīgāks ceļa biedrs.

Rītā Henriju pamodināja visnekrietnākie lamu vārdi, kas dedzīgi plūda pār Billa lūpām. Henrijs paslējās uz elkoņa un ieraudzīja, ka biedrs stāv suņu vidū līdzās no jauna sabikstītajam ugunskuram un, seju niknumā saviebis, neganti kulsta dūres pa gaisu.

—   Ēi! — Henrijs uzsauca. — Kast' nu atkal?

—   Frogs ir proml — skanēja atbilde.

—   Nē taču.

—   Kad es tev saku — jā!

Henrijs pielēca no guļvietas un metās pie suņiem. Viņš tos rūpīgi pārskaitīja un tad pievienojās ceļa biedram, nolādēdams visas mežonīgo ziemeļu varas, kas laupījušas tiem vēl vienu suni.

—       Frogs bija stiprākais suns visā pajūgā, — Bills nobeidza savu vārdu birumu.

—       Un stulbs tak viņš arī nebija, — Henrijs piemetināja.

Tada bija otrā bēru runa divu dienu laikā.

Brokastis viņi paēda, drūmi klusēdami, un nartās tika iejūgti četri atlikušie suņi. Diena pagāja tieši tāpat kā visas iepriekšējās. Cilvēki, ne vārda nerunādami, smagi

so]oja caur sala stindzināto pasauli. Klusumu traucēja vienīgi vajātāju kaucieni, jo vilki neatlaidīgi sekoja viņiem, neparādīdamies skatienam. Pēcpusdienā, kad iestājās nakts tumsa, kaucieni bija dzirdami arvien tuvāk, jo pēdu dzinēji, kā jau vilkiem parasts, pievirzījās ciešāk klāt; suņi satraucās, trūkājās un, panisku baiļu lēkmēs mētādamies, mudžināja iejūgu, vēl vairāk kaitinādami jau tā nomāktos cilvēkus.

—   Tā, stulbeņi, nu jūs nekur nespruksiet, — Bills tovakar apmierināts noteica, atsliedamies pēc paveiktā darba.

Henrijs pameta vakariņu gatavošanu un pienāca paskatīties. Ceļa biedrs bija suņus ne tikai piesējis, bet pat izdarījis to pēc indiāņu paņēmiena — ar nūjām. Katram sunim ap kaklu bija apmesta siksnas cilpa, pie kuras piestiprināta pēdas četras piecas gara, resna nūja tik tuvu kaklam, ka suns ar zobiem siksnu nejaudāja aizķert. Nūjas otrais gals ar ādas siksnu bija cieši piesiets pie zemē iedzīta mieta. Suns nespēja pārgrauzt siksnu sev pie kakla. Nūja savukārt neļāva tam aizsniegt siksnu pie mietiņa.

Henrijs atzinīgi palocīja galvu.

—   Tikai ar tādu paņēmienu varēs noturēt Vienausi, — viņš noteica. — Tas tev pārgrauzīs katru siksnu — gludi kā ar nazi un gandrīz tikpat ātri. Nu tie rītā visi būs tepat sveiki un veseli.

—  Tā kā likts, — Bills apgalvoja. — Ja kaut viena suņa trūks, es rīt kafiju nedzeršu.

—   Tie tur jo labi noģied, ka mums nav ar ko viņus noblietēt, — Henrijs piezīmēja, rīkodamies uz guļu, un norādīja uz zalgojošu loku, kas viņus ieslēdza. — Ja mēs varētu iebliezt barā pāris šāviņu, šiem uzreiz rastos bijība. Viņi tak ik nakti nāk tuvāk un tuvāk. Novērs acis no uguns un ieskaties labi cieši — re, turi Vai tu saredzi to vienu?

Kādu laiciņu abi vīrieši izklaidējās, vērodami, kā neskaidrās aprises kustas pie pašas ugunskura gaismas robežas. Ciešāk un ilgāk ieskatoties vietā, kur tumsā gailēja kāds acu pāris, pamazām varēja izšķirt dzīvnieka siluetu. Viņi pat varēja saskatīt, kā šie silueti pārvietojas.

Kāda skaņa suņu barā piesaistīja abu vīru uzmanību. Vienausis, izgrūzdams īsus, dedzīgus smilkstus, visā nūjas garumā rāvās pretī tumsai un reizi pa reizei uzklupa savai nūjai, trakā niknumā šķaidīdams to ar zobiem.

—   Paskat, Bili, kas tur! — Henrijs čukstēja.

Pa ugunskura gaismas loku ar zaglīgām kustībām, virzīdamies sāniski, slīdēja kāds sunim līdzīgs dzīvnieks. Tā kustībās varēja jaust gan biklumu, gan nekaunību, tas piesardzīgi vēroja cilvēkus, taču galvenokārt visu uzmanību veltīja suņiem. Vienausis stiepās pienācējam pretī, cik vien atjāva nūjas garums, un aizrautīgi smilkstēja.

—   Tas aptaurētais Vienausis tak nemaz nebaidās, — Bills klusu ieminējās.

—   Tā ir vilcene, — Henrijs atčukstēja. — Nu ir skaidrs, kas noticis ar Fetiju un Frogu. Viņa kalpo baram par pievilinātāju. Viņa izmāna suni ārpusē, un tad viss bars metas tam virsū un rij nost.

Ugunskurā kaut kas nobrīkšķēja. Kāds apdegulis, ska}i sprēgādams, atvēlās sānis. Troksni padzirdis, svešais zvērs ar lēcienu pazuda tumsā.

—   Henrij, man kaut kas nāk prātā, — Bills paziņoja.

—   Kas tev nāk prātā?

—   Man nāk prātā, ka šitā būs tā pati, ko es pamieloju ar rungu.

—   Par to pat šaubu nav, — Henrijs atteica.

—   Un vēl man gribas piebilst, — Bills turpināja, — ka •v} šitāda meža zvēra pazīšanās ar apmetnes ugunskuru ir v. aizdomīga un nedabiska.

^ — Sī te zina daudz vairāk, nekā jāzina kārtīgam vilkam, kas sevi cienī, — Henrijs piekrita. — Vilks, kas prot ierasties pie suņiem barošanas laikā, ir daudz ko pieredzējis.

—   Vecajam Vilenam reiz bija suns, kas aizskrēja līdzi vilkiem, — Bills balsī prātoja. — Lai nu kurš, bet es to zinu labi. Es tak to nošāvu vilku bara vidū a]ņu ganībās pie Mazās Nūjas pārejas. Bet vecais Vilens raudāja kā mazs bērns. Teica, neesot savu sunīti redzējis trīs gadus. Visu laiku šis klaiņojis kopā ar vilkiem.

—   Man domāt, Bili, tu esi trāpījis īstajā punktā. Sitā vilcene ir suns, tā ir daudzreiz ēdusi zivis no cilvēka rokas.

—   Ja vien man radīsies izdevība, šitā vilcene, kas īstenībā ir suns, būs vairs tikai maitas gabals, — Bills paziņoja. — Mēs vairs nevaram atļauties zaudēt nevienu suni.

Bet tev atlikušas tikai trīs patronas, — Henrijs aizrādīja.

—       Es nogaidīšu, kamēr Šāviens būs pavisam drošs, — skanēja atbilde.

No rīta Henrijs uzpūta pusdzisušo ugunskuru un pagatavoja brokastis sava ceļa biedra krācienu pavadījuma.

—       Tu tik saldi gulēji, — Henrijs teica, modinādams Billu uz brokastīm, — ka es nevarēju saņemties tevi traucēt.

Bills samiegojies sāka ēst. Pamanījis, ka viņa krūzīte tukša, viņš sniedzās pēc kalijkannas. Taču tā atradās blakus Henrijam un nebija aizsniedzama.

—       Paklau, Henrij, — Bills laipni izteica pārmetumu, — vai tu neesi ko aizmirsis?

Henrijs ārkārtīgi vērīgi palūkojās visapkārt un tad papurināja galvu. Bills pacilāja tukšo krūzīti.

—   Kafiju tu nedabūsi, — Henrijs paziņoja.

—   Vai tad visa jau cauri? — Bills izbijies noprasīja.

—   Nu nē.

—   Vai tu domā, ka tā kaitēs manai māgai?

—   Nu nē.

Billa sejā iesitās karsts dusmu sārtums.

—       Nu tad es varen nepacietīgi gribētu dzirdēt, lai tu rnan šito būšanu izskaidro, — viņš teica.

—   Spenkers ir prom, — Henrijs atbildēja.

Bez steigas, kā jau cilvēks, kas savu nelaimi uzņem padevīgi, Bills pagrieza galvu un, tāpat sēdēdams, pārskaitīja suņus.

—   Kā tas varēja notikt? — viņš apātiski apvaicājās.

Henrijs paraustīja plecus.

—       Nezinu. Ja nu varbūt Vienausis pārgrauzis viņa siksnu. Pats viņš to izdarīt nevarēja, tas ir skaidrs.

—        Nolādētais lops! — Bills runāja lēnām un savaldīgi, nekādi neizrādīdams trako niknumu, kas viņā virda. — Tā kā pats sev siksnu pārgrauzt nevar, šis ņem un pārgrauž siksnu Spenkeram.

—        Lai nu kā, Spenkeram dzīves ciešanas tagad ir beigušās; jādomā, nu jau viņš ir sagremots un lēkā pa apkaimi divdesmit dažādu vilku vēderos, — tāda bija Henrija bēru runa trešajam zaudētajam sunim. — Iedzer nu kafiju, Bili!

Taču Bills papurināja galvu.

—   Iedzer vien, — Henrijs vedinaja, paceldams kannu.

Bills pabīdīja savu krūzīti sānis.

—   Lai lāsts pār manu galvu, ja es to darītu! Reiz esmu

teicis, ka nedzeršu kafiju, ja vēl kaut viens suns pazudīs, nu, tad arī nedzeršu.

—   Trakoti laba kafija, — Henrijs viņu kārdināja.

Taču Bills palika nepielūdzams, ēda savas brokastis

sausas un ik kumosu noskaloja, nomurdēdams lāstu Vien- ausim par viņa pastrādāto nelietību.

—   Šovakar es tos piesiešu tā, ka tie cits citu nevar aizsniegt, — Bills noteica, kad viņi devās ce|ā.

Viņi bija nobraukuši kādus simt jardus, kad Henrijs, soļodams priekšgalā, noliecās un pacēla priekšmetu, kam bija tizgrūdusies viņa sniegkurpe. Bija tumšs, saskatīt viņš nekā nevarēja, taču pazina to pēc taustes. Viņš pasvieda atradumu atpakaļ; atsities pret nartām, tas pārslīdēja tām pāri un nokrita uz Billa sniegkurpes.

—   Varbūt tev uz priekšdienām vēl noderēs, — Henrijs sacīja.

Bills tikai novaidējās vien. Tas bija viss, kas atlicis no Spenkera, — nūja, ar kuru viņš bija ticis piesiets.

—   Viņi to aprijuši pa tīro, — Bills konstatēja. — Nūja tik gluda kā stabule. Nograuzuši pat ādas siksnas no abiem galiem. Velnišķīgi izbadējušies, Henrij, un, kas zina, pirms mūsu ceļojums būs galā, viņi ķersies arī pie mums.

Henrijs nicīgi nosmējās.

—   Vilki gan mani nav tvarstījuši, taču esmu piedzīvojis šo to vēl ļaunāku un tomēr ticis sveikā cauri. Lai tiktu galā ar tavu padevīgo kalpu, Bili, mans dēls, nu, tur nepietiek ar saujiņu uzbāzīgu vilku.

—_ Nezin vis, nezin vis, — Bills ļaunu vēstoši nomurmināja.

—   Nu, kad iebrauksim Makgarija fortā, tad tu zināsi.

—   Diez kādas lielās ticības man vis nav, — Bills palika pie sava.

—   Tev ar veselību nav lāgā, tā visa nelaime, — Henrijs pamācoši noteica. — Tev vajag hinīna, vairāk nekā, un, tiklīdz mēs iebrauksim Makgarija fortā, es tev iebarošu zirga devu.

Bills norūcās, likdams saprast, ka nepiekrīt šādai diagnozei, un iegrima klusēšanā. Diena bija tāda pati kā visas iepriekšējās. Gaisma uzausa pulksten deviņos. Ap divpadsmitiem dienvidu apvārsni silti apmirdzēja neredzamā saule; tad sākās pēcpusdienas aukstais mijkrēslis, lai pēc trim stundām ieslīgtu tumšā naktī.

Tūlīt pēc tam, kad saule bija veltīgi izpūlējusies parādīties pie apvāršņa, Bills izvilka šauteni, kas bija aizbāzta aiz nartu sasienamām siksnām, un teica:

—  Turies vien taisni uz priekšu, Henrij, es gribu iet un paskatīties, ko varēšu ieraudzīt.

—   Labāk jau nu paliec pie nartām, — biedrs protestēja. — Tev atlikušas tikai trīs patronas, un vēl nemaz nav zināms, kas viss var gadīties.

—   Kurš tad nu ķērc? — Bills uzvarētāja tonī apvaicājās.

Henrijs neko neatbildēja un gausi brida uz priekšu viens pats, kaut gan bieži pameta pa bažīgam skatienam atpakaļ uz pelēcīgo, vientuļo klajotni, kurā bija izzudis viņa biedrs. Pēc kādas stundas Bills viņu panāca, jo soļoja taisni, kamēr nartas bija spiestas līkumot.

—   Vilki ir izklīduši uz visām pusēm pa plašu apkaimi, — viņš teica. — Viņi turas pie mums un reizē okšķerē arī pēc kāda medījuma. Redzi nu, viņi ir droši, ka mūs pievāks, tikai zina, ka mazlietiņ jāpagaida. Pa tām starpām viņi cenšas nepalaist garām neko ēdamu, kas gadās pa ķērienam.

—  Tu gribi teikt — viņiem liekas, ka viņi mūs pievāks, — Henrijs zīmīgi aizrādīja.

Tomēr Bills to neņēma vērā.

—   Es dažus redzēju. Pamatīgi izkāmējuši. Man domāt, tie jau nedēļām nav dabūjuši uz zoba neko citu kā vien Fetiju, Frogu un Spenkeru, bet viņu ir tik daudz, ka tur katram maz kas tika. Viņi ir šausmīgi kārni. Ribas — kā veļas beržamais dēlis, bet vēders pielipis pie mugurkaula. Tici man, viņi jau tuvu neprātam. Drīz vien tiem uznāks trakums, un tad tik turi acis vaļā.

Dažas minūtes vēlāk Henrijs, kurš tagad soļoja nartām nopakaļ, klusi, brīdinoši iesvilpās. Bills pagriezās, paskatījās, tad mierīgi apturēja suņus. Aizmugurē no takas līkuma, pa kuru viņi nupat bija izbraukuši, skaidri saredzams izrikšoja pinkains, slapstīgs radījums. Turēdams purnu pie takas, tas rikšoja īpatnējā, slīdošā, vieglā gaitā. Kad viņi apstājās, apstājās arī dzīvnieks, strauji pacēla galvu un vērīgi viņus aplūkoja; nāsis tam nemitīgi raustījās, it kā tvertu viņu smaržas un censtos tās izpētīt.

—   Tā pati vilcene, — Bills čukstēja.

Suņi bija saguluši sniegā, viņš pagāja tiem garām un apstājās pie nartām blakus biedram. Kopīgi abi vēroja

neparasto dzīvnieku, kas dienām ilgi bija viņus vajājis un iznīcinājis pusi suņu aizjūga.

Pamatīgi nopētījis cilvēkus, dzīvnieks pagāja dažus solus uz priekšu. Tā tas atkārtojās vairākas reizes, līdz vilcene atradās vairs tikai nepilnu simt jardu atstatumā. Galvu paslējusi, tā pēdīgi palika stāvam līdzās egļu pudurim, skatījās un ošņāja, cenzdamās izdibināt vērojošos cilvēkus. Tās skatienā viedās ilgu pilnas skumjas, kā tas mēdz būt suņiem, bet šīm skumjām trūka suņa padevības. Tās bija skumjas, ko radījis bads, — negantas kā vilka ilkņi un tikpat nežēlīgas kā sals.

Zvērs bija daudz prāvāks, nekā vilki mēdz būt, pat novājējušā ķermeņa aprises liecināja, ka dzīvnieks pieder pie lielakajiem savā sugā.

—   Plecu augstums gandrīz divarpus pēdu, — Henrijs aplēsa. — Un varu derēt, ka garumā daudz netrūkst no piecām pēdām.

—   Dīvaina krāsa priekš vilka, — Bills kritiski norādīja. — Nav man vēl gadījies redzēt rūsganu vilku. Ši- tais jau manām acīm izskatās gandrīz vai kanēļa krāsā.

Protams, dzīvnieks nebija kanēļa krāsā. Viņa spalva bija visīstākais vilka kažoks. Pamatkrāsa bija pelēka, taču atsita tikko manāmu rūsganumu — mānīgu rūsganumu, kas parādījās un atkal izzuda, gluži kā nebijis: spalva bija pelēka, galīgi pelēka, bet ik pa brīdim tajā atvizmoja un nolāsmoja tik tikko jaušami iesārtas atēnas — ne tās varēja īsti uztvert, ne arī noteikt to nokrāsu.

—  Jā, nudien izskatās kā liels pajūga suns, — Bills ieminējās. — Nemaz nebrīnītos, ja ieraudzītu to luncinām asti.

—   EĪ tu, laika! — viņš uzsauca. — Nāc šurp, kā tevi tur sauc!

—  Bet nebīstas no tevis itin nemaz! — Henrijs iesmējās.

Bills draudīgi pavēcinaja roku pret suni un skaļi iekliedzās, taču dzīvnieks pat nesatrūkās. Vienīga izmaiņa, ko varēja ievērot, bija aušīgāka piesardzība. Zvērs vel arvien novēroja viņus ar bada nežēlīgo skumju izteiksmi acīs. Viņi taču bija medījums, un zvērs bija izsalcis; ja vien uzdrīkstētos, tas labprāt nāktu un viņus apēstu.

—   Paklausies, Henrij, — Bills ierunājas, neviļus pieklusinādams balsi līdz čukstam, jo pats vel nebija skaidrībā ar savām domām. — Mums atlikušas trīs patronas.

Taču šitais šāviens nu ir drošs kā bankā. Netrāpīt nav iespējams. Trīs mūsu suņi ir pagalam, un šitā būšana būtu jāizbeidz. Ko tu saki?

Henrijs piekrizdams pamāja ar galvu. Bills piesardzīgām kustībām izvilka aiz nartu siksnām aizbāzto šauteni. Viņš cēla to pie pleca, bet tā arī nepacēla. Jo tai pašā mirklī vilcene sāniski aizlēca no takas un pazuda egļu pudurī.

Abi vīri saskatījās. Henrijs gari un saprotoši nosvilpās.

—   To gan man vajadzēja paredzēt, — Bills balsī pats uz sevi pukojās, bāzdams šauteni atpakaļ vietā. — Protama lieta, tāds vilks, kas māk ierasties pie suņiem barošanas laikā, zinās arī visu ko par šaujamrīkiem. Es tev saku, Henrij, šitais lops ir vainīgs visās mūsu neveiksmēs. Nebijis šīs vilcenes, mums ari šodien būtu seši suņi, nevis trīs. Un es tev saku, Henrij, es viņu dabūšu rokāl Viņa ir pārāk slīpēta, atklātā laukā tu viņu nenošausi. Bet es ierīkošu slēpni. Es viņu izsekošu biezoknī, tas ir tikpat droši, kā mans vārds ir Bills.

—  Tikai neaizklīsti pārāk tālu, — biedrs brīdināja.

—  Ja reiz viss tas bars klups tev virsū, tad trīs patronas tev nebūs vairāk vērts kā trīs bļāvieni ellē. Zvēri ir neganti izbadojušies, Bili, ja viņi gāzīsies tev virsū, tad pagalam tu būsi.

Tovakar viņi apmetni ierīkoja agri. Trīs suņi nejaudāja vilkt nartas ne tik ātri, ne tik ilgas stundas, kā to darīja seši, un bija skaidri redzams, ka tie ir pārmocījušies. Arī cilvēki agri aizgāja gulēt, kad Bills iepriekš suņus bija piesejis tā, lai tie nevarētu sasniegt un pārgrauzt cits cita siksnas.

Taču vilki kļuva arvien pārdrošāki un ne reizi vien iztraucēja cilvēkus no miega. Vilki pienāca tik tuvu, ka suņi aiz šausmām sāka trakot, tāpēc ik pa laiciņam vajadzēja no jauna uzkurt uguni, lai nekaunīgos marodierus noturētu drošākā atstatumā.

—   Esmu dzirdējis jūrniekus stāstām, kā haizivis sekojot kuģiem, — Bills piezīmēja, rāpdamies atpakaļ segās, kad atkal reiz bija izlīdis piemest zarus ugunskuram.

—   Nu, vilki ir sauszemes haizivis. Viņi savu amatu prot labāk nekā mēs abi, un ne jau pastaigas pēc viņi skrien mums pa pēdām. Viņi mūs pievāks. Viņi ir droši, Henrij, ka reiz pievāks mūs.

—   Viņi jau tevi pa pusei ir pievākuši, ja tu tik daudz

par to runā, — Henrijs nikni atcirta. — Ja cilvēks baidas iekrist grāvī, tad var uzskatīt, ka viņš jau ir iekritis. Bet tu jau līdz pusei esi vilkiem rīklē, ja spriež pēc ta, kā tu uzvedies.

—  Viņi ir pievākuši labākus vīrus nekā tu un es, — Bills atteica.

—   Ak, nu beidz reiz ķērkti Vairs nav jaudas tevī klausīties.

Henrijs nikni pagriezās uz pretējiem sāniem, taču jutās pārsteigts, ka Bills neizgāž līdzīgu niknuma brāzmu. Tas nemaz neizskatījās pēc Billa, ko skarbi vārdi viegli aizkaitināja. Pirms aizmigšanas Henrijs vēl krietnu brīdi prātoja par to, un, kad plakstiņi jau lipa ciet un snauda viņu pārņēma, prātā vēl palika pēdējā doma: «Billam, bez šaubām, sāk šķobīties nervi. Rītā vajadzēs viņu uzmundrināt.»

III NODAĻA BADA DZIESMA

Diena sākās labvēlīgi. Pa nakti nebija pazudis neviens suns, un viņi gandrīz vai jautrā prātā izgāja uz takas, dodamies iekšā klusumā, tumsā un salā. Bills šķita aizmirsis vakarnakts pareģojumus un pat atļāvās izmest asprātīgu piezīmi, kad suņi ap pusdienlaiku kādā takas iz- lokā apgāza nartas.

Juceklis jau nu bija pamatīgs. Nartas gulēja uz mutes, pie tam iespriedušās starp koka stumbru un lielu klints- bluķi, un suņus vajadzēja izjūgt, lai atmežģītu samudžināto iejūgu. Abi vīrieši bija noliekušies pār nartām, cenzdamies tās pacelt, kad Henrijs pamanīja Vienausi lavāmies sānis.

— Šurp! Ēi, Vienausi! — viņš uzkliedza, pieslējies stāvus un pavērsies sunim pakaļ.

Taču Vienausis metās skriešus pa sniegu_, vilkdams sev pakaļ iejūga streņģes. Un tur tālāk sniegā uz takas, pa kuru tie tikko bija braukuši, viņu gaidīja vilcene. Nonācis tās tuvumā, Vienausis pēkšņi kļuva piesardzīgs. Viņš palēnināja gaitu līdz sīkam, uzmanīgam solītim, līdz pēdīgi apstājās pavisam. Viņš raudzījās vilcenē gan uzmanīgi un neticīgi, tomēr alksmīgi. Viņa šķita tam

uzsmaidām, atņirgusi zobus drīzāk mīlīgi nekā draudīgi, kā rotaļādamās panācās pāris soļu pretī un apstājās. J Vienausis, vēl arvien piesardzīgs un uzmanīgs, virzījās tuvāk, aste un ausis tam bija saslietas, galva gaisā.

Viņš raudzīja ar vilcēni saošņāties, bet tā blēdīgā rota- ļībā kāpās atpakaļ. Cik viņš lūkoja tuvoties, tik vilcene atvirzījās tālāk. Soli pa solītim viņa vilināja to nostāk no drošā patvēruma cilvēku tuvumā. Vienu reizi, it kā kāds brīdinājuma vilnis būtu iešalcis suņa prātā, viņš pagrieza galvu un paskatījās atpakaļ uz apgāztajām nartām, uz pārējiem pajūga suņiem un abiem cilvēkiem, kas aicināja viņu atpakaļ.

Tomēr, lai arī kāda doma bija sākusi rosīties viņa galvā, to aizgainīja vilcene, kas, pienākusi klāt, uz mirklīti piedūra savu degunu viņējam un, kad Vienausis no jauna sāka viņu lenkt, turpināja viltīgi vairīgo atkāpšanos.

Pa to laiku Bills bija atcerējies šauteni. Taču tā bija iespīlēta zem apgāztajām nartām, un, kad pēdīgi viņš ar Henrija palīdzību bija vezumu pacēlis, Vienausis ar vilcēni jau atradās pārāk tuvu kopā un atstatums bija pārāk liels, lai riskētu šaut.

Par vēlu Vienausis atskārta savu kļūdu. Abi vīrieši, vēl nesaskatīdami tam iemesla, redzēja suni apcērtamies, lai joņotu atpakaļ pie viņiem. Tikai pēc tam viņi ieraudzīja, ka, nogriežot sunim atkāpšanos, taisnā leņķī pretī tā ceļam sniega klajumā izdrāžas kāds ducis kārnu, pelēku vilku. Tai pašā mirklī arī vilcenes rotaļīgā vilināšana izbeidzās. Ierēkdamās viņa metās Vienausim virsū. Suns ar pleca kustību pasvieda vilcēni nost, tad, redzēdams, ka taisnais ceļš nogriezts, mainīja virzienu, cerēdams sasniegt nartas ar līkumu. No meža ik brīdi bira ārā arvien jauni un jauni vilki un pievienojās vajātājiem. Vilcene turējās lēciena attālumā aiz Vicnauša un neatpalika ne par soli.

—  Kur tu iesi? — Henrijs pēkšņi noprasīja, uzlikdams roku biedram uz pleca.

Bills nokratīja viņa roku.

—   Es to nevaru izturēt, — viņš teica. — Ja vien spēšu ko darīt, tiem vairs nedabūt nevienu pašu no musu suņiem.

Ar šauteni rokā viņš iespraucas krumaja, kas stiepās gar takas malu. Viņa nolūks bija skaidri uzminams. Pieņemdams nartas par centru lokam, kādu meta Vienausis,

Bills bija nolēmis šķērsot ša apļa līniju vietā, līdz kurai vajātāji vēl nebija nonākuši. Ar ieroci rokā — pie tam gaišā dienas laikā — viņam varēja arī laimēties aizbiedēt vilkus un izglābt suni.

— Pielūko, Bili! — Henrijs nosauca pakaļ. — Esi uzmanīgs! Neriskē!

Henrijs apsēdās uz nartām un sāka vērot. Cits nekas viņam neatlika. Bills jau bija izzudis skatienam; tikai šad tad varēja pamanīt Vienausi, kas parādījās un pazuda starp krūmiem un izkaisītajiem egļu puduriem. Henrijs sprieda, ka tam nav nekādu cerību izglābties. Suns labi saprata stāvokļa bīstamību, taču viņš skrēja pa loka ārējo malu, kamēr vilku bars joņoja pa iekšējo — mazāko apli. Velti cerēt, ka Vienausis varētu tiktāl aizsteigties priekšā vajātājiem, lai spētu šķērsot viņu skrienamo apli un sasniegt nartas.

Abas trases strauji tuvojās vienam kopīgam punktam. Henrijs zināja: kaut kur tur sniegājā, vietā, ko viņa skatieniem slēpj koki un krūmu biežņas, sastapsies vilku bars, Vienausis un Bills. Tas notika pārāk drīz, daudz ātrāk, nekā viņš bija gaidījis. Viņš izdzirda šāvienu, tad vēl divus šāvienus aši vienu pēc otra un zināja, ka nu Bil- lam munīcija ir cauri. Tad viņš sadzirda skaļu kņadu — rēcienus un rējienus. Viņš atšķīra Vienauša griezīgos sāpju un šausmu kaucienus, saklausīja gaudas, kas liecināja, ka kāds vilks ir ievainots. Un tas bija viss. Rēcieni izbeidzās. Rējieni apklusa. Pār vientulīgo zemi atkal nolaidās klusums.

Viņš vēl ilgi sēdēja uz nartām. Nebija nekādas vajadzības iet un skatīties, kas noticis. Viņš to zināja tik labi, it kā tas būtu norisinājies viņa acu priekšā. Reiz viņš pietrūkās kājās un steigšus izrāva cirvi, kas bija aizbāzts aiz siksnām. Bet pēc brītiņa jau atkal apsēdās un iegrima drūmās domās, kamēr abi atlikušie suņi drebēdami spiedās viņam pie kājām.

Pēdīgi Henrijs ar gurdenām kustībām piecēlās, it kā viss elastīgums būtu izzudis no viņa ķermeņa, un sāka jūgt suņus pie nartām. Arī sev viņš pārmeta pār plecu virvi — cilvēka iejūgu — un vilka līdz ar suņiem. Tālu viņš neaizgāja. Tiklīdz sāka jausties krēslas tuvums, viņš steidza ierīkot apmetni, pie tam apgādādams krietnu krājumu zaru kurināšanai. Pabarojis suņus, viņš sagatavoja vakariņas un paēda pats, tad pie ugunskura sakārtoja guļvietu.

Taču viņam nebija lemts mierīgi taja atdusēties. Vel acis nebija aizvērušās, kad vilki jau sanāca tik tuvu, ka viņš vairs nejutās droši. Nu jau nevajadzēja nekādas iztēles spējas, lai tos saskatītu. Tie bija viņam visapkārt, šaurajā gaismas lokā ap ugunskuru, tā ka viņš tos skaidri saredzēja uguns atblāzmā, — tie gulēja garšļaukus, tupēja, lodāja uz vēdera vai gausi slāja šurp un_ turp. Tie pat atļāvās gulēt. Šur tur Henrijs redzēja kādu vilku, gluži kā suni saritinājušos sniegā un nododamies saldai snaudai, kas viņam pašam bija liegta.

Henrijs uzturēja uguni spožās liesmās, jo apzinājās, ka tā ir vienīgais šķērslis starp viņa miesu un vilku ba- dainajiem ilkņiem. Abi suņi stāvēja viņam cieši blakus katrs savā pusē un, aizsardzību meklēdami, spiedās pie kājām; tie kauca un smilkstēja, reizēm izmisīgi ierēkdamies, ja kāds vilks pielīda mazliet tuvāk nekā parasti. Tajos mirkļos, kad suņi ierēcās, viss vilku loks satraucās, vilki salēca kājās un neatlaidīgi tiecās uz priekšu — un ap Henriju trakoja vesels rēcienu un alkatainu rējienu koris. Pēc tam vilki lokā atkal sagula un šur tur kāds pat steidza atgūt pārtraukto noinidzi.

Taču visam lokam bija nemitīga tendence spiesties viņam arvien tuvāk. Gabaliņu pa gabaliņam, pa collai katru reizi, te viens vilks paspraucās uz priekšu, te otrs vilks palīda tuvāk, aplis savilkās arvien ciešāk, līdz zvēri jau atradās gandrīz lēciena attālumā. Tad Henrijs mēdza ķert degošas pagales no ugunskura un sviest tās vilku lokā. Vilki ikreiz steigšus parāvās atpakaļ, pavadīdami savu pārvietošanos ar nikniem rējieniem un baiļu rēcieniem, ja labi tēmēta pagale bija ķērusi un apsvilinājusi kādu pārdrošāku zvēru.

No rīta cilvēks bija pārguris un izmocījies, acis tam bija izpletušās aiz miega bada. Tumsā viņš izvārīja sev brokastis, un ap pulksten deviņiem, kad, gaismai uzaustot, vilku bars attālinājās, viņš ķērās pie darba, ko bija izplānojis garajās nakts stundās. Sacirtis jaunas eglītes, viņš tās krusteniski piesēja augstu pie augošu koku stumbriem, tā izveidodams katafalka pamatni. Izmantodams nartu pārsienamo siksnu par ceļamo trosi, viņš ar suņu palīdzību uzvilka šķirstu uz šī katafalka.

— Viņi pievāca Billu, varbūt viņi pievāks arī mani, bet jūs, jauno cilvēk, viņi nedabūs nekad, — viņš uzrunāja mirušo tā egļu galotņu kapenē.

Tad Henrijs devās ceļā, un nartas, kļuvušas vieglas, svaidījās pa taku, kamēr suņi labprāt traucās uz priekšu, zinādami, tāpat kā cilvēks, ka drošībā būs tikai tad, kad sasniegs Makgarija fortu. Vilki tagad sekoja viņiem gluži atklāti, mierīga riksī tecēdami nopakaļus vai virzīdamies gar abam malām; sarkanās mēles karājās, un pie katra elpas vilciena iekritušajos_ sānos izspīlējās ribas. Vilki bija ārkārtīgi izkāmējuši — pār skeletiem pārstiepti ādas maisi ar muskuļu virvēm pa virsu —, tik vāji, ka Henrijs klusībā brīnījās, kā gan viņi vēl vispār turas uz kājām un nenogažas sniega.

Viņš neuzdrošinājās ceļot līdz pašai tumsai. Pusdienlaikā saule ne tikai silti iesārtināja dienvidu pamali, bet pat pabāza bāli zeltainu augšējo maliņu pāri apvāršņa līnijai. Henrijs to uzskatīja par labu zīmi. Dienas stiepjas garumā. Saule atgriežas. Taču, tikko tās priecējošā spozme bija izzudusi, viņš tūdaļ sāka ierīkot apmetni. Vēl bija atlikušas dažas stundas pelēcīgas dienas gaismas un blāva mijkrēšļa, un viņš tās izmantoja, sacirzdams milzīgus blāķus kurināmā.

Līdz ar nakti ieradās šausmas. Badainie vilki bija kļuvuši vēl pārdrošāki, un bez tam Henriju māca neizgulētais miegs. Pret savu gribu viņš tomēr snauduļoja, tupēdams pie ugunskura, ietinies segās un cirvi iespiedis starp ceļiem, kamēr abi suņi katrs no savas puses cieši glaudās viņam klāt. Reiz, uztrūcies no snaudas, viņš sev priekša, pēdu desmit attālu, ieraudzīja lielu, pelēku vilku — tas bija viens no lielākajiem barā. Tai brīdī, kad Henrijs pacēla acis, zvērs tīšuprāt izstaipījās, gluži kā laiskojošs suns, visā rīklē nožāvājās viņam tieši sejā un noraudzījās viņā ar īpašnieka skatienu — kā uz kārotu maltīti, ko drīz varēs notiesāt.

Sī pārliecība bija jaušama visā barā. Henrijs varēja saskaitīt kādus divdesmit vilkus, kas badainām acīm blenza viņā vai mierīgi atdusējās sniegā. Tie viņam atgādināja bērnus, kas sapulcējušies pie klāta galda un tikai gaida atvēli ķerties pie mielasta. Un viņš bija tas cienasts, ar ko tiem mieloties. Viņš tikai prātoja, kā gan maltīte sāksies un kad tas notiks.

Kraudams zarus ugunskurā, viņš ievēroja, ka pret savu ķermeni izturas ar cieņu., kādu nebija izjutis nekad agrāk.

Viņš novēroja, kā kustas muskuļi, un ieinteresēts pētīja pirkstu sarežģīto mehānismu. Ugunskura gaismā viņš atkal un atkal lēnam salieca un atlieca pirkstus gan pa vienam, gan visus reizē, te plati izpleta tos, te izdarīja ašus tvērienus. Viņš aplūkoja nagu veidojumu, aptaustīja pirkstu galus, pabakstīdams tos gan stiprāk, gan vieglāk, lai izbaudītu nervu sistēmas darbību. Tā viņu sajūsmināja, un viņš pēkšņi iemīlēja pats savu smalki veidoto ķermeni, kas darbojās tik skaisti, saskaņoti un nekļūdīgi. Tad Henrijs pameta^ izbaiļu pilnu skatienu uz vilku apli, kas nogaidot blīvejas viņam apkārt, un pēkšņi kā sitiens viņu ķēra apziņa, ka šis brīnumainais ķermenis, šī dzīvā miesa nav nekas vairāk kā gaļa, plēsīgu zvēru medījums, ko viņi badainiem ilkņiem saraustīs gabalos un saplosīs pa šķiedriņai, lai remdinātu izsalkumu, tāpat kā viņš ne reizi vien bija remdinājis izsalkumu ar alni un trusi. '

Henrijs uztrūkās no murgainā snaudiena un ieraudzīja sev priekšā ieruzgo vilcēni. Tā sēdēja sniega pēdas piecas sešas atstatu un skumīgi noraudzījās viņā. Pie kājām viņam iesmilkstēdamies rēca abi suņi, taču vilcene par tiem nelikās ne zinis. Tā skatījās vienīgi cilvēkā, un kādu brīdi viņš atbildēja šim skatienam. Vilcenes uzvedībā nebija nekā draudīga. Zvērs tikai raudzījās lielās skumjās, bet cilvēks saprata, ka tās ir liela bada skumjas. Viņš taču ir barība, un, skatīdamās viņā, vilcene jau izbaudīja ēšanas prieku. Mute tai pavērās, siekalas sāka pilēt sniegā, un patīkamā priekšsajūtā vilcene aplaizījās.

Baiļu lēkme sapurināja Henriju. Viņš steigšus sniedzās pēc degošas pagales, ar ko sviest zvēram. Bet pastieptās rokas pirksti vēl nebija satvēruši metamo, kad vilcene jau bija atlēkusi drošā atstatumā, acīm redzot, pieradusi, ka tai pastāvīgi ar kaut ko sviež. Atlēkdama vilcene ierēcās un atņirdza baltos ilkņus līdz pat smaganām; no skumjām tās skatienā vairs nebija ne vēsts — to vietā lāktīja tik ļauna asinskāre, ka cilvēks nodrebēja. Henrijs paraudzījās uz roku, kas turēja deguli, un ievēroja savus pirkstus — cik izmanīgi tie aptvēruši zaru, pielāgodamies katram mizas grubulim, gan pacēlušies, gan nolaidušies, apņemot nelīdzeno virsmu, bet mazais pirkstiņš, kas atradās pārāk tuvu gruzduma kvēlei, automātiski bija paliecies sānis un, vairīdamies no svelmes, atradis balstu vēsākā vietā; tai pašā mirklī Henrija acu priekšā atainojās vīzija, kā šos jutīgos, izveicīgos pirkstus grauž un plosa

vilcenes baltie zobi. Nekad vēl viņš nebija tā mīlējis savu ķermeni kā patlaban, kad šis viņa valdījums tika apdraudēts.

Augu nakti Henrijs ar degošām pagalēm atkāvās pret izsalkušo vilku baru. Reizēm viņš neviļus aizsnaudās, un tad viņu uzmodināja suņu smilksti un kaucieni. Pienāca rīts, bet pirmo reizi dienas gaisma neizklīdināja vilkus. Cilvēks veltīgi izgaidījās, ka tie ies projām. Tie palika sapulcējušies aplī ap cilvēku un viņa ugunskuru, savā īpašnieku apziņā izturēdamies tik nekaunīgi, ka rīta gaismas pamodinātā drosme viņam atkal sašķobījās.

Henrijs tomēr izmisīgi pamēģināja doties ceļā. Taču, tiklīdz viņš atstāja ugunskura patvērumu, pārdrošākais vilks lēca uz viņu, tomēr neaizsniedza. Henrijs paglābās, palēkdamies atpakaļ, un vilka žokļi noklakstēja dažas collas no viņa gurna. Visi pārējie vilki bija kājās, barā spiezdamies viņam apkārt, un tikai pa labi un pa kreisi mētātu deguļu birums aiztrenca tos pienācīgā atstatumā.

Pat dienas laikā Henrijs vairs neuzdrošinājās pamest ugunskuru, lai sacirstu jaunu kurināmo. Pēdas divdesmit nostāk slējās milzīga nokaltusi egle. Pusi dienas viņš pavadīja, pakāpeniski pārceldams ugunskuru līdz šai eglei, ik mirkli turēdams gatavībā kādu pusduci degošu zaru saišķu, ar ko mest ienaidniekiem. Pēdīgi nokļuvis pie egles, viņš vērīgi aplūkoja apkārtējos brikšņus, lai gāztu koku tādā virzienā, kur tas krizdams salauztu visvairāk zaru.

Nakts bija iepriekšējās atkārtojums, tikai ar to starpību, ka miegs nu jau bija kļuvis nepārvarams. Pat suņu rēcieni viņu vairs neuztrauca. Turklāt tie tagad rēca nepārtraukti, un viņa apdullinātās, bezmiega notrulinātās smadzenes vairs neizšķīra balsu skaļumu un intonāciju. Viņš uztrūkās no miega ar pēkšņu rāvienu. Vilcene stāvēja pavisam klāt. Pilnīgi neapzinīgi viņš, pirkstus_ neatlaidis, iegrūda degošu zaru tieši vilcenes atvērtajā, rēcošajā rīklē. Aiz sāpēm iekaukdamies, zvērs atsprāga atpakaļ, bet Henrijs, ar gandarījumu ieelpodams gruzdošas spalvas un miesas smaku, vēroja, kā vilcene pēdas divdesmit attālu purina galvu un nikni ņurd.

Šoreiz, pirms laidās miegā, viņš piesēja aizdedzinātu priedes zaru sev pie labās rokas. Tikko acis bija aizvērušās, liesma jau apsvilināja ādu un pamodināja viņu. So paņēmienu viņš izmantoja vairākas stundas. Šādi

pamodināts, viņš ikreiz aizgainīja vilkus ar degošu zaru krusu, piesvieda ugunij kurināmo un piesēja jaunu priedes zaru sev pie rokas. Viss veicās labi līdz tam brīdim, kad reiz priedes zars bija piesiets pārāk vajīgi. Tiklīdz viņš aizdarīja acis, zars atraisījās un nokrita.

Henrijs sapņoja. Viņam šķita, ka atrodas Makgarija forta. Tur ir silti un omulīgi un viņš ar faktorijas vadī- laju spele kribidžu. Bez tam viņam sapnī likās, ka vilki apsēduši faktoriju. Tie gaudo pie pašiem vārtiem, un brīžam viņš ar vadītāju pārtrauc partiju, lai paklausītos un pasmietos par vilku veltajām pūlēm tikt iekšā. Un tad — tik dīvains sapnis — atskan brīkšķis. Durvis atsprāgst vaļa. Viņš redz vilkus bariem gāžamies iekšā faktorijas lielaja koptelpā. Tie lec tieši virsū viņam un vadītājam. Pec tam kad durvis atsprāgušas, zvēru gaudas kļūst šaušalīgi ska|as. Šīs gaudas nedod viņam mieru. Sapnis izvērtas par kaut ko citu — Henrijs nespēja apjēgt, par ko īsti, bet visam cauri viņu vajāja nemitīgās gaudas.

Tad viņš pamodās un atskārta, ka gaudas ir īstenība. Visapkārt rēca un rēja. Vilki brāzās viņam virsū. Tie bija visur — ap viņu un virs viņa. Kāda zvēra zobi jau bija sagrābuši augšdelmu. Instinktīvi, neko nedomādams, Henrijs lēca tieši ugunī un jau lēcienā juta asu zobu cirtienu pāršķejam kājas lielu. Tad sākās uguns kauja. Biezie dūraiņi kādu laiciņu pasargāja rokas, un viņš riekšavām šķieda pa gaisu sarkankvēlās ogles uz visām pusēm, tā ka apmetnes ugunskurs izskatījās pēc īsta vulkāna.

Taču ilgi tā turpināties nevarēja. Seju jau klāja apdeguma tulznas, uzacis un skropstas bija pilnīgi nosvilušas, un kājas vairs nejaudāja ciest karstumu. Turēdams katra rokā pa liesmojošam zaram, viņš izlēca no ugunskura. Vilki bija aizgainīti patālāk. Visās malās, kur bija nobirušas kvēlošās ogles, čūkstēja sniegs, un ik brīdi kads vilks mukdams mežonīgi palēcās, ar rēcienu un smilkstu ziņodams, ka uzkāpis uz šādas gailošas ogles.

Aizsviedis abus degošos zarus uz tuvākajiem ienaidniekiem, cilvēks nometa sniegā kūpošos dūraiņus un mīņājās pa kupenu, lai atvēsinātu kājas. Abu suņu vairs nebija, un Henrijs labi zināja, ka tie tikuši celti galdā kārtējai maltītei tajā ieilgušajā mielastā, kurš pirms vairākām dienām sākās ar Fetiju un kura pēdēja maltīte nākamajās dienās, jādomā, būs viņš pats.

— Mani jūs vēl neesat dabūjuši! — Henrijs iebrēcas,

neganti vicinādams dūri pret izsalkušajiem plēsoņām, bet viņa balss skaņa tikai satracināja visu vilku apli, visapkārt ieskanējās'rēcieni, un vilcene slīdošā gaitā pa sniegu pielavījās viņam pavisam klāt, vērodama viņu ar bada skumjām acīs.

Henrijs ķērās pie darba, jo viņam bija iešāvusies prātā jauna ideja. Viņš sakūra ugunskurus visapkārt plašā lokā. Pats viņš apsēdās apļa iekšpusē, pasviedis sev apakšā guļamvietas piederumus, lai pasargātos no kūstošā sniega. Tiklīdz cilvēks bija nozudis aiz liesmu aizsega, viss bars ziņkārīgi pienāca pie pašiem ugunskuriem paraudzīties, kur tad viņš palicis. Līdz šim tiem bija trūcis iespējas tuvāk iepazīties ar uguni, bet tagad tie satupās ap to cieša loka, gluži kā suņi blisinādami acis, žāvādamies un staipīdami kārnos ķermeņus neierastajā siltumā. Tad vilcene apsēdās, pacēla purnu pret zvaigznēm un sāka gaudot. Cits pēc cita vilki tai pievienojās, līdz viss bars tupēja, purnus pret debesīm paslējuši, un gaudodami vilka savu bada dziesmu.

Uzausa rīts, pēc tam iestājās diena. Ugunskuri bija no- plakuši. Kurināmā vairs nebija, vajadzēja gādāt jaunu. Cilvēks mēģināja iziet ārpus sava liesmu aploka, taču vilki tūdaļ gūzmā gāzās viņam pretī. No degošo zaru sviedieniem tie gan palēcās sānis, bet atpakaļ vairs nelēca. Veltīgi Henrijs pūlējās padzīt zvērus tālāk. Kad viņš pēdīgi padevās un streipuļodams atgriezās apļa iekšpusē, kāds vilks lēca viņam pakaļ, taču neveiksmīgi, un nokrita ar visām četrām ķepām tieši oglēs. Zvērs šausmās iekaucās, reizē dusmās ierēkdamies, un trausās atpakaļ, lai atdzesinātu ķepas sniegā.

Cilvēks sakucis čurnēja uz savām segām. Sagumušais ķermenis, gurdi noslīgušie pleci un uz ceļiem noguldīta galva — viss liecināja, ka viņš cīņu uzdevis. Sad tad viņš pacēla galvu, lai paskatītos, kā izdziest uguns. Liesmu un sarkano ogļu aplis bija sadalījies atsevišķās strēmelēs, kuru starpā rēgojās tukši laukumi. Šie atvērumi pletās platumā, ugunskuru strēmeles raucās mazākas.

— Nu jūs varat nākt un mani pievākt, kad vien tīk, — viņš nomurmināja. — Man vienalga, es gulēšu.

Reiz pamodies, Henrijs ieraudzīja apļa spraugā tieši sev pretī vilcēni, kas viņu cieši vēroja.

Pēc brītiņa viņš atkal pavēra acis — pašam gan šķita, ka pagājušas jau ilgas stundas. Bija notikusi kāda

dīvaina pārmaiņa — tik neizprotama pārmaiņa, ka viņš aiz izbrīna pamodās pilnīgi. Kaut kas bija noticis. No sākuma viņš neapjēdza, kas īsti. Tad viņš saprata. Vilki bija projām. Palicis tikai nobradāts sniegs, kas rādīja, cik tuvu tie viņam pienākuši. Miegs atkal vāliem vēlās virsū un no jauna pievārēja viņu, galva jau slīga uz ceļiem, bet tad viņš pēkšņi saslējās.

Bija dzirdami cilvēku saucieni, nartu čirkstoņa, iejūga siksnu čīkstēšana un vilcējsuņu nepacietīgie smilksti. Čet- rējas nartas, uzbraukušas no upes gultnes, tuvojās apmetnei starp kokiem. Pusducis vīru sastājās ap cilvēku, kas čurnēja dziestošās uguns aplī. Tie viņu purināja un dunkāja, cenzdamies dabūt pie atmaņas. Henrijs blenza cilvēkos kā piedzēries un murmulēja stieptā, miegainā valodā:

—   Rudā vilcene … Nāca pie suņiem barošanas laikā … Papriekš ēda suņu barību … Tad viņa apēda suņus … Un pēc tam viņa apēda Billu …

—   Kur ir lords Alfrēds? — kāds no vīriem iebļāva Henrijam ausī, bez žēlastības sapurinādams viņu.

Henrijs lēnām pakratīja galvu.

—   Nē, viņu tā neapēda … Viņš ir uzvilkts koka galotnē iepriekšējā apmetnē.

—   Miris? — vīrietis izsaucās.

—   Pie tam vēl guldīts zārkā, — Henrijs atbildēja. Viņš īgni izrāva plecu no taujātāja tvēriena. — Paklau, liec mani mierā … Esmu bezjēdzīgi pārmocījies… Ar labu nakti visapkārt…

Acu plaksti viņam notrīsēja un aizkrita. Zods noslīga uz krūtīm. Tikko pārējie bija viņu ērtāk atguldījuši uz segām, aukstajā gaisā izskanēja skaļi krācieni.

Bet bija dzirdama arī vēl cita skaņa. Tālu tālumā tik tikko saklausāma skanēja vilku bara bada dziesma — tie dzina pēdas kādam citam medījumam, jo cilvēku pievākt tiem nebija laimējies.

Otrā daļa PIRMATNĪBA DZIMUŠAIS

I NODAĻA ILKNIS PRET ILKNI

Vilcene bija pirmā saklausījusi cilvēku balsis un pajūga suņu ķiukstēšanu; un vilcene arī pirmā aizlēkšoja no cilvēka, kas bija iesprostots savā dziestošajā liesmu aplī. Bars vēl negribēja atlaisties no sadzītā un ielenktā medījuma, zvēri, dažus mirkļus vilcinājās, cenzdamies noskaidrot svešās skaņas, bet tad arī viņi aizlēkšoja pa sliedi, ko bija ieminusi vilcene.

Bara priekšgalā skrēja liels, pelēks vilks — viens no tā vadoņiem. Viņš arī novirzīja visu baru pa vilcenes pēdām. Viņš brīdinoši uzņerkstēja jaunākajiem bara locekļiem vai pat iekampa tiem ar zobiem, ja tie pārgalvīgi lūkoja paskriet viņam garām. Un viņš arī bija tas, kas pasteidzināja soli, ieraudzījis vilcēni nu jau lēnām rikšojam pār sniega klajotni.

Vilcene sāka tecēt viņam līdzās, it kā tā būtu viņai paredzētā vieta, un nu rikšoja kopā ar baru. Uz vilcēni viņš nerūca, ne arī rādīja zobus, ja tai šad tad gadījas aizlēkšot priekšā. Gluži otrādi, viņš šķita ļoti labvēlīgi noskaņots — pat labvēlīgāk, nekā vilcenei tas bija pa pra- tam, jo vadonis arvien tiecās turēties tai cieši līdzās, bet, ja viņš pievirzījās pārāk tuvu, vilcene savukārt rūca un atņirdza zobus. Gadījās, ka viņa pat neatteicās sāpīgi iekampt tam plecā. Arī šādās reizēs viņš neizrādīja dusmas. Viņš tikai pašāvās sānis un dažas reizes lempīgi palēcās uz priekšu, uzvezdamies gluži kā kautrīgs lauku puisis.

Vadonim šīs bija vienīgās raizes viņa vadonības postenī, bet vilcenei bija pavisam citas nepatikšanas. Pie otriem sāniem viņai skrēja vecs, novājējis vilks, kura nosirmojusī āda rādīja daudzos cīniņos iegūtas rētas un skrambas. Tas arvien turējās viņai labajā pusē. Nelaime tā, ka vecajam vilkam bija tikai viena acs — kreisā. Arī šis pielūdzējs neatlaidīgi centās spiesties vilcenei klātāk, allaž pagriezdamies tā, ka rētainais purns atdūrās te pret vilcenes sānu, te plecu vai kaklu. Gluži tāpat kā uzmācīgo vadoni kreisajā pusē, arī sirmā vilka tuvināšanās mēģinājumus viņa atvairīja ar zobiem, bet, ja abi pavadoņi bāzās virsū vienlaikus, vilcenei klājās grūti — ar ašiem žokļu cirtieniem uz vienu un otru pusi vajadzēja atgainīt abus pielūdzējus reizē, tai pašā laikā neatpaliekot no bara un vērojot ceļu priekšā un sev zem kājām. Šādos brīžos abi neatlaidīgie mīlētāji, zobus atņirguši, viņai pār muguru draudīgi ņurdēja viens uz otru. Tie labprāt būtu izkāvušies, bet patlaban arī viņu iekāre un greizsirdība bija spiestas atkāpties spēcīgāku izjūtu priekšā, jo visu baru nežēlīgi mocīja bads.

Pēc katra noraidījuma, kad vecais vilks atrāvās sānis no sava ilgu objekta asajiem zobiem, viņš ar plecu uzgrūdās jaunam trīsgadniekam, kas skrēja viņa aklajā — labējā pusē. Jaunais vilks bija sasniedzis spēku pilnbriedu, un, tā kā bara vilki visi bija vārgi un izkāmējuši, viņa spars un mundrums jo īpaši dūrās acīs. Tomēr viņš arvien skrēja tā, ka galva neizvirzījās tālāk par vecā vien- ača plecu. Tiklīdz viņš uzdrošinājās izskriet pilnīgi līdzās vecajam vilkam (tas gan notika reti), rēciens un kampiens viņu tūdaļ aiztrieca atpakaļ, pleca līmenī. Tomēr dažreiz viņš izgudrēm palēnināja gaitu, no aizmugures lūkodams iespraukties starp veco vadoni un vilcēni, šāds manevrs arvien atdūrās pret divkāršu, pat trīskāršu pretestību. Tiklīdz vilcene nepatikā ierēcās, vecais vadonis klupa trīsgadniekam virsū. Reizēm vilcene tam piepalīdzēja. Un reizēm arī jaunais vadonis no kreisās puses savukārt metās talkā.

Šādos brīžos, kad jaunajam vilkam pretī vērās trejas negantas, zobainas rīkles, viņš tūdaļ apstājās, aptupās un, stīvi izstiepis priekškājas, krēpes sabozis, draudīgi rēca. šāda saķeršanās skrejošā bara priekšgalā arvien izraisīja sajukumu arī pakaļējās rindās. Tūlīt aiz jaunā vilka skrejošie uzgrūdās tam virsū un izteica savu neapmierinātību, kozdami tam pakaļkājās un sānos. Tā viņš pats gādāja sev nepatikšanas, jo bads allaž velk līdzi niknu omu. Taču ar jaunības neaprobežoto pašpaļāvību viņš nerimās ik pēc brītiņa atkārtot savu manevru, kaut gan nekad neguva neko citu kā vien sakāvi.

Ja vien būtu gadījies kāds medījums, mīlestība un cīniņi tūdaļ izvērstos pilnā sparā un bars būtu izklīdis. Taču visi vilki bija izmisīgi nožēlojamā stāvoklī. Tie bija

izkritušies aiz ilgstošas badošanās. Bars virzījās uz priekšu lēnāk nekā parasti. Pakaļgalā klibodami vilkās visvārgākie — paši jaunākie un paši vecākie. Priekšgalā skrēja spēcīgākie. Taču visi vairāk līdzinājās skeletiem nekā kārtīgiem vilkiem. Tomēr, par spīti visam, — ja neskaita tos, kas kliboja, — dzīvnieku kustībās nemanīja ne piepūli, ne gurdumu. To stiegrainie muskuļi šķita neizsīkstošas enerģijas avots. Katrs muskulis savilkās kā tērauda atspere, tūdaļ sekoja otra tēraudatsperīga kustība, tad nākamā un atkal nākamā — un tā bez gala.

Daudz jūdžu vilki todien noskrēja. Tie skrēja arī augu nakti. Sākās nākamā diena, bet vilki vēl arvien skrēja. Tie virzījās pār salā sastingušu, nedzīvu zemi. Nekur nesakustējās itin nekas dzīvs. Vienīgi vilki nemitīgā kustībā traucās cauri šim nebeidzamajam nekustīgumam. Vienīgi viņi bija dzīvi un meklēja citus dzīvos, lai tos aprītu un varētu turpināt dzīvot.

Vilki pārskrēja pār dažu labu zemu kalnāju grēdu un šķērsoja daudzas nelielas upītes kādā zemienes novadā, līdz pēdīgi viņu meklējumi tika atalgoti. Viņi uzdūrās aļņiem. Pirmo viņi sastapa lielu aļņu tēviņu. Te bija gaļa un dzīvība, un šo medījumu nesargāja nekādi neizprotami ugunskuri, ne arī lidojošas liesmu šautras. Šķeltie nagi un žuburotās ragu lāpstas vilkiem bija labi pazīstamas, un viņi palaida vējā visu savu ierasto pacietību un piesardzību. Cīniņš bija īss un nežēlīgs. Lielo aļņu tēviņu apstāja no visām pusēm. Ar izveicīgiem milzīgo nagu spērieniem alnis šķērda vilkiem vēderus un skaldīja galvaskausus. Ar lielo ragu triecieniem viņš tos šķaidīja un lauza tiem kaulus. Cīņas karstumā viņš vēlās vilkiem virsū, ar savu smago ķermeni iespiezdams tos sniegā. Taču aļņa liktenis jau bija izšķirts, un pēdīgi viņš nogāzās gar zemi, kad vilcene mežonīgi plosīja viņam rīkli, bet citu vilku zobi urbās viņa ķermenī visās malu malās; tie sāka viņu rīt vēl dzīvu, pirms pēdējās cīņas konvulsijas bija norimušas un pēdējā pretestība izsīkusi.

Barības nu bija bagātīgi. Aļņu tēviņš svēra pāri par astoņsimt mārciņām — iznāca pilnīgas divdesmit mārciņas gaļas katram no vairāk nekā četrdesmit bara vilkiem. Taču vilki, kas apbrīnojami ilgi spēj badoties, arī ēst jaudā apbrīnojami daudz, un drīz vien tikai daži izkaisīti kauli bija atlikuši no krāšņā dzīvnieka, kādu bars bija sastapis pirms nedaudzām stundām.

Nu vilki ilgi atpūtās un daudz gulēja. Tā kā vēderi bija pilni, starp jaunajiem tēviņiem sākās nesaticība un ķīviņi; tie turpinājās vairākas dienas, kamēr bars vēl turējās kopā. Bads bija beidzies. Vilki bija nokļuvuši novadā, kas mudžēja no medījuma, un, kaut gan medībās tie vēl devās barā, nu tie bija daudz piesardzīgāki un no mazajiem aļņu bariņiem, kas gadījās ceļā, atšķīra vai nu grūsnējas govis, vai vecus, nevarīgus tēviņus.

Tad nu šeit, šinī pārpilnības zemē, pienāca diena, kad vilku bars sašķēlās divās grupās, kas katra aizgāja savā virzienā. Vilcene, jaunākais vadonis tai kreisajā un vecais vienacis labajā pusē aizveda savu baru lejup līdz Makenzi upei un, šķērsojuši to, nokļuva ezeru novadā austrumos. Ar katru dienu arī šī bara daļa ruka mazāka un mazāka. Ik pa divi, vilks un vilcene, dzīvnieki pameta baru. Reizumis kādu vientuļu vilku tēviņu no bara padzina sāncenšu asie zobi. Pēdīgi bija palikuši tikai četri: vilcene, jaunais vadonis, vienacis un godkārīgais trīsgadnieks.

Vilcenes raksturs nu bija izvērties pagalam neciešams. Visus trīs pielūdzējus greznoja viņas zobu atstātās skrambas. Taču tie viņai nekad nemēģināja atmaksat ar to pašu, nekad neaizstāvējās pret viņas uzklupieniem. Tēviņi tikai pagrieza pretī plecu, lai niknākie kodieni ķertu to, un, astes luncinādami, sīkiem solīšiem staigāja ap vilcēni, cenzdamies remdināt viņas dusmu lēkmes. Pret vilcēni tie gan bija pats maigums, toties cits pret citu — pats niknums. Trīsgadīgais jau gāja pāri visām robežām savā nekaunībā. Viņš uzbruka vecajam vienacim no aklās puses un saplosīja tam ausi skrandu skrandās. Kaut gan sirmais zvērs redzēja tikai uz vienu pusi, pret sāncenša jaunību un spēku viņš lika lietā ilgus gadus krāto pieredzi un gudrību. Zaudētā acs un rētainais purns liecināja, kāda bijusi šī pieredze. Viņš bija veiksmīgi izcīnījis pārāk daudz kauju, lai kaut jel mirkli vēl šaubītos, kas tagad darāms.

Cīņa sākās godīgi, taču godīgi tā nebeidzās. Grūti pateikt, kāds būtu iznākums, ja vecajam palīgā nenācis trešais, un abi kopā, vecais vadonis un jaunais vadonis, viņi uzklupa pārdrošniekam trīsgadim, nolēmuši atsvabināties no tā. No abām pusēm viņu apdraudēja bijušo biedru nežēlīgie ilkņi. Aizmirstas bija dienas, kad visi kopā medījuši, alnis, ko tie bija pieveikuši, bads, ko pārcietuši. Tas

viss bija aizgajis pagajība. Tagadne — ta bija mīlestība, vēl bargāka un nežēlīgāka par badu.

Pa to laiku vilcene, visas šīs jezgas cēlonis, apmierināta tupēja sniegā un vēroja notiekošo. Viņa bija pat sajūsmināta. Šī nu bija viņas lielā diena — un tādas negadās bieži —, kad krēpes božas, ilknis triecas pret ilkni vai cērt un plosa dzīvu miesu, — un tas viss tikai viņas dēļ.

Bet trīsgadnieks, kuram šis bija pirmais mēģinājums mīlestības kaujā, te arī zaudēja savu dzīvību. Katrā pusē viņa ķermenim stāvēja abi sāncenši. Tie skatījās uz vilcēni, kas smaidīdama sēdēja sniegā. Taču vecākais vadonis bija gudrs, ļoti gudrs un pieredzējis kā mīlestībā, tā kaujā. Jaunākais vadonis pagrieza galvu, lai nolaizītu brūci plecā. Kakla izliekums pavērsās pret sāncensi. Ar savu vienīgo aci vecais vilks pamanīja šo izdevību. Pie- placis viņš šāvās uz priekšu un cieši sacirta ilkņus. Garš un dziļš plēsiens. Zobi sasniedza lielo kakla vēnu un pārrāva to. Tad viņš atlaida žokļus un atlēca nost.

Jaunais vadonis šaušalīgi iekaucās, bet kaucienu pārtrauca aizsmacis klepus. Asinīm plūstot, nemitīgi kāsēdams, jau cīņu zaudējis, viņš metās virsū un cīnījās, kamēr, dzīvībai izdziestot, kājas sāka grīļoties, gaisma acu priekšā migloties, lēcieni kļuva arvien īsāki un kodieni vārgāki.

Bet vilcene visu laiku sēdēja un smaidīja. Šī kauja viņa viesa kādu neskaidru laimes sajūtu, jo tāda nu reiz ir mīlestība_ Pirmatnībā, tāda ir dabiskās pasaules dzimumu traģēdija — traģēdija tikai tiem, kuri iet bojā. Tiem, kas paliek dzīvi, tā ir nevis traģēdija, bet ilgu un alku piepildījums.

Kad jaunākais vadonis gulēja sniegā un vairs nekustējās, Vienacis staltā gaitā tuvojās vilcenei. Tomēr visā viņa uzvedībā uzvarētāja lepnums jaucās ar piesardzību. Sirds vientiesībā viņš gaidīja noraidījumu un bija tikpat vientiesīgi pārsteigts, ka vilcenes zobi nikni neņirdzās pretī. Pirmo reizi vilcene to sagaidīja laipni. Viņa saostījās ar to un pēc tam pat atļāvās palēkāties un padraiskoties, rotaļādamās gluži kā kucēns. Un Vienacis, aizmirsis savu sirmo vecumu un cienījamo pieredzi, darīja gluži tāpat — delverējās kā kucēns un uzvedās pat vēl muļķīgāk nekā tas.

Aizmirsti bija uzvarētie sāncenši un ar asinīm sniegā ierakstītais mīlestības stāsts. Viss aizmirsts — un tikai vienreiz, kad vecais Vienacis uz mirklīti apstājās aplaizīt repējošās brūces, viņa lūpas pa pusei paņirdzās rēcienam un spalva uz skausta un pleciem neviļus saslējās, ķermenis izliecās lēcienam, ķepas saspringti atspērās sniega garozā, meklējot stingrāku balstu. Bet jau nākamajā mirklī viss atkal bija aizmirsts — un viņš lēkšiem sekoja vilcenei, kas, valšķīgi vilinādama, bēguļoja pa mežu.

Pēc tam viņi rikšoja sānu pie sāna kā labi draugi, kas nu pilnīgi sapratušies. Dienas pagāja cita pēc citas, un viņi turējās kopā, kopīgi dzina pēdas, kopīgi pieveica medījumu un kopīgi to notiesāja. Pēc kāda laika vilcēni pārņēma nemiers. Viņa šķita kaut ko meklējam un nevarēja to uziet. Viņu ļoti interesēja dobumi zem izgāzušos koku saknēm, un viņa ilgu laiku varēja ošņāties ap lielākām pieputinātām klinšu plaisām vai piekrastes krauju alām. Veco Vienaci tās nepavisam neinteresēja, bet viņš labsirdīgi sekoja vilcenei tās meklējumos, un, ja kādā vietā tās pētījumi ievilkās ilgāk nekā parasti, viņš likās guļus, lai nogaidītu, kamēr vilcene būs atkal gatava doties tālāk.

Viņi nepalika vienā vietā, bet klaiņoja pa visu novadu, līdz nonāca pie Makenzi upes, gar kuras krastu tad lēnām virzījās uz priekšu, bieži vien attālinādamies no tās, lai gar sīkajām pietekām sekotu medījumam, taču arvien atkal atgriezās. Reizēm tie nejauši sastapa citus vilkus, parasti pa pāriem; taču ne viena, ne otra puse neizrādīja sevišķu draudzīgumu, interesi vai prieku par tikšanos, ne arī vēlēšanos no jauna apvienoties barā. Vairākkārt tiem gadījās sadurties ar vientuļiem vilkiem. Tie arvien bija tēviņi un allaž dedzīgi kāroja pievienoties Vienacim un viņa draudzenei. Vienacis sparīgi protestēja un, kad vilcene nostājās tam līdzās plecu pie pleca, saboza spalvu, un atņirdza zobus, sabiedrības kārotājs vientuļnieks atkāpās, iemiedza asti un turpināja savu vienatnīgo ceļu.

Kādā mēnesnīcas naktī, skriedams cauri rāmam mežam, Vienacis pēkšņi apstājās. Viņa purns pasitās augšup, aste stīvi izstiepās un nāsis cilājās, ošņājot gaisu. Vienu ķepu viņš pēc suņu paražas turēja paceltu. Ar neapmierinātu izskatu viņš turpināja ostīt gaisu, cenzdamies izprast, kādu vēsti tas viņam nes. Viņa draudzenei pietika reizi pavirši ievilkt nāsīs gaisu, lai viņas ziņkāre būtu apmierināta un viņa mierīgi rikšotu tālāk. Vienacis gan sekoja,

taču arvien vēl šaubījās un nespēja atturēties, reizi pa reizei neapstājies, lai rūpīgi papētītu brīdinošo smaržu.

Vilcene piesardzīgi izspraucās liela, koku apjozta klajuma malā. Kādu brīdi viņa tur stāvēja viena pati. Tad tai pievienojās arī Vienacis, līzdams rāpus, katru jutekli saasinājis, katru spalviņu aizdomās sabozis. Nu viņi abi stāvēja blakām, vēroja, klausījās un oda.

Līdz viņu ausīm atplūda suņu ķīviņu un kautiņu smilksti, vīriešu izsaucieni ar dobju rīkles pieskaņu, klaigājošu sieviešu spalgās balsis un reiz pat spiedzīgs, raudulīgs bērna brēciens. Redzēt neko daudz nevarēja — tikai ādas telšu lielos kūkumus, ugunskuru liesmas, ko reizēm aizsedza garāmslīdoši ķermeņi, un rāmajā gaisā stīdzošas dūmu strūklas. Taču viņu nāsis uztvēra miljoniem smaržu, kādas raksturīgas indiāņu apmetnei, tās pauda veselu stāstu, no kura Vienacis nekā nesaprata, bet kurš vilcenei bija pazīstams līdz pēdējam sīkumam.

Viņa bija dīvaini satraukta un nevarēja vien beigt ostīt ik brīdi pieaugošā labpatikā. Taču vecais Vienacis bija nemierpilns. Viņš atklāti izrādīja savas bažas un neatlaidīgi centās iet projām. Vilcene pagriezās un mierinādama piedūra purnu viņa kaklam, tad no jauna pievērsās apmetnei. Viņas acu izteiksme atkal pauda skumjas, bet šoreiz tās nebija bada skumjas. Viņu bija pārņēmušas dedzīgas alkas, kas vilināja doties pie ugunskuriem, piedalīties suņu ķīviņos, ložņāt starp cilvēkiem, vairoties no to neveiklajām kājām.

Vienacis tai līdzās nepacietīgi sakustējās, šoreiz viņa nemiers pārņēma arī vilcēni — un tā atcerējās, ka nepieciešams sameklēt kaut ko, ko līdz šim nebija atradusi. Vilcene pagriezās un ierikšoja atpakaļ mežā, Vienacim pār lielu atvieglojumu; tas lēkšoja dažus soļus viņai pa priekšu, līdz abi bija drošā patvērumā starp kokiem.

Mēness gaismā slīdēdami bez trokšņa, gluži kā ēnas, viņi uzdūrās iemītai stidziņai. Abi tūdaļ piegrūda purnus pie pēdām sniegā. Pēdu nospiedumi bija pavisam svaigi. Vienacis piesardzīgi skrēja pa priekšu, vilcene sekoja tam uz papēžiem. Viņu ķepu platās pēdas, plaši izplestas, gula sniegā mīksti kā samts. Vienača skatiens uztvēra uz baltā fona neskaidri kustamies kaut ko baltu. Slīdošā gaita, jau tā strauja, bija nieks salīdzinājumā ar tempu, kādu viņš tagad uzņēma. Priekšā blāvi vīdēja baltais, lēkājošais plankums, ko viņš bija pamanījis.

Vilki skrēja pa šauru gatvi, ko abās pusēs nožogoja jaunu eglīšu audze. Pa koku starpu varēja redzēt_gatvi izbeidzamies mēness apmirdzētā, līdzenā klajumiņa. Vecais Vienacis strauji tuvojās baltajai, lidojošajai ēnai. Ik ar lēcienu tā nāca tuvāk un tuvāk. Nu jau viņš bija tai klāt. Vēl viens lēciens, un viņa zobi iegremdēsies tajā. Taču šis lēciens tā arī izpalika. Baltā ēna — kā izrādījās, sniegkurpju trusītis — stāvus uzšāvās augstu gaisā, un tur nu tas lidinājās lēkādams un raustīdamies, itin kā dejotu virs viņa galvas fantastisku deju, ne reizi neskarot zemi.

Vienacis pēkšņā izbīlī iesprauslojās un palēcās atpakaļ, tad sarāvies pieguma sniegā, draudīgi rēkdams pret šo nesaprotamo, biedējošo būtni. Taču vilcene aukstasinīgi pagāja viņam garām. Brīdi tā tēmēdama gatavojās un tad lēca pēc dejojošā trusīša. Viņa arī uzšāvās augstu, taču ne tik augstu kā medījums, un viņas žokļi ar metālisku klikšķi aizcirtās tukšā vietā. Viņa lēca vēl un vēlreiz.

Viņas draugs lēnām bija atguvies un, pieslējies kājās, vēroja vilcenes rīcību. Viņš pat sāka izrādīt neapmierinātību ar tās atkārtotajām neveiksmēm un pats savukārt izdarīja varenu lēcienu. Viņa zobi cieši sakampa trusīti, un, krizdams atpakaļ, viņš to norāva sev līdzi. Taču tai pašā mirklī viņam blakus kaut kas aizdomīgi nokrakšķēja un sakustējās, un vecais vilks ar vienīgo aci satrūcies ieraudzīja jaunu eglīti draudīgi nosveramies tieši pār viņa galvu it kā sitienam. Žokļi atlaidās no laupījuma, un vilks atlēca atpakaļ, lai izvairītos no šīm svešādajām briesmām, lūpas atņirdzās, atsegdamas ilkņus, no rīkles lauzās rēciens, katra spalviņa bija saslējusies niknumā un bailēs. Acumirklī jaunā eglīte atkal atslējās stāvus visā staltumā, bet trusītis, uzrauts augšup, no jauna uzsaka savu gaisa deju.

Vilcene noskaitās. Pārmācīdama viņa ielaida ilkņus drauga plecā, bet tas, pārbijies un nesapratnē par šo negaidīto uzbrukumu, aiz dusmām un izbīļa kampa pretī un ieskrambāja vilcenes purnu. Vilcenei šāda pretestība pārmācībai bija tikpat negaidīta, un viņa, neganti saniknojusies, rēkdama klupa tam virsū. Vilks tūdaļ atģida savu kļūdu un lūkoja draudzeni samierināt, taču tā turpināja viņu sodīt, kozdama, kur vien tika klāt, līdz Vienacis atmeta visus mēģinājumus pielabināties un tikai griezās riņķī, novērsis galvu sānis un vilcenes zobu kampieniem bīdīdams priekšā plecu.

Trusītis pa to laiku dejoja gaisā virs viņiem. Pēdīgi vilcene aptupās sniegā, un vecais Vienacis, šoreiz vairāk baidīdamies no savas draudzenes nekā no noslēpumainās eglītes, atkal lēca pēc trusīša. Krizdams atpakaļ ar trusīti zobos, viņš nenolaida aci no eglītes. Tāpat kā pirmīt, tā viņam līdzi nosvērās gandrīz pie zemes. Viņš, spalvu sabozis, savilkās čokurā, gaidīdams neizbēgamo sitienu, taču trusīti joprojām stingri turēja zobos. Tomēr trieciens nenāca. Eglīte kā nolīkusi, tā arī palika zvārojamies pār viņu. Kad vilks sakustējās, šūpojās arī eglīte, un viņš tai uzrūca caur sakostiem zobiem; kad viņš stāvēja mierīgi, arī eglīte palika mierā, un Vienacis nolēma, ka visdrošākais ir nekustēties. Taču truša siltās asinis tik garšīgi plūda viņam mutē.

Vilcene atbrīvoja draugu no nesapratnes. Viņa izņēma trusi Vienacim no mutes un, eglītei augšā draudīgi šūpojoties un zvārojoties, mierīgi nograuza trusītim galvu. Eglīte tūdaļ uzšāvās stāvus un nu vairs viņus nemaz netraucēja, palikdama staltā vertikālā stāvoklī, kādā daba tai nolikusi augt. Tad vilcene un Vienacis sadalīja un no- tiesaja medījumu, ko noslēpumainā eglīte tiem bija noķērusi.

Mežā bija arī vēl citas stigas un gatves, kur gaisā karājās trusīši, un vilku pāris pārlūkoja tās visas; vilcene rādīja ceļu, vecais Vienacis sekoja un vēroja, mācīdamies paņēmienus, kā izlaupīt cilpu lamatas, — šīs zināšanas viņam nākamībā labi noderēja.

II NODAĻA MIDZENIS

Divas dienas vilcene un Vienacis kavējās indiāņu apmetnes apkaimē. Vienacis bija noraizējies un bažīgs, taču viņa draudzeni apmetne nezin kāpēc stipri pievilka, un tai negribējās doties projām. Te kādu rītu gaisu satricināja tiešā tuvumā izšauts šāviens — un lode ietriecās koka stumbrā dažas collas no Vienača galvas, un tad vilki vairs nekavējās, bet metās projām garos, vingros lēcienos, kas strauji palielināja jūdžu skaitu starp viņiem un bīstamo vietu.

Tālu viņi neaizgāja — pāris dienu skrējienu. Vilcenei vajadzība atrast to, ko viņa meklēja, nu bija kļuvusi pavisam neatliekama. Viņa bija tapusi ļoti smagnēja un viņas skrējiens gauss. Reiz, dzldama trusīti, ko citā reizē būtu noķērusi itin viegli, viņa pārtrauca vajāšanu un nolikās atpūsties. Vienacis pienāca tai klāt, bet, kad viņš mīlīgi piebāza purnu tai pie kakla, vilcene kampa pretī tik straujā niknumā, ka viņš apvēlās augšpēdus un izskatījās ļoti smieklīgs savās pūlēs izvairīties no draudzenes zobiem. Vilcene tagad mēdza aizsvilties dusmās tik ātri kā nekad agrāk, toties Vienacis bija kļuvis tik pacietīgs un gādīgs kā vēl nekad.

Pēdīgi vilcene atrada meklēto. Atrada sīkas upītes gultnē dažas jūdzes no ietekas; vasarā šī upīte ieplūda Makenzi, bet šobrīd bija aizsalusi un sasalusi līdz pat klinšainajam dibenam — cieta, balta ledus stiga no iztekas līdz ietekai. Gurdeni rikšodama nopakaļ draugam, kas bija aizsteidzies tālu priekšā, vilcene nonāca pie augstas, mālainas pārkaru kraujas. Viņa nogriezās sānis un pie- rikšoja tai klāt. Pavasara brāzmainie pali un kūstošā sniega ūdeņi bija izskalojuši piekrastes pakāji un kādā vieLā izveidojuši šauru plaisu ar nelielu alu galā.

Vilcene apstājās pie ieejas alā un rūpīgi apskatīja visu kraujas sienu. Tad viņa paskrējās uz vienu un otru pusi pa kraujas pamatni līdz tai vietai, kur tā stāvi pacēlās no lēzenās nogāzes. Atgriezusies pie alas, viņa ielīda pa šauro ieeju. Pēdas trīs vajadzēja rāpties uz vēdera, tad alas sienas paplašinājās uz sāniem un augšu, izveidodamas nelielu, apaļu dobumu pēdas sešas diametrā. Griesti gandrīz skāra viņas galvu. Ala bija sausa un omulīga. Vilcene to cītīgi izpētīja visos sīkumos, kamēr Vienacis, kas bija atgriezies atpakaļ, stāvēja pie ieejas un pacietīgi viņu novēroja. Galvu noliekusi, purnu piedūrusi pie zemes kādā punktā gandrīz pie savām cieši sakļautajām kājām, vilcene vairākkārt apgriezās ap šo punktu un tad ar gurdu nopūtu, gandrīz tādu kā ņurdienu, saritinājās, savilka kājas un nogulās, galvu pievērsusi izejai. Vienacis, ausis ziņkārē saslējis, uzsmaidīja viņai, un vilcene redzēja pret ārpuses gaismas plankumu labsirdīgi vēcināmies viņa astes gala pušķīti. Pati viņa pieglauda smailās ausis atpakaļ, atpleta muti un miermīlīgi izkāra mēli, tā izrādīdama, ka viņai te ir labi un viņa ir apmierināta.

Vienacim gribējās ēst. Kaut gan viņš nogulās alas ieejā un aizmiga, tomēr miegs bija saraustīts. Viņš bieži pamodās un, ausis smailēdams, ieklausījās ārpuses gaišajā pasaulē, kur aprīļa saule žilbinoši apmirdzēja sniegu. Snaudienā viņa dzirdi šad un tad zagšus skāra kaut kur dziļi slēptu urdziņu apslāpētais burzguļojums, tad viņš pacēla galvu un vērīgi klausījās. Saule bija atgriezusies, un nu vilku aicināja visa mostošās Ziemeļzemes pasaule. Dzīvība rosījās. Gaisā jautās pavasaris — nojausma par to, ka zem sniega mostas jauna dzīvība, ka kokos kāpj sula, ka pumpuri lauž pušu sala važas.

Vienacis meta biklus skatienus uz savu draudzeni, bet tā neizrādīja ne mazāko vēlēšanos celties augšā. Viņš palūkojās uz āru, un kāds pusducis sniedžu pārlidinājās laukumam, ko viņš spēja pārskatīt. Vilks jau grasījās celties, bet tad, vēlreiz paskatījies atpakaļ uz savu draudzeni, atkal ierīkojās ērtāk un laidās miegā. Smalka, griezīga, neatlaidīga sīkšana iezagās viņa ausīs. Pāris reižu viņš miegaini nobraucīja purnu ar ķepu. Tad pamodās pilnīgi. Tieši ap viņa degungalu džinkstēdams laidelējās vientuļš moskīts. Pilnīgi pieaudzis moskīts, viens no tiem, kas visu ziemu stingumā nogulējuši kādā sausa baļķa šķirba un ko saule nu atkausējusi. Vilks vairs nespēja ilgāk pretoties apkārtējās pasaules aicinājumam. Bez tam viņš bija izsalcis.

Vienacis aizlīda pie draudzenes un mēģināja piedabūt viņu celties augšā. Taču tā tikai uzrūca viņam, un tā viņš viens pats iznāca spožās saules mirdzumā; izrādījās, ka sniega sērsna kļuvusi irdena un soļot pa to ir grūti. Viņš aizgāja augšup pa sasalušā strauta gultni, kur koku apēnotais sniegs vēl bija ciets un kraukstošs. Noklaiņojis stundas astoņas, viņš jau tumsā pārradās atpakaļ, vēl vairāk izbadojies nekā aiziedams. Viņš gan bija redzējis medījumu, bet nebija spējis to noķert. Kūstošā sniega garoza lūza zem kājām, un viņš pastāvīgi bruka tai cauri, bet sniegkurpju trusīši aizlēkāja pa virspusi tikpat viegliņām kā allaž.

Pie alas ieejas Vienacis pēkšņi apstājās — kaut kas likās aizdomīgi. No iekšienes skanēja vārgas, dīvainas skaņas. Šīs skaņas nevarēja būt viņa draudzenes balss, tomēr tās bija sensenis pazīstamas. Viņš piesardzīgi līda dziļāk, bet vilcene viņu sagaidīja ar brīdinošu rūcienu. Tas viņu nemaz nepārsteidza, tomēr viņš paklausīgi palika guļam pa gabaliņu; viņu ļoti interesēja tās citas skaņas — vāji, apslāpēti pīkstieni un čamsti.

Draudzene nepārprotami raidīja viņu projām, un Vienacis saritinājies aizmiga alas ieejā. Rītam uzaustot, kad midzeni piepildīja neskaidra gaisma, Vienacis vēlreiz gribēja izdibināt tik pazīstamo skaņu cēloni. Nu viņa draudzenes brīdinājuma rūcienā bija uzradusies jauna nianse. Tā bija greizsirdības pieskaņa, un vilks centīgi turējās pienācīgā attālumā. Tomēr viņš paguva saskatīt, ka starp vilcenes kājām visgarām viņas augumam patvērušies pieci dīvaini, mazi, dzīvi kunkulīši, ļoti vāri, ļoti nevarīgi, kas pīkst sīkās balstiņās un nemaz never acis vaļā uz gaismas pusi. Vilks bija izbrīnījies. Ne jau pirmo reizi viņa garajā un veiksmēm bagātajā mūžā gadījās šāds notikums. Tāds bija gadījies daudz reižu, taču katru reizi tas vilkam arvien no jauna bija pārsteigums.

Draudzene viņā raudzījās bažīgi. Ik brīdi tā klusu ieņurdējās, un, ja tai šķita, ka viņš pievirzījies par tuvu, ņurdiens tās rīklē pieauga niknā rūcienā. Viņas atmiņā neglabājās nekādas pašas pieredzētas nelaimes, bet instinkts, mantots no visu vilkumāšu pieredzes, viņu neskaidri brīdināja, ka ir vilkutēvi, kas aprij savus tikko piedzimušos, bezpalīdzīgos pēcnācējus. Sis instinkts vil- cenē izpaudās spēcīgā baiļu izjūtā, un tālab viņa neļāva Vienacim tuvāk apraudzīt vilcēnus, kam viņš bija tēvs. * Taču šinī gadījumā briesmas nedraudēja. Veco Vienaci savukārt skubināja cits spēcīgs instinkts, kopš sirmas senatnes pārmantots no visiem vilkutēviem. Viņš negud- roja, kāpēc, viņš pat neprātoja par to. Tas vienkārši valdīja viņā, ikkatrā viņa būtības šķiedriņā, un tālab, pats par sevi saprotams, viņš tam bez ierunas paklausīja, uzgriezdams muguru savai jaundzimušo pēcnācēju audzei un rikšiem dodamies ārā uz medību takas.

Jūdzes piecas sešas no midzeņa strautu veidoja divas satekas, kas taisnā leņķī stiepās augšup kalnos. Meklēdams medījumu, Vienacis iegriezās pa kreiso sateku, kur uzdūrās svaigām pēdām. Paostījis vilks atklāja, ka tās nupat kā iemītas, un žigli pieplaka, paraudzīdamies virzienā, kurp tās aizveda. Tad viņš nesteidzīgi pagriezās un aizgāja pa labējo sateku. Iespiedumi bija daudz prāvāki nekā viņa paša ķepām, tāpēc vilks zināja, ka, sekojot šādām pēdām, nekāds medījums nav gaidāms.

Kādu pusjūdzi augšup pa labējo sateku Vienača modrās ausis uztvēra zobu kņadzoņu. Izlaipojis caur brikšņiem, viņš ieraudzīja dzeloņcūku, kas, pakaļkājās pieslējusies pie koka, gar mizu asināja zobus. Vienacis tuvojās piesardzīgi, tomēr neko lielu necerēja. Viņš šo sugu pazina, kaut gan agrāk nekad nebija sastapis to tik tālu ziemeļos, un visā garajā mūžā viņam vēl ne reizi nebija laimējies nogaršot dzeloņcūku. Tomēr vilks jau sen bija iegaumējis, ka pastāv kas tāds, ko sauc par Gadījumu vai par Izdevību, tāpēc gāja vien tuvāk. Nekad nevar zināt, kas notiks, jo ar dzīviem radījumiem arvien atgadās kaut kas pavisam negaidīts.

Dzeloņcūka saritinājās kamolā, izsliedama uz visām pusēm garas, asas adatas, kas nepieļāva nekādu uzbrukumu. Reiz jaunībā Vienacis bija pārāk tuvu apostījis šādu šķietami nedzīvu adatu kamolu, bet dabūjis pēkšņu sitienu ar asti pa degunu. Kad viņš aizskrēja, viena adata palika iedūrusies purnā, un tur tā turējās nedēļām ilgi, svilinādama kā uguns, līdz pēdīgi izkustējās un izkrita. Tāpēc vilks, savilcies lēcienam, nolikās ērtā pozā vairāk nekā pēdas atstatumā, lai viņu nespētu sasniegt astes vēziens. Tā viņš palika gaidot, gulēdams pavisam rāmi. Ko tur var zināt! Kaut kas taču var atgadīties. Varbūt dzeloņcūka atritinās. Tad var rasties izdevība ar izmanīgu ķepas rāvienu pārplēst maigo, neaizsargāto vēderu.

Tomēr pēc kādas pusstundas viņš piecēlās, nikni uzrēca nekustīgajam kamolam un rikšoja tālāk. Savā mūžā viņš bija jau daudzreiz velti izgaidījies, ka dzeloņcūka atritināsies, un negribēja vairs zaudēt laiku. Vilks gāja tālāk pa labējo sateku. Diena sliecās uz vakaru, bet medības negribēja sekmēties.

Vienacī bija pamodies spēcīgs tēva instinkts. Medījumu katrā ziņā vajadzēja atrast. Pievakarē viņš nejauši uzdūrās baltajam rubenim. Iznākdams no biezokņa, viņš sastapās aci pret aci ar šo neattapīgo putnu. Tas tupēja uz krituša stumbra nepilnu pēdu no vilka deguna. Abi reizē ieraudzīja viens otru. Putns vēl grasījās celties spārnos, kad vilks jau trieca ar ķetnu, nogāzdams to zemē, tad uzlēca tam virsū un satvēra zobos, kad tas, pērdamies pa sniegu, mēģināja pacelties gaisā. Kad vilka zobi iegrima maigajā miesā un nokraukstēja trauslie kauliņi, viņš, protams, sāka medījumu ēst. Taču tūdaļ atģidās un, pagriezies atceļā, devās uz midzeni, nesdams rubeni mutē.

Kādu jūdzi augšpus sateces, pēc vilku paražas skriedams tikpat kā uz samta ķepām, slīdēdams kā ēna un uzmanīgi izpētīdams katru jaunu takas pagriezienu, Vienacis uzdūrās uz tām pašām lielo ķepu pēdām, ko bija redzējis agri no rīta, tikai šīs bija iemītas vēlāk. Tā kā pēdas veda viņam pa ceļam, viņš tām sekoja, gatavs sastapties ar pēdu īpašnieku jebkurā strauta izliekumā.

Pabāzis galvu ap klints stūri, kur sākās neparasti garš upītes likums, viņš ar ašu skatienu pamanīja kaut ko, kas lika viņam žigli pieplakt pie zemes. Te nu bija pēdu ieminējs — liela lūsene. Viņa tupēja tāpat, kā vilks pirmīt bija tupējis, un viņas priekšā gulēja cieši saritinājies adatu kamols. Ja vilks līdz šim bija slīdējis kā ēna, tad tagad viņš kļuva šādas ēnas gars — un tā viņš klusi klusītēm aizlavījās ar loku, līdz nonāca klusējošam, nekustīgajam pārim vēja pusē.

Vienacis nogulās sniegā, nolika rubeni sev līdzās un, lūrēdams caur zemzarainas egles skujām, vēroja dzīves spēli, kas norisinājās viņa priekšā, — gaidošo lūsi un gaidošo dzeloņcūku, kas abi alka dzīvot; un tāda nu reiz ir dzīves dīvainība — viens varēja palikt dzīvs, otru ap- ēzdams, bet otrs varēja palikt dzīvs, ja netika apēsts. Un vecais Vienacis, vilks, kas gulēja slēptuvē, arī piedalījās šai spēlē, nogaidīdams, vai Gadījuma untumi viņam nepalīdzēs uz medību takas, — tā savukārt viņš varēja pa: likt dzīvs.

Pagāja pusstunda, stunda, bet nekas nemainījās. Tikpat labi adatainā bumba varēja būt arī akmens — ne mazākās kustības; lūsis šķita sastindzis marmorā; bet vecais Vienacis izskatījās tikpat kā miris. Taču visos trijos dzīvniekos līdz sāpēm pulsēja alkas dzīvot, un tieši šobrīd, kad visi šķita pārakmeņojušies, tie dzīvoja intensīvāk nekā jebkad.

Vienacis vieglītēm sakustējās un vēl kārīgāk sāka lūrēt caur zariem. Tur kaut kas norisinājās. Dzeloņcūka pēdīgi bija nolēmusi, ka viņas ienaidnieks aizgājis. Lēnītiņām, piesardzīgi tā sāka ritināt vaļā savas nesatricināmās bruņas. Viņu nesatrauca ne mazākās aizdomas vai priekšno- jausma. Gausi jo gausi spurainais kamols iztaisnojās un izstiepās. Vienacis vērodams juta mutē pēkšņu valgumu — tur neviļus krājās siekalas, jo vilku uzbudināja dzīvais medījums, kas plātījās priekšā — tikpat kā mielastam sagatavots.

Dzeloņcūka vēl nebija pilnīgi atritinājusies, kad tā pamanīja ienaidnieku. Šajā acumirklī lūsis cirta ar ķetnu. Sitiens bija ašs kā zibens uzliesmojums. Ķepa ar cietiem, līkiem plēsoņas nagiem pašāvās zem dzeloņcūkas mīkstā vēdera un ar strauju plēsienu tūdaļ atrāvās. Ja dzeloņcūka būtu jau atritinājusies galīgi vai arī nebūtu pamanījusi ienaidnieku sekundes daļu pirms cirtiena, ķepa būtu palikusi neskarta; taču tagad zvērs sāniski trieca ar asti, sadurdams ķepā daudzas asas adatas, pirms tā paspēja atrauties.

Viss notika vienā mirklī — cirtiens, astes trieciens, dzeloņcūkas agonijas kvieciens, lielā kaķa sāpju un pārsteiguma brēciens. Vienacis satraukumā pa pusei paslē- jās — ausis sasmailētas, stīvi, izstieptā aste viegli trīcēja. Lūsis izrādīja savu neganto raksturu visā pilnībā. Viņš mežonīgā niknumā lēca uz dzīvnieku, kas viņam bija nodarījis sāpes. Taču dzeloņcūka kviekdama un rukšķēdama visiem spēkiem pūlējās savilkties aizsargājošā kamolā, kaut gan vēders tai bija saplosīts, un vēlreiz nožvīkstināja asti, un atkal lielais kaķis iebrēcās sāpēs un pārsteigumā. Tad tas sprauslodams sāka rāpties atpakaļ, un tā deguns bija piedurstīts ar adatām gluži kā milzīgs adatspilvens. Lūsene skrāpēja degunu ar ķepām, mēģinādama izraut dzeldīgās smailes, grūda purnu sniegā, bružāja pret kokiem un zariem un visu laiku lēkāja apkārt — uz priekšu, uz sāniem, augšup un lejup, pilnīgi traka aiz sāpēm un izbīļa.

Nepārtraukti sprauslodama, lūsene drudžainiem rāvieniem strauji kulstīja strupo astīti. Tad viņa pārstāja ārdīties un labu brīdi palika pavisam rāma. Vienacis vēroja. Bet pat viņš gribot negribot satrūkās un neviļus saboza spalvu visgarām mugurai, kad lūsene pēkšņi, bez kādām brīdinošām pazīmēm, uzlēca stāvus gaisā, gari vilkti un šaušalīgi iegaudodamās. Pēc tam viņa lēkšiem aizdrāzās augšup pa taku, pie katra lēciena neganti iekaukdamās.

Tikai tad, kad lūsenes vaimanas, pamazām noklusdamas, bija izdzisušas tālumā, Vienacis iznāca no slēptuves. Viņš soļoja tik uzmanīgi, it kā viss sniegs būtu stāvgrūdām piebakstīts ar dzeloņcūkas adatām, kas katru brīdi var sadurties viņa ķepu mīkstajos spilventiņos. Viņam parādoties, dzeloņcūka sāka mežonīgi kviekt un kņadzi- nāt garos zobus. Tai bija izdevies atkal kaut kā savilkties, bet tas vairs nebija agrākais stingrais kamols — dzīvnieka muskuļi bija pārāk saplosīti. Dzeloņcūka bija gandrīz pārplēsta uz pusēm, un asinis tai plūda straumēm.

Vienacis iekampa vairākus kumosus asinīm piesūcinātā sniega, izsūkāja, izgaršoja un norija to. šī uzkoda tikai sakāpināja viņa izsalkumu, taču viņš jau ilgi dzīvoja pasaulē un piesardzību neaizmirsa. Viņš nogaidīja. Vienacis nogulās sniegā un nogaidīja, kamēr dzeloņcūka grieza zobus, izgrūzdama rēcienus, kunkstus un ik pa brīdim īsus, spalgus kviecienus. Pēc neilga laiciņa Vienacis pamanīja, ka adatas nolaižas un viss dzīvnieka ķermenis raustās drebuļos. Drebuļi piepeši izbeidzās. Garie zobi pēdējo reizi izaicinoši noklakstēja. Tad visas adatas ļengani nokārās, ķermenis atslāba un vairs nekustējās.

Ar nervozu, nedrošu ķepu Vienacis izstiepa dzeloņcūku visā garumā un apvēla uz muguras. Nekas nenotika. Tā patiešām bija beigta. Kādu brīdi dzīvnieku rūpīgi apskatījis, vilks ar piesardzīgu tvērienu saņēma dzeloņcūku zobos un pusnešus, pusvilkšus stiepa to pa upīti lejup, galvu pagriezis sānis, lai pats neuzkāptu uz durstīgā ķermeņa. Kaut ko atminējies, viņš nosvieda savu nastu un aizskrēja atpakaļ, kur bija pametis rubeni. Vienacis ne mirkli nevilcinājās. Viņš skaidri zināja, kas darāms, un to arī izdarīja — rubenis turpat uz vietas tika apēsts. Tad viņš atgriezās pie savas nastas un atkal pacēla to zobos.

Kad Vienacis ievilka alā savu šāsdienas medību trofeju, vilcene to aplūkoja, tad pievērsa viņam purnu un vieglītēm nolaizīja drauga kaklu. Bet jau nākamajā mirklī viņa ar brīdinošu ņurdienu raidīja to projām no vilcēniem; rūciens gan nebija tik bargs kā citkārt un vairāk izklausījās pēc atvainošanās nekā pēc draudiem. Instinktīvās bailes no savu pēcnācēju tēva sāka izzust. Vienacis taču izturējās tā, kā vilkutēvam pieklājas, nemaz negrasīdamies aprīt mazās dzīvībiņas, ko viņa bija laidusi pasaulē.

III NODAĻA PELĒKAIS VILCĒNS

Viņš atšķīrās no saviem brāļiem un māsām. Pārējo vilcēnu spalvā jau zalgoja no mātes-vilcenes mantotā viegli rūsganā nokrāsa, tikai viņš vienīgais šinī ziņā atgādināja tēvu. Visā metienā viņš bija vienīgais pelēkais vilcēns.

Viņš bija atsities vilkos — patiesību sakot, viņš bija mats matā atsities vecajā Vienacī, tikai ar vienu vienīgu starpību: viņam bija divas acis, bet tēvam — viena.

Kaut gan pelēkā vilcēna acis bija atvērušās pavisam nesen, viņš jau redzēja ļoti skaidri. Kamēr acis vēl bija cieti, viņš bija jutis, garšojis, ostījis. Abus brāļus un abas māsas viņš pazina lieliski. Kaut gan vēl vārgi un neveikli, viņš bija jau sācis plosīties un pat kauties ar tiem, un, kad viņš īsti iedegās cīniņā, mazajā rīklītē sāka vibrēt dīvainas čerkstošas skaņas (rūkšanas priekšteces). Un jau ilgi pirms acu atvēršanās viņš pēc taustes, garšas un smaržas bija iemācījies pazīt māti — visa siltuma, maiguma un šķidrās barības avotu. Viņai bija mīksta, glāstaina mēle, kas tik mierinoši slīdēja pār mazo, maigo ķerinenīti, vedinādama to ierušināties tuvāk pie mātes un laisties snaudā.

Lielāko daļu no sava mūža pirmā mēneša vilcēns bija pavadījis miegā, bet nu jau viņš spēja saredzēt pietiekami skaidri, mēdza palikt nomodā ilgākus laika sprīžus un sāka iepazīties ar apkārtējo pasauli. Viņa pasaule bija krēslaina, bet viņš to neapzinājās, jo citas pasaules nepazina. Tā grima pustumsā, taču vilcēna acīm vēl nebija vajadzējis pielāgoties citādai gaismai. Viņa pasaule bija ļoti maza. Tās robežas bija midzeņa sienas, bet, tā kā viņam nebija ne jausmas par plašo pasauli ārpusē, dzīve šajā šaurībā viņu nemaz nenomāca.

Vilcēns jau drīz bija atklājis, ka viena siena viņa pasaulē atšķiras no pārējām. Tā bija alas ieeja un gaismas devēja. Ka šī siena ir citāda, to viņš atskārta jau sen pirms tam, kad pašam radās kādas domas vai apzinīgas vēlēšanās. Tā neatvairāmi pievilka pelēko vilcēnu jau tolaik, kad acis viņam vēl bija cieti un nespēja to saskatīt. Gaisma, kas plūda no šīs sienas, strāvoja uz slēgtajiem plakstiņiem, bet acīs un redzes nervos no tās iepulsēja tādas kā sīkas dzirkstītes, tik silti krāsainas un neparasti patīkamas. Dzīvība, kas valdīja viņa ķermenī, katrā viņa ķermeņa šķiedriņā, dzīvība, kas bija visa šā ķermeņa būtība, neatkarīgi no viņa paša apziņas traucās pie gaismas un vedināja ķermeni tai pretī — gluži tāpat kā stādu sarežģītais ķīmiskais sastāvs liek tiem arvien vērsties pret sauli.

Jau no paša sākuma, pirms vēl vilcēnam bija sākusies apziņas ausma, viņš bija centies ķepuroties uz to pusi, kur alas ieeja. Brāļi un māsas šai ziņā no viņa neatpalika. Šajā periodā neviens no vilcēniem pat nelūkoja rāpties uz dibensienas tumšajiem nostūriem. Gaisma viņus pievilka, it kā viņi būtu augi; dzīvības ķīmiskajam procesam, kas viņus veidojis, bija nepieciešama gaisma — visa esošā būtība; un mazie vilcēnu ķermeniši akli un neapzinīgi tiecās pie gaismas, tāpat kā vīnogulāju stīgas. Vēlāk, kad katrā_ vilcēnā sāka attīstīties individualitāte, kad viņos pamodās apzinīgas tieksmes un vēlēšanās, gaismas vilinājums vēl pastiprinājās. Vilcēni nemitīgi rāpās un kumurojās tai pretī, un mātei arvien vajadzēja dzīt viņus atpakaļ.

šādā veidā pelēkais vilcēns uzzināja, ka mātei ir arī citādas īpašības, ne tikai mīkstā, glāstošā mēle. Neatlaidīgajos rāpojumos pretī gaismai viņš atklāja, ka mātei ir purns, kas ar sparīgu grūdienu atstumj viņu atpakaļ, un vēlāk iepazina arī ķepu, kas varēja nogāzt viņu gar zemi vai ar ātrām, labi aprēķinātām kustībām atripināt iepriekšējā vietā. Tā viņš uzzināja, kas ir sāpe,s, bet drīz vien iemanījās arī vairīties no tām, vispirms vienkārši nepakļaujot sevi šādam riskam, bet pēc tam, ja reiz bija riskējis, iemācījās arī bēgt un vairīties no soda. Tās jau bija apzinīgas darbības, ko veidojuši pirmie vispārinājumi par pasauli. Līdz tam viņš no sāpēm bija vairījies gluži neapzināti, tāpat kā neapzināti rāpās pretī gaismai. Pēc tam jau viņš no sāpēm vairījās, apzinādamies, kas ir sāpes.

Viņš bija ļoti negants vilcēns. Neganti bija arī brāļi un māsas. Ko citu varēja sagaidīt! Viņš taču bija no plēsoņu dzimtas. Viņa suga bija mednieki un gaļēdāji. Viņa tēvs un māte pārtika vienīgi no gaļas. Piens, ko viņš sūca dzīves rītausmā, bija pārstrādāts no gaļas, un tagad, mē- >nesi vecs, kad acis tikai kādu nedēļu bija vaļā, viņš sāka pats ēst gaļu — gaļu, ko vilcene daļēji bija sagremojusi un atvēmusi saviem pieciem strauji augošajiem vilcēniem, kuru prasības viņas pupi vairs pilnīgi nespēja apmierināt.

Taču no visa metiena pelēkais vilcēns bija pats negantākais. Viņa aizsmakušais rūciens bija skaļāks nekā visiem pārējiem. Viņa sīkie dusmu uzliesmojumi bija mežonīgāki nekā citiem vilcēniem. Viņš pirmais iemanījās paņēmienu, kā ar veiklu ķepas sitienu apvelt augšpēdus kādu brāli vai māsu. Un viņš arī pirmais sagrāba otru vilcēnu aiz auss, vilkdams un raustīdams uz visām pusēm, pie tam rūkdams caur cieši sakostiem zobiem. Un, protams, tas bija viņš, kas sagādāja vislielākās raizes mātei, kura centās atgainīt savus pēcnācējus no alas ieejas.

Gaisma ik ar dienu vairāk un vairāk pievilka pelēko vilcēnu. Viņš nemitīgi arvien no jauna devās jardu garajos ceļojumos uz alas izeju un tikpat nemitīgi tika atdzīts atpakaļ. Taču viņš nezināja, ka tā ir izeja. Viņš vispār neko nezināja par izejām un ieejām, pa kurām var nokļūt no vienas vietas otrā. Viņš nevienu citu vietu nepazina un pat nenojauta, ka ir kāda iespēja tādā nokļūt. Viņam alas ieeja šķita siena — gaismas siena. Kas ārpasaules iemītniekiem ir saule, tas viņam bija šī siena — saule viņa pasaulē. Tā viņu pievilka, kā sveces liesma pievelk odu. Viņš nepārtraukti centās to sasniegt. Strauji briestošā dzīvība allaž urdīja viņu tiekties pie gaismas sienas. Dzīvība, kas viņā mita, apjauta tur ceļu uz ārpusi — ceļu, kuru viņam lemts staigāt. Tomēr pats viņš no visa tā neapjēdza itin nekp. Viņam vispār nebija jausmas par tādas ārpasaules pastavēšanu.

Gaismas sienai bija kāda dīvaina īpašība. Viņa tēvs (viņš jau pazina tēvu kā būtni, kas arī dzīvo pasaulē, ir līdzīgs mātei, guļ arvien gaismas tuvumā un nes gaļu) — viņa tēvs prata ieiet tieši tālajā, baltajā sienā un tur pazust. Pelēkais vilcēns to nespēja aptvert. Tā kā māte nekad neļāva tuvoties gaismas sienai, viņš bija apstaigājis visas pārējās sienas, kur maigais degungaliņš arvien atdūrās pret kaut ko cietu. Tas darīja sāpes. Vairākkārt izmēģinājies, viņš lika šīs sienas mierā. Bez kādas domāšanas vilcēns pieņēma, ka pazust sienā spēj vienīgi tēvs, tāpat kā pienu un pussagremoto gaļu spēj dot tikai māte.

īstenībā pelēkais vilcēns arī nebija spējīgs domāt — vismaz domāt tādā veidā, kā to dara cilvēki. Viņa smadzenes darbojās neskaidri. Taču viņa secinājumi bija tikpat skaidri un noteikti kā cilvēkam. Visu, kas ap viņu, vilcēns pieņēma bez kādas taujāšanas, kāpēc ta un no kurienes tas. Patiesību sakot, tā bija vienkārša klasificēšana. Viņš nekad negudroja, kāpēc kaut kas notiek. Viņam pietika ar zināšanu, kā tas notiek. Tālab, vairākkārt apdauzījis degunu pret kādu no dibensienām, vilcēns vienkārši konstatēja faktu, ka viņš sienās pazust nespēj. Tāpat viņš pieņēma zināšanai faktu, ka tēvs spēj pazust sienās. Taču viņš nejuta nekādu vēlēšanos izdibināt iemeslu, kāpēc šāda starpība starp viņu un tēvu. Loģikai un fizikai viņa smadzeņu darbībā nebija vietas.

Tāpat kā visi Pirmatnējo Ziemeļu iemītnieki, arī pelēkais vilcēns jau agri dabūja izjust badu. Pienāca laiks, kad ne tikai izbeidzās gaļas piegādājumi, bet arī piens no inātes vairs nebija izsūcams. Sākumā vilcēni smilkstēja un ņerkstēja, taču lielākoties gulēja miegā. Drīz vien vilcēnus pārņēma bada stingums. Vilcēni vairs nekūleņoja un neplosījās, neviens vairs neaizsvilās sīkās dusmiņās un nemēģināja rūkt, dēkainie ceļojumi uz tālo, balto sienu bija beigušies. Vilcēni gulēja, bet dzīvība viņos vārgi līpinājās un dzisa.

Vienacis bija izmisumā. Medījumu meklēdams, viņš skraidīja pa malu malām un reti kad pārgulēja midzenī, kur tagad bija tik skumīgi un drūmi. Pat vilcene pameta savu bērnu bariņu un devās ārā medībās. Pirmajās dienas pēc vilcēnu piedzimšanas Vienacis vairākkārt bija devies atpakaļ līdz pat indiāņu apmetnei un izlaupījis trušu cilpas, taču, līdzko sniegs nokusa un upes atbrīvojās no ledus, indiāņi bija pārcēluši savu apmetni citur, un šī medījuma krātuve nu viņam bija slēgta.

Kad pelēkajā vilcēnā atkal atgriezās dzīvība un no jauna modās interese par tālo, balto sienu, viņš atklāja, ka viņa pasaules iedzīvotāju skaits sarucis. Pie viņa bija palikusi tikai viena māsiņa. Pārējie bija pazuduši. Jau krietni saspēcinājies, vilcēns tomēr bija spiests rotaļāties viens pats, jo māsiņa vairs apkārt nestaigāja un pat necēla galvu uz augšu. Vilcēna augumiņš kļuva arvien apaļāks, jo nu viņš ēda pietiekami daudz gaļas, taču māsiņai šī barība nāca par vēlu. Viņa gulēja nepārtraukti — sīks, ar ādu apvilkts skeletiņš, kurā dzīvības liesmiņa gailēja arvien vārgāk un vārgāk, līdz pēdīgi izdzisa pavisam.

Tad pienāca laiks, kad pelēkais vilcēns vairs neredzēja savu tēvu ne parādāmies no sienas, ne pazūdam tajā, ne arī guļam alas ieejā. Tas notika, beidzoties otrajam — mazāk bargajam bada posmam. Vilcene gan zināja, kāpēc Vienacis vairs neatgriežas, bet viņai jau nebija iespējas pastāstīt pelēkajam vilcēnam, ko redzējusi. Pati izgājusi medībās, dodamās augšup gar strauta kreiso sateku, pie kura mitinājās lūsene, viņa bija uzgājusi dienu vecu Vien- ača pēdu sliedi un tai sekojusi. Un tur, kur šīs pēdas izbeidzās, viņa atrada Vienaci — pareizāk sakot, to, kas

no viņa atlicis. Neskaitāmas zīmes liecināja par cīniņu, kas šeit noticis, un bija redzams, kur lūsene pec gūtās uzvaras aizgājusi uz savu midzeni. Pirms došanas talak vilcene bija uzmeklējusi šo midzeni, taču pazīmes liecināja, ka lūsene ir iekšā, tālab vilcene tur ieiet neuzdrošinājās.

Pēc tam vilcene savās medību gaitās izvairījās no kreisās satekas. Viņa zināja, ka midzenī ir mazi lūsēni, un pazina lūša niknumu, asinskāri un mežonību kautiņos. Ir jau patīkami pusduča vilku bariņā uztriekt kokā sprauslājošu, sabozušos lūsi, bet ir pavisam kas cits, ja vilkam vienam pašam jāstājas pretī lūsim — it īpaši vēl lūsenei, kam midzenī izsalkušu lūsēnu pulciņš.

Taču Pirmatnējie Ziemeļi ir Pirmatnējie Ziemeļi, un māte paliek māte, vienmēr spējīga uz visu, vai tas būtu Pirmatnējos Ziemeļos vai kur citur; un reiz pienāks arī bridis, kad vilcene sava pelēkā vilcēna labad uzņemsies gājienu uz kreiso sateku, uz midzeni klintis, pretī lūsenes negantajam niknumam.

IV NODAĻA SIENA UZ PASAULI

Tajā laikā, kad māte sāka pamest alu, dodamās medībās, vilcēns bija jau pamatīgi iegaumējis likumu, kas aizliedza tuvoties ieejai. Ne vien mātes purns un ķepa neskaitāmas reizes bija viņam šo likumu spēcīgi iepauksnī- juši galvā, bet vilcēnā sāka attīstīties arī baiļu instinkts. Visā savā īsajā, alā pavadītajā mūžiņā vilcēns nebija sastapis neko, no kā vajadzētu baidīties. Taču baiļu izjūta viņā bija modusies. Tā bija nokļuvusi līdz viņam no kāda tāltāla senča caur tūkstoš tūkstošiem paaudžu. Tiešā ceļā viņš to bija mantojis no Vienača un vilcenes, taču savukārt līdz viņiem tā bija nonākusi caur visām iepriekš dzīvojušo vilku paaudzēm. Bailes! — tas ir Pirmatnības novēlējums, un neviena dzīvā radība nespēj izvairīties no tā vai samainīt to pret lēcu virumu.

Tātad pelēkais vilcēns pazina bailes, kaut arī nesaprata, kas tas ir. Viņš, jādomā, pieņēma, ka tas ir viens no dzīves diktētajiem ierobežojumiem. Ar šādu ierobežojumu pastāvēšanu viņš jau bija iepazinies. Viņš zināja, kas ir bads; nespēdams apmierināt izsalkumu, viņš bija spiests izbaudīt šo ierobežojumu. Alas sienu cietais atsitiens, mātes purna skarbais grūdiens,, viņas ķepas sparīgais belziens, vairākos bada periodos pārciestais izsalkums — šie pārdzīvojumi bija izstrādājuši viņā atskārsmi, ka pasaulē ne viss ir atļauts, ka dzīvē ir arī ierobežojumi un aizliegumi. Sie ierobežojumi un aizliegumi ir likumi. Pakļauties tiem nozīmē izvairīties no sāpēm un dzīvot patīkami.

Pelēkais vilcēns neprātoja par šo jautājumu tā kā cilvēki. Viņš tikai klasificēja parādības tādās, kas sagādā sāpes, un tādās, kas sāpes nesagādā. Un, veicis šādu nošķirošanu, vilcēns centās izvairīties no parādībām, kas sagādā sāpes, no visa, kas aizliegts ar noteikumiem un ierobežojumiem, atļaujoties tikai to, kas dzīvi dara patīkamu un ērtu.

Tālab arī, pakļaudamies likumam, ko noteikusi māte, un pakļaudamies likumam, ko iedvesa jaunā, neizprotamā sajūta — bailes, viņš turējās tālāk no alas izejas. Tā viņam bija un palika balta siena, kas dod gaismu. Kamēr māte bija projām, viņš lielākoties gulēja, bet nomoda starpbrīžos izturējās pavisam klusu, apspiezdams smilkstošās raudas, kas pulsēja kaklā un lauzās uz āru.

Reiz, gulēdams nomodā, viņš pie baltās sienas sadzirda neparastas skaņas. Viņš jau nevarēja zināt, ka ārpusē stāv tinis, pats trīsēdams bailēs par savu pārdrošību, un, piesardzīgi ošņādams, cenšas izdibināt, kas alā uzturas. Vilcēns zināja tikai to, ka ošņāšana ir svešāda, kaut kas vēl viņa klasifikācijā neiekļauts, tālab nepazīstams un briesmīgs — jo nepazīstamais ir viens no galvenajiem elementiem, kas sastāda bailes.

Spalva sabozās uz pelēkā vilcēna muguras, taču viņš bozās pavisam klusiņām. Kā viņš varēja zināt, ka pret to, kas ārpusē ošņājas, vajag bozties? Nekādu iepriekšēju zināšanu par to viņam nebija, taču tā bija baiļu ārējā izpausme — baiļu, kas viņā mita, bet kam visā viņa mūžā līdz šim nebija nekāda pamatojuma. Bet bailes pavada vēl kāds instinkts — noslēpšanās instinkts. Vilcēns bija šausmīgi pārbijies, taču gulēja bez kustības, bez skaņas, sastindzis, pārakmeņojies — pēc ārējā paskata gluži kā beigts. Māte, pārradusies mājās, saoda tiņa pēdas, norē- cās, tad, iedrāzusies alā, laizīja un murdzīja vilcēnu neparastā sirsnības uzplūdā. Un vilcēns atskārta, ka nez kādā veidā paglābies no lielām sāpēm.

Taču vilcēnā darbojās arī citi spēki, no kuriem lielākais bija augsme. Instinkts un likums prasīja paklausību, bet augsme prasīja nepakļāvību. Māte un bailes pavēlēja turēties tālāk no baltās sienas. Augsme ir dzīvība, un dzīvība arvien tiecas pie gaismas. Nebija iespējams aizdam- bēt vilcēnā kūsājošo dzīvības paisumu — tas bangoja augstāk ik ar aprīto gaļas kumosu, ik ar jaunu elpas vilcienu. Pēdīgi kādu dienu dzīvības brāzmojums pārspēja bailes un paklausību — un vilcēns izplatu neveikli aizšļūca uz izejas pusi.

Pavisam citādi nekā pārējās sienas, ar kurām vilcēns bija iepazinies, šī siena šķita atkāpjamies, kad viņš tai tuvojās. Vārīgo deguntiņu viņš kā taustīdams bija pastiepis uz priekšu, taču tas nekur nealdūrās pret cietu virsmu. Siena šķita tikpat viegli pašķirama un nejūtama kā gaisma. Tā kā vilcēna acīm šī vieta arvien bija likusies siena ar noteiktu apveidu un tātad arī sastāvu, tad tagad viņš iegāja šai šķietamajā sienā un ienira vielā, no kā tā sastāvēja.

Tas bija apstulbinoši. Viņš taču spraucās cauri kaut kam cietam. Un gaisma arī ik mirkli kļuva spožāka. Bailes urdīja viņu doties atpakaļ, taču augsme skubināja uz priekšu. Piepeši viņš atradās ārpusē pie ieejas alā. Siena, kurā viņš visu laiku domājās atrodamies, tikpat piepeši bija aizvirzījusies kaut kur priekšā neizmērojamās tālēs. Gaisma bija neciešami spilgta. Tā viņu žilbināja. Bez tam viņam reiba galva no negaidītā un satriecošā plašuma visapkārt. Pamazām vilcēna acis pierada pie spožās gaismas, tās sāka pielāgoties attālu priekšmetu skatīšanai. Pirmīt viņš priekšā aizlēkušo sienu vispār bija pazaudējis no redzes loka. Nu viņš to atkal ieraudzīja, taču tā bija atkāpusies ārkārtīgi tālu. Bez tam tā izskatījās pavisam citada. Siena bija ļoti daudzveidīga un raiba, to veidoja koki gar upītes krastiem, kalnu grēdas, kas slējās virs kokiem, un debesis, kas-pacēlās pāri kalniem.

Vilcēnu pārņēma izbailes. Visvairāk gan no šausmīgā nezināmā. Viņš pieplaka uz piekrastes kores alas priekšā un raudzījās pasaulē. Viņš bija ārkārtīgi nobijies. Viss šis svešais bija nepazīstams, tālab šķita naidīgs. Tāpēc ik spalva uz vilcēna muguras bija saslējusies un lūpas atvilkušās, mēģinot izdvest negantu un biedējošu rūcienu.

Līdz nāvei pārbijies, kusls vilcēns raidīja draudīgu izaicinājumu visai plašajai pasaulei.

Nekas nenotika. Vilcēns tikai skatījās un skatījās, savā ziņkārē aizmirsdams, ka jārūc. Viņš pat aizmirsa baidīties. Šobrīd bailes bija pārspējusi augsme, kas pieņēmusi ziņkārības veidu. Vilcēns jau sāka atšķirt tuvākos priekšmetus — neaizsegtu upes strēmeli, kas vizuļoja saulē, nokaltušu priedi, kas auga nogāzes piekājē, un pašu nogāzi, kas slīpi slējās augšup viņam pretī un izbeidzās divas pēdas zem kraujas kores, uz kuras viņš tupēja.

Pelēkais vilcēns visas sava mūža dienas bija pavadījis uz līdzenas grīdas. Viņš nekad nebija kritis un apdauzījies. Viņš pat nezināja, kas ir kritiens. Tālab viņš droši spēra soli tukšā gaisā. Pakaļkājas vēl palika uz kores alas priekšā, bet pats viņš jau uz galvas gāzās lejup. Zeme iebelza pa degunu tik sāpīgi, ka vilcēns iekaucās. Tad viņš ripu ripām sāka velties lejup pa nogāzi. Viņš bija līdz nāvei pārbijies. Pēdīgi nezināmais bija viņu satvēris. Tas turēja viņu ciet mežonīgā grābienā un grasījās nodarīt viņam kaut ko šausmīgu. Bailes nu bija pārspējušas augsmes rosmi, un viņš smilkstēja kā daždien pārbiedēts kucēns.

Nezināmais draudēja ar kādām vēl šausmīgākām ciešanām — mazais vilcēns pat neatskārta, kas tas varētu būt, un smilkstēja un kauca bez mitas. Šis te nu bija pavisam citādi nekā toreiz, kad nezināmais tikai glūnēja no malas un kad aiz bailēm vajadzēja gulēt kā sasalušam. Nu nezināmais bija viņu pilnīgi paņēmis savā varā. Klusēšana tik un tā neko nelīdzētu. Bez tam — vilcēnu plosīja ne jau vairs bailes, bet paniskas šausmas.

Taču nogāze pamazām kļuva lēzenāka, un tās pakāje bija apaugusi ar zāli. Te vilcēns ripoja arvien lēnāk. Pēdīgi apstājies pavisam, viņš vēl pēdējo reizi izgrūda izbaiļu kaucienu un tad ilgu, žēlabainu smilkstu. Pēc tam, it kā tas būtu pats par sevi saprotams, it kā viņš savā mūžā jau tūkstošiem reižu būtu sakopis tualeti, vilcēns sāka steigšus laizīt kažociņu, tīrīdams nost pielipušās sakaltušā māla drupatas.

Tad viņš atkal atsēdās un paskatījās visapkārt, kā varētu skatīties pirmais cilvēks, kas no Zemes nokļuvis uz Marsa. Vilcēns bija izlauzies cauri sienai uz pasauli, nezināmais bija viņu palaidis vaļā, un te viņš sēdēja sveiks un vesels. Taču pirmais cilvēks uz Marsa nebūtu tur redzējis tik daudz sveša un nepazīstama kā vilcēns šeit. Bez kādām iepriekšējām zināšanām, bez kāda brīdinājuma, ka vispār kaut kas tāds eksistē, vilcēns bija nokļuvis pilnīgi jaunā pasaulē, kas nu jāizpētī.

Tikko šausmīgais nezināmais bija atlaidis vilcēnu, tas tūdaļ aizmirsa, ka nezināmais ir šausmīgs. Viņš izjuta tikai ziņkāri par visu, kas ap viņu. Viņš aplūkoja zāli, uz kuras tupēja, dzērveņu cerus sev līdzās un nokaltušās priedes sauso stumbru, kas slējās koku apņemta klajuiniņa malā. Vāvere, skriedama ap stumbru, iedrāzās vilcēnam gandrīz krūtīs un pārbiedēja viņu. Viņš pieplaka un ierūcās. Taču vāvere bija pārbijusies vēl trakāk. Tā uzskrēja kokā un, apmetusies drošā vietā, nikni spurkšķināja lejup.

Tas palīdzēja vilcēnam sadūšoties, un, kaut gan dzenis, ko viņš sastapa nākamo, lika mazulim nodrebēt, viņš tomēr pašpaļāvīgi turpināja ceļu. Viņa pašpaļāvība bija tik liela, ka viņš rotaļīgi pastiepa ķetnu pretī putnam, kas nekaunīgi bija pielēkājis klāt. Par atbildi sekoja sāpīgs knābiens pa pašu degungalu, tā ka vilcēns atkal savilkās čokurā un iesmilkstējās. Šī skaņa satrūcināja pat nekaunīgo putnu, un tas, glābiņu meklēdams, uzspurdza gaisā.

Taču vilcēns mācījās. Viņa miglainā saprāta iedīgļi jau neapzinīgi bija šo to sākuši klasificēt. Ir dzīvi priekšmeti un nedzīvi priekšmeti. Jāuzmanās ir no dzīvajiem priekšmetiem. Nedzīvie priekšmeti arvien paliek, kur bijuši, bet dzīvie kustas apkārt, un nekad nevar zināt, ko tie uzsāks. No tiem var sagaidīt pašu negaidītāko, un uz to viņam jābūt gatavam.

Vilcēns klumburoja ļoti neveikli. Viņš pastāvīgi pret visu ko atdūrās. Zariņš, kas šķita esam nezin cik tālu, jau nākamajā mirklī sita viņam pa degunu vai skrāpēja sānus. Pamats zem kājām bija nelīdzens. Reizēm viņš cēla kāju par augstu un tad klupdams apdauzīja degunu. Citreiz solis bija nomērīts par zemu, un tad viņš apdauzīja ķepu. Tad vēl šie oļi un akmeņi, kas slīdēja un grozījās, kad tiem uzkāpa virsū; no tiem viņš uzzināja, ka arī nedzīvi priekšmeti nepaliek arvien līdzsvara stāvoklī, kā tas bija viņa alā; bez tam sīkie nedzīvie priekšmeti ir daudz mānīgāki par lielajiem — tie katru brīdi spēj nokrist vai sašķobīties. Ikviena neveiksme viņam kaut ko iemācīja. Jo ilgāk viņš soļoja, jo labāk veicās soļošana. Vilcēns iemanījās pielāgoties. Viņš iemācījās aplēst paša muskuļu kustības, apsvērt savu fizisko iespēju robežas,

nomērīt attalumu kā starp dažādiem priekšmetiem, tā ari starp šiem priekšmetiem un sevi pašu.

Vi ņam bija iesaceja veiksme. Dzimis par mednieku (kaut gan pats to nezināja), viņš nejauši uzkūlās medījumam tieši pie savas alas durvīm — savā pirmajā sirojumā pa pasauli. Tikai aiz paša neveiklības viņš nevijus atklāja viltīgi noslēptu baltā rubeņa ligzdu. Viņš vienkārši ievēlās taja. Vilcēns bija nolēmis noiet pa nogāzušās priedes stumbru. Satrunējusī miza atlupa zem viņa kājām, un, izmisīgi kaukdams, vilcēns noslīdēja no apaļīgā stumbra, izgāzās cauri sīku krūmeļu lapotnei un zariem un pašā krūmu biežņā atsitās pret zemi septiņu rubeņa cālēnu pulciņa.

Tie sāka čiepstēt, un vispirms viņš no tiem izbijās. Taču, ievērojis, cik tie maziņi, vilcēns sadūšojās. Cālēni kustējās. Viņš uzlika vienam ķepu virsū, un putnēns sāka drudžainai raustīties. Vilcēnam šī spēlīte iepatikās. Viņš apostīja cālēnu. Viņš paņēma to mutē. Tas spārdīdamies kutināja viņam mēli. Tai pašā mirklī vilcēns atģida, ka ir izsalcis. Žokļi saspiedās ciešāk. Nokriukšķēja sīki kauliņi, un vilcēnam mutē ieplūda siltas asinis. Tās garšoja ļo(i patīkami. Si taču bija gaļa, tāda pati, kādu viņam mēdza dot māte, tikai šī bija dzīva, kustējās starp zobiem un tāpēc bija vēl labāka. Viņš apēda rubenēnu. Nu vilcēns nerima ātrāk, kamēr nebija notiesājis visu perējumu. Tad viņš aplaizīja lūpas tieši tāpat, kā to darīja māte, un sāka rāpties ārā no krūma.

Viņam pretī drāzās spārnots spalvu viesulis. Nikno spārnu brāzmainie sitieni apdullināja vilcēnu tā, ka viņš vairs nekā nespēja apjēgt un saskatīt. Iespiedis galvu starp ķepām, viņš kauca un vaimanāja. Sitieni bira arvien sparīgāk. Rubeņmāte trakoja niknumā. Tad arī vilcēns sadusmojās. Viņš paslējās un rūkdams sāka ar ķepām sist pretī. Iecirtis sīkos zobiņus putna spārnā, viņš to enerģiski raustīja un purināja. Rubeņmāte turējās pretī, ar brīvo spārnu bērdama pār viņu sitienu krusu. Tas bija vilcēna pirmais cīniņš. Viņš bija sajūsmā. Nezināmo viņš bija galīgi aizmirsis. Ne no kā viņš vairs nebaidījās. Viņš taču cīnās, viņš plosa kaut ko dzīvu, un šis dzīvais sit pretī. Bez tam šis dzīvais ir medījums — gaļa. Vilcēnā bija modusies kāre nogalināt. Tikko viņš bija iznīcinājis sīkas dzīvībiņas. Tagad viņš iznīcinās šo lielo dzīvo. Vilcēns bija pārāk aizrāvies un pārāk laimīgs, lai apjaustu, ka ir laimīgs. Viņš trīcēja satraukumā — tādu satraukumu viņš vēl nepazina un tik lielu pārdzīvojumu arī nebija izbaudījis.

Viņš stingri turēja ciet rubeņa spārnu un ņurdēja caur cieši sakostiem zobiem. Rubenis viņu galu galā izvilka ārā no krūma. Kad tas apgriezās un gribēja viņu vilkt atkal krūma patvērumā, vilcēns atrāva putnu atpakaļ klajākā vietā. Rubenis nemitīgi ķērca un dauzīja ar spārnu, bet spalvas lidoja apkārt gluži kā sniegputenis. Vilcēns tvīktin tvīka dedzīgā trauksmē. Cīnītāju cilts asinis bija pamodušās un virmoja viņam pa visām dzīslām. Šī te bija īstā dzīve, kaut gan viņš to neapzinājās. Viņš izpildīja savu sūtību pasaulē; viņš darīja to, kālab bija radīts, — nogalināja medījumu un cīnījās par iespēju to nogalināt. Viņš attaisnoja savu eksistenci, izpildīdams augstāko dzīves uzdevumu; jo dzīves kalngali ir sasniegti tad, kad dzīvais liek lietā visus spēkus, lai veiktu to, kam viņš ir radīts.

Pēc kāda laiciņa rubeņmāte pārstāja cīnīties. Vilcēns vēl arvien cieši turēja to aiz spārniem, abi gulēja zemē un skatījās viens otrā. Viņš mēģināja rūkt vēl draudīgāk un negantāk. Tad rubenis ieknāba viņam degunā, kas jau tā bija cietis iepriekšējās dēkās. Viņš iesmilkstējās, tomēr vaļā nelaidās. Rubenis knāba atkal un atkal. Smilksti jau izvērtās vaimanās. Viņš mēģināja atvilkties no rubeņa tālāk, nemaz neatskārzdams, ka, turot putnu aiz spārna, viņš velk to sev līdzi. Nu jau knābieni birtin bira pa vilcēna apdauzīto deguntiņu. Cīņas kaisme vilcēnā pamazām noplaka; palaidis laupījumu vaļā, viņš pagrieza tam asti un kaunpilnā veidā atkāpās, pa galvu pa kaklu aizkūle- ņodams par klajumiņu.

Klajumiņa otrā pusē viņš nolikās atpūsties krūmu paēnā, mēli izkāris, krūtīm smagi cilājoties, bet vēl arvien sāpošais deguntiņš nejāva pārtraukt smilkstošās vaimanas. Pēkšņi vilcēnu pārņēma nojausma, ka tuvojas kādas briesmas. Nezināmais ar visām savām šausmām atkal brāzās viņam pāri, un vilcēns instinktīvi ielīda krūmos paslēpties. Viņam vēl lienot, viņu apvēdija gaisa strāva, un liels, spārnots ķermenis draudīgā klusumā noslīdēja garām. Vanags, šaudamies lejup no debesu zilgmes. tik tikko nenoķēra viņu.

Kamēr vilcēns gulēja krūmos, atgūdamies no izbīļa un bailīgi lūrēdams ārā, rubeņmāte klajumiņa otrā malā

izpludurēja no savas izpostītās ligzdas. Bēdās par zaudējumu viņa neveltīja uzmanību spārnotajai debesu bultai. Taču vilcēns redzēja, un tas viņam noderēja par brīdinājumu un mācību — viņš noskatījās, kā vanags strauji noplanē lejup, kā viņa ķermenis aizslīd virs pašas zemes, kā nagi iecērtas rubeņa ķermenī, kā rubenis nāves bailēs ieķērcās un kā vanags aši uzšaujas augšup zilgmē, aiznesdams rubeni sev līdzi.

Pagāja ilgs laiks, iekāms vilcēns uzdrīkstējās atstāt savu slēpni. Viņš bija daudz ko iemācījies. Dzīvi priekšmeti ir medījums. Tie noder ēšanai. Bet dzīvi priekšmeti, ja tie ir lieli, var nodarīt sāpes. Tā ka prātīgāk ir ēst mazus dzīvos priekšmetus — tādus kā rubeņa cālēni — un likt mierā lielus dzīvos priekšmetus — tādus kā rubeņmāte. Taču savā ziņā vilcēns izjuta vieglu godkāres tvīksmi un slepenu vēlēšanos vēlreiz izcīnīt kauju ar šo rubeņināti — tikai vanags bija to aiznesis. Varbūt kaut kur ir vēl citas rubeņmātes. Jāiet un jāpaskatās.

Pa krasta terasēm vilcēns nokāpa pie paša strauta. Ūdeni viņš vēl nekad nebija redzējis. Tas izskatījās ļoti piemērots staigāšanai. Nekādu grumbuļu virspusē. Vilcēns drosmīgi spēra kāju uz priekšu — un, bailēs brēkdams, nogāja dibenā, no jauna iekrizdams nezināmā apkampienos. Ūdens bija auksts, un, strauji elsodams, vilcēns aizrijās. Plaušās ieplūda nevis gaiss, kas aizvien bija pavadījis vilcēna elpošanu, bet gan ūdens. Vilcēns smaka nost, un šī sajūta līdzinājās nāves šausmām. Tā viņam arī nozīmēja nāvi. Vilcēnam nebija apzinīgas apjautas, kas ir nāve, bet, tāpat kā ikviens Pirmatnības dzīvnieks, viņš to instinktīvi nojauta. Nāve ir vislielākās sāpes, ko vien var nodarīt. Tā ir pati nezināmā būtība, visu nezināmā šausmu sakopojums, vislielākā un neaptveramākā katastrofa, kāda ar viņu var notikt, par ko viņš nezina itin nekā, bet no kā bailēs gaida itin visu.

Vilcēns iznira virs ūdens, un svaigais gaiss alpām ieplūda atvērtajā rīklē. Otrreiz viņš vairs nenogrima. It kā jau sen būtu paradis tā rīkoties, vilcēns kūla ūdeni ar visām ķetnām un sāka peldēt. Tuvākais krasts atradās tikai kādu jardu no viņa, bet iznirstot vilcēns bija pievērsis tam muguru, viņa acis vispirms ieraudzīja pretējo krastu, un uz to viņš arī tūdaļ sāka peldēt. Strauts bija neliels, bet atvarā tas bija iepleties savu divdesmit pēdu platumā.

Upītes vidū vilcēnu sagrāba straume un sāka nest uz leju. Viņu ierāva tieši nelielajā krācītē atvara otrā malā. Te vairs nebija iespējams peldēt. Mierīgais ūdens pēkšņi bija kļuvis negants. Reizēm vilcēns bija zem ūdens, reizēm virspusē. Visu laiku ūdens viņu sparīgi valstīja, reizēm apvēla apkārt, reizēm grieza riņķī un tad atkal trieca pret klinti. Pie katras klints, pret ko atsitās, vilcēns iekaucās. Viss viņa ceļojums bija kaucienu sērija, un pēc tiem būtu varēts saskaitīt, cik klintīm vilcēns uzdrāzās virsū.

Aiz krāces bija otrs atvars, te vilcēnu satvēra virpulis, maigi aiznesa uz sēkli un tikpat maigi noguldīja uz krastmalas oļiem. Vilcēns drudžainā steigā izrāpās no ūdens un tūdaļ apgulās. Nu viņš par pasauli bija vēl ko iemācījies. Ūdens nav dzīvs. Tomēr tas kustas. Bez tam tas gan izskatās ciets kā zeme, bet īstenībā nepavisam nav ciets. Vilcēna secinājums bija tāds, ka priekšmeti ne vienmēr ir tādi, kādi tie izskatās. Bailes no nezināmā vilcēnam bija iedzimtas, bet tagad tās vēl nostiprināja paša pieredze. Turpmāk viņš, pats par sevi saprotams, visas parādības uztvers ar lielu neuzticību. Pirms uzticēsies kādai parādībai, viņš vispirms pamatīgi izpētīs, kāda tā ir.

Todien vilcēnam bija lemts vēl kaut ko piedzīvot. Viņš bija atcerējies, ka pasaulē taču ir vēl arī tāda būtne kā māte. Un tad viņu pārņēma sajūta, ka nekas cits visā pasaulē viņam nav vajadzīgs, tikai māte. Pēc visām pārdzīvotajām dēkām bija noguris ne tikai viņa ķermenis, bet arī bērnišķīgās smadzenes. Pa visām nodzīvotā mūža dienām kopā tās nebija darbojušās tik spriegi kā šajā vienā dienā. Bez tam vilcēnam nāca miegs. Tālab viņš devās meklēt alu un māti, juzdamies bezgala vientuļš un pamests.

Spraukdamies cauri bieziem krūmiem, vilcēns sadzirda griezīgu, sirdīgu brēcienu. Acu priekšā pazibēja kaut kas dzeltens. Viņš ieraudzīja zebieksti steigšus aizjoņojam no viņa. Tas bija mazs dzīvnieciņš, un vilcēns nemaz nebaidījās. Tad tieši sev priekšā pie pašām kājām viņš pamanīja ārkārtīgi sīku dzīvnieciņu, tikai dažas collas garu,— mazu zebiekstēnu, kas, tāpat kā viņš, bija devies meklēt piedzīvojumus uz savu roku. Tas mēģināja aizmukt no vilcēna. Vilcēns ar ķepu apsvieda to uz muguras. Mazulis dīvaini, spalgi iepīkstējās. Nākamajā mirklī viņa acu priekšā no jauna pazibēja dzeltenais radījums. Viņš atkal izdzirda griezīgo brēcienu, tai pašā mirklī sajuta smagu triecienu no sāniem pret skaustu un juta zebiekstu mātes asos zobus iecērtamies miesā.

Kamēr vilcēns kauca, smilkstēja un rāpās atpakaļ, viņš redzēja zebiekstu māti pielecam pie sava mazuļa un tad kopā ar to pazūdam tuvējā biezoknī. Zebiekstes zobu kodiens skaudri sāpēja, taču vēl vairāk sāpēja viņa sirds, un vilcēns atsēdās, lai, žēlīgi smilkstot, izvaimanātos. Ši zebiekstene taču bija tik maza, bet tik mežonīga! Vēl viņam vajadzēja mācīties, ka salīdzinājumā ar savu lielumu un svaru zebiekste ir vismežonīgākais, atriebīgākais un šausmīgākais plēsoņa Pirmatnējos Ziemeļos. Daļu šo zi- našanu viņam bija lemts apgūt jo drīz.

Vēl vilcēns nebija beidzis smilkstēt, kad zebiekstene jau bija atpakaļ. Viņa vairs nemetās virsū strauji, jo nu jau viņas mazulis bija drošībā. Viņa tuvojās piesardzīgi, tā ka vilcēnam bija dota pilnīga iespēja aplūkot viņas tievo čūskveida ķermeni un izslieto galvu ar neganti nikno izteiksmi — arī tā atgādināja čūsku. Zebiekstes griezīgais, draudīgais brēciens lika vilcēna spalvai sabozties pār visu muguru, un viņš tai brīdinoši uzrūca. Taču tā nāca tuvāk un tuvāk. Sekoja lēciens, tik straujš, ka vilcēna neiemanījusies acs to pat nepamanīja, tikai tievais, dzeltenais ķermenis uz mirkli izzuda no viņa redzes loka. Nākamajā mirklī zebiekste jau karājās viņam pie rīkles, urbdama zobus vilcēna spalvā un miesā.

Papriekšu vilcēns rūca un mēģināja cīnīties, tomēr viņš vēl bija tik maziņš, un šī bija viņam pirmā diena lielajā pasaulē, tā ka rūciens drīz vien pārgāja smilkstoņā, bet cīniņš — mēģinājumā aizbēgt. Zebiekste savu grābienu neatslābināja. Viņa karājās vilcēnam pie kakla, cenzdamās iespiest zobus arvien dziļāk, līdz lielajai kakla vēnai, kur burbuļo dzīvības asinis. Zebiekste ir asiņu dzērēja un allaž cenšas dzert asinis no paša dzīvības avota — rīkles.

Tā arī pelēkais vilcēns būtu dabūjis galu un stāstu par viņu nevarētu uzrakstīt, ja caur krūmiem lieliem lēcieniem nepieskrējusi vilcene. Zebiekste atlaidās no vilcēna un zibenīgā ātrumā metās vilcenei pie rīkles, taču netrāpīja īsto vietu un ieķērās pazodē. Vilcene pasita galvu uz augšu un leju, it kā pātagu vicinādama, nopurināja pieķērušos zebieksti un uzsvieda to augstu gaisā. Turpat gaisā vilcene sacirta žokļus ap tievo, dzelteno ķermeni, un zebiekstei pienāca gals starp dragājošiem zobiem.

Vilcēns vēlreiz izbaudīja mātes pāri plūstošo maigumu. Vilcenes prieks par atrasto bērnu šķita vēl lielāks neka viņa prieks par to, ka ir atrasts. Viņa maigi bikstīja vilcēnu ar purnu un aplaizīja zebiekstes zobu atstātas brūces. Tad māte ar vilcēnu par abiem apēda_ asiņu_ dzērēju, bet pēc tam devās atpakaļ uz alu un likās gulēt.

V NODAĻA LAUPĪJUMA LIKUMS

Vilcēns strauji attīstījās. Divas dienas viņš atpūtās un tad atkal devās ceļojumā projām no alas. Sinī reizē viņš atrada mazo zcbiekstēnu, kura māti bija palīdzējis apēst, un parūpējās par to, lai mazulis aizietu to pašu ceļu. Taču šinī pārgājienā viņš nenomaldījās. Kad sāka just nogurumu, vilcēns atrada ceju atpakaļ uz alu un izgulējās. Pēc tam viņš gāja ārā katru dienu un apguva arvien plašāku apgabalu.

Vilcēns iemācījās precīzāk novērtēt savu spēku un savu vājumu, zināja, kad var būt drosmīgs, bet kad jābūt piesardzīgam. Drīz vien viņš atskārta, ka ir lietderīgi arvien būt piesardzīgam, izņemot tos retos gadījumus, kad pārliecība par paša spēkiem ir tik droša, ka var atļauties nežēlību un cietsirdību, cik nu tas viņa sīkajos spēkos.

Ja gadījās uzdurties balto rubeņu bariņam, mazais vilcēns arvien bija īsts dēmons vilka kažokā. Ne reizi viņš nepalaida garām, ar niknu rūkšanu neatbildējis vāveres spurkšķināšanai — tās pašas vāveres, ko pirmoreiz bija saticis pie nokaltušās priedes. Jau ieraudzījis vien pazīstamo putnu, viņš gandrīz vienmēr aizsvilās visnegantākajās dusmās, jo nevarēja aizmirst knābienu degunā, ar kādu viņu bija apveltījis pirmais sastaptais šīs sugas pārstāvis.

Bet bija arī brīži, kad pat nekaunīgais putns viņu neuztrauca, — tas notika tādās reizēs, kad pats jutās apdraudēts, jo apkārt ložņāja cits plēsoņa. Nekad viņš neaizmirsa vanagu, un tā pāri slīdošā ēna ikreiz lika viņam sagumušam iešmaukt vistuvākajā biezoknī. Viņš vairs negāja, izplatu šļūkdams, jo bija jau piesavinājies mātes slīdošo, zaglīgo gaitu, kas šķietami neprasīja nekādas piepūles, bet bija tik aša, ka acs nespēja tai izsekot.

Kas attiecas uz medījumu, tad laime bija viņam uzsmaidījusi tikai pašā sākumā. Septiņi rubeņa cālēni un zebiekstes mazulis bija viss viņa kopējais guvums. Dienām paejot, kare nogalināt vilcēnā pieņēmās arvien stiprāka, un viņš loloja kārīgus sapņus par vāveri, kas mēdza tik pļāpīgi čakstināt un ikreiz paziņoja visiem meža zvēriem, ka paradījies vilcēns. Bet, tāpat kā putni lido pa gaisu, tā vāveres prata kāpt kokos, un vilcēnam atlika tikai mēģināt nepamanītam pielavīties, kad vāvere atradās uz zemes.

Vilcēnā bija izaudzis dziļš respekts pret māti. Viņa arvien prata iegūt medījumu un nekad neaizmirsa atnest vilcēnam tā daļu. Bez tam māte ne no kā nebaidījās. To jau viņš nespēja aptvert, ka šī bezbailība dibinās uz pieredzi un zināšanām. Viņam likās, ka bezbailība ir vienīgi spēka izpausme. Māte viņam reprezentēja spēku; kļūdams vecāks, viņš šo spēku izjuta sāpīgākos ķetnas belzienos, bet pārmācošā pabikstišana ar purnu bija izvērtusies par cirtienu ar ilkni. Arī par to viņš māti respektēja. Viņa prasīja no vilcēna pilnīgu paklausību, un, jo vecāks kļuva vilcēns, jo skarbāks vērtās mātes raksturs.

Atkal uznāca bads, un vilcēns nu ar skaidru_ apziņu apjēdza, ko īsti nozīmē izsalkums. Vilcene noskrējās gluži plāna, meklēdama medījumu. Viņa vairs tikai reti kad pārgulēja alā, lielāko tiesu laika pavadīdama uz medību takas, pie tam veltīgi. Sis bada posms nebija ilgs, toties bargs. Mātes pupos vilcēns vairs neatrada ne lāses piena, bet pats nejaudāja nekur sadzīt ne kumosu gaļas.

Iepriekš viņš bija nodevies medībām rotaļādamies, tikai izbaudīdams medīšanas prieku; tagad viņš devās medībās visdrūmākajā nopietnībā, taču neatrada nekā. Tomēr arī neveiksmes medībās daudz ko deva vilcēna attīstībai. Viņš tagad daudz rūpīgāk bija izpētījis vāveres paražas un centās izmanigāk tai pielavīties, lai pārsteigtu to negaidīti. Viņš vēroja lauka peļu dzīves veidu un mēģināja tās izkašņāt no migām, un daudz ko jaunu viņš iemācījās par dzeņu un citu putnu paradumiem. Pienāca arī diena, kad vanaga ēna vairs vilcēnu pieplakušu neiedzina krūmos. Viņš bija izaudzis spēcīgāks, kļuvis gudrāks un vairāk pašpārliecināts. Bez tam viņa stāvoklis nebija apskaužams. Tālab viņš tīšuprāt apsēdās atklātā vietā un izaicinoši gaidīja vanagu nolaižamies lejup no debesīm. Jo viņš apzinājās, ka augstu pār galvu zilgmē lidinās medījums — gaļa, pēc kuras kāro viņa izbadējušais vēders. Taču vanags nevēlējās lidot lejup un ielaisties cīniņā, tā ka vilcēns atkal paslēpās biezoknī un smilkstēdams izraudāja savu vilšanos un bada ciešanas.

Bads izbeidzās. Vilcene atnesa mājās medījumu. Tas bija dīvains medījums, pavisam citāds nekā tie, ko viņa bija nesusi agrāk. Tas bija lūsēns, jau krietni paaudzies, tāpat kā vilcēns, taču ne gluži tik liels. Un tas viss bija atnests vilcēnam vienam pašam. Māte jau izsalkumu bija apremdinājusi kur citur; vilcēns nezināja, ka šis te ir tikai atlikums no visa lūsēnu metiena, ko bija apēdusi matē. Viņš arī nezināja, cik izmisīgi pārdroša ir šī vilcenes rīcība. Viņš zināja tikai to, ka šis kaķēns samtainā kažoka ir gaļa, viņš ēda un ik ar kumosu kļuva laimīga ks.

Pilns vēders vedina uz bezdarbību, un vilcēns ala saldi aizmiga, piespiedies pie mātes sāna. Viņš pamodās no vilcenes rūciena. Nekad viņš vēl nebija dzirdējis māti rūcam tik šaušalīgi. Iespējams, ka tas tiešām bija pats negantākais rūciens visā vilcenes mūžā. Tam arī bija savs iemesls, un vilcene to zināja pārāk labi. Nevar izpostīt lūsenes midzeni un palikt nesodīts. Pilnā pēcpusdienas saules spožumā vilcēns ieraudzīja lūšumāti pieplakušu alas ieejā. No šā skata viņam spalva saslējās pār visu muguru. Viņa priekšā bija bailes — nevajadzēja nekādu instinktu, lai to saprastu. Ja ar skatu vien vēl nepietiktu, tad visskaidrāko valodu runāja iebrucējas sirdīgais kauciens, kas sākās ar rūcienu un strauji uzšāvās augstos toņos, nobeigdamies ar aizsmakušu ņaudienu.

Vilcēns juta sevī uzbangojam dzīvības dziņu; viņš pielēca kājās un, sirdīgi rūkdams, drosmīgi nostājās mātei līdzās. Taču vilcene viņu gaužām apkaunojoši atgrūda atpakaļ, sev aiz muguras. Ieeja bija pārāk zema, lai lūsene varētu ielēkt ar lēcienu, bet, kad tā līšus metās alā, vilcene drāzās pretī un nospieda to pie zemes. Vilcēns no cīniņa maz ko saskatīja. Bija tikai dzirdami neganti rēcieni, sprauslojoši šņācieni un ņaudoši spiedzieni. Abi zvēri kūleņoja pa alu, lūsene plēsa un skrāpēja ar nagiem, laizdama darbā arī zobus, kamēr vilcene izmantoja vienīgi zobus.

Reiz vilcēns palēcās uz priekšu un iecirta zobus lūsenes pakaļkājā. Viņš palika tur pieķēries un mežonīgi ņurdēja. Pats to neapzinādamies, viņš ar sava ķermeņa svaru kavēja kājas kustības, līdz ar to aiztaupīdams vilcenei dažu labu brūci. Cīniņa juceklī viņš pak|uva zem abu zvēru ķermeņiem, tā ka zobi atspruka vaļā. Nākamajā mirklī abas mātes pašķīrās, bet, pirms tās atkal drāzās viena otrai virsū, lūsene pašāva uz priekšu milzīgo priekš- ķepu, pārplēsdama vilcēnam plecu līdz kaulam, un sāniski atsvieda to pret sienu, kur tas sāpīgi apdauzījās. Tad kopējai kņadai pievienojās arī vilcēna spalgie sāpju un baiļu kaucieni. Taču cīņa vilkās tik ilgi, ka vilcēns paspēja izraudāties un par jaunu sadūšoties; cīniņa nobeigumā viņš atkal karājās, ieķēries lūsenes pakaļķetnā, un mežonīgi rūca caur zobiem.

Lūsene bija beigta. Taču arī vilcene bija ļoti vārga un savainota. Vispirms viņa apmīļoja vilcēnu un aplaizīja tā ievainoto plecu, taču asiņu zaudējums laupīja viņai spēkus, un visu dienu un nākamo nakti vilcene nekustēdamās, tik tikko elpu vilkdama, nogulēja līdzās savai pieveiktajai pretiniecei. Veselu nedēļu vilcene neatstāja alu, tikai nokāpa padzerties, kustēdamās gausi un ar sāpēm. Kad lūsene pēdīgi bija apēsta, arī vilcenes brūces bija ap- dzijušas tiktāl, ka viņa atkal varēja uzsākt medību gaitas.

Vilcēna plecs pēc briesmīgā plēsiena bija stīvs un sāpīgs, un vel labu laiku viņš gāja klibodams. Taču pasaule nu šķila pagalam pārvērtusies. Viņš staigāja pa to daudz pašapzinīgāk, ar lepnuma sajūtu, kādu nebija pazinis dienās pirms cīniņa ar lūsēni. Nu viņš dzīvi bija ieraudzījis no nežēlīgās puses; viņš bija cīnījies, bija cirtis zobus pretinieka miesā un pēc cīņas palicis dzīvs. Talab viņš nu izturējās daudz pārdrošāk, pat mazliet nekaunīgi, un tā viņa uzvedībā bija giuži jauna iezīme. No sīkākiem zvēriņiem viņš vairs nebaidījās nemaz; viņa biklums bija gandrīz izgaisis, kaut gan nezināmais, netverams un allaž draudu pilns nekad nerima mulsināt viņu ar savām noslēpumainajām šausmām.

Vilcēns sāka piebiedroties mātei uz medību takas, daudzkārt noskatījās, kā nogalina medījumu, arī pats no savas puses piedalīdamies šinī pasākumā. Un viņa prātā neskaidri saka formulēties medījuma likums. Ir divas šķiras dzīvo radību — viņa paša šķira un vēl otra. Pie paša šķiras pieder māte un viņš. Otrā šķira aptver visu dzīvo radību, kas vien kustas. Taču otrā šķira savukārt iedalās vairākās daļās. Viena daļa ir tā, ko viņa šķira medī un ēd. Šajā daļā ietilpst tie, kas citus nenogalina, un sīkie no tiem, kuri nogalina. Otrajā daļā ir tie, kas mēdz medīt un ēst viņa šķiru, vai ari viņa šķira tos nogalina un apēd. No šīs klasifikācijas tad arī izkristalizējās likums. Dzīves mērķis ir medījums. Pati dzīves būtība ir medījums. Dzīvais pārtiek no citām dzīvībām. Pasaulē ir ēdāji un ēdamie. Tātad likums ir šāds: ĒST VAI TIKT APĒSTAM. Skaidros terminos formulēt viņš šo likumu neprata un ari neprātoja par tā morālo jēgu. Viņš pat nedomāja par šādu likumu; neko nedomādams, viņš vienkārši dzīvoja pēc šā likuma.

Vilcēns redzēja šā likuma iedarbību visapkārt un visās vietās. Viņš bija apēdis rubeņa cālēnus. Vanags apēda rubeņmāti. Vanags gandrīz vai būtu apēdis arī viņu pašu. Vēlāk, pieaudzis spēcīgāks, viņš pats labprāt būtu apēdis vanagu. Viņš apēda lūsēnu. Lūšumāte būtu apēdusi viņu, ja vien pati netikusi nogalināta un apēsta. Un tā tas turpinājās. Pēc šā likuma dzīvo visas dzīvās būtnes ap viņu, un pats viņš arī ir būtiska daļa no šā likuma. Viņš ir no tiem, kas nogalina. Viņa vienīgā pārtika ir gaļa — dzīvs medījums, kas aši aizmūk no viņa vai uzlido gaisā, vai uzrāpjas kokā, vai paslēpjas zemē, vai arī stājas pretī un cīnās ar viņu, vai arī reizēm, kad apstākļi pavēršas citādi, pats dzenas viņam pakaļ.

Ja vilcēns būtu pratis domāt kā cilvēks, viņš būtu īsumā izsecinājis, ka dzīve ir dziņa pieēsties, bet pasaule — vieta, kur cīnās neskaitāms daudzums to, kas grib pieēsties, dzīdami pēdas citiem un tTenkāti paši, medīdami un paši medīti, ēzdami un kļūdami apēsti, — bezjēdzīgs sajukums, nekārtīga varmācība, rijīguma un slepkavību haoss, bet pār visu valda gadījums — nežēlīgs, neplānots, bezgalīgs gadījums.

Taču vilcēns neprata domāt kā cilvēks. Viņš uz parādībām neraudzījās plašā aspektā. Viņš spēja saskatīt tikai vienu mērķi, aptvert reizē tikai vienu domu vai vēlēšanos. Līdzās medījuma likumam pasta vēja vēl miljoniem citu — sīkāku likumu, kas visi viņam bija jāiemācās, lai tiem pakļautos. Pasaule bija pārpilna ar pārsteigumiem. Dzīvības spars, kas viņā kūsaja, paša muskuļu lunka- nuras — viss vilcēnu darīja bezgala laimīgu. Dzīdams medījumu, viņš viss trīsēja aiz sajūsmas. Niknums un cīniņš — tas bija baudījums. Pat nezināmā noslēpumainās šausmas palīdzēja viņam dzīvot.

Bez tam vēl dzīvē bija daudz kā cita patīkama un iepriecinoša. Pilns vēders un laiska snauduļošana saulgozī — tā bija pilnīga atmaksa par pūlēm un grūtībām, kamēr pūliņi un grūtības jau paši par sevi sagādāja prieku. Tā bija dzīves izpausme, un dzīve arvien dod laimi, ja tā spēj pilnam izpausties. Tālab vilcēnam nebija nekādu iebildumu pret naidīgo apkārtni. Viņš bija visspraigākās dzīvības pārpilns, ļoti laimīgs un ļoti lepns pats uz sevi.

Trešā daļa PIRMATNĪBAS DIEVI

I NODAĻA UGUNS RADĪTĀJI

Vilcēns uzskrēja viņiem virsū pilnīgi negaidīti. Paša vainas pēc. Viņš bija aizmirsis piesardzību. Izlīdis no alas, viņš tecēja lejup pie upītes padzerties. Varbūt arī tāpēc viņš neko nevēroja, ka bija galīgi samiegojies. (Augu nakti viņš bija pavadījis uz medību takas un nupat tikai pamodies.) Bez tam viņa bezrūpību var izskaidrot ar to, ka ceļu uz atvaru viņš lieliski pazina. Cik reižu jau pa to bija staigāts, un nekad uz tā nekas nebija gadījies.

Pagājis gar nokaltušo priedi, vilcēns šķērsoja klaju- miņu un tālāk rikšoja starp kokiem. Un tad viņš pēkšņi vienlaikus gan ieraudzīja, gan saoda. Viņa priekšā tupus sēdēja pieci dzīvi radījumi, kuriem līdzīgus viņš vēl nekad nebija sastapis. Vilcēns pirmoreiz ieraudzīja cilvēkus. Taču, ieraudzījuši vilcēnu, šie pieci cilvēki nelēca kājās, tie arī neatņirdza zobus un nerūca. Viņi pat nepakustējās, bet palika sēžam — klusi un biedinoši.

Arī vilcēns stāvēja nekustīgi. Ikviens dabas dotais instinkts viņam liktu drāzties projām, cik ātri vien var, taču pēkšņi viņā pirmo reizi pamodās kāds cits — pilnīgi pretējs instinkts. Vilcēnu pārņēma liela bijība. Pārvarīga paša vājuma un niecības apziņa viņu nomāca tā, ka viņš nespēja pakustēties. Viņš juta, ka te ir valdonība un vara, kas sniedzas tālu pāri viņa saprašanai.

Vilcēns nekad nebija redzējis cilvēku, taču instinktīvi apjauta, kas ir cilvēks. Kaut kādā neskaidrā veidā viņš atskārta, ka cilvēks ir dzīva būtne, kas iekarojis sev pirmo vietu visu Pirmatnējo Ziemeļu dzīvo radību vidū. Tagad vilcēns raudzījās cilvēkā. Ne tikai pats savām acīm vien, līdz ar viņu raudzījās visu viņa senču acis — acis, kas nakts tumsā gailējušas aplī ap neskaitāmiem ziemeļu apmetņu ugunskuriem, kas drošā atstatumā no pašiem biezokņu dziļumiem slepus lūrējušas uz dīvaino divkājaino radījumu — visas dzīvās radības kungu un pavēlnieku. Vilcēnu turēja gūstā senču mantojums, gadsimtiem ilgos

cīniņos dzimušas bailes un bijība, paaudžu paaudzēs krātā pieredze. Visa šī mantoto instinktu gūzma pilnīgi pakļāva jauno vilku, kas īstenībā bija vēl tikai vilcēns. Bijis viņš pieaudzis, viņš vienkārši būtu aizmucis. Būdams tikai vilcēns, viņš, baiļu paralizēts, pieplaka pie zemes, gandrīz jau gatavs izrādīt padevību, kādu viņa cilts bija izrādījusi kopš tā brīža, kad pirmais vilks atnāca pasildīties pie cilvēka kurtā ugunskura.

Viens no indiāņiem piecēlās, pienāca vilcēnam klāt un apstājās tam blakus. Vilcēns vēl ciešāk pieguma pie zemes — tas taču bija nezināmais, pēdīgi miesā un asinīs iedzīvināts nezināmais, kas tagad noliecās pār viņu un pastiepa roku, lai sagrābtu viņu savā varā. Spalva vilcēnam neviļus sabozās un lūpas atņirdzās, atklādamas mazos ilkņus. Roka, kas jau liktenīgi slīga pār viņu, palika nenolaista, un cilvēks smiedamies ierunājās:

— Wabam wabisca ip pit tah! («Paskat, kas par baltiem ilkņiem!»)

Pārējie indiāņi skaļi iesmējās un skubināja, lai grābjot vilcēnu aiz skausta. Rokai slīgstot arvien zemāk un tuvāk, vilcēnā sāka plosīties vesels instinktu cīniņš. Viņu reizē pārmāca divējas spēcīgas dziņas — pakļauties un cīnīties. Gala rezultātā viņa rīcība bija kompromiss. Viņš darīja abus. Viņš padevīgi gaidīja, kamēr roka gandrīz pieskārās viņam. Tad viņš cīnījās, aši pazibinādams zobus un iecirzdams tos cilvēka rokā. Nākamajā mirklī viņš dabūja tādu zvēlienu pa vaigu, ka nogāzās uz sāniem. Kāre cīnīties acumirklī izgaisa. Pārsvaru ņēma kucēna bērniš- ķīgums un padevības instinkts. Viņš atsēdās un sāka smilkstēt. Taču cilvēks ar sakosto roku bija dusmīgs. Vilcēns saņēma vēl vienu pļauku pa otru vaigu. Pēc tam viņš atkal uzslējās sēdus un smilkstēdams vaimanāja, cik skaļi vien jaudāja.

Četri indiāņi smējās vēl skaļāk, līdz pēdīgi sāka smieties arī sakostais. Visi apstāja vilcēnu un smējās par viņu, bet tas kaukdams izraudāja savas šausmas un sāpes. Pēkšņi viņš pats caur saviem smilkstiem kaut ko saklausīja. Arī indiāņi ko sadzirda. Taču vilcēns skaidri zināja, kas tas ir, un, izgrūdis vēl pēdējo garo kaucienu, kurā jau vairāk skanēja triumfs nekā bēdas, viņš pārstāja brēkāt un gaidīja parādāmies māti — savu nikno, neuzvaramo māti, kura jaudāja cīnīties ar katru, pārspēt ikvienu un nebaidījās ne no kā. Vilcene rūca jau skrējienā.

Viņa bija sadzirdusi sava vilcēna baiļu brēcienus un steidzās to glābt.

Ar lēcienu viņa iedrāzās indiāņu vidū, un saniknotās, par savu bērnu noraizējušās vilkumātes āriene bija diezgan biedīga. Taču vilcēnu sajūsmināja glābējas mātes niknais paskats. Viņš īsi, laimīgi ieķiukstēj^s un drāzās mātei pretī, bet svešie radījumi — cilvēki steigšus pakāpās pāris soļu atpakaļ. Vilcene izslējusies stāvēja starp vilcēnu un cilvēkiem, raudzīdamās tiem pretī ar saboztu spalvu, un dziļi krūtīs tai guldza dobjš rēciens. Viss purns aiz niknuma bija saraukts vienās grumbās, degunvirsa bija sakrokojusies līdz pat acīm — tik aizrautīgi neganti viņa rēca.

Tad pēkšņi viens no cilvēkiem izsaucās:

—   Kiče!

Tas bija pārsteigumā sauciens. Vilcēns juta, ka viņa māte, šo balsi izdzirdusi, it kā atslābst.

—   Kiče! — cilvēks uzsauca vēlreiz, šoreiz jau skarbi un pavēloši.

Un tad vilcēns ieraudzīja savu māti — vilcēni, kura ne no kā nebaidījās, — pieplokam tā, ka vēders skāra zemi; viņa glaimīgi smilkstēja, būkāja asti un centās izrādīt miermīlību. Vilcēns nekā nesaprata. Viņu sagrāba šausmas. Un atkal viņu pārmāca bijība cilvēka priekšā. Instinkts bija virzījis pareizi. Nu arī māte to apliecināja. Arī viņa pakļāvās šim radījumam — cilvēkam.

Cilvēks, kurš bija runājis, pienāca tai klāt. Viņš uzlika roku tai uz galvas, bet vilcene tikai ciešāk piegula pie zemes. Viņa nekampa šajā rokā, pat nedraudēja kampt. Sanāca apkārt arī pārējie, glaudīja viņu, plaukšķināja pa muguru, bet vilcene nemaz negrasījās pretoties. Cilvēki bija ļoti satraukti, un no viņu mutēm plūda daudz dažādu skaņu. Vilcēns apjauta, ka šīs skaņas nekādas briesmas nenozīmē, un, pieplacis blakus mātei, visiem spēkiem centās būt padevīgs, kaut gan spalva tam reizi pa reizei sabožas.

—   Kas tur ko brīnīties, — viens no indiāņiem teica. — Viņas tēvs taču ir vilks. Tiesa gan, māte viņai bija kuce; bet vai mans brālis riesta laikā neturēja to trīs naktis piesietu mežā? Tālab Kičes tēvs ir vilks.

—   Nu jau gads pagājis, Pelēko Bebri, kopš viņa aizbēga, — otrs indiānis ierunājās.

—   Kas tur ko brīnīties. Laša Mēle, — Pelēkais Bebrs

atbildēja. — Toreiz bija bada laiks, kad trūka gaļas, ko dot suņiem.

—  Viņa ir dzīvojusi pie vilkiem, — trešais indiānis teica.

—  Tā izskatās gan, Trīs Ērgļi, — Pelēkais Bebrs at- bildeja2 uzliedams roku vilcēnam uz muguras, — te jau ir pierādījums.

_ Vilcēns mazliet ierūcās, sajuzdams pieskārienu, un roka tūdaļ atvēzējās, lai krautu viņam pa ausi. Vilcēna lūpas tūd aļ aizsedza ilkņus, un viņš padevīgi saguma, kamēr roka no jauna viņu aizskāra, pakasīja aiz auss un pabu- žināja muguru.

—  Te ir pierādījums, — Pelēkais Bebrs turpināja. — Skaidrs, ka viņa māte ir Kiče. Bet tēvs viņam ir bijis vilks. Tā ka viņā ir mazliet no suņa, bet krietni daudz no vilka. Viņam ir balti ilkņi, un Baltais Ilknis būs viņa vārds. Es esmu runājis. Viņš ir mans suns. Jo vai tad Kiče nebija mana brāļa suns? Un vai mans brālis nav miris?

Vilcēns, kas nu bija ieguvis pats savu vārdu šajā pasaulē, gulēja pie zemes un vēroja. Labu laiku šīs būtnes — cilvēki laida no mutes dīvainās skaņas. Tad Pelēkais Bebrs izņēma dunci no maksts, kas saitē karājās viņam ap kaklu, ielīda krūmos un nogrieza nūju. Baltais Ilknis viņu novēroja. Katrā nūjas galā indiānis iegrieza ierobu, bet ap ierobiem aptina jēlādas siksnas. Vienu siksnu viņš apsēja Kičei ap kaklu. Tad viņš aizveda to pie nelielas priedītes un otru siksnu stingri apsēja ap koku.

Baltais Ilknis sekoja mātei un nogulās tai blakus. Laša Mēle pastiepa roku un apvēla viņu uz muguras. Kiče bažīgi noskatījās. Baltais Ilknis atkal juta briestam bailes. Gluži apspiest rūcienu viņam neizdevās, taču kampienam viņš pat nepagrasījās. Rokas izplatu saliektie pirksti mīlīgi bužināja viņam vēderu un valstīja vilcēnu no sāna uz sānu. Guļot uz muguras ar gaisā paslietām kājām, vilcēns jutās gan smieklīgs, gan lempīgs. Bez tam šī poza darīja viņu tik nejēdzīgi bezpalīdzīgu, ka visa Baltā Ilkņa būtība pretojās šādam pazemojumam. Viņš taču nespēja itin nekā iesākt, lai aizstāvētos. Ja šis cilvēks gribēs viņam ko nodarīt, Baltais Ilknis no tā paglābties nespēs. Vai tad iespējams palēkties sānis, ja visas četras kājas kuļājas gaisā? Tomēr padevība ņēma virsroku pār bailēm, un vilcēns tikai klusiņām ņurdēja. Šo ņurdienu apspiest viņš nejaudāja, bet cilvēks ari to neņēma ļaunā, jo pa galvu vairs nesita. Bez tam vēl — un tas bija visdīvainākais — Baltais Ilknis sāka just neizprotamu patiku, kad cilvēka roka_glaudīdama slīdēja uz priekšu un atpakaļ. Apvelts uz sāniem, viņš pat pārstāja ņurdēt; pirksti sāka rubināt un kasīt vilcēnam aiz ausīm, un patīkamā sajūta auga augumā, un, kad cilvēks, vēl pēdējo reizi pabužinājis un paņurcījis vilcēnu, piecēlās un atgāja sānis, visas bailes Baltajam Ilknim bija izgaisušas. Viņam bija lemts vēl daudzreiz bailēs drebēt cilvēka priekšā, taču šinīs mirkļos viņš bija iemantojis draudzīga biedriskuma jūtas pret cilvēku.

Pēc laiciņa Baltais Ilknis saklausīja tuvojamies neparastus trokšņus. Vilcēns bija apķērīgs un tūdaļ saprata, ka šīs skaņas var nākt tikai no cilvēka. Vēl daži mirkļi, un uz takas parādījās visi pārējie indiāņu cilts locekļi, iz- stiepušies garā pārgājiena virknē. Tur bija vēl citi vīrieši, kā arī daudz sieviešu un bērnu, kopā kādi četrdesmit cilvēki, visi smagi apkrāvušies ar apmetnes piederumiem un iedzīves priekšmetiem. Bez tam līdzi nāca vesels bars suņu, kas arī bija apkrauti dažādām nastām, vienīgi pus- auga kucēni skraidīja brīvā. Suņi uz muguras nesa maisus, kas bija cieši piesieti to ķermenim ar caurņemtām siksnām, un šāda nasta svēra savas divdesmit trīsdesmit mārciņas.

Baltais Ilknis vēl nekad nebija redzējis suņus, taču, tos ieraudzījis, tūdaļ juta, ka tie viņa sugai kaut kādā veidā radniecīgi, tikai ir mazliet citādi. Taču suņi, pamanījuši vilcēnu un viņa māti, neredzēja lielas atšķirības starp jaunpienācējiem un vilkiem. Sākās kautiņš. Baltais Ilknis sabozies rūca un koda purnos suņu gūzmai, kas, rīkles atplētuši, gāzās viņiem virsū; suņi nogāza vilcēnu gar zemi un bradāja tam pa virsu; juzdams asus zobus urbjamies savā ķermenī, vilcēns koda uzbrucējiem kājās un no apakšas plosīja to vēderus. Sacēlās varena jezga. Baltais Ilknis dzirdēja, kā rēc Kiče, kas visiem spēkiem lauzās viņu aizstāvēt; viņš saklausīja arī cilvēku kliedzienus, rungu blīkšķus, kad tās dancoja pa suņu mugurām, un sadauzīto dzīvnieku sāpju kaucienus.

Tikai dažas sekundes bija aizritējušas, kad vilcēns atkal bija uz kājām. Nu viņš redzēja, ka cilvēki ar rungām un akmeņiem trenca projām suņus, lai pasargātu viņu no dīvaino zvēru niknajiem zobiem, — šie zvēri it kā būtu no

viņa sugas un kaut kādā ziņā tomēr atkal nebija no viņa sugas. Un, kaut gan viņa smadzenes nemaz nespēja skaidri izsecināt tik abstraktu jēdzienu kā taisnīgums, vilcēns pats pēc savas sajēgas kaut kā tomēr apjauta, ka cilvēki ir taisnīgi, viņš saprata, ka tie ir būtnes, kas izdod likumus un arī piemēro tos dzīvē. Viņš ievēroja un apjauta arī paņēmienus, ar kādiem cilvēki liek pakļauties saviem likumiem. Pavisam citādi nekā dzīvnieki, ar kādiem vilcēnam kādreiz bija gadījies sastapties, šie te ne kož, ne skrāpē. Ar savu vareno dzīvo spēku viņi piespiež darboties nedzīvus priekšmetus. Un nedzīvie priekšmeti tiem klausa. Rungas un akmeņi, ko sviež šie dīvainie radījumi, lido pa gaisu kā dzīvi un sāpīgi dauza suņus.

Vilcēna saprašanā šī vara šķita kas neparasts, tā bija neaptverama, pārdabiska, tā bija dievišķīga vara. Baltais Ilknis, pats par sevi saprotams, nekā nezināja par dieviem, labākajā gadījumā viņš spēja atjēgt tikai to, ka ir parādības, kas sniedzas pāri saprašanai; taču vilcēna apbrīna un bijība cilvēku priekšā pilnīgi atgādināja apbrīnu un bijību, kādu izjustu cilvēks, redzēdams dievišķīgu būtni no kalnu galotnēm ar abām rokām sviežot zibeņus un pērkonus pār izbrīnā sastingušo zemi.

Nu bija aizdzīts arī pats pēdējais suns. Kņada norima. Baltais Ilknis laizīja brūces un sevī apcerēja pārdzīvoto: savu pirmo sastapšanos ar baru un iepazīšanos ar šada bara nežēlību. Vilcēnam ne prātā nebija nācis, ka no viņa paša sugas vēl eksistē kāds bez Vienača, mātes un viņa. Vilcēnam bija licies, ka viņi veido kādu atsevišķu šķiru, un nu pēkšņi izrādās, ka ir milzum daudz radījumu, kas arī, šķiet, pieder pie viņa sugas. Pie tam zemapziņā gruzda aizvainojums par to, ka šie viņa sugas biedri, tikko ieraudzījuši, tūdaļ klupa viņam virsū un gribēja viņu saplosīt līdz nāvei. Tieši tāpat aizvainojums šķita arī tas, ka viņa māte ir piesieta pie nūjas, kaut arī to darījuši šie pārva- rīgie cilvēki. Tas kaut kādā veidā saistījās ar slazdiem un nebrīvi. Taču arī par slazdiem un verdzību vilcēns nezināja itin nekā. Viņa senču mantojums bija brīva vaļa klaiņot — gan skraidīt, gan gulēt pēc paša patikas, bet te pēkšņi šī patvaļa tika ierobežota. Viņa māte varēja kustēties tikai tik tālu, cik to atļāva nūja, un šī pati nūja arī viņam neļāva kustēties nekur tālāk, jo vilcēns vēl bija tai vecumā, kad nepieciešams atrasties pie mātes sāniem.

Tas viņam nepavisam nepatika. Un, kad cilvēki cēlās kājās un devās tālāk savā pārgājienā, tas viņam art nepatika, jo kāds neliels cilvēciņš paņēma nūju aiz otra gala un veda Kiči kā gūstekni sev līdzi, bet Baltais Ilknis tecēja Kičei pakaļ, galīgi samulsis un raižpilns par šo jauno dēku, kurā viņš nu piedalās.

Indiāņi devās lejup pa strauta ieleju un aizgāja daudz tālāk par apkaimi, ko Baltais Ilknis bija izklaiņojis savos vistālākajos ceļojumos, līdz viņi sasniedza ielejas galu, kur strauts ieplūda Makenzi. Te krastā, kur jau stāvēja uz kārtīm augstu gaisā uzslietas pirogas un stādaigi zivju žāvēšanai, viņi ierīkoja apmetni, bet Baltais Ilknis visu novēroja ar brīnumu pilnām acīm. Cilvēku visvarenība pieauga ik ar brīdi. Vilcēns jau zināja, ka viņi prot valdīt pār aszobainajiem suņiem. Tas liecināja par viņu vareno spēku. Taču vilcēna acīs vēl dižāka vara bija cilvēku prasmei valdīt pār nedzīvām lietām, viņu spējai piešķirt kustīgumu nekustīgiem priekšmetiem, viņu mākai pārveidot pat pasaules izskatu.

Sī māka visvairāk pārsteidza Balto Ilkni. Viņa acis ievēroja, ka gaisā saslienas kāršu karkasi, taču tas vēl nebūtu nekas sevišķs, jo tos jau veidoja tās pašas būtnes, kas rungas un akmeņus spēja aizmest tālu jo tālu. Bet, kad ar buraudeklu un ādām pārsegtie kāršu karkasi izvērtās par vigvamiem, Baltais Ilknis aiz izbrīna sastinga. Visvairāk viņu biedēja telšu milzīgie apmēri. Visās malās visapkārt vilcēnam augtin izauga vigvami, gluži kā milzīgas, strauji augošas dzīvas^būtnes. Nu jau vigvami aizņēma visu platību, ko spēja pārskatīt vilcēna acis. Viņš baidījās no tiem. Tie draudīgi slējās augstu viņam pār galvu, vējam uzpūšot, buraudekls lieliem vēzieniem šūpojās, un vilcēns bailēs pieplaka pie zemes, nenolaizdams vērīgas acis no šiem briesmoņiem, lai ik brīdi varētu sprukt projām, ja tie grasītos gāzties viņam virsū.

Taču bailes no vigvamiem drīz vien pārgāja: Vilcēns redzēja sievietes un bērnus staigājam tajos iekšā un ara, un nekas ļauns viņiem nenotika, viņš redzēja arī, ka suņi ne reizi vien cenšas iespraukties teltīs, tikai tos arvien aizdzen nikni brēcieni un lidojoši akmeņi. Pēc neilga laiciņa Baltais Ilknis jau attālinājās no mātes un bikli līda uz tuvākās telts sienu. Viņu urdīja augsmes radītā zinātkāre — nepieciešama dziņa mācīties, pārdzīvot visu un darīt visu, no kā var smelties pieredzi. Pēdējās collas līdz

vigvama sienai vilcēns norāpoja ārkārtīgi gausi un piesardzīgi. Šāsdienas notikumi jau bija pierādījuši, ka nezināmais var parādīties visbrīnumainākajā un neiedomājamākā veidā. Pēdīgi viņa deguns atdūrās pret bur- audeklu. Vilcēns nogaidīja. Nekas nenotika. Tad viņš apostīja dīvaino darinājumu, kas viss bija piesūcies ar cilvēka smaržu. Viņš satvēra audekla stūri zobos un viegli paraustīja. Nekas nenotika, kaut gan tuvākais telts stūris iedrebējās. Vilcēns papurināja stiprāk. Audekls sašūpojās spēcīgāk. Tas bija ļoti uzjautrinoši. Viņš raustīja vigvama stūri arvien stiprāk un biežāk, līdz visa telts sāka gāzelēties. Tad iekšpusē nikni iebrēcās kāda skvo — un vilcēns kūleņu kūleņiem aizdrāzās pie Kičes. Taču pēc tam viņš vairs nebaidījās no augstajiem, biedīgajiem vigvamiem.

Necik ijgi, un Baltais Ilknis jau atkal aizklumburoja no matēs. Tās nūja bija piesieta pie zemē iedzīta mieta, un māte viņam sekot nevarēja. Pusauga kucēns, mazliet lielāks un vecāks par Balto Ilkni, varen dižīgā un kareivīgā paskatā lēnām soļoja uz viņa pusi. Kucēna vārds — kā Baltais Ilknis vēlāk dzirdēja viņu saucam — bija Liplips. Sis bija jau pieredzējis cīkstonis kucēnu kautiņos un tika uzskatīts par lielu huligānu.

Liplips bija no Baltā Ilkņa paša sugas, pie tam vēl tikai kucēns, tātad bīstams nelikās, tālab Baltais Ilknis gatavojās to sagaidīt draudzīgi. Taču, kad pienācējs sāka soļ^t ar stīvām kājām un atņirdza zobus, arī Baltais Ilknis saspringa un atņirdzās. Viņi 'puslokā piesardzīgi soļoja viens ap otru un sabozušies rūca. Tā tas ilga vairākas minūtes, un Baltajam Ilknim šī jaunā rotaļa sāka iepatikties. Piepeši Liplips neiedomājami strauji palēcās pretī, aši iekoda un atkal atlēca atpakaļ. Kodiens ķēra tieši plecā, ko kādreiz bija saplosījusi lūsene un kas vēl arvien sāpēja kaut kur dziļumā pie paša kaula. Aiz pārsteiguma un sāpēm Baltais Ilknis izgrūda kaucienu, bet tūdaļ arī straujās dusmās metās Liplipam virsū un koda, ko jaudāja.

Taču Liplips visu savu mūžu bija dzīvojis apmetnē un izkarojies daudzos kucēnu ķīviņos. Trīs četras reizes un vēl vairāk viņa sīkie, asie zobiņi iecirtās jaunpienacēja kažokā, līdz pēdīgi Baltais Ilknis, kaunīgi smilkstēdams, muka meklēt glābiņu pie mātes. Tas bija pirmais no daudzajiem cīniņiem, kas Baltajam Ilknim bija izcīnāmi ar Liplipu. Jo viņi jau kopš pirmās tikšanās bija pretinieki, dzimuši ienaidnieki, un pati daba viņus dzina uz nemitīgam sadursmēm.

Kiče ar mīkstu mēli mierinoši nolaizīja Balto Ilkni un meģinaja to pārliecināt, lai paliek pie viņas. Taču kucēna zinātkāre bija neiegrožojama, un jau pēc maza brītiņa tas devas jaunos meklējumos. Viņš uzdūrās cilvēkam, vārdā Pelekais Bebrs, kas, zemē tupēdams, nolicis sev priekšā žagarus un_ sausas sūnas, kaut ko darīja ar tām. Baltais Ilknis pienāca tuvāk un skatījās. Pelēkā Bebra mute kaut ko teica, Baltajarn Ilknim tas neizklausījās naidīgi, un viņš piegaja vel klātāk.

Sievietes un bērni nesa Pelēkajam Bebram arvien jaunus žagarus un zarus. Te nepārprotami vajadzēja kaut kam notikt. Baltais Ilknis, nespēdams valdīt ziņkāri, pienāca tik cieši klāt, ka piespiedās pie Pelēkā Bebra ceļgala, pavisam aizmirsis, ka šis taču ir briesmīgais radījums — cilvēks. Piepeši viņš pamanīja pa zariņu un sūnu starpu zem Pelēkā Bebra rokām paceļamies ko dīvainu — tādu kā miglu. Tad starp zariem parādījās kaut kas dzīvs, tas locījās un šaudījās un bija tādā krāsā kā saule pie debesīm. Par uguni Baltajam Ilknim nebija nekādas nojausmas. Tā viņu pievilka tāpat, kā gaisma alas ieejā bija vilinājusi mazo vilcēnu viņa mūža pirmajās dienās. Viņš palīda vēl dažus soļus tuvāk ugunij. Pelēkais Bebrs viņam virs galvas noķiķinājās, bet vilcēns juta, ka šī skaņa nav naidīga. Tad viņa degungals skāra uguni un reizē uz priekšu pašāvās arī mazā mēlīte.

Mirkli vilcēns palika kā paralizēts. Nezināmais, kas uzglūnēja no sūnu un zaru mudžekļa, bija ar neredzamiem nagiem iecirtis viņam pa degunu. Izplūzdams visžēlabainākajos šausmu smilkstos, Baltais Ilknis trausās atpakaļ. To padzirdusi, Kiče savas nūjas galā rēkdama lēkāja un ārdījās, jo nespēja nākt dēlam palīgā. Taču Pelēkais Bebrs skaļi smējās, sizdams sev pa gurniem; viņš pastāstīja šo notikumu visiem pārējiem apmetnē, līdz visi sāka smieties pilnā rīklē. Bet Baltais Ilknis tupēja un smilkstēja, un vaimanāja, nabaga pamests un nelaimīgs ku- cēniņš šo nesaprotamo būtņu — cilvēku vidū.

Tik dzeldīgas sāpes viņš vēl ne reizi nebija izjutis. Tas mazais, dzīvais saules krāsas radījums, kas izaudzis zem Pelēkā Bebra rokām, bija apsvilinājis viņam degungalu un mēli. Baltais Ilknis nemitējās kaukt un gausties, un katru jaunu gaudojienu apsveica cilvēku skaļie smiekli. Viņš raudzīja apremdināt sūrstošo degunu, nolaizot to ar mēli, bet arī mēle bija apsvilusi, un, abām apdegušajām vietām saskaroties, sāpes kļuva vēl dzeldīgākas, tā ka viņam atlika tikai bezcerīgi un bezpalīdzīgi smilkstēt un žēloties.

Un tad viņu pārņēma kauns. Viņš saprata, kas ir smiekli un ko tie nozīmē. Cilvēkam nav lemts izdibināt, kā gan daži dzīvnieki var zināt smieklu jēgu un saprast, ka tos apsmej; bet tā nu tas ir, un tādā pašā veidā to zināja arī Baltais Ilknis. Tālab viņš nokaunējās, ka cilvēki par viņu smejas. Viņš apgriezās un aizmuka, ne jau no uguns sagādātajām dzeldīgajām sāpēm, bet no smiekliem, kas griezās vēl daudz dziļāk un dzeldināja viņu pašā sirdī. Viņš aizmuka pie Kičes, kas raustījās nūjas galā gluži kā trakumsērgas pārņemta, pie Kičes — vienīgās būtnes, kas par viņu nesmējās.

Noslīga mijkrēslis, iestājās nakts, un Baltais Ilknis gulēja pie mātes sāniem. Degungals un mēle vēl arvien sāpēja, taču viņu mocīja vēl lielākas bēdas. Viņš ilgojās pēc mājām. Vilcēns juta sevī tādu kā tukšumu, alkas pēc klusuma un miera, kāds valdīja pie strauta un klinšu pārkares alā. Dzīve bija kļuvusi pārāk drūzmaina. Te bija tik daudz cilvēku — vīri, sievietes, bērni, kas visi klaigāja, un tas viņu kaitināja. Un tad vēl te bija suņi, kas nemitīgi ņerījās un ķīvējās, allaž saceldami kņadu un jucekli. Vilcēns savā mūžā bija pazinis tikai rāmuma pilnu vientulību, un tā nu bija beigusies. Te pat gaiss pulsēt pulsēja aiz rosīguma. Tas dūca un sanēja bez rimas. Troksnis nemitīgi mainījās — te tas kļuva skaļāks, te klusāks, te smalkāks, te dobjāks, tas kairināja jutekļus, vilcēns kļuva nervozs un nemierīgs, bažīdamies, ka ik brīdi kaut kas var atgadīties.

Viņš vēroja, kā cilvēki nāk un iet, un rosās pa apmetni. Kā cilvēki raugās uz dieviem, ko tie paši sev radījuši, gandrīz vai tāpat arī Baltais Ilknis raudzījās uz cilvēkiem savā priekšā. Tie viņam šķita augstākas būtnes, vārdu sakot, dievi. Viņa neskaidrajā uztverē tie bija tādi paši brīnumdari, kādi cilvēku izpratnē ir dievi. Cilvēki ir visvareni, tiem piemīt dažādas neizprotamas un neticamas spējas, tie.ir valdnieki pār visu dzīvo un nedzīvo,

tiem paklausa viss kustīgais, un tie prot piešķirt kustību nekustīgajam, no nedzīvas sūnas un zariem tie spēj izaudzēt dzīvas būtnes — būtnes, kas ir saules krāsā un neganti kož. Viņi ir uguns radītāji! Tātad viņi ir dievi!

II NODAĻA

NEBRĪVE

Dienas Baltajam Ilknim bija pārblīvētas ar jaunu pieredzi. Kamēr Kiče vēl bija piesieta pie nūjas, viņš skraidīja pa visu apmetni pētīdams, izzinādams un mācīdamies. Viņš drīz vien iepazina daudzus cilvēku paradumus, tomēr šī tuvā iepazīšanās neizraisīja viņā necieņu. Jo vairāk viņš par tiem uzzināja, jo varenāki tie viņam šķita, jo vairāk tie lika lietā savas noslēpumainās spējas, jo diženāks viņa acīs iezīmējās to dievišķīgums.

Cilvēku bieži vien ir piemeklējušas bēdas, jo nācies pieredzēt, ka viņa dievus gāž no troņa un viņa altārus sagrauj; taču nekad šādas bēdas nav piemeklējušas vilku un pirmatnējo suni, kas atnācis pie cilvēka, lai gulētu pie viņa kājām. Cilvēka dievi ir neredzami un izdomāti, tie ir kā gaistoši sapņojumu miglāji, kam trūkst jebkāda pamatojuma tiešamībā, tie ir nenoturīgi veidoli, kuros ietve- ras viss labais un varenais, pēc kā cilvēks alkaini tiecas, tie ir netverami paša es mēģinājumi ielauzties garu valstībā, toties vilks un pirmatnējais suns, kas ieradās pie ugunskura, atrada tur savus dievus ar miesu un asinīm, stingri sataustāmus, tādus, kas aizpilda vietu telpā un pakļaujas laika tecējumam, jo mērķu sasniegšanai un savas eksistences attaisnošanai tiem arī nepieciešams laiks. Ticība tādiem dieviem rodas pati no sevis, un nekādi prāta pierādījumi nevar novest līdz neticībai tiem. No tāda dieva tu vaļā netiksi. Tur tas stāv — izslējies uz savām divām kājām, ar rungu rokā, bezgala spēcīgs, negants un bargs, bet arī mīlīgs un maigs; dievišķīgums, noslēpumainība, varenība — viss ietērpts miesā, no kuras plūst asinis, ja to saplosa, un kuru var ēst gluži kā katru citu galu.

Tieši tā bija arī Baltajam Ilknim. Cilvēki viņam šķita neapšaubāmi un visvareni dievi. Tāpat kā viņa māte Kiče tiem pakļāvās, tikko bija izdzirdusi tos saucam viņu vārdā, tā pakļāvās arī Baltais Ilknis. Visās lietās viņš

deva tiem priekšroku — tā bija viņu neapšaubāma tiesība. Kad tie gāja, viņš grieza tiem ceju. Kad tie sauca, viņš ieradās. Kad tie rājās, viņš pazemīgi pieplaka. Kad tie raidīja viņu projām, viņš steigšus aizskrēja. Jo aiz katras viņu vēlēšanās atradās vara, kas spieda izpildīt šo vēlēšanos, — vara, kas lika just sāpes, vara, kas izpau-' das rungas zvēlienos un dūres belzienos, akmeņu sviedienos un svilinošos pātagas cirtienos.

Baltais Ilknis piederēja cilvēkiem, tāpat kā tiem piedereja visi suņi. Viņam bija jārīkojas tā, kā tie pavēlēja. Viss viņa ķermenis bija to īpašums, tie drīkstēja viņu dauzīt, mīdīt kājām, spīdzināt. Šo mācību viņš bija spiests iegaumēt visai drīz. Grūta gan bija šī mācība, jo pret to saslējās viss spēks un valdonīgums viņa paša raksturā. Tomēr, kaut arī mācīšanās bija ļoti netīkama, šis dzīves veids, pašam to neapzinoties, viņam iepatikās. Tas nozīmēja nodot savu likteni cita rokās, atkratīties no atbildības par savu eksistenci. Tā jau pati bija kompensācija par visu, jo allaž ir vieglāk balstīties pret citu nekā stāvēt vienam.

Ne jau vienā dienā tas notika, ka Baltais Ilknis ar miesu un dvēseli nodeva sevi cilvēku rokās. Senču mantojumu un atmiņas par Pirmatnību nebija iespējams pārvarēt vienā mirklī. Bija dienas, kad vilcēns aizlavījās līdz mežmalai un stāvēja tur, ieklausīdamies balsīs, kas viņu aicināja projām tālu tālumā. Taču arvien viņš atkal atgriezās nemierpilns un satraukts, lai klusos, skumīgos smilkstos izraudātos pie Kičes sāniem un alkaini laizītu viņas purnu, it kā ko jautādams.

Baltais Ilknis strauji iegaumēja dzīves noteikumus apmetnē. Viņš iepazina veco suņu netaisnīgumu un alkatību reizēs, kad ēšanai tika pasviesta gaja vai zivis. Viņš dabūja zināt, ka vīrieši mēdz būt taisnīgāki, bērni nežēlīgāki un sievietes laipnākas — no tām visbiežāk varēja sagaidīt pametam gaļas kumosu vai kaulu. Un pēc divām trim sāpīgām avantūrām ar pusauga kucēnu mātēm viņš paturēja prātā, ka visgudrākais ir neielaisties ar šādām mātēm, turēties no tām tik tālu, cik vien iespējams, un laisties lapās, tiklīdz tās tuvojas.

Taču viņa dzīves posts bija Liplips. Būdams lielāks, vecāks un stiprāks, Liplips bija izraudzījis Balto Ilkni par īpašu vajāšanas objektu. Baltais Ilknis no cīņas nevairījās, tomēr arvien cieta sakāvi. Ienaidnieks bija pārāk

liels. Liplips viņam kļuva par īstu lietuvēnu. Tiklīdz viņš pagājās tālāk nost no mātes, tūdaļ parādījās šis huligāns, neatlaidīgi mina viņam uz papēžiem un vajādams acīgi gaidīja izdevīgu brīdi, kad neviena cilvēka nebūs tuvuma, lai tad lēktu Baltajam Ilknim virsū un spiestu viņu cīnīties. Liplips ikreiz uzvarēja, un tas viņu milzonīgi ielīksmoja. Šie cīniņi kļuva par viņa dzīves galveno izpriecu, tāpat kā tie bija Baltā Ilkņa galvenā mocība.

Taču šie cīniņi neiebiedēja Balto Ilkni. Kaut gan viņš allaž palika zaudētājos un pēc tam ilgi mocījās ar ievainojumiem, tomēr garā turējās možs. Taču šie kautiņi viņu ļauni ietekmēja citā ziņā. Baltais Ilknis kļuva ļauns un īgns. Viņa raksturs, nikns jau kopš dzimšanas, no nemitīgajām vajāšanām izvērtās vēl mežonīgāks. Labsirdīgā, rotaļīgā kucēna iedaba maz varēja izpausties. Baltais Ilknis nekad nerotaļājās un nekūleņoja kopā ar citiem apmetnes kucēniem. Liplips to nebūtu pieļāvis. Tiklīdz Baltais Ilknis parādījās kucēnu tuvumā, Liplips jau dižmanīgi un ķildīgi raidīja to projām vai arī uzsāka cīņu, līdz bija to padzinis.

Tādā veidā Baltajam Ilknim tika daudz kas laupīts no kucēna bērnības priekiem, un visa viņa uzvedība vairak atbilda vecākam sunim. Tā kā viņa enerģija nevarēja izlādēties rotaļās, viņš bija spiests iedziļināties pats sevi un sāka vairāk attīstīties garīgi. Viņš kļuva viltīgs; viņam netrūka brīva laika, ko ziedot dažadu blēdību sagud- rošanai. Kad visiem apmetnes suņiem izsniedza barību, viņš savu daļu gaļas vai zivs parasti nejaudāja izcīnīt un tālab izvērtās par manīgu zagli. Viņš bija spiests pats gādāt sev ēdamo, un to viņš veica lieliski, kaut gan tālab kļuva par īstu sodību indiāņu sievām. Viņš iemanījās lodāt pa apmetni kā čūska, viltīgi piesargāties, arvien viņš zināja, kur kas notiek, redzēja visu un dzirdēja visu, un tad attiecīgi rīkojās, veiksmīgi izvēlēdamies ceļus un līdzekļus, lai izvairītos no nepielūdzamā vajātāja.

Jau pašās šo vajāšanu sākuma dienās Baltais Ilknis nostrādāja savu pirmo tiešām lielo blēdību, tā pirmoreiz nobaudīdams atriebes saldumu. Tāpat kā savā laikā Kiče, dzīvodama kopā ar vilkiem, no cilvēku apmetnēm izvilināja suņus vilkiem saplosīšanai, tā arī Baltais Ilknis, izmantodams gandrīz vai līdzīgu paņēmienu, ievilināja Lip- lipu Kičes atriebīgajos zobos. Atkāpdamies no Liplipa uzbrukuma, Baltais Ilknis notēloja bēgšanu, kuras ceļš veda līču loču pa apmetnes vigvamu spraugām. Viņš bija labs skrējējs, žiglāks nekā citi viņa vecuma kucēni un ātrāks arī par Liplipu. Tomēr šinī trenkāšanas reizē viņš nemaz neskrēja pilnā sparā. Viņš tikai turējās pienācīgā atstatumā — vienu lēcienu priekšā vajātājam.

Liplips, pakaļdzīšanās iekvēlināts un visu laiku juzdams upuri sev tik tuvu, galīgi aizmirsa piesardzību un nevēroja ceļu, kur skrien. Kad viņš atģidās, kur atrodas, bija jau par vēlu. Pilnā jaudā drāzdamies ap kāda vigvama stūri, viņš ar visu sparu uzdrāzās tieši virsū Kičei, kas tur gulēja savas nūjas galā. Liplips aiz pārsteiguma iekaucās, un tad jau Kičes žokļi sacirtās, sodīdami negantnieku. Viņa gan bija piesieta, taču Liplips tik viegli vis nevarēja no viņas aizsprukt. Nogāzusi kucēnu no kājām, lai tas neaizmūk, Kiče bez žēlastības laida darbā ilkņus.

Kad Liplipam pēdīgi izdevās aizvelties tik tālu, kur tā viņu nevarēja aizsniegt, kucēns piesvempās kājās galīgi izpūris un saplūkāts, ar savainotu miesu un dvēseli. Spalva visgarām augumam slējās kušķu kušķos, tik gauži lo bija sapluinījuši Kičes zobi. Liplips palika stāvam turpat, kur bija uzslējies kājās, un, muti pavēris, ļāva vaļu garam, izmisīgam kucēna kaucienam. Bet pat to viņam neļāva pabeigt. Kauciena vidū Baltais Ilknis piedrāzās klāt un iecirta zobus Liplipa pakaļkājā. Liplipam vairs nemaz negribējās cīnīties, un viņš apkaunots aizbēga, bet līdzšinējais upuris joza tam pakaļ uz pēdām un kodīja to visu ceļu līdz pat tā vigvamam. Te kucēnam palīgā piesteidzās sievas, un tikai tad ar veselu akmeņu krusu izdevās aizdzīt Balto Ilkni, kas bija pārvērties par trakojošu dēmonu.

Pienāca diena, kad Pelēkais Bebrs atraisīja Ki.či no saites, nolēmis, ka nu jau tā vairs projām nebēgs. Baltais Ilknis bija sajūsmā par mātes brīvību. Viņš priecīgs tecēja tai līdzi, kad tā apstaigāja apmetni, un, kamēr viņš neatkāpās no mātes sāniem, Liplips turējās bijīgā atstatumā. Baltais Ilknis pat atļāvās sabozt skaustu pret viņu un pastaigāt stīvkājīgi, tomēr Liplips nelikās izaicinājumu redzam. Viņš nebija nekāds muļķis un, lai cik ļoti kāroja atriebties naidniekam, varēja pagaidīt, kamēr nogrābs Balto Ilkni vienatnē.

Mazliet vēlāk tai pašā dienā Kiče ar Balto Ilkni iznāca mežmalā netālu 110 apmetnes. Vilcēns soli pa solītim bija

atvedis māti šurp un, kad tā apstājās, centās iekārdināt to doties tālāk. Viņu aicināja strauts, midzenis un klusie meži, un viņš vēlējās, lai māte nāk līdzi. Baltais Ilknis paskrējās pāris soļu, tad palika stāvam un atskatījās. Kiče stāvēja nekustēdamās. Viņš lūdzoši iesmilkstējās un sāka rotaļīgi skraidīt šurp un turp pa krūmiem. Atskrējis atpakaļ pie mātes, viņš nolaizīja tai vaigu un atkal rāvās uz mežu. Tomēr Kiče vēl arvien nekustējās no vietas. Viņš apstājās un uzlūkoja māti, un visa viņa āriene pauda dedzīgas alkas un vēlēšanos, taču pamazām šī izteiksme atslāba, jo Kiče pagrieza galvu un paskatījās atpakaļ uz apmetni.

Vilcēnu kaut kas neatlaidīgi aicināja doties projām, brīvā vaļā. Viņa māte arī saklausīja šo aicinājumu. Bet viņa dzirdēja vēl citu — skaļāku saucienu, tā sauca ugunskurs un cilvēks; tas bija sauciens, uz kuru atsaukties no visiem dzīvniekiem spēj vienīgi vilks un savvaļas suns, jo viņi ir brāļi.

Kiče apgriezās un gausi aizslāja atpakaļ uz apmetni. Nūja bija turējusi valgos viņas ķermeni, bet viņas garu vēl ciešākā tvērienā turēja pati apmetne. Arī būdami ārpus redzes loka, dievi kādā pārdabiskā veidā izrādīja savu varu un neļāva viņai aiziet. Baltais Ilknis apsēdās bērza paēnā un sāka klusu smilkstēt. Spēcīgi smaržoja priedes, un gaisā strāvoja maigs meža aromāts, atgādinādams viņam seno dzīvi brīvībā pirms gūstniecības dienām. Taču viņš vēl arvien bija nepieaudzis kucēns, un mātes sauciens viņu ietekmēja spēcīgāk nekā cilvēka un pat Pirmatnības sauciens. Ikvienu sava neilgā mūža stundu viņš ir bijis atkarīgs tikai no mātes. Neatkarības laikposmam vēl bija jānāk. Tālab arī viņš piecēlās un nelaimīgs soļoja atpakaļ uz apmetni, laiku pa laikam atsēzdamies, lai nosmilkstētos un paklausītos aicinājumā, kas vēl arvien šalkoja meža dzīlēs.

Pirmatnības apstākļos mātes dzīve kopā ar bērniem ir ļoti īsa; taču cilvēka virskundzībā tā reizēm ir vēl īsāka. Tā notika arī ar Balto Ilkni. Pelēkais Bebrs bija parādā Trim Ērgļiem. Trīs Ērgļi gribēja doties braucienā augšup pa Makenzi līdz Lielajam Vergezeram. Parāda samaksai aizgāja sarkanas drēbes gabals, lāčāda, divdesmit patronas u n Kiče. Baltais Ilknis ieraudzīja, ka viņa mati ieved Trīs Ērgļu laivā, un gribēja tai sekot. Taču Trīs Ērgļu zvēliens viņu atmuguriski atsvieda atpakaļ krastā. Laiva

tika atstumta no malas. Baltais Ilknis ielēca ūdenī un peldēja tai pakaļ, nelikdamies ne dzirdam Pelēkā Bebra saucienus atgriezties. Baltais Ilknis neklausīja pat cilvēkam — savam dievam, tik lielas bija viņa šausmas, ka jāšķiras no mātes.

Taču dievi ir raduši, ka viņus paklausa, un Pelēkais Bebrs pārskaities ielēca pirogā, lai dzītos Baltajam Ilknim pakaļ. Panācis Balto Ilkni, viņš pastiepās un, sagrābis kucēnu aiz skausta, izcēla to no ūdens. Tūdaļ viņš vēl nenosvieda to laivas dibenā. Turēdams kucēnu paceltu vienā rokā, ar otru roku viņš sadeva tam pamatīgu kūlienu. Tas tik bija kūliens! Roka viņam bija smaga. Katrs sitiens tika nomērīts trāpīgi, un sitienu bija daudz.

Sitieni birtin bira te no vienas, te no otras puses, tā ka Baltais Ilknis gaisā šūpojās šurp un turp gluži kā sabojājies pulksteņa pendelis. Viņa apziņā cita citu nomainīja visdažādākās izjūtas. Vispirms viņš bija pārsteigts. Tad uz mirkli pāršalca izbīlis, un kucēns dažas reizes atbalsoja katru sitienu ar iekaukšanos. Tomēr drīz vien izbīlim sekoja dusmas. Sāka izpausties viņa brīvību mīlošais raksturs, viņš rādīja zobus un bez bailēm rēca niknajam dievam tieši sejā. Tomēr dievs par to apskaitās vēl vairāk. Sitieni kļuva straujāki, smagāki un tika tēmēti vēl sāpīgāk.

Pelēkais Bebrs sita un sita. Baltais Ilknis rūca un rūca. Taču bezgalīgi tas nevarēja turpināties. Vienam vai otram vajadzēja padoties — un šis viens bija Baltais Ilknis. Atkal viņu sagrāba bailes. Pirmo reizi viņš tika dauzīts mērķtiecīgi. Gadījuma rakstura sitieni ar koku vai akmeni, kādus viņš pazina līdz šim, salīdzinājumā ar pašreizējo šķita tīrie glāsti. Baltais Ilknis uzdeva cīņu un sāka gaudīgi kaukt. Kādu laiciņu ikviens sitiens izdauzīja no viņa kaucienu, taču, bailēm izvēršoties šausmās, kaucieni saplūda vienvienigā nepārtrauktā gaudoņā, kas ritmā vairs nemaz nesaskanēja ar kūlienu.

Pēdīgi Pelēkais Bebrs pārstāja sist. Baltais Ilknis ļengani karājās paceltajā rokā un vaimanāja. Pavēlnieks šķita ar to apmierināts un nevērīgi nosvieda kucēnu piro- gas dibenā. Pa to laiku laiva bija aiznesta pa straumi, lejup. Pelēkais Bebrs pacēla irkli. Baltais Ilknis gulēja viņam ceļā. Viņš to nikni un nicīgi paspēra ar kāju. Tajā brīdī Baltajā Ilknī atkal uzliesmoja brīvības mīlestība — un viņš iecirta zobus mokasīna purnā.

Nupat pārciestais kūliens bija nieks, ja salīdzina ar kāvienu, kādu Baltais Ilknis dabūja tagad. Pelēkais Bebrs bija pārskaities līdz nejēdzībai, un gluži tāpat Baltais Ilknis bija pārbijies. Nu tika laista darbā ne vien roka, bet arī cietais koka irklis, un, kad kucēns pēdīgi gulēja nosviests laivas dibenā, viss viņa mazais ķermenītis bija vienās brūcēs un skrambās. Pelēkais Bebrs viņam iespēra vēlreiz — šoreiz tīšām. Baltais Ilknis vairs neatkārtoja uzklupienu kājai. Viņš bija apguvis vēl vienu nebrīves mācību. Nekad un nekādā gadījumā viņš .nedrīkst kost dievam, kas ir viņa kungs un pavēlnieks; kunga un pavēlnieka ķermenis ir svēts, to nedrīkst apgānīt viņam līdzīgu radījumu zobi. Tas acīm redzami ir visšausmīgākais noziegums — tāds nodarījums, kam nevar būt ne piedošanas, ne apžēlošanas.

Kad piroga piestāja krastā, Baltais Ilknis tikai smilkstēja un palika nekustīgi guļam, gaidīdams, kāda būs Pelēkā Bebra vēlēšanās. Pelēkais Bebrs vēlējās, lai viņš ietu krastā, jo uz krastu viņš tika aizsviests tik sparīgi, ka smagi nokrita uz sāna un visas brūces no jauna spalgi iesāpējās. Viņš pietrausās uz drebošajām kājām un tā ari smilkstot palika stāvam. Liplips, kas no krasta visu notikumu bija noskatījies, nu metās viņam virsū, nogāza gar zemi un dziļi ielaida zobus sānā. Baltais Ilknis bija pārāk nomocīts un aizstāvēties nejaudāja, tā ka grūti viņam būtu klājies, ja Pelēkais Bebrs nebūtu tik sparīgi spēris ar kāju, ka Liplips uzlidoja gaisā, lai triektos pret zemi vairāk nekā desmit pēdu attālumā. Tā cilvēks izrādīja savu taisnīgumu; un pat savā nožēlojamā stāvoklī Baltais Ilknis juta priecīgas pateicības trīsas pāršalcam augumu. Cieši turēdamies Pelēkajam Bebram uz pēdām, viņš paklausīgi kliboja cauri visai apmetnei līdz pat vigvamam. Tā Baltais Ilknis mācījās saprast, ka tiesības sodīt dievi_ patur vienīgi sev un neļauj tās izmantot par sevi zemākiem radījumiem.

Tonakt, kad visapkārt iestājās klusums, Baltais Ilknis atcerējās māti un sāka gauži skumt pēc viņas. Viņa skumjas izpaudās pārāk skaļi, tās pamodināja Pelēko Bebru, kurš sadeva viņam sutu. Kopš tās reizes Baltais Ilknis sēroja vienīgi klusītiņām, ja apkārt bija dievi. Tikai reizēm, aizklīdis mežmalā un būdams vienatnē, viņš ļāva vaļu savām ciešanām, izraudādams tās skaļos smilkstos un gaudās.

Šaja laikposma viņš būtu varējis pakļauties atmiņām par migu un strautu un aizskriet atpakaļ Pirmatnības mežos. Taču viņu atturēja atmiņas par māti. Tāpat kā cilvēki, dodamies medībās, aiziet un atkal atgriežas, tā arī māte kādu dienu varēja atkal atgriezties apmetnē. Tālab Baltais Ilknis palika nebrīvē un gaidīja māti.

Tac :u nebrīvē nebija tikai nelaimes vien. Bija arī daudz kas interesants, arvien atgadījās kaut kas jauns. Gala nebija brīnumiem, kādus paveica dievi, un Baltais Ilknis allaž svila ziņkārē visu apskatīt. Bez tam viņš arī iemācījās, kā vajag izturēties pret Pelēko Bebru, tas no viņa gaidīja paklausību, nelokāmu un nesatricināmu paklausību; par atlīdzību viņš tika cauri bez kāviena un viņa dzīve bija diezgan ciešama.

Jā, Pelēkais Bebrs pats reizēm pasvieda viņam gabaliņu gaļas un aiztrenca pārējos suņus, kas grasījās to aprit. Šāds gaļas gabaliņš bija vesels dārgums. Nezin kāpēc Baltajam Ilknim likās, ka tas ir vērtīgāks par veselu duci gaļas kumosu, ko pasviedusi kāda skvo. Pelēkais Bebrs viņu nekad nepaglaudīja un nepamīlināja. Varbūt saimnieka smagās rokas svars, varbūt viņa taisnīgums, varbūt vienīgi varenība — un varbūt visi šie faktori kopā ietekmēja Balto Ilkni, tomēr starp suni un tā nīgro pavēlnieku sāka veidoties tādas kā savstarpējas simpātijas.

Pamazām vien kādi slepeni spēki nemanāmi sasaistīja Balto Ilkni, tiem palīdzēja nūjas, akmeņu un pļauku ietekmīgā vara, un tā nebrīves važas ap suni saslēdzas. Viņa sugas pārstāvjiem piemīt rakstura īpašības, kas laiku sākotnē bija ļāvušas tiem nākt pie cilvēku ugunskuriem, un šīs īpašības spēj arvien pilnveidoties. Šīs īpašības tad arī sāka attīstīties Baltajā Ilknī, un dzīve_ apmetnē, lai cik dažkārt sūra un ciešanu pilna, nemānāmi un netverami ik ar brīdi kļuva tam mīļāka. Baltais Ilknis pats to nemaz neapzinājās. Viņš apzinājās vienīgi to, ka skumst par Kičes zaudējumu, cer uz Jās atgriešanos un alksmīgi ilgojas pēc kādreizējās brīvās savvaļas dzīves.

III NODAĻA ATSTUMTAIS

Liplips tik ļoti gandēja dzīvi Baltajam Ilknim, ka viņš izvērtās daudz ļaunāks un negantāks, nekā tas viņam no dabas pienācās. Mežonīgums iederējās viņa raksturā, taču

šādi attīstītais mežonīgums pārsniedza visas robežas. Viņa ļaunums jau kļuva slavens pat cilvēku vidū. Kur tikai nometnē sacēlās kāda jezga vai brēka, suņu ķīviņi vai ņerī- šanās, vai arī kāda skvo sāka klaigāt par nozagtu gaļas gabalu, varēja būt drošs, ka šais notikumos iejaukts Baltais Ilknis — vai nu tieši, vai vismaz kā cēlonis. Nevienam neienāca prātā painteresēties, kāpēc viņš tāds izvērties. Cilvēki redzēja tikai gala iznākumu, un šis iznākums bija gaužām nelāgs. Baltais Ilknis bija slepens ložņa, zaglis, ķīviņu izraisītājs un blēdīgs kūdītājs; pārkaitinātās skvo kliedza tam taisni acīs, ka viņš ir vilks un nelietīgs radījums un reiz ņems nelabu galu, bet viņš tikai acīgi vēroja tās, gatavs ik brīdi cirsties sānis no kada aši sviesta metamā.

Apmetnes iemītnieku vidū Baltais Ilknis jutās kā izstumtais. Jaunie suņi visi sekoja Liplipa vadonībai. Starp tiem un Balto Ilkni bija kāda atšķirība. Varbūt tie nojauta viņā mūžameža zvēru un instinktīvi juta pret viņu to pašu naidu, kādu mājas suņi jūt pret vilkiem. Lai būtu kā būdams, bet suņi pievienojās Liplipam un vajāja Balto Ilkni. Un, reiz pieteikuši viņam karu, tie allaž atrada ieganstu šo karu turpināt. Visi kā viens tie reizi pa reizei dabūja matīt Baltā Ilkņa zobus, un viņam par godu jāsaka, ka viņš mēdza dot pretī vairāk nekā saņēma pats. Daudzus no tiem viņš divcīņā būtu varējis piemiegt kā nieku, taču divcīņai viņam nekad nedeva iespēju. Tikko šāds cīniņš sākās, tas tūdaļ bija signāls visiem apmetnes jaunajiem suņiem skriet turp un klupt Baltajam Ilknim virsū.

Sī kopīgā vajāšana viņam iemācīja divas svarīgas gudrības: kā masu cīniņā vislabāk aizstāvēties vienam pret visiem un, ja gadījās saķerties ar vienu pašu suni, kā visīsākā laikā sagādāt tam visvairāk ievainojumu. Viņš lieliski apguva paņēmienu, kā noturēties uz kājām naidīga uzbrucēju bara vidū, jo tas nozīmēja palikt dzīvam. Viņš iemanījās turēties kājās kā kaķis. Pat pieauguši suņi ar savu smago augumu triecieniem varēja gan viņu pagrūst atpakaļ vai sāniski, un tad viņš arī padevās atpakaļ vai sānis, vai nu palēkdamies gaisā, vai šļūkdams pa zemi, bet kājas viņam allaž palika apakšā un ķepas stingri atspērās pret māti zemi.

Suņu kautiņos ir pieņemts pirms īstā cīniņa izpildīt tādu kā sagatavošanās rituālu — suņi rūkdami un bozdamies

ar stīvām kājām lepni soļo viens ap otru. Taču Baltais Ilknis iepratās neizpildīt šo ievaddaļu. Katra novilcināšana nozīmēja, ka tūdaļ viņam gāzīsies virsū viss jauno suņu pulks. Viņam savu darāmo vajadzēja padarīt aši un tad taisīties, ka tiek projām. Tālab viņš iemanījās nekādā veidā nebrīdināt pretinieku par saviem nodomiem. Viņš tikai metās virsū un tūdaļ koda un plēsa, nedodams ienaidniekam iespēju sagatavoties cīņai. Tāpat viņš arī iemācījās aši un smagi savainot pretinieku. Arī pārsteiguma momentu viņš prata pienācīgi novērtēt. Ja suns pārsteigts negaidot, ja tā plecs ir pārkosts vai auss saplo- sita driskās, pirms vēl tas atģidies, kas īsti notiek, — tāds suns jau ir pa pusei pievārēts.

Bez tam negaidot pārsteigtu suni ir daudz vieglāk nogāzt gar zemi, un gāšanās brīdī šāds suns katrā ziņā uz mirkli atsegs vārīgo pakakli — viegli ievainojamu vietu, kura var pārkost pašu dzīvības artēriju. Baltais Ilknis labi zināja, kur ir šī vieta. So zināšanu viņš bija saņēmis tieša ceļā no paaudžu paaudzēm medījušo vilku pieredzes. Tātad Baltā Ilkņa metode, ja viņš uzbruka pirmais, bija šāda: pirmkārt, censties sastapt jaunu suni vienatnē, otrkārt, negaidīti gāzties tam virsū un notriekt no kājām, un, treškārt, — dziļi iecirst zobus vārīgajā rīkles punktā kakla apakšpusē.

Baltais Ilknis vēl nebija pilnīgi pieaudzis, tālab žokļi tam nebija ne tik lieli, ne tik spēcīgi, lai šie klupieni pie rīkles būtu nāvīgi. Taču dažs labs suņu jaunulis staigāja pa apmetni ar saplosītu pakakli, kas skaidri liecināja par Baltā Ilkņa nolūkiem. Un kādu dienu mežmalā, notvēris kādu no saviem ienaidniekiem vienatnē, viņš savukārt nogāza to gar zemi, atkal un atkal iecirzdams tam zobus rīklē, līdz dabūja pārkost lielo vēnu un iztecināja tā dzīvību. Tovakar apmetnē bija liels tracis. Baltā Ilkņa nodarījumu bija redzējuši, par to uzzmāja arī nokostā suņa īpašnieks, sievas pārcilāja atmiņā visus gaļas zagšanas atgadījumus, un Pelēko Bebri bērtin apbēra ar niknām lamām. Taču viņš apņēmīgi turēja ciet ieeju teltī, kurā bija noslēpis vaininieku, un atteicās izdot to saviem ciltsbrāļiem, kuri brēktin brēca pēc atriebības.

Balto Ilkni nu ienīda kā cilvēki, tā suņi. Šai savas attīstības posmā viņš nepazina mirkļa, kad varētu justies drošībā. Pret viņu vērsās katra suņa zobs, cēlās katra cilvēka roka. Paša suga to saņēma ar rēcieniem, bet viņa

dievi — ar lāstiem un akmeņiem. Viņš dzīvoja vienā satraukumā. Visu laiku viņš bija kā savilkta stīga, gatavs uzbrukt un sagatavojies atsist uzbrukumu, ar vienu aci nepārtraukti vēroja, vai nelido kāds negaidīts metamais, un arvien bija noskaņots rīkoties strauji, bet aukstasinīgi — lēkt uz priekšu un strauji cirst zobus vai arī lēkt sānis un draudīgi rūkt.

Ja runā par rūkšanu, tad Baltais Ilknis rūca šausmīgāk par visiem citiem apmetnes suņiem, vienalga, vecs vai jauns. Rūciena jēga ir vai nu brīdināt, vai iebiedēt, un jāprot izšķirties, kad un kā kuro reizi rūkt. Baltais Ilknis zināja, kā jārūc un kad jārūc. Savā rēcienā viņš izpauda visu ļaunumu, negantumu, lai pretinieks justu šausmas. Deguns nemitīgi raustījās, spalva bozās vāliem vien, mēle kā sarkana čūska te pašāvās, te ierāvās, ausis piemiegtas, acis zvērīgi zalgo, lūpas atņirgtas, no atsegtajiem ilkņiem laso slienas — gandrīz vai katrs uzbrucējs bija spiests uz mirkli apstāties šāda pretinieka priekšā. Un šī acumirklīgā apstāšanās deva Baltajam Ilknim ārkārtīgi nepieciešamo brīdi apsvēršanai, ko darīt tālāk. Taču bieži šāda apstāšanās ieilga — un uzbrucējs pēdīgi atteicās no cīņas. Bet pieaugušo suņu priekšā Baltais Ilknis ar savu rēcienu guva iespēju uz godpilnu atkāpšanos.

Pusauga suņi bija izstūmuši Balto Ilkni no sava bara. Taču par šo vajāšanu tie paši dabūja samaksāt, jo Baltais Ilknis bija nežēlīgs, izveicīgs un stiprs. Viņam nebija ļauts skraidīt kopā ar baru, bet nu apstākļi iegrozījās ta, ka arī neviens bara loceklis ne soli nedrīkstēja atiet no pārējiem. Baltais Ilknis to nepieļāva. Pazīdami viņa taktiku — uzglūnēt no krūmiem vai slēpties takas malā —, jaunie suņi baidījās skraidīt vienatnē. Ja neskaita Lip- lipu, pārējiem vajadzēja turēties pulkā, lai spētu stāties pretī briesmīgajam ienaidniekam, ko paši bija sev radījuši. Ja kucēns viens pats aizklīda upmalā, tad pagalam viņš bija vai vismaz sacēla kājās visu apmetni ar spalgiem sāpju un šausmu brēcieniem, mukdams atpakaļ no slēpnī uzglūnējušā vilcēna.

Taču Baltā Ilkņa atriebīgie uzbrukumi nemitējas arī tad, kad jaunie suņi bija pilnīgi atskārtuši, ka tiem jāturas kopā. Viņš uzklupa tiem, sastapis tos vienatnē, un tie uzbruka viņam, kad bija apvienojušies barā. Tikko pamanījuši Balto Ilkni, tie tūdaļ metās viņam pakaļ, taču Baltā Ilkņa žiglums parasti paglāba viņu. Bet vai tam sunim, kurš šādās vajašanās izvirzījās citiem priekšā! Baltais Ilknis bija iemanījies strauji apcirsties pret sekotāju, kas atradās bara priekšgalā, un pamatīgi saplucināt to, pirms pārējie paguva piesteigties. Tas gadījās visai bieži, jo medību kaismē iedegušies suņi mēdza aizmirsties, bet Baltais Ilknis neaizmirsās nekad. Joņodams viņš meta slepus skatienus atpakaļ, ik mirkli būdams gatavs zibenīgi apcirsties un uzklupt pārgalvim, kas bija pasteidzies citiem garam.

Jauniem suņiem nepieciešams spēlēties, un situācijā, kāda bija izveidojusies, suņi pārvērta šo kara atdarinājumu par aizraujošu rotaļu. Tā nu Baltā Ilkņa trenkāšana kļuva par sunēnu bara galveno laika kavēkli — tiesa gan reižu reizēm šī rotaļa beidzās ar nāvi, un bīstama tā bija allaž. Savukārt Baltais Ilknis, paļaudamies uz ātrajām kājām, bezbailīgi klaiņoja, kur tik patika. Tajā laikposmā, kad Baltais Ilknis veltīgi gaidīja atgriežamies māti, viņš dažu labu reizi izvazāja visu baru mežonīgā medību skrejā pa apkārtējiem mežiem. Taču sunēni viņu arvien pazaudēja no acīm. Trokšņainais, rejošais suņu bars allaž ziņoja Baltajam Ilknim par savu klātieni, be pats viņš skrēja vientulīgi un klusiņām, kā uz samta pēdām, tikai slīdoša ēna starp kokiem — kā savā laikā bija skrējuši viņa tēvs un māte. Bez tam ar pirmatnējo mežu biežņām viņu saistīja daudz ciešākas saites nekā sunēnus, viņš tās pazina labāk un zināja daudzus to noslēpumus. Iemīļots Baltā Ilkņa paradums bija noslēpt pēdas tekošā ūdenī un tad mierīgi atlaisties tuvējā biezoknī, kamēr suņu bars riedams ārdījās turpat vien apkārt.

Balto Ilkni neieredzēja neviens — ne paša suga, ne cilvēki, viņš bija padzītais, mūžam trenkātais un pats nepārtrauktā karā ar visiem, tālab viņš attīstījās strauji, bet vienpusīgi. Sādā augsnē nespēja uzplaukt maigums un glaudīgums. Viņam pat nojausmas nebija, ka kaut kas tāds eksistē pasaulē. Klausi stiprākajam un apspied vājāko — šādu pamatlikumu viņš bija cieši iegaumējis. Pelēkais Bebrs bija dievs, pie tam stiprs. Tālab Baltais Ilknis viņu klausīja. Taču suņi, kas jaunāki vai mazāki par viņu, bija vāji, un tālab tos vajadzēja iznīcināt. Viņa attīstība notika vienīgi spēka virzienā. Tā kā ik brīdi viņu apdraudēja uzbrukumi un pat nāves briesmas, viņā pārmērīgi attīstījās tās spējas, kas kalpo glābiņam un aizstāvībai. Visas viņa kustības kļuva žiglākas nekā pārē-

jiem suņiem, kājas ašākas, pats viņš spēcīgāks, varmācīgāks, lunkanāks, kalsnāks — muskuļi un cīpslas kā no dzelzs —, izturīgāks, nežēlīgāks, negantāks un gudrāks. Tādamviņam ari vajadzēja kļūt, citādi viņš nebūtu spējis. pastavet un izdzīvot naidīgajā vidē, kas viņu apņēma.

IV NODAĻA PA DIEVU PĒDĀM

Rudens pusē, kad dienas raucās īsākas un gaisā sāka sprikstēt sala dzēlieni, Baltajam Ilknim radās lielā izdevība kļūt brīvam. Ciematā jau vairākas dienas valdīja liela jezga. Vasaras nometni ārdīja nost, un cilts ar visu mantību gatavojās ceļot uz rudens medību novadiem. Baltais Ilknis visus notikumus vēroja ar modru aci, un, kad vigvami tika saritināti un laivas pie krasta piekrautas ar mantām, viņš saprata, kas notiek. Cita pēc citas laivas saka braukt projām, un dažas jau bija izzudušas upes lejtecē.

Baltais Ilknis izlēma palikt tepat. Nogaidījis izdevīgu brīdi, viņš no apmetnes aizlavījās mežā. Pēdas viņš noslēpa krāčainā strautā, gar kura krastiem jau sāka veidoties ledus. Tad viņš ielīda visdziļākajā biezoknī un palika nogaidīt. Laiks gāja, Baltais Ilknis gan snauda, gan pamodās. Viņu uztraucēja Pelēka Bebra balss, kas saukāja viņa vārdu. Bija dzirdamas arī citas balsis. Baltais Ilknis saklausīja Pelēkā Bebra skvo saucienus un arī Pelēkā Bebra dēla — mazā Mitsaha balsi.

Baltais Ilknis drebēja bailēs, tomēr izturēja, kaut gan juta dziņu līst laukā no slēptuves. Pēc laiciņa balsis noklusa, un brīdi vēlāk Baltais Ilknis izlīda klajumā — priecīgs par sava pasākuma izdošanos. Satumsa, un kādu laiciņu Baltais Ilknis draiskojās starp kokiem, līksmi izbaudīdams brīvību. Tad pavisam negaidot Baltais Ilknis atskārta, ka ir vientuļš. Viņš apsēdās pārdomās, ieklausīdamies meža klusumā, kas nu viņu sāka biedēt. Nekādas kustības, neviena troksnīša — tas šķita baigi. Viņš juta uzglūnam briesmas — neredzamas un neapjaušamas. Viņš aizdomīgi vēroja koku masīvos stāvus ar tumšajām ēnām, kurās varēja slēpties bezgala daudz visādu briesmu.

Pie tam bija auksti. Nekur nevienas siltas vigvama

sienas, pie kuras omulīgi saritināties. Sāka salt kājas, un Baltais Ilknis pārmaiņus turēja paceltu te vienu, te otru priekšķepu. Viņš apvija tās ar kuplo asti un tai pašā mirklī skatīja it kā redzējumu. Tur nebija nekā sevišķa. Viņa acu priekšā atainojās atmiņu tēli. Viņš atkal redzēja apmetni, vigvamus, spožos ugunskurus. Viņš dzirdēja sieviešu spalgās balsis, vīriešu basīgos izsaucienus un suņu rūcienus. Viņam gribējās ēst, un viņš atcerējās kādreiz pasviestos gaļas un zivs gabalus. Te gaļas nebija, nekā ēdama, visapkārt tikai draudīgs klusums.

Gūstniecība bija viņu izlutinājusi. Atkarība bija padarījusi viņu nemākulīgu. Viņš vairs neprata rūpēties pats par sevi. Melna nakts rēgojās visapkārt. Viņa jutekļi, pieraduši pie apmetnes dūkoņas un čalas, gatavi nemitīgi tvert skaņas un ainas, nu bija pamesti bezdarbībā. Te nebija nekā, ko darīt, nekā, ko redzēt vai dzirdēt. Viņš visiem spēkiem pūlējās uztvert kaut ko, kas pārtrauktu klusumu un nekustīgumu. Aiz bezdarbības jutekļi bija kā apdullināti, un Balto Ilkni māca nezināmu šausmu jausma.

Baltais Ilknis pēkšņi sarāvās izbailēs. Kaut kas milzīgs un bezveidīgs nogāzās viņa acu priekšā. Tā bija koka ēna, ko meta mēness, no kura vaiga mākoņi bija aizklīduši. Atģidies viņš klusu iesmilkstējās, bet tad apspieda smilkstu, baidīdamies pievilināt glūnošās briesmas.

Kāds koks, nakts salā savilkdamies, skaļi nokrakšķēja tieši Baltajam Ilknim virs galvas. Viņš bailēs iekaucās. Paniska izbīļa sagrābts, viņš kā neprātīgs drāzās uz ciemata pusi. Visu citu pārmāca viena vienīga vēlēšanās — būt pie cilvēkiem, būt viņu aizsardzībā. Viņa nāsis vēl juta apmetnes dūmu smaržu. Viņa ausīs skaļi atbalsojās apmetnes skaņas un klaigas. Baltais Ilknis izskrēja no meža un nokļuva mēness apmirdzētā klajotnē, kur nebija ne ēnu, ne tumsas. Taču ciematu viņa acis tur nesaskatīja. To viņš bija aizmirsis. Ciemats taču bija pārcēlies citur.

Baltā Ilkņa mežonīgais bēdziens pēkšņi aprāvās. Nebija taču kur bēgt. Vientuļš un pamests viņš klīda pa atstāto! apmetni, apostīdams atkritumu kaudzes un dievu izmētātās skrandas un grabažas. Viņš justos laimīgs, ja ap viņu grabēdami birtu akmeņi, ko sviedusi nikna skvo, laimīgs, ja pār viņu sodīdama nolaistos Pelēkā Bebra smagā roka,

un sajūsmā viņš apsveiktu Liplipu līdz ar visu rēcošo, mazdūšīgo sunēnu baru.

Baltais Ilknis nonāca tur, kur bija stāvējis Pelēkā Bebra vigvams, un apsēdās bijušās telts vietas viducī. Viņš pacēla purnu pret mēnesi. Rīklē viņam raustījās dīvainas spazmas, mute pavērās, un sirdi plosošā, gārdzošā kaucienā viņš sāka apraudāt savu vientulību un bailes, savas sēras par Kiči, visas pagājušās bēdas un nelaimes, kā arī nojausmas par ciešanām un briesmām, kas vēl gaidāmas. Tas bija gari stieptais, sērīgais vilka gaudojiens no pilnas krūts — pirmais vilka kauciens Baltā Ilkņa mūžā.

Rītausma gan izklīdināja bailes, toties vientulība vērtas vēl dziļāka. Kailā apkaime, kas nesen vēl mudžēt mudžēja no cilvēkiem, īsti lika izjust vientulību. Baltais Ilknis vairs ilgi negudroja. Viņš iedrāzās mežā un aizlēkšoja gar upes krastu lejup pa straumi. Viņš skrēja augu dienu. Viņš neatpūtās ne reizi. Šķita, ka Baltais Ilknis ir radīts nepārtrauktai skriešanai. Dzelžaini sīkstais^ ķermenis nepazina noguruma. Un, pat ja nogurums uzmācās, no senčiem mantota izturība dzina paklausīgo ķermeni tālāk.

Kur upes straume triecās pret stāviem klinšu krastiem, viņš apgāja šķērsli pa aizmuguri, rāpdamies pa kalniem. Upītes un strautus, kas ieplūda Makenzi straumē, viņš pārbrida vai pārpeldēja. Bieži vien Baltais Ilknis tecēja pa malasledu, kas jau sāka veidoties, šad tad gadījās arī ielūzt tajā, un tad viņš, cīnīdamies par savu dzīvību, ķepurojās ledainajos virpuļos. Un visu laiku viņš meklēja dievu taku, kur tie būtu pametuši upi, lai dotos zemes vidienē.

Baltais Ilknis bija daudz apķērīgāks par lielu tiesu savu ciltsbrāļu, taču tik plašs viņa gara apvārsnis nebija, lai aptvertu arī Makenzi otru krastu. Ja nu dievu taka būtu vedusi malā otrā krastā? Tāda doma viņam pat prātā neienāca. Daudz vēlāk, kad viņš jau bija krietni vecāks un gudrāks, kad bija daudz ceļojis un labi pazina takas un upes, — varbūt tad viņš spētu apjēgt un izsecināt šādu iespēju. Taču šīs gara spējas bija vēl tālā nākotnē. Patlaban viņš skrēja uz labu laimi un viņa aprēķinos ietilpa tikai viens Makenzi krasts — tas, kur viņš atradās.

Baltais Ilknis skrēja augu nakti, tumsā uzdrāzdamies dažādiem traucēkļiem un šķēršļiem, kas viņu gan aizkavēja, bet nespēja aizturēt. Nākamās dienas pusdienlaikā,

kad viņš jau nepārtraukti bija joņojis trīsdesmit stundu, miesas dzelžainums sāka pamazām izsīkt. Vienīgi gara izturība vēl dzina viņu uz priekšu. Ēdis viņš nebija jau četrdesmit stundu, un bads darīja vārgu. Arī biežā mēr- cēšanās ledainā ūdenī nebija palikusi bez sekām. Baltā Ilkņa skaistais kažoks bija salēkšķējis. Ķepu platās pēdas bija savainotas un asiņoja. Viņš bija sācis klibot un kliboja ik ar stundu stiprāk. Piedevām citām nelaimēm gaišā debess apmācās — un sāka snigt slapjš, kūstošs, lipīgs, ķēpīgs sniegs, kas slīdēja zem kājām, aizplīvuroja visu apkārtni un mānīgi noklāja zemes virspuses nelīdzenumus, tā ka skriet bija vēl grūtāk un sāpīgāk.

Pelēkais Bebrs tovakar bija nolēmis apmesties Makenz.) viņā krastā, jo medību novadi atradās tajā pusē. Bet šajā krastā īsi pirms tumsas iestāšanās kāds alnis iznāca padzerties, un to pamanīja Klukuča, Pelēkā Bebra skvo. Ja alnis nebūtu nācis padzerties, ja Mitsahs sniega dēļ nebūtu nostūrējis sānis, ja Klukuča nebūtu pamanījusi alni un ja Pelēkais Bebrs ar trāpīgu šāvienu nebūtu to notriecis, nākamībā viss būtu noticis citādi. Pelēkais Bebrs nebulu apmeties uz nakti Makenzi šajā krastā, un Baltais Ilknis būtu pagājis garam un aizgājis tālāk, kur tad vai nu aizietu boja, vai atrastu ceļu pie saviem pirmatnības brāļiem, lai kļūtu par vienu no tiem — par vilku līdz pat savam mūža galam.

Bija uznākusi nakts. Sniegs sniga vēl blīvāk, un Baltais Ilknis, klusiņām smilkstēdams, klibodams steberēja uz priekšu, līdz uzdūrās svaigām pēdām sniegā. Tās bija tik svaigas, ka viņš tās pazina acumirklī. Uztraukumā iekaucies, viņš nogriezās no krasta un sekoja pēdām starp kokiem. Līdz Baltā Ilkņa ausīm atplūda apmetnes trokšņi. Viņš ieraudzīja ugunskura liesmas, Klukuču, kas gatavoja ēdienu, un Pelēko Bebru, kas tupēja, sūkādams jēla taukuma šķēli. Apmetnē bija svaiga gaļa!

Baltais Ilknis sagaidīja kūlienu. To iedomādamies, viņš saguma un mazlietiņ sabozās, bet tad atkal devās uz priekšu. Viņš baidījās no sitieniem, kas viņu neapšaubāmi gaidīja, viņš neieredzēja tos. Bet viņš arī zināja, ka pēc tam viņam tiks piešķirts ugunskura mīlīgais siltums, dievu apgādība, suņu sabiedrība — tiesa gan, naidīga sabiedrība, tomēr sabiedrība, un tā pilnīgi atbilda viņa mežonīgajām tieksmēm.

Pieplacis Baltais Ilknis luncinādamies ielīda uguns-

kura gaismas lokā. Pelēkais Bebrs viņu ieraudzīja un pārstāja gremot taukuma gabalu. Baltais Ilknis rāpoja /ēnām, asti būkādams, vēderu gar zemi vilkdams — visādi izrādīdams savu pazemību un padevību. Viņš līda tieši pie Pelēkā Bebra, kaut gan katra ceļa colla kļuva arvien gausāka un šķita sāpīgāka. Pēdīgi viņš gulēja pie sava pavēlnieka kājām, kopš šī brīža brīvprātīgi ar miesu un dvēseli nododams sevi tā pilnīgā patvaļā. Pats pēc savas vēlēšanās viņš bija atnācis apmetnē, lai sēdētu pie cilvēka ugunskura un paklausītu cilvēka likumiem. Baltais Ilknis trīcēja, gaidīdams sodību, kāda nu bruks pār viņu. Virs viņa galvas sakustējās cilvēka roka. Neizbēgamā sitiena gaidās Baltais Ilknis sarāvās čokurā. Sitiens nenāca. Viņš zagšus pašķielēja uz augšu. Pelēkais Bebrs plēsa uz pusēm savu taukuma šķēlil Pelēkais Bebrs piedāvāja viņam gabalu taukuma! Ļoti piesardzīgi un pat tā kā aizdomīgi Baltais Ilknis vispirms paostīja taukumu un tikai tad ņēmās to ēst. Pelēkais Bebrs pavēlēja atnest viņam gaļu un pats gaiņāja nost citus suņus, kamēr Baltais Ilknis ēda. Pēc tam Baltais Ilknis pateicības pilns un apmierināts nogulās pie Pelēkā Bebra kājām, vērdamies ugunī, kas viņu sildīja, blisinādamies, snauduļodams, juzdamies drošībā, jo bija pārliecināts, ka rīt viņš vairs vientuļš neklejos pa drūmiem meža biezokņiem, bet dzīvos cilvēku apmetnē pie saviem dieviem, kuru rokās bija pats sevi novēlējis un no kuriem tagad bija pilnīgi atkarīgs.

V NODAĻA NOLĪGUMS

Kad decembris nāca pusē, Pelēkais Bebrs devās ceļojumā augšup pa Makenzi. Mitsahs un Klukuča_ brauca tam līdzi. Vienas nartas vadīja viņš pats, un tās vilka šim nolūkam iemainīti vai aizlienēti suņi. Otras — mazākās nartas vadīja Mitsahs, un tajās bija iejūgts pusauga kucēnu aizjūgs. Viss šis pajūgs gan vairāk atgādināja rotaļlietu, taču Mitsahs bija sajūsmā, juzdams, ka sāk veikt pasaulē vīra darbus. Pie tam viņš arī mācījās vadīt suņus un apieties ar tiem, bet jaunie sunēni šādi tika radināti pie iejūga. Un noderīgas bija arī šīs nartas, jo

uz tām bija uzkrauta mantība un pārtika divsimt mārciņu svarā.

Baltais Ilknis bija jau redzējis apmetnes suņus strādājam aizjūgā, tā ka neko vis nepretojās, kad viņam pašam pirmoreiz uzlika iejūgu. Ap kaklu aplika ar sūnām polstētas sakas, divas lences tās saistīja ar galveno siksnu, kas bija apsprādzēta ap krūtīm un šķērsām pār muguru. Pie šīs siksnas bija piestiprināta garā virve, ar ko suns vilka nartas.

Aizjūgā bija septiņi pusauga kucēni. Pārējie, agrāk dzimušie, jau bija sasnieguši deviņu un desmit mēnešu vecumu, vienīgi Baltajam Ilknim bija astoņi mēneši. Katru suni piejūdza pie nartām ar atsevišķu virvi. Tās bija katra savā garumā, un šī starpība bija tieši suņa ķermeņa garums. Katra virve bija izvērta caur gredzenu nartu priekšgalā. Nartām pašām slieču nebija, tās sastāvēja no vienmuku bērza tāss ar uzrauktu priekšgalu, lai neartos zem sniega. Šāda konstrukcija darīja nartas vieglas, un kravas svars sadalījās pa vislielāko sniegam piegulošo virsmu, jo sniegs bija smalks kā pūderis un ļoti mīksts. Pēc tā paša principa — lai kopsvaru sadalītu cik iespējams plašāk — arī suņu aizjūga virves bija izvērstas vēdekļa veidā, tā ka neviens suns nemina otra pēdās.

šim vēdekļveida jūgšanas paņēmienam ir vēl viena priekšrocība. Dažādā garuma virves neļauj suņiem no sāna uzklupt tiem, kas skrien pa priekšu. Lai suns varētu kādam citam uzbrukt, viņam vajadzētu apgriezties pret to, kas skrien pie īsākās virves. Tādā gadījumā viņš ar savu uzbrukuma objektu atrastos aci pret aci, bez tam viņu tūdaļ ķertu dzinēja pātaga. Bet šāda formējuma vislielākā priekšrocība ir tā, ka suns, kas cenšas uzklupt sev priekšā skrejošajam, spiests stingrāk vilkt nartas, un, jo ātrāk šļūc nartas, jo ātrāk var skriet prom suns, kuram uzbrūk. Tālab suns no aizmugures nekad nespēj uzsākt kautiņu ar priekšējo. Jo ašāk viņš skrien, jo ašāk skrien arī vajātais, un līdz ar to ašāk skrien viss aizjūgs. Rezultātā — nartas traucas ātrāk, un tā ar savu blēdīgo nekaunību cilvēks nostiprina kundzību pār dzīvniekiem.

Mitsahs ļoti atgādināja savu tēvu un bija ieguvis arī krietni daudz viņa pieredzes krātās gudrības. Jau agrāk zēns bija ievērojis, kā Liplips vajā Balto Ilkni, bet tolaik Liplips piederēja citam saimniekam, un Mitsahs ne-

uzdrīkstējās neko vairāk kā reizi pa reizei iesviest kucēnam ar akmeni. Taču tagad Liplips bija viņa suns, un savu atriebību pār to viņš izgāza tādā veidā, ka iejūdza Liplipu pie visgarākās virves. Tas gan padarīja Liplipu par pajūga vadoni un izskatījās pēc pagodinājuma, taču īstenībā viņš ar to visu godību zaudēja, jo nu viņš vairs nebija bara dievinātais vadonis, bet gluži otrādi — viss bars viņu nīda un vajāja.

Tā kā Liplips skrēja visgarākās virves galā, suņiem arvien palika iespaids, ka viņš no tiem mūk. Viņi redzēja vienīgi Liplipa kuplo asti un ņirbošās pakaļkājas — un šāds skats jau ne tuvu neiedvesa tādas bailes kā viņa saboztās krēpes un spīdīgie ilkņi. Tā nu reiz suņu prāts ir iekārtots — redzēdami Liplipu skrienam projām, viņi alka traukties tam pakaļ, un viņiem šķita, ka Liplips no viņiem beg.

Tai brīdī, kad nartas sakustējās, viss aizjūgs metās vajāt bēgošo Liplipu, un šī vajāšana ilga augu dienu. No sākuma viņš vēl raudzīja vērsties pret saviem trenkā- tājiem, nikni cenzdamies pasargāt savu cieņu, bet tādās reizēs Mitsahs skaudri cirta viņam pa purnu ar trīsdesmit pēdu garo jēlmītas briežādas pātagu, tā ka Liplips bija spiests piežmiegt asti un skriet tālāk. Liplips būtu varējis stāties pretī visam suņu baram, bet pātagai preti stāties nejaudāja, un tā viņam cits neatlika kā pierau- dzīt, lai garā virve būtu stingri nostiepta un biedru zobi nevarētu piekļūt pie viņa sāniem.

Taču indiāņu prāta dzīlēs mīt vēl lielākas viltības. Lai vadonis tiktu'vajāts allaž un nemitīgi, Mitsahs viņu lutināja vairāk nekā citus suņus. Šīs laipnības_ pārējos suņos iesvēla greizsirdību un naidu. Citu klātbūtne Mitsahs mēdza dot Liplipam gaļu — īpaši tikai viņam vien. Citus suņus tas padarīja vai trakus. Ārdīdamies tie joņoja apkārt tieši tādā atstatumā, kur vairs nesniedza patagas siksna, kamēr Liplips mielojās ar gaļu un Mitsahs viņu aizstāvēja. Ja arī nebija gaļas, ko dot, Mitsahs mēdza padzīt suņu baru tālāk un izlikties, ka baro Liplipu ar gaļu.

Baltais Ilknis priecīgu pratu ķērās pie darba. Viņš bija jau ceļojis daudz lielāku gabalu nekā citi suņi — toreiz, kad kāroja nodoties dievu pakļautībā, un bija daudz pamatīgāk apguvis gudrību, cik veltīgi ir pretoties dievu gribai. Piedevām vēl pārciestās vajāšanas darīja bara nozīmi viņa acis mazāku nekā cilvēku nozīmi. Viņš nejuta nepieciešamību pēc sev līdzīgo sabiedrības. Kiči viņš bija tikpat kā aizmirsis, tā ka vienīgā jūtu izpausme, kas viņam atlika, bija izrādīt pakļautību dieviem, ko pats bija sev izraudzījies par pavēlniekiem. Tālab viņš strādāja cītigi, iemācījās būt disciplinēts un bija paklausīgs. Viņš pūlējās uzcītīgi un labprātīgi. Tādas mēdz būt rakstura iezīmes vilkam un mežonīgajam sunim, kad tie kļuvuši par mājas dzīvniekiem, un šīs īpašības Baltajam Ilknim piemita pilnā mērā.

Sabiedriskās attiecības starp Balto Ilkni un pārējiem suņiem bija vienīgi kareivīgas un naidīgas. Viņš nekad nebija mācījies ar citiem rotaļāties. Viņš prata tikai cīnīties un to tad arī darīja, simtkārtīgi atlīdzinādams tiem par skrambām un pušumiem, ko bija iemantojis tajās dienas, kad Liplips vadīja suņu baru. Taču Liplips vairs nebija vadonis — izņemot tās reizes, kad viņš garās virves galā bēga no saviem pajūga biedriem un nartas gāzelēdamās šļūca tiem pakaļ. Apmetnē Liplips allaž turējās Metsaha, Pelēkā Bebra vai Klukučas tuvumā. Viņš nedrīkstēja ne soli atkāpties no dieviem, jo nu visu suņu ilkņi vērsās pret viņu un viņš līdz mielēm dabūja izbaudīt vajāšanu rūgtumu, kādu bija savā laikā sagādājis Baltajam Ilknim.

Kad Liplips bija gāzts no troņa, Baltais Ilknis būtu varējis kļūt par bara vadoni. Taču viņš bija pārāk nīgrs un vienpatnīgs. Viņš tikai reižu reizēm paplucināja savus pajūga biedrus, bet citādi nelikās par tiem ne zinis. Tie grieza Baltajam Ilknim ceļu, kad viņš tuvojās, un pat vispārdrošākais neuzdrīkstējās kampt pēc Baltā Ilkņa gaļas gabala. Gluži otrādi — paši tie aši aprija savu porciju, baidīdamies, ka Baltais Ilknis tiem to neatņem. Baltais Ilknis labi zināja likumu: apspiest vājāko un kļausit stiprākajam. Savu gaļas devu viņš noēda, cik ātri vien jaudāja. Un vai tad tam sunim, kas ar savējo vēl nebija ticis galā! Rēciens, ilkņu ņirdziens, un šis suns varēja izraudāt savu apvainojumu bezjūtīgajām zvaigznēm, kamēr Baltais Ilknis viņa vietā beidza notiesāt viņa porciju.

Tomēr ik pa laiciņam kāds no jaunajiem suņiem uzdrošinājās sacelties, bet tūdaļ arī tika pamatīgi nosloksnēts. Tā Baltais Ilknis trenējās. Viņš greizsirdīgi sargāja izolāciju, ko pats sev bija sagādājis suņu barā, un bieži

cīnījās, to aizstāvēdams. Taču ilgi šāds cīniņš nevilkās. Baltais Ilknis bija pārāk straujš, lai pārējie tam spētu ko padarīt. Vēl neatģiduši, kas īsti notiek, tie bija jau sakosti un asiņoja — sakauti pirms cīniņa sākuma.

Tikpat stingru disciplīnu, kādu dievi uzturēja pajūga, Baltais Ilknis bija ieviesis ari starp saviem biedriem. Nekad viņš tiem nepieļāva ne mazāko vaļību. Viņš spieda nemitīgi turēt viņu cieņā un godā. Savā starpā tie varēja darīties, kā gribēja. Balto Ilkni tas neinteresēja. Viņu interesēja tikai viens: lai tie liek viņu mierā, lai griež viņam ceļu, ja viņš iedomājies to vidū pastaigāties, un lai ik bridi atzīst viņa virskundzību. Ja tikai sunēns uzdrošinājās kaut mazlietiņ paieties viņam pretī stīvkājīgi izaicinoši, pacelt lūpu vai sasliet kaut spalviņu, viņš jau klupa tam virsū bez mazākās žēlastības, ātri vien iedzīdams tam galvā saprašanu, cik aplama šāda izturēšanās.

Baltais Ilknis bija negants tirāns. Viņa kundzība bija nelokāma kā tērauds. Vājos viņš apspieda bez kādas žēlošanas. Ne jau velti viņam bija nācies nežēlīgi cīnīties par eksistenci kucēna dienās, kad divatā ar māti bez kādas palīdzības viņi izcīnīja uzvaru Pirmatnējo Ziemeļu skaudrajos pārbaudījumos un palika dzīvi. Un ne jau velti viņš bija iemācījies staigāt klusītēm, ja garām iet kāds spēcīgāks. Viņš apspieda vājo, taču respektēja stipro. Un šā garā ceļojuma laikā kopā ar Pelēko Bebru viņš tik tiešām staigāja klusītēm pa pieaugušo suņu pūli svešo cilvēku apmetnēs, kādās tiem gadījās iegriezties.

Mēneši gāja. Pelēkā Bebra ceļojums vēl arvien nebija galā. Baltā Ilkņa spēki bija krietni attīstījušies, garas stundas soļojot pa taku un cītīgi velkot nartas, un likās, arī garīgā attīstība ir pilnveidojusies. Nu viņš jau caurcaurēm bija iepazinis apkārtējo pasauli. Viņa skats uz dzīvi bija drūms un bez ilūzijām. Pasaule, kādu viņš to redzēja, bija nežēlīga un neganta, tā bija pasaule bez siltuma, pasaule, kurā neeksistēja ne glāsti, ne maigums, ne tuvības jaukums.

Pret Pelēko Bebru viņš nekādu maigumu neizjūta. Tiesa, Pelēkais Bebrs bija dievs, taču ļoti mežonīgs dievs. Baltais Ilknis labprāt atzina viņa virskundzību, bet šī virskundzība balstījās uz garīgo pārākumu un nežēlīgu spēku. Baltā Ilkņa būtībā pulsēja kāda stīdziņa, kas vērta šo kundzību kārojamu, citādi jau viņš nebūtu nācis atpakaļ no Pirmatnības, lai izrādītu savu padevību. Viņa būtībā bija dzīles, kurās vēl neviens nebija iespiedies. Laipns vārds, glāstošs rokas pieskāriens — un Pelēkais Bebrs būtu varējis atslēgt šīs dzīles, taču Pelēkais Bebrs nekad neglāstīja un neteica laipnus vārdus. Tas nebija viņa dabā. Viņa priekšrocība bija nežēlība, un nežēlīgi viņš arī valdīja, taisnību nodibinādams ar rungu, pārkāpumu sodīdams ar sāpīgu belzienu un žēlastību parādīdams nevis ar laipnību, bet vienkārši ar to, ka nesita.

Tālab Baltais Ilknis pat nenojauda, kādas svētlaimīgas izjūtas var sagādāt cilvēka rokas. Starp citu, viņš necieta cilvēku rokas. Tās viņam allaž šķita aizdomīgas. Tiesa gan, dažreiz tās deva gaļu, taču biežāk nodarīja sāpes. No cilvēku rokām labāk turēties pa gabalu. Tās svieda akmeņus, vicināja nūjas, rungas un pātagas, tās izdalīja pļaukas un belzienus, un, ja arī tās pieskārās viņam, tad tikai tāpēc, lai kniebtu, plēstu un raustītu spalvu šķipsnas. Svešos ciematos viņš bija dabūjis iepazīties ar bērnu rokām un uzzinājis, ka arī tās spēj neganti mocīt. Reiz viņam kāds streipuligs mazulis gandrīz izdūra aci. Pēc šās pieredzes viņš sāka izturēties aizdomīgi pret visiem bērniem. Viņš vienkārši necieta tos. Kad tie tuvojās viņam, pastiepuši savas nelaimi vēstošās ro- ķeles, Baltais Ilknis piecēlās un aizgāja.

Kādā ciematā pie Lielā Vergezera Baltais Ilknis sacēlās pret cilvēku roku nodarītajām pārestībām, bet pēc tam viņam vajadzēja pārveidot likumu, ko bija iemācījies no Pelēkā Bebra, proti, ka nepiedodams noziegums ir sakost kādu no dieviem.

Pēc visu suņu paražas it visos ciematos Baltais Ilknis arī šajā ciematā devās izlūkot, vai nevar nokampt ko ēdamu. Kāds zēns ar cirvi skaldīja sasalušu aļņa gaļu, tā ka drumslas vien šķīda uz visām pusēm sniegā. Baltais Ilknis, kas, uzkodas meklēdams, lavījās garām, apstājās un saka šīs drumslas uzlasīt. Viņš pamanīja, ka zēns nomet cirvi un paķer resnu bozi. Baltais Ilknis vēl pēdējā brīdī paguva aizlēkt drošībā, citādi viņu būtu ķēris nā- vigs trieciens. Zēns sāka viņu trenkāt, bet viņš, būdams ciematā svešinieks, iešmuka spraugā starp diviem vigvamiem, kur ceļu aizsprostoja augsts zemes uzbērums.

Baltajam Ilknim nebija kur sprukt. Vienīgo izeju — starp abiem vigvamiem — sargāja zēns. Turēdams bozi paceltu sitienam, viņš nāca dziļāk, tieši virsū iesprostotajam gūsteknim. Baltais Ilknis pārskaitās. Viņš apcirtās

pret zēnu, saslēja spalvu un rūca, būdams aizvainots savās taisnīguma jūtās. Viņš zināja mangošanas likumu. Visādi atkritumi, tādi kā šīs sasalušās gaļas drumslas, pieder sunim, kas tās atrod. Viņš nav darījis neko nepareizu, nav pārkāpis likumu, bet te, lūk, šis zēns grasās viņu iekaustīt. Baltais Ilknis pats lāgā neapģida, kas notiek. Viņš to darīja dusmu uzplūdā. Un izdarīja tik aši, ka arī zēns nepaguva atģisties. Zēns atskārta vienīgi to, ka nez kādā neizprotamā veidā ir nogāzts sniegā un roku, kas tur bozi, dziļi pāršķēluši Baltā Ilkņa zobi.

Taču Baltais Ilknis apzinājās, ka ir pārkāpis dievu likumu. Viņš bija iecirtis zobus kāda dieva svētajā miesā un nu nevarēja gaidīt neko citu kā vien visšausmīgāko sodu. Viņš aizbēga pie Pelēkā Bebra un slēpdamies pie- plaka aiz tā kājām, kad ieradās sakostais zēns ar visu ģimeni, prasīdami atriebību. Taču tie atkal aizgāja, nekā nepanākuši. Pelēkais Bebrs aizstāvēja Balto Ilkni. Tāpat arī Metsahs un Klukuča. Klausīdamies šajā vārdu karā un vērodams niknos žestus, Baltais Ilknis saprata, ka viņa rīcība tiek attaisnota. Tā nu viņš secināja, ka dievi ir dažādi. Ir viņa dievi, un ir sveši dievi, un starp tiem ir kāda atšķirība. Vienalga, taisnīgi vai netaisnīgi, bet viņam viss jāpieņem tikai no paša dievu rokām. Taču viņš nav spiests paciest netaisnību no svešiem dieviem. Tādos gadījumos viņš drīkst atmaksāt, laižot darbā pat zobus. Arī tāds ir dievu likums.

Pirms vēl diena bija beigusies, Baltais Ilknis dabūja iepazīt šo likumu tuvāk. Viens pats mežā lasīdams kurināmo, Mitsahs sastapās ar sakosto zēnu. Tam līdzi bija citi puikas. Notika karsta vārdu maiņa. Tad visi zēni uzbruka Mitsaham. Grūti viņam klājās. Pār Mitsahu bir- tin bira sitieni no visām pusēm. Sākumā Baltais Ilknis tikai noskatījās. Tā bija dievu pašu darīšana un uz viņu neattiecās. Tad viņš iedomājās, ka sists taču tiek Mitsahs, viens no viņa paša dieviem. Ne jau prāta apsvērumi dzina Balto Ilkni rīkoties tā, kā viņš rīkojās. Trakā dusmu uzplūdā viņš ielēca kaušļu bara vidū. Pēc piecām minūtēm visu apkaimi pildīja bēgoši puikas, un aiz daža laba sniegā palika nopilējušas asins lāses, liecinādamas, ka Baltais Ilknis nav ļāvis zobiem slinkot. Kad Mitsahs apmetnē pastāstīja šo notikumu, Pelēkais Bebrs pavēlēja Baltajam Ilknim dot gaļu. Viņš lika dot daudz gaļas, un pēc tam Baltais Ilknis pārēdies un miegains zvilnēja

pie ugunskura, apzinādies, ka jaunapgūtais likums ir pareizs.

Tiešā sakarā ar šo pašu pieredzi Baltais Ilknis dabūja iemācīties ari likumu par īpašumu un likumu par pienākumu aizstāvēt šo īpašumu. No sava dieva ķermeņa aizstāvēšanas līdz sava dieva mantības aizstāvēšanai bija tikai viens solis, un šo soli viņš spēra. Kas pieder viņa dievam, tas ir jāaizsargā pret visu pasauli — un, to darot, drīkst pat sakost svešus dievus. Tomēr šāda rīcība, kaut ari būtībā likuma svētīta, arvien saistīta ar briesmām. Dievi ir visvareni, un suns nevar tiem līdzināties, taču Baltais Ilknis iemācījās kareivīgi un bezbailīgi stāties tiem pretī. Pienākums pacēlās augstāk par bailēm, un tie dievi, kam kārojās zagt, drīz iegaumēja, ka Pelēkā Bebra mantību aiztikt nedrīkst.

Sajā sakarībā Baltais Ilknis aši atskārta, ka dievs, kas zog, parasti ir ļoti gļēvs dievs un gatavs laist ļekas vaļa, tikko padzird brīdinājumu. Bez tam Baltais Ilknis ievēroja, ka pēc viņa brīdinājuma ļoti drīz palīgā piesteidzas Pelēkais Bebrs. Tā viņš saprata, ka zagli aizdzen nevis bailes 110 viņa, bet bailes no Pelēkā Bebra. Baltais Ilknis nebrīdināja ar rējieniem. Viņš nekad nerēja. Viņa metode bija gāzties tieši virsū uzbrucējam un, ja iespējams, iecirst zobus. Tā kā Baltais Ilknis bija drūms un vienpat- nigs un neielaidās nekādās darīšanās ar citiem suņiem, viņš bija ļoti piemērots sava pavēlnieka mantas sargāšanai, un Pelēkais Bebrs viņu vēl īpaši pamudināja un dresēja. Taču viens iznākums šai jaunajai spējai bija tas, ka Baltais Ilknis izvērtās vēl nežēlīgāks, vēl nepakļāvīgāks un vēl vienpatnīgāks.

Mēneši gāja cits pēc cita, saistīdami cilvēku un suni arvien ciešākām un ciešākām nolīguma saitēm. Tas bija sensenais nolīgums, ko ar cilvēku bija slēdzis pirmais vilks, ieradies no Pirmatnības dzīlēm. Un tāpat, kā bija darījuši visi prasmīgie vilki un meža suņi, arī Baltais Ilknis izstrādāja šim līgumam noteikumus savā labā. Noteikumi bija vienkārši. Viņš atdeva savu brīvību, lai iegūtu sev dievu no miesas un asinīm. Pārtika un ugunskurs, aizstāvība un sabiedrība — tie bija daži no labumiem, kādus viņam sniedza dievs. Par atlīdzību viņš sargāja dieva mantu, aizstāvēja tā ķermeni, strādāja tā labā un klausīja tam.

Ja tev ir savs dievs, tad tam arī jākalpo. Baltais Ilknis

kalpoja aiz pienākuma apziņas, bijības, bet ne aiz mīlestības. Viņš nepazina mīlestību. Viņam mīlestībā nebija nekādas pieredzes. Kiče bija tikai tāla atmiņa. Starp citu, nododams sevi cilvēka rokās, viņš bija atteicies ne tikai no Pirmatnības un savas cilts; nolīguma noteikumi prasīja: ja viņš vēl kādreiz sastaptu Kiči, viņš nedrīkst pamest savu dievu un doties tai līdzi. Viņa pakļaušanās cilvēkam savā ziņā šķita likums, kas noteica, ka cilvēks stāv augstāk par mīlestību uz brīvību, uz savu cilti, uz savu bērnu.

VI NODAĻA BADS

Pavasaris togad bija tikpat kā klāt, kad Pelēkais Bebrs pabeidza savu ilgo ceļojumu. Bija aprīlis, un Baltais Ilknis nu jau bija gadu vecs, kad viņš ievilka nartas pazīstamajā ciematā un Mitsahs viņu atbrīvoja no iejūga. Kaut gan vēl ne tuvu pieaudzis, Baltais Ilknis tūlīt pēc Liplipa bija lielākais viengadenis visā ciematā. Augumu un spēku viņš bija mantojis no vecākiem — no tēva vilka un no Kičes — un garumā jau sasniedza pieauguša suņa izmērus. Taču pilnīgi nobriedis viņš vēl nebija. Ķermenis bija slaids un lokans, un spēks slēpās vairāk izveicībā nekā muskuļu masā. Kažoks bija īstā vilka pelēkumā, un pēc ārējā izskata Baltais Ilknis bija vilks kas vilks. No Kičes mantotā ceturtdaļa suņa asiņu fiziskajā uzbūvē nekādi nebija manāma, kaut gan stipri ietekmēja viņa garīgo struktūru.

Baltais Ilknis klaiņoja pa apmetni, ar rāmu pašapmierinātību atsaukdams atmiņā dažādos dievus, ko bija pazinis pirms garā ceļojuma. Tad vēl te bija suņi, pusauga kucēni kā viņš pats un pieauguši suņi, kas nu vairs viņam neizskatījās tik lieli un bīstami kā atmiņu ainās. Viņš no tiem vairs tik ļoti nebaidījās kā agrāk un dižodamies staigāja to vidū diezgan vaļīgā bezrūpībā; tā viņam bija jauna un patīkama sajūta.

Te bija Besīks, vecs, nosirmojis suns, kuram agrākajās dienās pietika atsegt ilkņus, lai Baltais Ilknis, čokurā sarāvies, laistos lapās. Savā laikā Baltais Ilknis no tā bija mācījies izjust savu niecīgumu, bet tagad viņš varēja

mācīties, cik ļoti pats ir pārvērties un attīstījies. Besīks bija novecojis un kļuvis vārgāks, Baltais Ilknis bija jauns un kļuvis stiprāks.

Cik ļoti pārmainījušās attiecības starp viņu un pārējo suņu pasauli, Baltais Ilknis uzzināja visai drīz, kad cilvēki cirta un dalīja tikko nomedītu alni. Viņš bija sev nogrābis aļņa nagu līdz ar gabalu stilba kaula, pie kura pat vēl karājās gaļas strēmeles. Pagājies nostāk no pārējo suņu neizbēgamajiem ķīviņiem — īstenībā noslēpies to skatieniem aiz koku skupsnas —, Baltais Ilknis ķērās pie sava guvuma, kad viņam uzklupa Besīks. Pats vēl ne- apģidis, ko īsti dara, Baltais Ilknis divreiz iekoda uzbrucējam un paguva atlēkt sānis. Besīks bija pārsteigts par šo pārdrošību un straujo uzbrukumu. Tas stāvēja, stulbi noraudzīdamies Baltajā Ilknī, un starp abiem gulēja jēlais, sārtais stilba kauls.

Besīks bija vecs un jau sācis atskārst, ka suņi, ko viņš radis iekaustīt, nu pieņēmušies spēkā. Rūgta bija šī pieredze, bet viņš bija spiests norīt šo kumosu, ņemot talkā visu gudrību, lai nepaliktu kaunā. Senajās dienās viņš taisnīgās dusmās būtu klupis Baltajam Ilknim virsū. Taču tagad zūdošie spēki neatļāva šādu gājienu. Nikni sabozies, viņš drūmi lūrēja pāri stilba kaulam uz Balto Ilkni. Bet Baltais Ilknis, vēl arvien daļēji saglabājis seno bijību, pamazām sarāvās sīkāks, sakumpa un domās jau apsvēra, kā izdevīgāk atkāpties kaut cik ar godu.

Un te nu Besīks pieļāva kļūdu. Būtu viņš palicis stāvam, paturēdams drūmo, bargo izskatu, viss būtu kārtībā. Baltais Ilknis, jau gatavs padoties, butu atkapies un atstājis kaulu viņam. Taču Besīks nenogaidīja. Viņš nolēma, ka ir jau uzvarējis, un piegāja kaulam klāt. Kad viņš nolieca galvu, lai to bezrūpīgi apostītu, Baltais Ilknis vieglītēm sabozās. Pat tad vēl Besīkatn nebūtu bijis par vēlu glābt situāciju. Ja viņš būtu palicis pie kaula stāvam ar paceltu galvu un nīgru skatienu, Baltais Ilknis galu galā būtu aizlavījies projām. Taču svaigās gaļas smarža bija pārāk kārdinoša, un Besīku urdīja kāre kaut mazliet pagaršot.

To nu Baltais Ilknis nespēja izturēt. Mēneši, kuros viņš bija valdījis pār pajūga biedriem, vēl turējās svaigā atmiņā, viņš nespēja savaldīties un dīki noskatīties, kā otrs aprij viņam piederošo gaļu. Pēc savas paražas viņš cirta zobus bez kāda brīdinājuma. Ar pirmo rāvienu Besīka labā auss bija skrandās. Vecais suns sastinga aiz pārsteiguma. Bet tikpat pēkšņi notika vēl kas cits — daudz bēdīgāks. Viņu nogāza no kājām. Rīkle viņam bija pušu. Kamēr Besīks pūlējās piecelties, jaunais suns divreiz bija ielaidis zobus viņam plecā. Šis ašums Besīku apstulbināja. Viņš neveiksmīgi mēģināja uzbrukt Baltajam Ilknim, bet zobi tikai nikni noklakstēja tukšā gaisā. Nākamajā mirklī deguns viņam bija pārplēsts un viņš pastreipitļoja atpakaļ, projām no gaļas.

Tagad situācija bija apsviedusies otrādi. Pie stilba kaula sabozies un draudīgs stāvēja Baltais Ilknis, kamēr Besīks stāvēja gabaliņu tālāk un gatavojās atkāpties. Viņš neuzdrošinājās riskēt, ielaizdamies cīņā ar šo jauno zibeņzelli, un atkal, vēl dziļāk sarūgtināts, manīja, ka tuvojas vecums. Viņa mēģinājums saglabāt cienīgu izskatu bija tiešām varonīgs. Mierīgi pagriezis muguru jaunajam sunim un stilba kaulam, it kā tie abi būtu niecības, kas nav viņa uzmanības vērts, Besīks dižīgi aizslāja projām. Un viņš neapstājās aplaizīt asiņojošās brūces, kamēr nebija pilnīgi izzudis no Baltā Ilkņa redzes loka.

Šis atgadījums piešķīra Baltajam Ilknim lielāku ticību saviem spēkiem un jo dižu lepnumu. Nu viņš vairs pieaugušo suņu vidū nestaigāja tik klusītēm un neizturējās tik piekāpīgi. Viņš gan nenogriezās no savas takas, lai tīšām meklētu sadursmes. Ne uz to pusi. Bet, ja tie gadījās ceļā, viņš prasīja cienību pret sevi. Viņš pastāvēja uz savām tiesībām iet savu taku netraucēti un negriezt ceļu nevienam sunim. Ar šo viņa vēlēšanos vajadzēja rēķināties. Viņš vairs nebija izstumjams un ignorējams, kāds ir visu kucēnu liktenis un kā tas joprojām bija ar sunē- niem — Baltā Ilkņa bijušiem pajūga biedriem. Tie grieza visiem ceļu, pagājās sānis no pieaugušo suņu takas un ļāva pat sev atņemt gaļu. Bet Baltais Ilknis, nesabiedriskais, vientulīgais, drūmais, kurš nemēdza raudzīties ne pa labi, ne pa kreisi, ar draudīgi noraidošu izskatu, atsvešināts un attālinājies no visiem, apmulsušo vecāko suņu vidū tika uzskatīts par līdzvērtīgu. Tie aši vien bija at- skārtuši, ka Baltais Ilknis jāliek mierā, tie neizturējās pret viņu naidīgi, ne arī centās nodibināt draudzību. Ja tie lika viņu mierā, viņš lika tos mierā — šādas attiecības arī tiem jau pēc nedaudziem starpgadījumiem šķita visvēlamākās.

Vasaras vidū Baltais Ilknis ieguva vēl vienu pieredzi. Savā klusajā gaitā lēnītēm rikšodams izpētīt jauno vig-

vamu, kas bija uzsliets ciemata malā pa to laiku, kamēr viņš līdz ar medniekiem atradās ajņu medībās, viņš uzskrēja virsū Kičei. Baltais Ilknis apstājās un skatījās uz viņu. Viņš to atcerējās ļoti vāji, tomēr atcerējās, taču par Kiči pat to nevarēja teikt. Tā, lūpas atņirgusi, draudīgi uzrēca Baltajam Ilknim, un viņš tūdaļ atcerējās visu. Viņu pāršalca atmiņas par aizmirsto bērnību, par visu, kas saistījās ar tik pazīstamo Kičes rēcienu. Kamēr viņš vēl nebija iepazinis dievus, Kiče viņam bija visuma centrs. To laiku pazīstamā jaukā jutoņa atkal brāzmoja pār viņu. Viņš priecīgs joņoja Kičei klāt, bet tā viņu sagaidīja ar ilkņu kampienu, kas pārplēsa vaigu līdz kaulam. Baltais Ilknis nekā nesaprata. Viņš apjucis un nelaimīgs atkāpās.

Tomēr tā nebija Kičes vaina. Vilkumāte nav radīta tā, lai atcerētos savus iepriekšējā gada vai vēl vecākos vilcēnus. Tālab viņa neatcerējās arī Balto Ilkni. Tas viņai bija svešs dzīvnieks, pie tam vēl iebrucējs, un pašreizējais kucēnu metiens deva tai pilnas tiesības aizstāvēties pret uzbrukumu.

Viens no kucēniem ai/.ķepurojās līdz Baltajam Ilknim. Viņi bija pusbrāļi, bet, protams, to nezināja. Baltais Ilknis ziņkārīgi apošņāja kucēnu, un Kiče par to atkal gāzās viņam virsū, saplosīdama purnu otrreiz. Viņš atkāpās vēl tālāk atpakaļ. Visas senās atmiņas un apjautas atkal izdzisa un izplēnēja pelēcībā, no kuras tās bija iznirušas. Viņš noskatījās, kā Kiče laiza kucēnu, ik brīdi pārtraukdama šo nodarbību, lai uzrūktu viņam. Nu tai viņa dzīvē vairs nebija nekādas vērtības. Viņš jau sen bija iemācījies iztikt bez tās. Mātes kādreizējā nozīmība bija aizmirsta. Viņa tagadējā dzīvē tai vairs nebija vietas — tāpat kā viņam vairs nebija vietas Kičes dzīvē.

Viņš vēl arvien stāvēja apstulbis, nekā nesaprazdams, atmiņas aizmirsis, brīnīdamies, ko gan tas viss īsti nozīmē, kad Kiče viņam uzklupa trešo reizi, nolēmusi šoreiz galīgi aizdzīt_ viņu no šejienes. Un Baltais Ilknis ļāva sevi aizdzīt. Sī te bija viņa cilts mātīte, un viņa ciltī ir likums, ka tēviņi nedrīkst pretoties mātītēm. Viņš neko nezināja par šo likumu, jo viņa prāts tādu nebija izsecinājis, ne arī pieredze izveidojusi. Viņš tikai izjuta slepenu dziņu, tādu kā instinktu pavēli — to pašu instinktu, kas spieda viņu naktī gaudot pret mēnesi un zvaigznēm, kas iedvesa bailes no nāves un nezināmā.

Mēneši aizritēja. Baltais Ilknis kļuva vēl spēcīgāks, smagāks, masīvāks, bet viņa raksturs attīstījās tā, kā to noteica iedzimtība un vide. Iedzimtība bija dzīvīgs materiāls, to varēja veidot kā mālu. Tajā ietvērās neskaitāmas iespējas, tā ļāvās iekļauties visdažādākajās formās. Vide veidoja šo mālu, piešķirot tam īpašu formu. Ja Baltais Ilknis nekad nebūtu nonācis pie cilvēka ugunskuriem, Pirmatnība būtu viņu izveidojusi par īstu vilku. Taču dievi piešķīra viņam citādu vidi, un viņš izveidojās par suni — gan ar daudzām vilka īpašībām, tomēr viņš bija suns, nevis vilks.

Tā nu saskaņā ar dabas doto mālu un apstākļu darināto veidni viņa raksturs attīstījās noteiktā virzienā. Tur nekā nevarēja līdzēt. Viņš kļuva arvien drūmāks, arvien nesabiedriskāks, arvien vienpatnīgāks, arvien negantāks; suņi arvien ciešāk dabūja iegaumēt gudrību, ka ar Balto Ilkni labāk satikt miera ceļā nekā karot, bet Pelēkais Bebrs ik ar dienu nevarēja vien beigt viņu slavēt.

Baltajam Ilknim, kas šķita pats spēka un stipruma iemiesojums visās savās īpašībās, tomēr piemita kada nepārvarama vājība. Viņš nevarēja paciest, ja par viņu smejas. Cilvēku smieklus viņš neieredzēja ne acu galā. Viņš nelikās ne zinis, ja tie smējās paši savā starpa, — lai'smejas, cik tīk un par ko grib, tikai ne par viņu. Tiklīdz smiekli vērsās pret Balto Ilkni, viņu sagraba šausmīgu dusmu lēkme un viņš aizmuka. Cienīgo, nosvērto, nopietno suni smiekli satracināja pat līdz smieklīgumam. Viņš tā uztraucās un sanervozējās, ka vēl stundām ilgi uzvedās kā īsts dēmons. Un vai tam sunim, kas tādos brīžos nejauši gadījās viņam ceļā! Baltais Ilknis pārāk labi zināja likumu un neizgāza savu nigrumu pret Pelēko Bebru: aiz Pelēkā Bebra taču slēpās runga un saimnieka dievišķā galva. Bet aiz suņiem neslēpās itin nekas — tur bija tikai klaja vieta, un šajā klajotnē tie tad ari spruka bēgt, tiklīdz parādījās smieklu satracinātais Baltais Ilknis.

Baltā Ilkņa mūža trešajā gadā Makenzi upes indiāņiem uzbruka liels bads. Vasarā nebija nekādu zivju. Ziemā kārībās neatnāca pa parastajām takām. Aļņi gadījās ļoti reti, trusīši bija gandrīz izzuduši, un plēsīgie dzīvnieki, kas pārtiek no medībām, gāja bojā. Tā kā tiem pietrūka parastās gaļas pārpilnības, tie, novārguši aiz izsalkuma, klupa cits citam pie rīkles un aprija savus ciltsbrāļus.

Izturēja tikai visstiprākie. Arī Baltā Ilkņa dievi pārtika no medībām. Vecie un vārgie dievi nomira aiz bada. Ciematā skanēja vaimanas; sievietes un bērni neēda nekā, lai pat tā mazā drusciņa pārtikas, kas būtu viņu daļa, nokļūtu vīru vēderos, jo novājējušie mednieki ar iekritušām acīm nemitīgi klaiņoja pa mežu, veltīgi meklēdami medījumu.

Dievi bija nonākuši tik izmisīgā stāvoklī, ka apēda savu mokasīnu un dūraiņu mīksti miecēto ādu, bet suņi sagrauza aizjūga siksnas sev uz muguras un pat pātagu auklas. Suņi ēda arī cits citu, un pat dievi sāka ēst suņus. Vārgākos un mazvērtīgākos suņus apēda pirmos. Vēl dzīvie suņi noskatījās un visu saprata. Nedaudzi visdrosmīgākie un gudrākie suņi pameta dievu ugunskurus, jo dievi nu bija kļuvuši par slakteriem, un aizbēga mežos, kur tie galu galā nomira badā vai arī nokļuva vilku zobos.

Sajā nelaimes laikposmā arī Baltais Ilknis slepšus aizbēga mežos. Viņš dzīvei mežā bija vairāk piemērots neka pārējie suņi, jo viņu vadīja vilcēna laikos iegūtais treniņš. īpaši veikli viņš iemanījās pielavoties tvarstīt sīkos dzīvnieciņus. Viņš stundām gulēja slēpnī, vērodams katru piesardzīgās vāveres kustību, gaidīdams ar tikpat milzīgu pacietību, cik milzīgs bija viņa izsalkums, līdz vāvere uzdrošināsies spert kāju uz zemes. Pat tad vēl Baltais Ilknis nepārsteidzās. Viņš nogaidīja, kamēr bija pilnīgi pārliecināts, ka ķepas sitiens trāpīs, pirms vāvere spēs paglābties kokā. Tad — un ne acumirkli agrāk — viņš kā zibens izšāvās no slēptuves, neticami strauja, pelēka bulta, kas nekļūdīgi trāpa mērķi — bēgošo vāveri, kura nejaudā bēgt pietiekami ātri.

Kaut gan vāveru ķeršana viņam allaž sekmējās, bija kāds kavēklis, kas neļāva viņam izdzīvot un nobaroties, pārtiekot no vāverēm. Vāveru nebija pietiekami daudz. Tālab Baltais Ilknis bija spiests meklēt vēl sīkākus dzīvnieciņus. Reizēm bada graizes kļuva tik skaudras, ka viņš pazemojās pat līdz meža pelēm, izkašņājot tās no pazemes midzeņiem. Viņš arī nenobijās uzsākt cīniņu ar zebieksti — tikpat izbadējušos kā pats un simtkārt mežonīgāku.

Visļaunākajos badošanās brīžos Baltais Ilknis mēdza aizzagties atpakaļ pie dievu ugunskuriem. Taču pie uguns tuvumā viņš negāja. Piesardzīgi slapstīdamies, viņš glūnēja no meža un izlaupīja lamatu cilpas, ja tajās retumis bija sapinies kāds medījums. Viņš izvilka trusīti pat no Pelēkā Bebra lamatām, kamēr pats Pelēkais Bebrs streipuļodams steberēja pa mežu, bieži atsēzdamies atpūsties, jo kājas ļodzījās un trūka elpas.

Kādu dienu Baltais Ilknis sadūrās ar jaunu vilku, kārnu un cīpslainu, kas aiz bada tikko turējās kājās. Ja pats nebūtu tik izbadojies, Baltais Ilknis, iespējams, būtu aizgājis tam līdzi un varbūt atradis uzņemšanu vilku barā, savu mežonīgo brāļu vidū. Taču pašreizējos apstākļos Baltajam Ilknim neatlika nekas cits kā panākt jauno vilku, notriekt to, nogalināt un apēst.

Laime šķita Baltajam Ilknim labvēlīga. Ikreiz, kad bada žņaugi savilkās visciešāk, viņš tomēr uzgāja kaut ko nomedījamu. Savukārt brīžos, kad Baltais Ilknis grīļojās aiz vārguma, viņam laimējās tādējādi, ka neuzdūrās neviens no lielākajiem plēsoņām. Tā kādu reizi, kad Baltais Ilknis bija saspēcinājies, divas dienas mielodamies ar pašam uzklupušu lūsi, viņam pilnā sparā uzdrāzās virsū izsalkušu vilku bars. Tā bija ilga un nežēlīga vajāšana, taču viņš bija labāk paēdis nekā tie un pēdīgi izmuka. Pie tam ne tikai izmuka — apmetis plašu loku un atgriezies atpakaļ uz iepriekšējās takas, viņš pievāca tur kādu galīgi novārgušu vajātāju.

Pēc tam viņš pameta šo apkaimi un aizstaigāja līdz ielejai, kurā bija dzimis. Tur, vecajā migā, viņš uzdūrās Kičei. Atkārtodama savu iepriekšējo paņēmienu, arī viņa bija aizbēgusi no dievu neviesmīlīgajiem ugunskuriem un devusies uz agrāko patvēruma vietu, lai laistu pasaulē mazuļus. Kad uzradās Baltais Ilknis, no šī metiena pie dzīvības bija palicis tikai viens pats, un arī šis viens nebija ilgais dzīvotājs. Šāda bada laikā jaunām dzīvībiņām ir maz izredžu.

Kičes apsveicinājums savam pieaugušajam dēlam bija tālu no sirsnības. Taču Baltais Ilknis par to nebēdāja. Viņš savu māti . bija pāraudzis. Tālab viņš filozofiskā mierā piegrieza tai asti un rikšoja gar strautu augšup. Pie satekām viņam gadījās nogriezties pa kreisi, un tur viņš uzgāja lūšu midzeni — tās pašas lūsenes, ar kuru, palīdzēdams mātei, senos laikos bija cīnījies. Pamestajā midzenī viņš iekārtojās un kādu dienu atpūtās.

Vasaras sākumā, bada perioda pēdējās dienās, Baltais Ilknis sastapa Liplipu, kas arī bija aizskrējis mežos, kur līdz šim kaut kā izvilcis savu nožēlojamo eksistenci. Baltais Ilknis viņam uzdūrās pavisam nejauši. No pretējiem virzieniem rikšodami gar kādas augstas klintsradzes pakāji, apgājuši šķautnes izvirzījumu, tie abi pēkšņi atradās aci pret aci. Uz mirkli abi satrūkušies apstājās un aizdomu pilni vērās viens otrā.

Baltais Ilknis bija lieliskā stāvoklī. Medībās viņam bija veicies, un nu jau kādu nedēļu viņš bija ēdis pilnu vēderu. No pēdējā medījuma viņš bija pat pārēdies. Taču, tiklīdz viņš ieraudzīja Liplipu, spalva visgarām mugurai sabozās līdz pēdējai iespējai. Sī bošanās bija gluži neapzinīga — tas bija fizisks impulss, kas agrākajos laikos arvien bija pavadījis garīgo impulsu, kādu izraisīja Lip- lipa "kauslība un vajāšanas. Tāpat kā agrāk viņš bija sabozies un rūcis, tiklīdz pamanīja Liplipu, ta ari tagad viņš automātiski sabozās un ierūcās. Taču laiku viņš netērēja. Darījums tika nokārtots pamatīgi un bez vilcināšanās. Liplips mēģināja kāpties atpakaļ, bet Baltā Ilkņa plecs smagi triecās pret viņa plecu. Liplips nogāzās un tika apvelts uz muguras. Baltā Ilkņa zobi ieurbās cīp- st linaja rīklē. Kamēr Liplips raustījās agonijā, Baltais Ilknis, nenolaizdams acu no ienaidnieka, stīvām kājām dižīgi soļoja tam apkārt. Pēc tam viņš no jauna pavērsās iepriekšējā virzienā un aizrikšoja gar klintsradzes pakāji.

Necik ilgi pēc šī atgadījuma Baltais Ilknis kādu dienu iznāca meža malā, kur šaura klajotnes strēmele slīga lejup uz Makenzi. Viņš šo vietu nesen bija apstaigajis, un tad tā bija tukša, bet tagad taja atradās indiāņu apmetne. Vēl arvien palikdams koku slēpnī, viņš rūpīgi izpētīja stāvokli. Ainas, skaņas un smaržas viņam šķita pazīstamas. Tas bija viņa agrākais ciemats, tikai jauna vietā. Taču ainas, skaņas un smaržas stipri atšķīras no tām, kādas viņš bija uztvēris pēdējo reizi, aizbēgdams no apmetnes. Nedzirdēja ne vaimanu, ne raudu. Viņa ausis apsveica apmierinātības trokšņi, un, padzirdis kādas sievietes dusmīgo balsi, viņš saprata, ka šādas dusmas rodas tikai tad, ja vēders ir pilns. Bez tam gaisā vēsmoja zivju dvaka. Apmetnē bija barība. Bads bija galā. Viņš drosmīgi iznāca no meža un ierikšoja apmetnē, dodamies tieši uz Pelēkā Bebra vi'gvamu. Pelēkā Bebra tur nebija, taču Klukuča viņu apsveica ar līksmiem saucieniem, pasniegdama veselu,' tikko izvilktu zivi, un Baltais Ilknis apgulās nogaidīt Pelēkā Bebra pārnākšanu.

Ceturta da|a VISAUGSTĀKIE DIEVI

I NODAĻA SAVAS CILTS IENAIDNIEKS

Ja arī Baltā Ilkņa dabā būtu slēpusies kaut vissīkākā iespēja kādreiz brālīgi sadraudzēties ar paša cilts pārstāvjiem, tad šāda iespēja tika neglābjami iznicināta, kad viņu padarīja par nartu pajūga vadoni. Jo no šā brīža suņi viņu ienīda — ienīda par īpašo gaļas devu, ko viņam izsniedza Mitsahs; ienīda par visām īstenībā izrādītajām un tikai iedomātajām priekšrocībām, kādas viņš baudīja; ienīda par to, ka viņš allaž bēg no tiem pajūga priekšgalā, līdz trakumam kaitinādams pārējos suņus ar kuplās astes vēcināšanu un ņirbošajām pakaļkājām, kas nemitīgi attālinājās un nebija notveramas.

Un Baltais Ilknis savukārt ienīda tos tikpat neganti. Vadoņa amats viņam nekādā ziņā nešķita pagodinājums. Ar mokām viņš pārvarēja sevi, samierinādamies ar faktu, ka spiests skriet rejošo suņu priekšgalā, spiests bēgt no tiem, kur viņš taču trīs gadus katru suni bija kulstījis un turējis bijībā. Taču pārvarēt to vajadzēja, citādi draudēja bojā eja, bet viņā mītošais dzīvības spars nepavisam neliecās iet bojā. Tajā mirklī, kad Mitsahs izkliedza pavēli doties ceļā, viss suņu aizjūgs ar dedzīgiem un nikniem rējieniem gāzās tvarstīt Balto Ilkni.

Aizstāvēties viņš nevarēja. Ja viņš pavērstos tiem pretī, Mitsaha dzeldīgā pātagas siksna cirstu viņam pa purnu. Viņam atlika vienīgi skriet projām. Viņš taču nevarēja tikai ar asti un pakaļkājām turēties pretī kaucošajai suņu ordai. Ar šādiem ieročiem neko nebija iespējams iesākt pret tik daudziem asinskāriem ilkņiem. Tālab, ik ar lēcienu spiests pārvarēt savu raksturu un pazemot lepnumu, Baltais Ilknis drāzās tikai uz priekšu — un tā viņam vajadzēja lēkšot visu augu dienu.

Nav iespējams tik varmācīgi nodarīt pāri savam raksturam, lai tas neatriebtos pats sev. Tas ir tāpat kā ar matu, kam taču dabas vēlēts augt uz āru no ķermeņa, — ja to pretdabiski pārliec un liek tam augot spiesties atpakaļ miesā, rodas nedzīstoša, strutojoša brūce, kas

sagādā neciešamas sāpes. Tā bija arī ar Balto Ilkni. Ikviens dzinulis viņu urdīt urdīja klupt virsū suņu baram, kas auroja tepat pie papēžiem, bet dieva griba to aizliedza; bez tam šo gribu vēl apstiprināja pātaga ar trīsdesmit pēdu garu siksnu no kārībās zarnām. Tā nu Baltais Ilknis cieta klusēdams, viņa sirdi grauza skaudrā netaisnība, un viņš briedināja sevī tādu naidu un niknumu, uz kādu vien spējīgs viņa negantais un nelokāmais raksturs.

Ja vien kādu radību iespējams apzīmēt par paša cilts ienaidnieku, tad Baltais Ilknis bija šāds radījums. Viņš žēlastības negaidīja un arī nevienu nežēloja. Viņa miesu allaž klāja suņu bara plēstās skrambas un brūces, un viņš savukārt allaž apgādāja visus suņus ar tādām pašām savu zobu atstātām piemiņas zīmēm. Kad ceļotāji ierīko apmetni un suņus izjūdz, pajūgu vadoņi parasti cenšas luncināties dievu tuvumā, lai tie viņus pasargātu, taču Baltais Ilknis, gluži otrādi, nicīgi vairījās no šādas aizstāvības. Viņš drosmīgi klaiņoja pa apmetni, naktī atriebdamies par visu dienā izciesto. Tai laikā, kad viņš vel nebija iecelts par pajūga vadoni, suņi bija iemācījušies manīties nost 110 Baltā Ilkņa ceļa. Tomēr tagad viss izvērtās citādi. Augu dienu Balto Ilkni vajādami, suņi bija iekaisuši, to smadzenēs pusneapzināti bija iespiedusies aina, kā Baltais Ilknis no tiem bēg, visu dienu izbaudījuši šo pārākuma sajūtu, tie nespēja pārslēgties un piespiest sevi griezt viņam ceļu. Tiklīdz Baltais Ilknis ieradās suņu pulkā, tūdaļ izcēlās kautiņš. Baltā Ilkņa ceļu visgarām iezīmēja rūcieni, ķīviņi un smilksti. Pat gaiss, ko viņš ieelpoja, bija piesātināts ar niknumu un naidu, un tas, protams, tikai briedināja vēl stiprāku naidu 1111 niknumu viņā pašā.

Kad Mitsahs izkliedza pavēli pajūgam apstāties, Baltais Ilknis paklausīja. Pirmajā laikā pajūga suņiem tas sagādāja lielas nepatikšanas. Visi kā viens tie metās virsū ienīstajam vadonim, tikai nu apstākļi bija mainījušies. Aizmugurē stāvēja Mitsahs, kura rokā svilpdama švīkstēja garā pātaga. Tā suņi pēdīgi mācījās saprast — ja pajūgs tiek apturēts pēc pavēles, Baltais Ilknis jāliek mierā. Taču, ja Baltais Ilknis apstājās pats — bez pavēles, tiem bija atļauts klupt viņam virsū un saplosīt viņu, ja vien tie spēj. Dažas reizes izmēģinājies, Baltais Ilknis nekad vairs neapstājās bez pavēles. Viņš visu

iegaumēja ļoti ātri. Citādi nemaz nebija iespējams — viņam vajadzēja visu iemācīties ātri, lai spētu izdzīvot ar tik ārkārtīgi grūtiem noteikumiem, kādus viņam izvirzīja dzīve.

Taču neaiztikt Balto Ilkni apmetnē — to nu suņi nekādi nespēja iemācīties. Katru dienu ar niknām rejām pajūgā vajājot Balto Ilkni, tie pilnīgi aizmirsa iepriekšējās nakts mācību un katru nakti bija spiesti apgūt šo mācību no jauna, lai tūdaļ atkal aizmirstu. Bez tam suņu naidā pret Balto Ilkni slēpās arī dziļāka jēga. Tie izjuta kādu sugu atšķirību starp viņu un sevi — un ar šo iemeslu vien pietika, lai suņi neieredzētu Balto Ilkni. Tāpat kā Baltais Ilknis, arī viņi bija tikai piejaucēti vilki. Tomēr viņi bija piejaucēti jau kopš daudzām paaudzēm. Mežonīgās Pirmatnības spēki viņos bija jau gandrīz izdzisuši, viņiem Pirmatnība nozīmēja vairs tikai kaut ko nezināmu, šausminošu, kas mūžam draud un mūžam gatavs uzbrukt. Bet Baltajā Ilknī vēl spēcīgi jautās Mežonīgā Pirmatnība — gan izskatā, gan darbos, gan dziņās. Viņš pats bija šās Pirmatnības simbols, tās personificējums, tā ka suņi, ņirgdami zobus pret Balto Ilkni, aizstāvējās pret iznīcības spēkiem, kas uzglūn no meža biezokņu ēnainajām dzīlēm un naksnīgās tumsas aiz ugunskuru gaismas loka.

Tomēr vienu gudrību suņi bija iegaumējuši — turēties barā. Baltais Ilknis bija pārāk briesmīgs ienaidnieks, ja ar to sastapās vienatnē. Suņi stājās pretī Baltajam Ilknim tikai visā barā, citādi viņš pa vienu nakti būtu tos aplasījis citu pēc cita. Ja suņi turējās kopā, Baltajam ilknim nekad nebija izdevies kādu nogalināt. Viņš gan varēja notriekt kādu suni no kājām, bet pārējo bars uzklupa viņam ātrāk, pirms vēl viņš paguva nāvīgi iecirst zobus pretinieka rīklē. Tiklīdz manīja sākamies ķīviņu, visi aizjūga suņi bija kopā un stājās Baltajam Ilknim pretī. Ja arī suņi ņerījās savā starpā, visas iekšējās nesaskaņas mirklī bija aizmirstas, tiklīdz sākās kautiņš ar Balto Ilkni.

Taču, no otras puses, lai kā suņi pūlējās, Balto Ilkni nogalināt tie nespēja. Viņš bija pārāk izveicīgs, pārāk liels un pārāk gudrs. Viņš izvairījās no nostūriem, kur viņu varētu iesprostot, un arvien pamanījās izšmukt, ja pārējie suņi grasījās viņu ielenkt ciešā lokā. Un nogāzt

Balto Ilkni no kājām — šādu paņēmienu neprata neviens suns. Viņa kājas turējās atspērušās pret zemi tikpat cieši, cik cieši viņš turējās pie dzīvības. Starp citu, nebeidzamajā karastāvoklī ar suņu baru palikt uz kājām un palikt dzīvam ir līdzvērtīgi jēdzieni, un neviens to nezināja labāk par Balto Ilkni.

Tā Baltais Ilknis bija kļuvis par savas cilts ienaidnieku, jo viņa cilts bija piejaucēti vilki, kas izlutuši cilvēka rokas kurto ugunskuru siltumā un kļuvuši vāji cilvēka spēka aizsargājošajā pajumtē. Baltais Ilknis bija negants un nepielūdzams. Tādu dzīve viņu bija izveidojusi. Viņš pasludināja asinsatriebi pret visu suņu cilti. Un tik nežēlīgi viņš iedzīvināja šo asinsatriebi, ka pat Pelēkais Bebrs, pats īstenībā būdams nežēlīgs mežonis, varēja tikai apbrīnot Baltā Ilkņa nežēlību. Pelēkais Bebrs zvērējās, ka neesot vēl bijis pasaulē šitāda nezvēra; un svešo apmetņu indiāņi zvērējās tāpat, pieminēdami Baltā Ilkņa upurus savos suņu baros.

Kad Baltajam Ilknim bija nepilni pieci gadi, Pelēkais Bebrs atkal paņēma viņu līdzi garā ceļojumā, un indiāņi vel ilgi atcerējās, kādu postu Baltais Ilknis bija pastrādājis suņu baru vidū daudzajās apmetnēs ceļā gar Makenzi upi, pāri Klinšu kalniem un lejup gar Dzeloņcūkas upi līdz Jukonai. Viņš veldzēja savu atriebības kāri pret visu cilti. Svešie suņi neko ļaunu nenojauta. Tie nebija sagatavojušies uz viņa straujajiem, negaidītajiem uzbrukumiem bez kāda brīdinājuma. Tiem jausmas nebija, kas viņš tāds ir, — zibenīgs slepkava. Tie sabozās pret viņu un izaicinādami padižojās uz stīvām kājām, kamēr Baltais Ilknis netērēja laiku sīkumainām gatavošanās ceremonijām, — strauji kā vaļā atlaista tērauda atspere viņš klupa sunim pie rīkles un izdzēsa tā dzīvību, nedodams tam laiku ne atjēgties no pārsteiguma, ne aptvert, kas īsti notiek.

Baltais Ilknis kļuva lietpratīgs cīnītājs. Viņš cīnījās aprēķinādams. Viņš nekad nešķiedās ar spēkiem, neielaidās ilgstošos kautiņos. Viņš klupa virsū pārāk strauji un, ja netrāpīja uzreiz, tikpat strauji lēca atpakaļ, tā ka cīniņš nepaspēja ievilkties. Vilkiem piemītošā nepatika pret tuv- cīņām viņā izpaudās sevišķi spēcīgi. Viņš nespēja ciest ilgāku saskari ar otra ķermeni. Šādā saskarsmē jautās briesmas. Tā iesvēla viņu trakumā. Viņam vajadzēja atrasties pa gabaliņu, brīvībā, stāvēt uz paša kājām, nepie-

skaroties nevienam dzīvam radījumam. Tādā veidā Pirmatnība vēl turēja viņu ciešā gūstā, tāda bija tās izpausme viņā. Šo sajūtu bija vēl pastiprinājusi vientuj- niecīgā dzīve, jo kopš bērnības Baltais Ilknis bija dzīvojis kā izraidītais. Satiksmē ar citiem slēpās briesmas. Tās bija lamatas — mūžīgās lamatas; bailes no lamatām bija dziļi iezīdušās Baltā Ilkņa būtībā, ievijušās katrā dzīvības šķiedriņā.

Šādos apstākļos svešajiem suņiem, kam Baltais Ilknis uzbruka, nebija ne mazāko izredžu turēties pretī. No to ilkņiem viņš izlocījās. Viņš vai nu nobeidza tos, vai atlēca atpakaļ, abos gadījumos palikdams sveikā. Dabā nekas nav bez izņēmuma — tādi gadījās arī Baltajam Ilknim. Dažreiz notika, ka viņā ieķērās reizē vairāki suņi un paguva viņu sakost, pirms viņš aizspruka, un bija arī reizes, kad viens pats suns viņu dziļi savainoja. Bet tie bija atsevišķi gadījumi. Visumā viņš bija izvērties par tik veiksmīgu cīnītāju, ka allaž neskarts aizgāja savu ceļu.

Otra priekšrocība viņam bija tā, ka viņš spēja precīzi aptvert laiku un atstatumu. Protams, to viņš ncaplēsa apzinīgi. Šādos gadījumos viņš neko neapsvēra. Viss notika automātiski. Viņa acis saskatīja precīzi un nervu šķiedras precīzi nodeva skatīto impulsu smadzenēm. Šie jutekļi viņam bija saskaņoti labāk nekā caurmēra suņiem. Tie sadarbojās elastīgāk, un kontakts bija ciešāks. Viņa nervu, smadzeņu un muskuļu koordinācija bija daudz, pat daudzkārt labāka. Tiklīdz acis ziņoja smadzenēm par redzēto kustību, smadzenes bez īpašām pūlēm tūdaļ zināja, cik lielu telpas platību aptvers šī kustība un cik ilgs laiks vajadzīgs tās izpildei. Tālab viņš spēja izvairīties no otra suņa lēciena vai zobu cirtiena, tai pašā momentā līdz sekundes daļiņai apsverot piemēroto brīdi, kad uzbrukt pašam. Viņa nervi un smadzenes kopā veidoja vispilnīgāko mehānismu. Taču nekāda atzinība viņam par to nepienācās. Daba pret viņu bijusi dāsnāka nekā pret caurmēra dzīvniekiem, tas arī viss.

Bija vasara, kad Baltais Ilknis nonāca Jukonas fortā. Lielo ūdensšķirtni starp Makenzi un Jukonu Pelēkais Bebrs bija šķērsojis ziemas beigās, un pavasari viņš pārlaida, medīdams starp Klinšu kalnu rietumu atzarēm. Pēc tam kad Dzeloņcūku upē ledus uzlūza, viņš sameistaroja laivu un īrās lejup pa straumi līdz tai vietai, kur tā pie

paša Polārā loka savienojas ar Jukonu. Te atradās vecs Hudzona līča sabiedrības forts, te bija daudz indiāņu, daudz pārtikas un valdīja nepieredzēts satraukums. Bija tūkstoš astoņsimt deviņdesmit astotā gada[2] vasara, un tūkstošiem zelta meklētāju devās augšup pa Jukonu uz Dausonu un Klondaiku. Cilvēki atradās vēl simtiem jūdžu 110 mērķa, tomēr dažs labs bija ceļā jau vairāk nekā gadu, un vismazāko attālumu nobraukušie bija veikuši līdz šejienei pieci tūkstoši jūdžu, bet viens otrs ieradies pat no pasaules otras malas.

Te tad nu Pelēkais Bebrs apmetās. Viņa ausis bija sasnieguši čuksti par zelta drudzi, un viņš bija atvedis vairākus saiņus kažokādu, kā arī nastu labi pašūtu dūraiņu un mokasīnu. Viņš nebūtu vis laidies tik garā ce|ā, ja necerējis bagātīgi iepelnīties. Taču cerētais bija tīrais nieks pret to, ko viņš šeit varēja iegūt. Vispārdrošākie sapņi nebija sniegušies pāri simt procentiem peļņas, bet viņš te varēja dabūt pat tūkstoti. Kā jau īsts indiānis, viņš norīkojas uz pamatīgu un gausu tirgošanos, kaut ari paietu visa vasara un vēl daļa ziemas, kamēr izpārdos preci.

Jukonas fortā Baltais Ilknis pirmo reizi redzēja baltos cilvēkus. Salīdzinājumā ar jau pazīstamajiem indiāņiem tie viņam šķita citas sugas būtnes, visaugstākā dievu pašķira. Tie viņam iedvesa bijību kā visaugstākās varas nesēji, un dievu varenība taču balstās uz varu. Baltais Ilknis to neizsecināja, ne arī prāta apsvērumi viņu noveda pie pārliecības, ka baltie dievi ir varenāki. Viņš to tikai izjuta, neko vairāk, tomēr tādēļ jau šī pārliecība nebija mazāk ietekmīga. Tāpat kā kucēna dienās cilvēku roku darināto vigvamu draudīgie veidoli iedvesa viņam pārliecību par cilvēka varenību, tā tagad viņu ietekmēja 110 masīviem baļķiem celtās ēkas un forts. Te slēpās vara. Sie baltie dievi bija stipri. Viņu spējas bija daudz varenākas nekā līdz šim pazītajiem dieviem, kuru vidū visspēcīgākais bija Pelēkais Bebrs. Tomēr pat Pelēkais Bebrs šķita sīks dieviņš starp šiem baltādainajiem dieviem.

Protams, to visu Baltais Ilknis tikai juta. Viņš neko neaptvēra apzinīgi. Taču dzīvnieki savā rīcībā vairāk vadās no šādām izjūtām nekā no prāta apsvērumiem; un

visa Baltā Ilkņa izturēšanās tagad balstījās uz apjautu, ka baltie cilvēki ir visaugstākie dievi. Vispirmām kartam viņš pret tiem izturējās ar lielām aizdomām. Kas zina, kādas nepazīstamas briesmas slēpjas šo dievu darbos, kādas jaunas, līdz šim nepazītas ciešanas tie var nodarīt? Baltais Ilknis tos ziņkārīgi novēroja, taču bažīgi centās palikt to nepamanīts. Pāris pirmajās stundās viņš apmierinājās, lodādams apkārt un no droša atstatuma noskatīdamies tajos. Redzēdams, ka suņiem, kas uzturas balto dievu tuvumā, nekas ļauns nenotiek, arī viņš sāka nākt tuvāk.

Savukārt baltie cilvēki tūdaļ ieinteresējās par Balto Ilkni. Tie drīz vien ievēroja viņa līdzību ar vilku un rādīja viņu cits citam. Sī rādīšana ar pirkstiem ļoti sanervozēja Balto Ilkni, un, kad baltie cilvēki mēģināja tuvoties, viņš atņirdza zobus un pabēga sānis. Nevienam pašam neizdevās pieskarties Baltajam Ilknim, un labi vien bija, ka neizdevās.

Baltais Ilknis drīz ievēroja, ka no baltajiem dieviem tikai nedaudzi — kādi desmit vai divpadsmit — dzīvo uz vietas. Katru otro vai trešo dienu pie krasta piestāja tvaikonis (vēl viens ietekmīgs varenības pierādījums) un uzkavējās te kādas stundas. Baltie cilvēki kāpa ārā no šiem tvaikoņiem un atkal kāpa iekšā, un brauca tālāk. Balto cilvēku bija neizsakāmi daudz. Jau pirmajās pāris dienās Baltais Ilknis saskatījās tik daudz šo cilvēku, cik indiāņu viņš nebija redzējis pa visu savu mūžu; un turpmākajās dienās arvien jauni ieradās no upes lejgala, pakavējās kadu brītiņu un atkal aizbrauca pa upi augšup, pazuz- dami no redzes loka.

Ja arī baltie dievi bija visvareni, tad viņu suņi gan nekur nederēja. To Baltais Ilknis atklāja visai drīz, sa- stapdamies ar tiem, kas nonāca krastā līdzi saviem saimniekiem. Šie suņi bija daždažāda izskata un lieluma. Dažam kājas bija īsas — pārāk īsas, citam atkal garas — pārāk garas. Bieza spalvu kažoka vietā tos sedza īsa vilniņa, un dažam pat ne lāga vilniņas nebija. Un neviens pats nemācēja cīnīties.

Tā kā Baltais Ilknis bija visas suņu cilts ienaidnieks, viņš uzskatīja par savu pienākumu cīnīties ar šiem jaunatnācējiem. Dažas reizes izkāvies, Baltais Ilknis iemantoja pret tiem dziļu nicināšanu. Tie visi bija bezpalīdzīgi mīkstčauļi, tie gan sacēla dižu troksni, taču kluburēja neveikli un cīnoties pajāvās tikai uz spēku, kamēr viņš izmantoja izveicību un viltību. Svešie suņi riedami gāzās viņam virsū. Viņš aizlēca sānis. Tie tā ari neaptvēra, kur viņš palicis, bet viņš tajā mirklī triecās pretinieka plecā, nogāza to no kājām un ar parasto paņēmienu grāba aiz rīkles.

Bieži šis grābiens bija nāvējošs, un tad sakostais suns palika vārtāmies zemē, kur viņam tūdaļ uzklupa vesels bars indiāņu suņu, kas jau to vien gaidīja, un saplosīja viņu gabalos. Baltais Ilknis bija gudrs. Viņš jau sen bija aptvēris, ka dievi neganti pārskaišas, ja kāds nobeidz viņu suņus. Baltie cilvēki šai ziņā nebija izņēmums. Tālab viņš aprobežojās ar to, ka notrieca kādu no viņu suņiem un dziji pārplēsa tam rīkli, pēc tam pats aizlavīda- mies projām un ļaudams baram pabeigt viņa iesākto nežēlīgo izrēķināšanos. Baltie cilvēki drāzās suņu baram virsū un izgāza savu niknumu pār tiem, bet Baltais Ilknis tika cauri sveikā. Viņš mēdza palikt stāvam turpat netālu un noskatīties, kā viņa ciltsbrāļus apstrādā ar akmeņiem, rungām, cirvjiem un visādiem rīkiem, kas gadās pa tvērienam. Baltais Ilknis bija ļoti gudrs.

Citlsbrāļi no savas puses šo to iemācījās, un līdz ar viņiem jaunas gudrības apguva arī Baltais Ilknis. Suņi ievēroja, ka pie šādām izpriecām var tikt vienīgi tais brīžos, kad tvaikonis nupat kā pietauvots krastā. Tiklīdz divi trīs svešie suņi bija saplosīti un nokosti, baltie cilvēki steigšus sadzina savus suņus atpakaļ uz klāja un sāka negantu izrēķināšanos ar uzbrucējiem. Kāds baltais, paša acīm ieraudzījis, ka viņa seteru sarausta gabalgabalos, izrāva revolveri un sešas reizes ātri izšāva, un seši no bara palika guļam beigti vai nāvīgi ievainoti — atkal viena varenības izpausme, kas dziļi iespiedās Baltā Ilkņa apziņā.

Baltais Ilknis ar sajūsmu izbaudīja šos notikumus. Viņš necieta savu sugu un bija pietiekami slīpēts, lai pats tiktu cauri ar veselu ādu. Sākumā čīkstini ar balto cilvēku suņiem viņam bija tikai izklaidēšanās. Pēc kāda laiciņa tā kļuva par viņa galveno nodarbošanos. Viņam jau tik un tā nebija ko darīt. Pelēkais Bebrs bija aizņemts ar tirgošanos un iedzīvošanos bagātībā. Tālab Baltais Ilknis slamstījās gar piestātni kopā ar indiāņu suņu varzu, kas bija galīgi paklīdeni, un gaidīja piebraucam tvaikoņus. Kad tvaikonis piestājās krastā, sākās izprieca. Jau pēc dažām minūtēm, tiklīdz baltie cilvēki bija atģidušies no pārsteiguma, suņu varza izšķīda uz visām pusēm. Izprieca bija galā, un varēja gaidīt nākamā tvaikoņa ierašanos.

Tomēr nekādā ziņā nevar apgalvot, ka Baltais Ilknis būtu šīs suņu bandas loceklis. Viņš nemaisījās tiem pa vidu, turējās savrup, palikdams neatkarīgs, un suņi no viņa pat baidījās. Tiesa gan, viņš darbojās kopīgi ar tiem. Viņš uzsāka čīkstinu ar svešo suni, bet visa varza nogaidīja. Tiklīdz svešais suns bija pievārēts, banda metās tam virsū un piebeidza to. Bet Baltais Ilknis tūdaļ laidās lapās, ļaudams, lai suņu varza saņem sodu no saniknotajiem dieviem.

Šāda čīkstina uzsākšanai nekādu pūļu nevajadzēja. Kad svešie suņi bija noskrējuši krastā, viņam pietika vienīgi parādīties — vairāk nekas nebija jādara. Tiklīdz svešie viņu pamanīja, tie metās viņam virsū. Viņš tiem bija Mežonīgā Pirmatnība — tas nezināmais, briesmīgais, allaž draudīgais, kas pirmatnējā pasaulē pa tumsu klaiņoja ap ugunskuriem, kamēr suņi glābdamies spiedās tuvāk ugunij un to instinkti pamazām pārveidojās — tie mācījās baidīties no Pirmatnības, no kuras paši cēlušies, bet kuru tie bija pametuši un nodevuši. Paaudzi pēc paaudzes laika tecējumā šīs bailes no Pirmatnības pamazām tika iegravētas viņu raksturā. Gadsimtiem ilgi Pirmatnība nozīmēja šausmas un iznīcību. Un visu šo laiku suņiem bija saimnieku piešķirta pilnīga brīvestība nonāvēt visu, kam saskare ar Pirmatnību. Tā viņi ne tikvien aizsargājās paši, bet arī aizstāvēja dievus, kuru sabiedrībā mitinājās.

Un, kaut gan šie suņi bija tikko ieradušies no maigās dienvidu pasaules, nupat noskrējuši pa trapu un pirmoreiz spēruši kāju uz Jukonas krasta, tiem pietika ieraudzīt Balto Ilkni, lai izjustu nepārvaramu tieksmi brukt virsū un nonāvēt viņu. Lai arī daudzi bija dzimuši un auguši pilsētā, tiem tik un tā piemita instinktīvas bailes no Pirmatnības. Ne jau ar savām acīm vien tie skatīja vilkam līdzīgo zvēru, kas gaišā dienas laikā nostājās to priekšā. Viņi to skatīja ar savu senču acīm, ar iedzimtu atceri pazina, ka Baltais Ilknis ir vilks, un viņu atmiņās atplaik- snījās sensenais cilšu ienaids.

Tas viss sagādāja Baltajam Ilknim aizraujošu labpatiku. Ja jau viņa izskats vien dzen svešos suņus klupt viņam virsū, jo labāk viņam un jo ļaunāk tiem. Tie viņu uzskatīja par likumīgu medījumu, un viņam savukārt likumīgs laupījums šķita šie svešie.

Ne velti dienasgaismu Baltā Ilkņa acis pirmoreiz bija skatījušas vientuļā midzenī, un veltīgas nebija viņa pirmās cīņas ar rubeni, zebieksti un lūsēni. Un ne jau velti viņa kucēna dienas ar savām vajāšanām bija sagandējis Liplips ar kucēnu baru. Tas viss būtu varējis notikt citādi, un tad arī Baltais Ilknis būtu izvērties citāds. Ja pasaulē nebūtu bijis Liplipa, viņš savu bērnību būtu pārlaidis kopu gaitās ar pārējiem kucēniem, pats izaudzis vairāk sunim līdzīgs un ieredzētu arī citus suņus. Ja Pelēkais Bebrs būtu vairāk nosvēries uz laipnību un mīlestību, viņš būtu spējis pamodināt Baltā Ilkņa rakstura dzīlēs slēptās maigās jūtas un ļāvis tām iznirt virspusē. Taču ta tas nebija noticis. Baltā Ilkņa raksturs tika formēts un veidots tā, ka viņš kļuva tāds, kāds bija, — drūms vienpatis, nīgrs un mežonīgs, visas savas cilts ienaidnieks.

II NODAĻA

ārprātīgais dievs

Jukonas fortā pastāvīgi dzīvoja tikai neliels skaits balto. Šie cilvēki visi jau sen mitinājās ziemeļu novados. Tie sevi dēvēja par veterāniem jeb «ieraugu» un paši ļoti lepojās ar šo klasificējumu. Pret citiem — nesen šeit iebraukušiem cilvēkiem tie izturējās ar nicinājumu. Visi, kas kāpa krastā no tvaikoņiem, bija jaunienācēji. Tos mēdza saukāt par chechaquos, un tiem šis apzīmējums ļoti nepatika. Tie maizes cepšanai mēdza lietot cepamo pulveri. Šī tad bija tā aizvainojošā atšķirība starp tiem un veterāniem, kuri, protams, maizi raudzēja ar saskābušu mīklu, jo cepamā pulvera jau viņiem nebija.

Taču ne jau tas svarīgi. Fakts ir tas, ka cilvēki, kas dzīvoja fortā, nicināja jaunienācējus un ar prieku noskatījās, ja tiem gadījās nepatikšanas. It īpaši viņus sajūsmināja juceklis, kādu Baltais Ilknis ar savu paklīdeņu varzu sacēla jaunienācēju suņu vidū. Tiklīdz pienāca tvaikonis, forta iemītnieki alvien mēdza steigties uz krastmalu, lai noskatītos interesanto izrādi. Viņi to gaidīja ar tādu pašu nepacietību kā indiāņu suņi, bez tam cil-

vēki tūdaļ bija pratuši novērtēt, cik viltīgu lomu šai mežonīgajā spēlē uzņēmies Baltais Ilknis.

Pārējo vīru vidū viens jo īpaši bija aizrāvies ar šo izpriecu. Viņš skrēja skriešiem, tiklīdz padzirda tvaikoņa svilpi, un, kad pēdējais cīniņš bija galā un Baltais Ilknis līdz ar baru jau savmalu kurš, fortā viņš atgriezās gausiem soļiem, ar nožēlā apmākušos seju. Dažu labu reizi, kad izlutis Dienvidzemes suns nogāzās un, suņu ilkņu plosīts, iekaucās nāves agonijā, šis vīrs nespēja novaldīties un, sajūsmā iespiegdamies, palēcās gaisā. Bet Balto Ilkni viņš allaž vēroja ar alkatīgu un kāru aci.

Pārējie forta iemītnieki šo vīru dēvēja par «Skaisto». Viņa īsto vārdu neviens tā arī nezināja, bet novadā viņu pazina ar iesauku «Skaistais Smits». īstenībā viņš bija viss kas cits, tikai ne skaists. No šīs antitēzes tad arī bija atvasināta iesauka. Viņš bija neiedomājami neglīts. Daba ar viņu bija apgājusies skopi. Pašā sākumā jāpasaka, ka viņš bija sīka auguma un uz kārnā ķermeņa bija uztupināta nenormāli kalsnēja galva, bet galvvirsus no- šļaupts par smaili. Bērnībā, kamēr viņš vēl nebija iemantojis iesauku Skaistais, biedri viņu dēvēja par Naglasgalvu.

Pakausis tieši no galvvirsus slīpi pārgāja kaklā, bet priekšpusē slīpums nobeidzās ar zemu, platumā izstieptu pieri. Sākot ar šo vietu, Daba, itin kā nožēlodama savu sīkstulību, bija ķepinājusi viņa vaibstus ar izšķērdīgu roku. Acis viņam bija izvalbītas, bet to atstarpē varētu ievietoties vēl divas acis. Salīdzinājumā ar pārējo augumu seja bija milzonīga. Lai kā nekā aizpildītu šo tukšo vietu, Daba bija piešķīrusi viņam varenu, izbīdītu žokli. Plats un smags, uz priekšu nokāries, tas šķita balstāmies tieši uz krūtīm. Varbūt tā likās arī tālab, ka tievais kakliņš bija pārāk vārgs, lai pienācīgi noturētu tik smagu nastu.

Sis žoklis radīja priekšstatu par nežēlīgu gribasspēku. Kaut kā tomēr pietrūka, lai tam noticētu. Varbūt vainīga bija tieši šī pārmērība. Varbūt žoklis bija pārāk masīvs. Sā vai tā — priekšstats bija maldinošs. Tuvu un tālu ikvienam bija zināms, ka Skaistais Smits ir puņķains ņau- dulis un mazdūšīgs gļēvulis. Lai papildinātu šo attēlojumu, vēl jāpiebilst, ka zobi tam bija gari un dzelteni, bet abi acuzobi, prāvāki par pārējiem, kā ilkņi rēgojās aiz plānajām lūpām. Likās, ka blāvi duļķainajām acīm Dabai pietrūcis pigmenta un tā būtu samīcījusi kopā

atlikumus no visām krāsu tūbiņām. Tas pats jāsaka ari par matiem un bārdu — reti, nevienāda garuma, duļķaini dzelteni un netīri iedzelteni sari spurojās uz galvas un kumšķiem spraucās ārā no sejas visnegaidītākajās vietās, sliedamies atsevišķos puduros kā vēja izplūkāts salmu kūlis.

Vārdu sakot, Skaistais Smits bija īsts nejaucēns, taču vainot par to viņu nevarēja. Pats viņš tur nekā nevarēja līdzēt, reiz tāds bija nācis pasaulē. Skaistais Smits gatavoja ēdienu forta iemītniekiem, mazgāja traukus un darīja visus smagos un netīros darbus. Nevar teikt, ka pārējie viņu nicinātu. Drīzāk tie izturējās pret viņu augstsirdīgi iecietīgi — kā jau pret radījumu, kam Daba nodarījusi pāri. Bez tam tie mazliet baidījās no viņa. No Skaistā Smita gļēvulīgās ļaunprātības varēja sagaidīt arī šāvienu mugurā vai indi kafijā. Bet ar ēdiena gatavošanu kādam taču vajadzēja noņemties, un Skaistais Smits, lai kādi bija viņa trūkumi, ēst gatavot prata lieliski.

Tāds bija cilvēks, kas alkatīgi vēroja Balto Ilkni, sajūsmināts par tā mežonīgo izveicību un kārodams iegūt to savā īpašumā. Vispirms viņš raudzīja Baltajam Ilknim pielabināties. Baltais Ilknis no sākuma nelikās par viņu ne zinis. Vēlāk, kad pielabināšanās mēģinājumi kļuva uzbāzīgāki, Baltais Ilknis sabozies atņirdzās un laidās lapās. Viņam šis cilvēks nepatika. Viņam uzmācās nelāgas nojautas. Baltais Ilknis sajuta šā cilvēka ļaunumu. Viņš baidījās no pastieptās rokas un glaimīgi lišķīgās labināšanās. Viņš neieredzēja Skaisto Smitu.

Vienkāršie radījumi jēdzienus «labs» un «Jauns» uztver ļoti vienkārši. Labs ir viss, kas sagādā jaukas izjūtas, dod prieku un pasargā no sāpēm. Tāpēc labais ir palīka ms. Ļauns ir viss, kas rada neertibas, biede un nodara sāpes, tālab ļaunais ir nevēlams. Baltais Ilknis Skaistajā Smitā ģida kaut ko ļaunu. No šā cilvēka kroplīgā ķermeņa un samežģotā prāta kaut kādā nemināmā veidā izplūda neveselīgi fluīdi — gluži kā no malārijas purviem tvanaina dūmaka. Ne jau apsvērumi, ne arī pieci prāti — nē, pavisam citi, senseni, nenosakāmi jutekļi Baltajam Ilknim vēstija, ka šis cilvēks ir ļaunuma pilns, ka no tā var gaidīt tikai vissliktāko, tālab viņš ir nelabs un ienīstams.

Baltais Ilknis patlaban uzturējās Pelēkā Bebra apmetnē, kad Skaistais Smits pirmo reizi tajā ieradās. Jau

no tālienes saklausījis viņa soļu tikko uztveramo dunu, vēl pat neredzējis viņu, Baltais Ilknis zināja, kas nāk, un saslēja spalvu. Viņš bija omulīgi gulējis un atpūties, bet tūdaļ pietrūkās, un, tiklīdz Smits pienāca tuvāk, Baltais Ilknis gluži kā īsts vilks aizlavījās apmetnes malā. Viņš redzēja, ka atnācējs un Pelēkais Bebrs sarunājas, kaut arī nezināja, par ko. Reiz šis cilvēks norādīja uz viņu, un Baltais Ilknis ierūkdamies pakāpās atpakaļ, it kā roka būtu viņam iesitusi, nevis pacilājusies piecdesmit pēdu attālumā. Atnācējs par to pasmējās, un Baltais Ilknis tūdaļ aizmuka mežā, viegli slīdēdams pa zemi un piesardzīgi pavērsis galvu atpakaļ.

Pelēkais Bebrs atsacījās suni pārdot. Tirgodamies šis esot iedzīvojies bagātībā, un šim nekā nevajagot. Bez tam Baltais Ilknis esot vērtīgs dzīvnieks, visspēcīgākais nartu vilcējs, kāds vien šim jel kad piederējis, un vislabākais pajūga vadonis. Un turklāt šitāda suņa vairs otra neesot ne gar Makenzi, ne Jukonu. Tas tik protot cīnīties! Citus suņus viņš nomiedzot tikpat viegli kā cilvēks odus. (Skaistā Smita acis iegailējās, viņam šos vārdus dzirdot, un mēle kārīgi aplaizīja plānās lūpas.) Nē, Baltais Ilknis neesot pārdodams ne par kādu maksu.

Taču Skaistais Smits pazina indiāņu paradumus. Viņš pasāka bieži apciemot Pelēkā Bebra apmetni, arvien zem svārkiem slēpdams pa melnai pudelei. Viena no viskija varenākajām īpašībām ir radīt slāpes. Tādas piemetās arī Pelēkajam Bebram. Viņa drudžaini izsaususī mute un iz- svilinātais vēders brēktin brēca pēc dedzinošās dziras, bet neierastā kairekļa satricinātās smadzenes nevairījās nekādu līdzekļu, lai tikai to iegūtu. Par kažokādām, dū- raiņiem un mokasīniem ietirgotā nauda sāka strauji kust. Jo ātrāk tā kusa un jo īsāks raucās Pelēkā Bebra naudas maisiņš, jo nesavaldīgāks kļuva viņa prāts.

Pēdīgi viss bija cauri — gan nauda, gan mantība, gan arī pats. Viņam vairs nepalika nekas cits kā vien slāpes — nemitīgi pieaugošas slāpes; tās pieņēmās spēkā ar katru elpas vilcienu, ko viņš ievilka, skaidrā būdams. Tad, lūk, Skaistais Smits atkal atsāka sarunu par Baltā Ilkņa pārdošanu, šoreiz maksu piedāvādams pudelēs, nevis dolāros, un nu Pelēkā Bebra ausis labprāt viņu uzklausīja.

— Nu tad noķeriet to suni, un lieta darīta, — bija viņa pēdējie vārdi.

Pudeles tika nodotas tagadējam īpašniekam, bet pēc divām dienām Skaistais Smits teica Pelēkajam Bebram:

— Nu tad noķer to suni!

Tovakar Baltais Ilknis iezagās apmetnē un ar apmierinātu nopūtu nolikās atpūsties. Bīstamā baltā dieva apmetnē nebija. Jau vairākas dienas tas arvien neatlaidīgāk centās dabūt rokā Balto Ilkni, un šai laikā suns bija spiests turēties tālāk no apmetnes. Viņš nezināja, kāds ļaunums īsti varētu draudēt no šīm neatlaidīgi uzmācīgajām rokām. Viņš zināja tikai vienu: kaut kas ļauns no tām draud, un tad jau labāk turēties tik tālu, lai tās viņu nevarētu sasniegt.

Tikko Baltais Ilknis bija atgulies, Pelēkais Bebrs grīļodamies piesteberēja tam klāt un aplika ap kaklu siksnu. Viņš pat noslīga sēdus līdzās Baltajam Ilknim, turēdams siksnas galu rokā. Otrā rokā viņš turēja pudeli, ko ik pa brīdim apgāztu pacēla virs galvas, un tad atskanēja klunkšķēšana.

Tā pagāja stunda, un tad zeme ievibrējās zem kādiem soļiem, vēstīdama par nācēju, kas vēl nebija parādījies. Baltais Ilknis saklausīja to pirmais un, jau pazinis nācēju, sabozās, kamēr Pelēkais Bebrs tikai truli klanīja galvu. Baltais Ilknis palūkoja vieglītēm izvilkt siksnas galu 110 saimnieka rokas, taču atšļukušie pirksti tūdaļ cieši sakļāvās, un Pelēkais Bebrs pamodās.

Skaistais Smits ieklumzāja apmetnē un apstājās pie Baltā Ilkņa. Tas klusiņām uzrūca draudīgajai būtnei, skadrām acīm vērodams tās roku kustības. Viena roka pastiepās un sāka slīgt lejup Baltajam Ilknim virs galvas. Klusais rūciens vērtās spriegāks un skarbāks. Roka turpināja lēnām slīdēt uz leju, un Baltais Ilknis saguma, nīgri vērodams tas tuvošanos, bet rūcieni skanēja arvien ašāk, līdz suns vai aizrijās rūkdams. Pēkšņi viņš kampa pēc rokas, pasizdams galvu augšup gluži kā čūska. Roka tūdaļ atravas, un zobi ar skarbu klikšķi sacirtās tukšā. Skaistais Smits pārbijās un noskaitās. Pelēkais Bebrs iebelza Baltajam Ilknim pa galvu, tas kļuva padevīgs un paklausīgi pieplaka pie zemes.

Baltais Ilknis ar aizdomu pilnu skatienu vēroja katru pakustēšanos. Viņš redzēja Skaisto Smitu aizejam un atkal atgriežamies ar resnu rungu rokā. Tad Pelēkais Bebrs nodeva viņam siksnas galu. Skaistais Smits apgriezās, lai ietu projām. Siksna cieši savilkās, jo Baltais Ilknis

augšā necēlās. Pelēkais Bebrs iegāza tam pa vienu vaigu un otru vaigu, likdams celties un iet. Baltais Ilknis paklausīja, bet tūdaļ arī metās virsū svešiniekam, kas tiecās aizvilkt viņu projām. Tomēr Skaistais Smits sānis nerā- vās. Viņš jau šo lēcienu bija gaidījis. Aši pasizdams rungu pretī, viņš notrieca Balto Ilkni pie zemes pašā lēcienā. Pelēkais Bebrs pasmējās un atzinīgi klanīja galvu. Skaistais Smits atkal savilka siksnu, un Baltais Ilknis pusdulls un klibodams uztrausās kājās.

Otrreiz viņš vairs nelēca. Ar vienu rungas belzienu pietika, lai Baltais Ilknis saprastu, ka baltais dievs prot rungu lietot, un viņš bija pārāk gudrs, lai cīnītos pret neizbēgamo. Tāpēc viņš, asti iemiedzis, drūmi tecēja Skaistajam Smitam pa pēdām, taču nemitējās klusītēm pie sevis rūkt. Tomēr Skaistais Smits viņu uzmanīgi novēroja un rungu visu laiku turēja gatavu belzienam.

Fortā nonācis, Skaistais Smits suni rūpīgi piesēja un pats aizgāja gulēt. Baltais Ilknis kādu stundu nogaidīja. Tad viņš iecirta zobus siksnā un pēc sekundēm_ desmit bija brīvs. Viņa zobi strādāja aši. Nav ko tērēt laiku graužot. Siksna bija slīpi pārcirsta tikpat līdzeni kā ar nazi. Baltais Ilknis palūkojās atpakaļ uz fortu, vēlreiz sabozās un norūcās. Tad viņš apgriezās un aizrikšoja uz Pelēkā Bebra apmetni. Viņš nevēlējās pakļauties šim svešajam un negantajam dievam. Viņš pats bija nodevis sevi Pelēkā Bebra rokās, un Pelēkajam Bebram viņš arī pieder.

Bet tad atkārtojās tieši tas pats, kas iepriekšējo reizi,— tikai ar nelielu atšķirību. Pelēkais Bebrs atkal piesēja Balto Ilkni pie siksnas un no rīta nodeva viņu Skaistajam Smitam. Te nu nāca atšķirība. Skaistais Smits viņu piekāva. Stingri piesiets, Baltais Ilknis varēja tikai dusmās plosīties, bet sods viņam bija jāizcieš. Viņu apstrādāja gan ar rungu, gan ar pātagu, un tik negantu kūlienu viņš vēl savu mūžu nebija izbaudījis. Pat tas varenais pēriens, kādu Baltais Ilknis savā bērnībā bija saņēmis no Pelēkā Bebra, šķita maiga paijāšana salīdzinājumā ar šo.

Skaistais Smits strādāja ar sajūsmu. Viņš taisni līksmoja. Ļaunā priekā viņš tīksminājās par savu upuri un nespodri gailošām acīm vicināja te rungu, te pātagu, klausīdamies, kā Baltais Ilknis kauc aiz sāpēm vai rūc bezpalīdzīgā niknumā. Skaistais Smits bija tik nežēlīgs, cik nežēlīgi mēdz būt vienīgi gļēvuļi. Ja cilvēki viņu sita un lamāja, viņš verdziski zemojās un gauduligi lūdzās, bet savu atriebību izgāza pār vājākiem radījumiem. Viss dzīvais kāro pēc varas, un Skaistais Smits nebija izņēmums. Nespēdams varenību izrādīt sev līdzīgo vidū, viņš  izmantoja sīkākus radījumus, lai remdētu savu enerģijas pārpilnību. Skaistais Smits pats sevi radījis nebija, un viņu te nav par ko vainot. Pasaulē viņš bija nācis ar tizlu ķermeni un dzīvnieka saprašanu. Tāds viņš bija piedzimis, un pasaule viņu bija mīcījusi ne ar laipnu roku.

Baltais Ilknis zināja, par ko tiek sists. Kad Pelēkais Bebrs apsēja viņam siksnu ap kaklu un nodeva tās galu Skaistā Sinita rokā, Baltais Ilknis labi saprata, ka viņa dievs vēlas, lai viņš iet līdzi Skaistajam Smitam. Un, kad Skaistais Smits viņu atstāja lortā piesietu, viņš zināja, ka ^kaistais Smits vēlas, lai viņš paliek tur, kur piesiets. Tādējādi viņš bija izrādījis nepaklausību abiem diviem tin tagad saņēma pelnīto sodu. Viņš bija savā laikā re- dzējis, ka suņus nodod citam saimniekam, un redzējis ari, ka aizbēgušos sit tikpat nežēlīgi kā viņu tagad. Baltais Ilknis bija gudrs, taču viņa dabā slēpās īpašības, stiprākas par gudrību. Viena no tām bija uzticība. Viņš nemīlēja Pelēko Bebru, taču pat tagad, zinādams tā nodomus un pazīdams tā niknumu, palika tam uzticīgs. Viņš citādi nevarēja. Uzticība bija daļa no viņa būtības. Uzticība ir izteikta vilku īpašība, tā atšķir šo ģinti no visām citām dzīvnieku sugām, — šī īpašība ir tā, kas devusi iespēju vilkam un mežonīgajam sunim pamest brīvos mežus un kļūt par biedriem cilvēkam.

Piekauto Balto Ilkni vilkšus aizvilka atpakaļ uz fortu.  Šoreiz Skaistais Smits viņu piesēja ar nūju. Tomēr atteikties no dieva nav viegli, un arī Baltais Ilknis to nespēja. Pelēkais Bebrs bija viņa dievs, un pat pret dieva gribu Baltais Ilknis turējās pie tā. Pelēkais Bebrs bija viņu nodevis un atmetis, bet tas neko nenozīmēja. Baltais Ilknis bija sevi atdevis Pelēkajam Bebram ar miesu un dvēseli. Viņš bija sevi tam piešķīris galīgi un pilnīgi, un šādas saites nav tik viegli saraujamas.

Tālab naktī, kad cilvēki fortā bija iemiguši, Baltais Ilknis ielaida zobus nūjā, ar kuras palīdzību bija piesiets. Koks bija sauss un ciets, nūja piestiprināta tik tuvu pie kakla, ka viņa zobi to tikko jaudāja aizķert. Baltais

Ilknis sasprindzināja visus muskuļus un gandrīz vai skaustu izmežģīja, kamēr izdevās dabūt nūju starp zobiem, bet ari tikai dabūt starp zobiem, vairāk nekā; un vēl ilgas stundas pagāja, kamēr Baltais Ilknis ar milzīgu pacietību grauza koku, līdz pēdīgi dabūja to pušu. Nevienam pat prātā nevarēja ienākt, ka suns kaut ko tādu var izdarīt. Tāds gadījums vēl nebija pieredzēts. Tomēr Baltais Ilknis to paveica, agrā rīta stundā viņš aizrikšoja no forta, un pie kaklam apsietās siksnas šūpojās pārgrauztās nūjas gals.

Viņš bija gudrs. Taču, bijis tikai gudrs vien, nekad viņš nebūtu gājis atpakaļ pie Pelēkā Bebra, kas jau divreiz viņu bija nodevis. Bet Baltais Ilknis bija arī uzticīgs, un viņš aizgāja atpakaļ, lai tiktu nodots trešo reizi. Baltais Ilknis vēlreiz ļāva Pelēkajam Bebram apsiet sev siksnu ap kaklu, un vēlreiz ieradās Skaistais Smits suni pieprasīt. Šoreiz viņu piedauzīja vēl daudz nežēlīgāk nekā iepriekšējo reizi. Pelēkais Bebrs flegmātiski noskatījās, kā baltais cilvēks rīkojas ar pātagu. Viņš pat negrasījās aizstāvēt. Šis taču vairs nebija viņa suns. Kad sišana beidzās, Baltais Ilknis bija tikko dzīvs. Maigais Dienvid- zemes suns no tāda kūliena būtu izlaidis garu, bet ne jau Baltais Ilknis. Viņa izbaudītā dzīves skola bija vēl bargāka un pats viņš veidots no izturīgākas vielas. Dzīvības spēka viņā bija pārpārēm. Dzīvība neapvaldāmi strāvoja viņā. Tomēr vārgs viņš tagad bija gan. No sākuma viņš pat nespēja pavilkties uz priekšu, un Skaistais Smits dabūja kādu pusstundu pagaidīt. Bet tad Baltais Ilknis pusakls grīļodamies vilkās Skaistajam Smitam pakaļ uz fortu.

šoreiz viņu piesēja ar ķēdi, pret kuru zobi bija bezspēcīgi, un suns veltīgi pūlējās ar rāvieniem izkustināt baļķī iedzīto cemmi. Pēc dažām dienām Pelēkais Bebrs, kuram vairs nebija ko dzert un arī naudas ne graša, devās augšup pa Dzeloņcūku upi, uzsākdams garo ceļu uz Makenzi. Baltais Ilknis palika pie Jukonas — viņš tagad piederēja cilvēkam, kas bija pa pusei ārprātīgs un pilnīgs zvērs. Bet ko gan suns jēdz no ārprāta? Baltajam Ilknim Skaistais Smits bija pilntiesīgs dievs, kaut arī šausmīgs. Tas bija ārprātīgs dievs, taču Baltais Ilknis neko nezināja par ārprātu; viņš zināja tikai to, ka jāpakļaujas jaunā saimnieka gribai, jāizpilda katra tā vēlēšanās un iegriba.

III NODAĻA

IENAIDA VALSTĪBA

Nonācis ārprātīgā dieva rokās, Baltais Ilknis izvērtās par īstu sātanu. Viņu turēja pieķēdētu aizžogā aiz forta, un te Skaistais Smits viņu ķircināja, kaitavāja un spīdzināja ar zemiski viltīgiem paņēmieniem, līdz suns vai jēgu zaudēja aiz dusmām. Cilvēks drīz vien bija ievērojis, cik jūtīgs ir Baltais Ilknis pret smiekliem, un tagad nu apsāka diendienā smieties par viņu, iepriekš suni pamatīgi izmocījis ar citām nekrietnībām. Dievs smējās pilnā rīklē, skaļi un nicīgi, pie tam izaicinoši rādīdams uz Balto Ilkni ar pirkstu. Tādos brīžos Baltā Ilkņa prāts aptumšojās un savā niknumā viņš bija pat vēl ārprātīgāks par Skaisto Smitu.

Līdz šim Baltais Ilknis bija tikai savas cilts ienaidnieks, tiesa gan — nežēlīgs ienaidnieks. Tagad viņš sāka ienīst itin visu, kas pasaulē, un nīda nežēlīgāk par nežēlīgu. Nemitīgās mocības noveda viņu līdz aklam naidam, kurā prāts vairs nepiedalījās. Viņš nīda ķēdi, ar ko bija piesiets, nīda cilvēkus, kas blenza viņā pa aizžoga redeļu spraugām, nīda tiem līdzi atskrējušos suņus, kas ļaunprātīgi rūca uz viņu. Baltais Ilknis nīda pat'aizžoga kārtis, kas viņu iesprostoja. Un vispirmām un vispēdējāin kārtām un vairāk par visu pārējo viņš nīda Skaisto Smitu.

Skaistajam Smitam bija savi nolūki, šādi izrīkojoties ar Balto Ilkni. Kādu dienu ap aizžogu salasījās vairāki vīrieši. Skaistais Smits ar rungu rokā ienāca aizžogā un atraisīja ķēdi no Baltā Ilkņa kakla. Tikko saimnieks bija ārā, Baltais Ilknis sāka ārdīties un plosīdamies joņoja pa krātiņu, cenzdamies piekļūt cilvēkiem, kas stāvēja ārpusē. Savā niknumā Baltais Ilknis bija šausmīgs un krāšņs. Piecas pēdas garumā, divarpus plecu augstumā — viņš bija daudz lielāks par jebkuru parasto vilku. Suņa smagnējās proporcijas viņš bija mantojis no mātes, un viņa svars pārsniedza deviņdesmit mārciņas — ne kripatiņas tauku, ne šķiedriņas lieka mīkstuma. Vieni vienīgi muskuļi, kauli un cīpslas — cīnītāja ķermenis vislieliskākajā kondīcijā.

Aizžoga durvis atkal atvērās. Baltais Ilknis apstājās. Notika kaut kas neparasts. Viņš nogaidīja. Durvis pavērās plašāk. Tad krātiņā iegrūda milzīgu suni un durvis

aiz tā atkal aizcirta. Tādu suni Baltais Ilknis vēl savu mūžu nebija redzējis (tas bija angļu dogs), taču iebrucēja lielums un niknais paskats viņu nemaz nebiedeja. Te nu reiz bija kaut kas cits, nevis dzelzs vai koks, un te varēs izgāzt savu niknumu. Viņš lēca, zibenīgi iecirta zobus un pārplēsa dogam kaklu. Dogs papurināja galvu, aizsmacis ierēcās un gāzās virsū Baltajam Ilknim. Taču Baltais Ilknis bija šeit, tur un visur kur, allaž izvairīgs, allaž izaicinošs un allaž no jauna pielēca, iecirta ilkņus un atkal aizlēca — laikus un drošībā.

Cilvēki ārpusē klaigāja un sita plaukstas, bet Skaistais Smits, starodams sajūsmā, kārīgām acīm nevarēja vien noskatīties, kā Baltais Ilknis plēš un kož. Jau no pašat sākuma bija redzams, ka dogam nav nekādu cerību. Viņš bija pārāk smagnējs un gauss. Pēdīgi Skaistais Smits iekrāva Baltajam Ilknim ar rungu pa muguru, un dogu tā īpašnieks izvilka laukā. Tad sekoja norēķināšanās par derībām, un Skaistā Smita saujā nošķindēja nauda.

Turpmāk jau Baltais Ilknis alkaini vēroja, ja cilvēki sāka pulcēties ap aizžogu. Tas nozīmēja, ka būs cīņa, un tā patlaban bija vienīgā iespēja, kā iztrakot verdošo dzīvības spēku. Spīdzinātais, nemitīgi uz naidu kūdītais dzīvnieks tika turēts kā cietumnieks, tā ka šo naidu nekādi nebija iespējams gandarīt citādi kā vien brīžos, kad saimnieks atzina par vēlamu laist viņam pretī citu suni. Skaistais Smits prata lieliski aprēķināt Baltā Ilkņa spēkus, jo tas nekļūdīgi arvien palika uzvarētājs. Kādu dienu pie viņa ielaida veselus trīs suņus citu pēc cita. Citu dienu pa aizžoga pavērtajām durvīm iegrūda pieaugušu vilku, tikko kā noķertu pirmatnējos mežos. Un vēl citu dienu viņam virsū laida divus suņus reizē. Tas nu bija visnegantākais cīniņš, un, kad galu galā Baltais Ilknis tos abus bija pieveicis, arī pats viņš gulēja tikko pusdzīvs.

Rudenī, kad jau sāka sijāties pirmais sniegs un pa upi sāka peldēt ledus biežņa, Skaistais Smits iegādājās biļetes sev un Baltajam Ilknim braucienam ar tvaikoni pa Jukonu līdz Dausonai. Baltais Ilknis jau bija izslavēts visā novadā. Tuvu un tālu viņu pazina ar iesauku «Cīkstonis Vilks», un būri, kurā viņš uz klāja bija iesprostots, augu dienu aplenca ziņkārīgu cilvēku pūlis. Viņš plosījās un rūca uz tiem vai arī gulēja rāms un pētīja cilvēkus ar auksta naida pilniem skatieniem. Kā lai tos neienīst?

Šādu jautājumu viņš sev nekad neuzdeva. Viņš pazina vienīgi naidu un atdevās tam ar visu būtību. Dzīve viņam bija kļuvusi īsta elle. Viņš nebija radīts ieslodzījumam, kādā tiek turēti cilvēku rokās nonākuši meža zvēri, bet tieši tā ar viņu te apgājās. Cilvēki blenza Baltajā Ilkni pa stieņu spraugām, bikstīja viņu ar nūjām, lai viņš rūktu, un smējās par viņu.

Šie cilvēki tad nu bija viņa vide, kas padarīja viņu vēl daudz nežēlīgāku, nekā bija lēmusi Daba. Pie tam Daba viņam bija piešķīrusi lokanu raksturu. Kur daudzi citi dzīvnieki sen jau būtu nobeigušies vai garīgi sabrukuši, viņš piemērojās un turpināja dzīvot, nezaudēdams gara možumu. Iespējams, ka Skaistā Smita — viņa niknākā ienaidnieka un mocītāja spēkos tiešām bija salauzt Baltā Ilkņa garu, tomēr pagaidām vēl nekas neliecināja, ka Smitam tas būtu sekmējies.

Ja Skaistais Smits bija velns, tad Baltais Ilknis bija otrs velns, un šie divi velni nemitīgi trakoja viens pret otru. Agrākajās dienās Baltais Ilknis bija piesavinājies gudrību pieplakt un pakļauties cilvēkam, kam rokās runga, bet nu ši gudrība bija izgaisusi. Vajadzēja tikai viņam pamanīt Skaisto Smitu, lai sāktu trakot nevaldāmā niknumā. Ja viņi saķērās tuvcīņā un Baltais Ilknis bija notriekts zemē ar rungu, viņš cēlās augšā rēkdams un ņurdēdams un rādīja ilkņus. Pašu pēdējo rūcienu no viņa nebija iespējams sagaidīt. Lai cik neganti sadauzīts, tik un tā viņš vēlreiz ierūcās, un, kad Skaistais Smits atmeta ar roku un gāja projām, aiz muguras tam skanēja izaicinoša rūkšana un Baltais Ilknis, niknumu izgāzdams, kaukdams lēca krātiņa stieņos.

Kad tvaikonis piestāja Dausonā, Balto Ilkni izveda krastā. Taču nu viņam visu laiku bija jādzīvo publikas priekšā — krātiņā, ziņkārīgo cilvēku ielenkumā. Viņu izstādīja kā eksponātu «Cīkstonis Vilks», un cilvēki maksāja piecdesmit centu tīrā zeltā, lai tikai paskatītos uz viņu. Miera viņam nebija ne brīdi. Ja viņš nolikās gulēt, viņu tūdaļ uzbikstīja ar asu urķi — lai taču publika par savu naudu dabū ko redzēt. Lai ekspozīciju padarītu interesantāku, Balto Ilkni visu laiku tracināja. Bet ļaunākais no visa bija atmosfēra, kādā jādzīvo. Ar viņu apgājās kā ar visbīstamāko meža zvēru, un krātiņa restes viņam to nemitīgi atgādināja. Katrs cilvēku teiktais vārds, katra piesardzīgā kustība lika Baltajam Ilknim saprast, cik viņš bīstams mežonis. Tā arvien no jauna tika uzkurināts Baltā Ilkņa faktiskais mežonīgums. Citādi nemaz nevarēja būt — iznākums bija tāds, ka Baltā Ilkņa niknums, nepārtraukti urdīts, auga augumā. Tā izpaudās viņa rakstura lokanuma jauna īpašība — viņa gatavība ļauties pārveidoties apkārtējās vides ietekmē.

Balto Ilkni turēja ne tikai izstādīšanai vien, viņš bija arī profesionāls cīkstonis. Pēc nenoteiktiem starplaikiem, kad bija izdevies noorganizēt jaunu cīniņu, viņu izlaida no krātiņa un aizveda mežā kādu jūdzi aiz pilsētas. Parasti tas tika darīts pa nakti, lai izvairītos no Ziemeļrietumu teritorijas jātnieku policijas iejaukšanās. Pēc dažu stundu gaidīšanas, kad rīts jau bija uzausis, ieradās arī publika un suns, ar ko viņam jācīnās. Tādā kārtā Baltais Ilknis dabūja pievārēt dažād-g lielumu un pasugu suņus. Novads bija mežonīgs, arī cilvēki tur dzīvoja mežonīgi, un cīņas parasti notika uz dzīvību un nāvi.

Kopš vien Baltais Ilknis piedalījās šādos cīniņos, bija pats par sevi saprotams, ka galu dabūja pārējie suņi. Viņš sakāvi nepazina. Viņam lieliski noderēja agrīnais treniņš, ko bija ieguvis cīkstiņos ar Liplipu un visu pus- auga sunēnu baru. Bez tam vēl lieti derēja viņa stūrgalvīgā turēšanās kājās. Neviens suns nespēja viņu izsist no līdzsvara. Vilku pasugas suņiem tas ir parasts paņēmiens — gāzties virsū vai nu taisni, vai ar pagriezienu, triekties plecā un tā mēģināt nogāzt otru zemē. Makenzi suņi, eskimosu laikas un Labradoras suņi, jaukteņi un Aļaskas braucamie suņi — visi tika izmēģinājušies ar viņu šo paņēmienu, bet visi cieta neveiksmi. Ne reizi vēl nebija dzirdēts, ka Balto Ilkni kāds būtu notriecis no kājām. Vīri stāstīja to cits citam un katru cīniņa reizi vēroja, vai nu tas reiz nenotiks, taču Baltais Ilknis arvien pievīla viņu cerības.

Bez tam Baltā Ilkņa kustības bija ašas kā zibens. Šis straujums viņam piešķīra milzīgu pārsvaru pār citiem suņiem. Lai cik pieredzējuši cīnītāji, tie nespēja turēties pretī sunim ar tik zibenīgi ašām kustībām. Un galu galā nedrīkst piemirst Baltā Ilkņa paņēmienu — uzbrukt negaidīti un bez kavēšanās. Parastie suņi bija raduši izpildīt sagatavošanās rituālu — tie rūca, bozās un ņurdēja, bet parastais suns arī tika nogāzts no kājām un piebeigts, pirms vēl bija uzsācis cīņu vai atguvies no pārsteiguma. Tas notika tik regulāri, ka sacīkšu organizētāji pieņēma noteikumu — turēt Balto Ilkni ciet, kamēr otrais suns ticis galā ar ievada ceremoniju un ir sagatavojies cīņai, tam pat ļāva uzbrukt pirmajam.

Taču Baltā Ilkņa vislielākā priekšrocība bija viņa pieredze. Viņš par cīniņiem zināja daudz vairāk nekā jebkurš no suņiem, kuri stājās viņam pretī. Viņš bija izcīnījis daudz vairāk cīniņu, apguvis vairāk metožu, kā atvairīt dažādus uzbrukuma paņēmienus, un pats viņš šādu paņēmienu prata visvairāk, bet Baltā Ilkņa īpašo cīņas metodi diezin vai bija maz iespējams vēl pilnveidot.

Laikam aizritot, Baltajam Ilknim iznāca cīnīties arvien retāk un retāk. Vīri atteicās slēgt derības, ja Baltais Ilknis cīnījās ar līdzīgu pretinieku, un Skaistais Smits bija spiests laist viņam pretī vilkus. Indiāņi tos ķēra lamatas tieši šim nolūkam, un cīniņš starp Balto Ilkni un vilku arvien pulcināja kuplu skatītāju pūli. Reiz bija sagūstījuši lielu lūšu mātīti, un šoreiz gan Baltais Ilknis dabūja cīnīties par savu dzīvību. Lūsene bija tikpat strauja kustības un tikpat neganti mežonīga kā Baltais Ilknis, bet suns cīnījās tikai ar zobiem, kamēr lūsene tikpat veiksmīgi izmantoja arī asnagotās ķetnas.

Taču pēc lusenes pieveikšanas cīniņi izbeidzās galīgi. Baltajam Ilknim vairs nebija ar ko cīnīties — pareizāk sakot, nebija neviena zvēra, ar ko vērts cīkstēties. Tā Baltais Ilknis palika tikai izstādes eksponāts līdz pat pavasarim, kad novadā ieceļoja kāds Tims Kīnens, pēc profesijas kāršu spēlmanis. Viņam līdzi ieradās pirmais buldogs, kurš spēris kāju Klondaikā. Bija nenovēršami, ka šim sunim un Baltajam Ilknim jāstājas vienam pret otru, un kādu nedēļu zināmās aprindās pilsētiņā nebija vairs citu valodu kā vien par gaidāmo kārdinošo cīņu.

IV NODAĻA NĀVĪGAIS GRĀBIENS

Skaistais Smits norāva ķēdi Baltajam Ilknim no kakla un pakāpās atpakaļ.

Baltais Ilknis tūdaļ vis nemetās uzbrukumā. Viņš nekustīgi stāvēja, ausis saslējis, saspringti un ziņkāri vērodams svešādo radījumu, kas stājās viņam pretī. Tādu suni viņš vēl nebija redzējis. Tims Kīnens mudināja bul-

dogu uz priekšu, nomurdēdams: «Grāb ciet!» Svešais suns, strups, drukns un lempīgs, gāzelēdamies pagājās līdz ringa vidum. Tur viņš apstājās un, acis blisinādams, vērās Baltajā Ilknī.

No pūļa atskanēja saucieni:

—   Lec virsū, Čerokij!

—   Sadod viņam, Cerokij!

—   Kod nost!

Taču Cerokijs, liekas, nemaz nekāroja cīnīties. Viņš pagrieza galvu un palūrēja uz klaigājošajiem cilvēkiem, labsirdīgi pavicinādams savu astes strupiķīti. Viņš nebija nobijies, tikai laisks. Bez tam viņš nebija pārliecināts, ka viņam būtu jācīnās ar suni, ko redzēja savā priekša. Ar tādas sugas suņiem viņš nebija radis cīkstēties, tāpēc gaidīja, lai atved īsto suni.

Tims Kīnens pagāja tuvāk un noliecās pār Čerokiju, ar abām rokām aptvēra tā plecus no sāniem un, bružādams to pret spalvu, ar vieglām kustībām it kā bīdīja uz priekšu Tā bija tāda kā uzmudināšana. Suni šīs kustības acīm redzami uzbudināja, jo Cerokijs sāka rūkt — pavisam klusiņām un dobji, kaut kur dziļi no krūtīm. Suņa rūcieni ritmiski pieskaņojās cilvēka roku kustībām. Rūciens pieauga, kad roka suni bīdīja, atslāba, līdzko tā atlaidās, un atkal pacēlās līdz ar rokas pieskārienu. Kustības akcentēja ritmu, jo ik glāsts beidzās ar vieglu grūdienu un ik rūciens atsākās ar rāvienu.

Šī aina satrauca arī Balto Ilkni. Spalva uz skausta un pleciem tam sabozās. Tims Kīnens vēl pēdējo reizi pabīdīja suni un tad atkāpās. Kad virzītājs stimuls bija izbeidzies, Cerokijs devās uz priekšu pats pēc savas iniciatīvas, žigli tecēdams uz izliektajām kājelēm. Tad Baltais Ilknis šāvās uz priekšu. Apkārt uzšalca apbrīna saucieni. Attālumu līdz pretiniekam Baltais Ilknis noskrēja drīzāk kaķa, nevis suņa gaitā, un ar kaķīgu žiglumu viņš iecirta ilkņus un atlēca nost.

Buldogam no aizauss tecēja asinis, jo resnais kakls bija ieplēsts. Viņš tomēr par to nelikās zinis, pat neieņur- dējās, tikai pagriezās un soļoja Baltajam Ilknim pakaļ. Abu cīkstoņu pretstats — viena straujums un otra fleg- matisms — satrauca dēkaiņu pūļa prātus, cilvēki sāka slēgt derības un paaugstināt likmes. Vēlreiz un vēl Baltais Ilknis pielēca klāt, iecirta zobus un atlēca nost neskarts, bet dīvainais pretinieks tikai sekoja viņam pa pēdām, ne pārāk steigdamies, ne arī sevišķi gausi, bet neatlaidīgi un mērķtiecīgi, gluži kā pienākumu pildīdams. Viņa metodē bija jūtams kāds zināms nolūks — likās, ka viņam darāms kaut kas neatliekams un nekas nespēj viņu novirzīt no šī mērķa.

Visa svešā suņa izturēšanās, katra viņa kustiba šķita kalpojam šim vienam nolūkam. Tas mulsināja Balto Ilkni. Tādu suni viņš vēl nebija saticis. Spalvu, kas pasargātu ādu, tam nebija. Āda bija mīksta un asiņoja viegli. Baltā Ilkņa zobi neiesprūda biezā spalvu mudžeklī, kā tas bieži gadījās ar viņa pasugas suņiem. Katrā kodienā zobi viegli iegrima mīkstā miesā, bet svešais suns, šķiet, pat nespēja aizstāvēties. Bez tam Balto Ilkni mulsināja apstāklis, ka svešais ne reizi neiekaucās, pie kā Baltais Ilknis bija pieradis cīniņos ar citiem suņiem. Sis suns tikai ieņurdējās vai ierūcās, bet citādi pacieta kodienus klusēdams. Un vajaja viņš Balto Ilkni neapgurdams.

Cerokija kustības nebija gausas. Viņš spēja pagriezties un apcirsties strauji diezgan, taču Baltā Ilkņa nekad vairs nebija tai vietā. Par to savukārt bija apjucis Cerokijs. Līdz šim viņš vēl nebija cīnījies ar suni, kuram nevar tikt klat. Viņa līdzšinējos cīkstiņos abi pretinieki bija tiekušies pēc tuvcīņas. Bet te bija suns, kas turējās pa gabalu, palēkdamies un paskriedamies gan še, gan tur, un atradās visur kur. Tikko paguvis ielaist zobus viņa miesā, šis suns vis neieķērās pamatīgi, bet tūdaļ atlaida zobus un atkal metās prom.

Baltais Ilknis nekādi nevarēja tikt klāt pretinieka rīklei no mīkstās apakšpuses. Buldogs bija pārāk zems, un viņa masīvie žokļi bija varens aizsargs. Baltais Ilknis lēca uz priekšu un atpakaļ, būdams pilnīgi neskarts, kamēr Cerokija brūču skaits vairojās. Galva un kakls tam bija pārplēsti un saplosīti no abām pusēm. Asinis plūda bagātīgi, tomēr apmulsināts tas nelikās nemaz. Viņš cītīgi turpināja sekošanu un tikai vienreiz kā nesapratnē apstājās, paskatījās uz vērojošiem cilvēkiem un pavēcināja astes strupiķīti par zīmi, ka ir gatavs cīņu turpināt.

Sajā mirklī Baltais Ilknis atkal pielēca un atlēca, it kā garām skriedams, noplēsa pavisam saplosītās auss skrandas. Mazliet tā kā noskaities, Cerokijs atkal atsāka sekošanu, skriedams pa iekšpusi lokam, ko nemitīgi meta Baltais Ilknis, un cenzdamies tikt tam pie rīkles, lai pieķertos nāvīgā grābienā. Buldogs tvēra un notvēra garām par mata tiesu, un apkārtstāvošie sajūsmā ierēcās, kad Baltais Ilknis pēkšņi apcirtās un, glābdamies no briesmām aizjoņoja pretējā virzienā.

Laiks gāja. Baltais Ilknis lēkāja un skraidīja izvairīdamies un apcirzdamies, ik ar lēcienu iecirzdams jaunu brūci. Bet buldogs drūmi, noteikti un neatlaidīgi virzījās tam pakaļ. Agrāk vai vēlāk viņš panāks savu — tiks pie grābiena, kas tad ļaus viņam uzvarēt cīniņā. Bet līdz tam viņš mierīgi pacieta kodienus, ar kuriem pretinieks viņu bagātīgi apveltīja. No strupajām austiņām bija atlikuši tikai skrandu pušķīši, kakls un kumbrs sakosts vai divdesmit vietās, pat lūpas bija pārplēstas un asiņoja — to visu bija paveikuši pretinieka zibenīgie zobu cirtieni, ko buldogs nespēja ne paredzēt, ne atvairīt.

Reizi pēc reizes Baltais Ilknis izmēģinājās nogāzt Cero- kiju no kājām, taču viņu augumu starpība bija pārāk liela. Cerokijs bija smagnēji plecīgs un atradās pārāk tuvu pie zemes. Baltā Ilkņa biežie triecieni nedeva panākumus. Vienu reizi, aši lecot un apcērtoties, viņam gadījās laba izdevība. Cerokijs nepaspēja tik veikli apgriezties, un Baltais Ilknis ieraudzīja viņu galvu novērsušu. Buldoga plecs bija atsegts. Baltais Ilknis gāzās tam virsū ar visu svaru, taču viņa paša plecs atradās augstu virs buldoga muguras, un sparīgā lēciena inerce pārsvieda viņu pāri pretinieka ķermenim. Pirmo reizi visā Baltā Ilkņa cīņu vēsturē cilvēki redzēja viņa kājas atrautas no zemes. Suņa ķermenis gandrīz pārmeta kūleni, un viņš būtu nokritis uz muguras, ja gaisā nebūtu paguvis pagriezties gluži kā kaķis kritienā, visiem spēkiem pūlēdamies dabūt kājas pie zemes. Tā nu Baltais Ilknis smagi nogāzās uz sāniem. Nākamajā mirklī viņš gan jau bija kājās, bet tai brīdī arī Cerokija žokļi sažmiedza viņa rīkli.

Tvēriens nebija īsti izdevies — sagrābts bija par zemu, pārāk tuvu pie krūtīm, taču Cerokijs, reiz iekodies, turējās cieši. Pielēcis kājās, Baltais Ilknis kā neprātīgs sāka lēkāt apkārt, cenzdamies nokratīt buldoga ķermeni. Viņš kļuva vai traks aiz šausmām, juzdams pie rīkles karājamies nenopurināmo smagumu. Tas kavēja kustības, ierobežoja brīvību. Tas atgādināja lamatas, un visi viņa instinkti sadumpojās pret to. Viņš spirinājās kā ārprātīgs. Kādus mirkļus viņš visā nopietnībā^ bija zaudējis prātu. Dzīvības instinkts viņu pilnīgi sagrāba savā varā. Alkas dzīvot vēlās viņam pāri kā bangas. Viņš juta vairs vienu vienīgu tieksmi — uzturēt dzīvu savu ķermeni. Visas prāta spējas bija viņu pametušas. Šķita, ka smadzeņu viņam nemaz vairs nav. Prāta darbību pilnīgi bija atstūmusi miesas aklā kāre eksistēt un kustēties, par katru cenu kustēties, neatslābstoši kustēties, jo kustība taču ir dzīvības izpausme.

Baltais Ilknis joņoja riņķī un apkārt, viņš griezās un cirtās uz visām pusēm, lūkodams nokratīt piecdesmit mārciņas smago svaru, kas karājās pie rīkles. Buldogs nedarīja neko citu, tikai turēja zobus cieši samiegtus. Retumis viņam izdevās atsperties ar kājām pret zemi, un tādos brīžos viņš tikai raudzīja piespiest galvu tuvāk Baltā Ilkņa ķermenim. Jau nākamā mirklī buldoga kājas atkal tika atrautas no zemes — un Baltais Ilknis viņu vilka un rāva virpu|u virpuļiem savā neprātīgajā riņķojumā. Cerokija rīcība bija gluži instinktīva. Viņš apzinājās, ka dara vienīgi pareizo, kas darāms, — turas cieši, kur iekodies, un no šīs sajūtas viņu reizumis pāršalca svētlaimīgas gandarījuma trīsas. Šādos brīžos Cerokijs pat aizmiedza acis un mierīgi ļāva, lai Baltais Ilknis vazā viņa ķermeni šurp un turp, nelikdamies zinis par sāpīgajiem belzieniem, ko saņēma. Viss cits bija nesvarīgs. Galvenais bija grābiens, un viņš turēja cieti, ko nogrābis.

Baltais Ilknis aprimās tikai tad, kad bija galīgi pārmocījies. Pretiniekam viņš nekā nespēja padarīt un bija galīgā nesapratnē. Nekad vēl visos viņa cīniņos nekas tāds nebija gadījies. Suņi, ar kuriem viņš cīnījās, šāda veida čīkstinu nepazina. Ar tiem bija vienkārši — lēkt, kost un atlēkt, lēkt, kost un atlēkt. Baltais Ilknis bija sasvēries uz sāniem gandrīz guļus un smagi elsoja, cīnīdamies pēc elpas. Cerokijs, grābienu neatlaizdams, spiedās tam virsū, cenzdamies Balto Ilkni nogāzt galīgi uz sāniem. Baltais Ilknis turējās pretī un juta, ka buldoga žokļi pamazām virzās uz augšu, viegli atslābinādami tvērienu un no jauna piesūkdamies un saspiezdamies. Pēc katra atlaidiena žokļi sažņaudzās tuvāk viņa rīklei. Buldoga metode bija skaidra: turi ciet, ko esi nogrābis, un, ja ir izdevība, centies grābt tālāk. Izdevība radās, kad Baltais Ilknis palika stāvam nekustīgi. Tiklīdz Baltais Ilknis sāka svaidīties, Cerokijs tikai turējās cieši un vairāk neko.

Cerokija izspīlētais kumbrs bija vienīgā ķermeņa daļa, ko Baltā Ilkņa zobi spēja sasniegt. Viņš. iekampās tajā labi tuvu kakla sākumam, bet buldoga cīņas metode ar piesūkšanos viņam bija sveša, un arī viņa žokļi nebija tai piemēroti. Viņš kādu brīdi rīstīdamies plēsa un koda. Bet tad viņu pārtrauca izmaiņa abu cīkstoņu pozīcijās. Buldogam bija izdevies apvelt Balto Ilkni uz muguras, un tagad Cerokijs, vēl arvien iekodies tam rīklē, bija uzvēlies Baltajam Ilknim virsū. Gluži kā kaķis Baltais Ilknis salieca krustus uz augšu un, atspēris pakaļkājas no apakšas pret Cerokija maigo pavēderi, sāka to skrāpēt ar gariem, dziļiem rāvieniem. Cerokija vēders būtu uzšķērsts, ja vien viņš aši nepagriezies, pārtverdams sāniski arī sagrābto rīkli, un nepavērsis ķermeni šķērsām pret Balto Ilkni.

No buldoga tvēriena atkratīties nebija nekādas iespējas. Tas bija nepielūdzami nežēlīgs kā pats Liktenis. Lēnām Cerokijs virzīja žokļus augšup gar jūga vēnu. No drošas nāves Balto Ilkni pasargāja vienīgi vaļīgā pakakles āda ar kuplo kažoku. Cerokijs bija iegrābis mutē lielu kroku vaļīgās ādas, un tās biezā vilna gandrīz nelaida cauri zobus. Bet, tiklīdz radās izdevīgs brīdis, buldogs kodienu pēc kodiena ievilka mutē arvien lielāku ādas kroku ar vilnu, un rezultātā viņš sāka pamazām smacēt Balto Ilkni nost. Ik ar jaunu buldoga pārtvērienu Baltā Ilkņa dvašas vilcieni kļuva īsāki un īsāki, bet elpot kļuva grūtāk un grūtāk.

Tā vien likās, ka cīniņš nupat ir galā. Derībnieki, kas bija likuši uz Cerokiju, gavilēdami līksmoja un piedāvāja trakas likmes. Tie, kas bija derējuši par Balto Ilkni, kļuva arvien drūmāki un jau atteicās likt desmit pret vienu un divdesmit pret vienu, kaut gan atradās kāds pārdrošnieks, kas pieņēma derības piecdesmit pret vienu. Tas bija Skaistais Smits. Viņš iespēra soli ringā un ar pirkstu norādīja uz Balto Ilkni. Tad viņš sāka smieties — ņirdzīgi un nicīgi. Sis paņēmiens deva cerētos rezultātus. Baltais Ilknis kļuva vai traks aiz dusmām. Sasprindzinādams visas spēka atliekas, viņš uztrausās kājās. Kad viņš grīļodamies streipuļoja apkārt pa ringu, vilkdams sev līdzi piecdesmit mārciņu smago ienaidnieku, viņa šausmas vērtās panikā. Atkal dzīvības instinkts ņēma pārsvaru un prāts atkāpās miesas dzīvotalku priekšā. Joņodams apkārt riņķī un atkal atpakaļ, klupdams, krizdams, atkal pieceldamies, brīžam pat sasliedamies pakaļkājās un paceldams pretinieku stāvu gaisā, — tā Baltais

Ilknis cīnījās, velti pūlēdamies nokratīt no sevis nāvi, kas viņu turēja ciešā grābienā.

Pēdīgi viņš nokrita, galīgi pārmocījies, un apvēlās augšpēdus, bet buldogs centīgi pārvirzīja tvērienu, ieķerdamies vēl ciešāk, ievilkdams mutē arvien vairāk spalvu un ādas kroku un žņaugdams Balto Ilkni arvien nežēlīgāk. Visapkārt skanēja sajūsmas saucieni par godu uzvarētajam un ļaudis klaigāja: «Cerokij! Cerokij!» Cerokijs uz to atbildēja, dūšīgi sakustinādams strupo astīti. Taču godinājuma saucieni nespēja viņu traucēt. Asti un masīvos žokļus nesaistīja nekādas ciešākas saites. Aste varēja žvikstināties, taču žokļi neatlaida briesmīgo grābienu ap Baltā Ilkņa rīkli.

Šajā brīdī izrādi iztraucēja kāds starpgadījums. Pa- dzirdās zvārgulīšu šķinda. Atskanēja suņu dzinēja mudinošie saucieni. Visi, izņemot vienīgi Skaisto Smitu, bažīgi atskatījās, jo stipri baidījās no policijas. Bet viņi ieraudzīja, ka pa taku no augšgala, nevis no lejas brauc divi vīri suņu pajūgā. Tie droši vien atgriezās pa strauta gultni no iegulu izlūkošanas. Pamanījuši ļaužu pūli, viņi apturēja suņus, izkāpa un pievienojās pārējiem, lai paskatītos, par ko te tāds satraukums. Suņu dzinējam bija Osiņas, kamēr otrajam — staltākajam un jaunākajam gludi skūtās sejas āda rožaini tvīka no brauciena pa auksto gaisu.

Baltais Ilknis īstenībā jau bija beidzis cīnīties. Brīdi pa brīdim viņš vēl pretodamies drudžaini noķepurojās, bet jau bez kādas noteiktas jēgas. Viņš tikko spēja ievilkt dvašu, un tās pašas kļuva arvien mazāk un mazāk, jo nežēlīgais grābiens žņaudza arvien ciešāk. Kaut arī biezais kažoks lieliski aizsargāja, viņa rīkles lielā vēna jau sen būtu pārkosta, ja vien buldoga pirmais grābiens nebūtu ķēris par zemu — gandrīz uz krūtīm. Cerokijam pagāja ilgs laiks, kamēr viņš pārvirzīja kampienu augstāk, un līdz ar to viņa žokļus pieblīvēja spalvu un ādas kumšķis.

Pa to laiku Skaistā Smita zemiskie nezvēra instinkti bija ieplūduši smadzenēs un galīgi izspieduši pat to drusciņu veselā saprāta, kāda viņam, iespējams, bija. Ieraudzījis, ka Baltā Ilkņa acis jau kļūst stiklainas, viņš saprata, ka cīņa neapšaubāmi zaudēta. Tad Skaistais Smits spruka ārdīties. Viņš pielēca klāt Baltajam Ilknim un sāka to neganti spārdīt. Pūlī atskanēja svilpieni un daži iebilduma saucieni, bet tas arī bija viss. Kamēr Skaistais Smits turpināja spārdīt Balto Ilkni, pūlī pēkšņi sākās kāda kustiba. Staltais jaunpienācējs ar spēku lauza sev ceļu, bez kādām ceremonijām un pieklājības formulām ar pleciem izgrūstīdams vīrus pa labi un pa kreisi. Kad viņš pēdīgi bija ielauzies ringā, Skaistais Smits patlaban gatavojās kārtējam spērienam. Viņš stāvēja uz vienas kājas, otru kāju pacēlis, un viņa pozīcija bija ļoti nestabila. Taja brīdī jaunpienācēja dūre deva viņam pamatīgu triecienu tieši sejā. Skaistā Smita balstītāja kāja zaudēja pamatni, viņa ķermenis it kā -pacēlās gaisā, un tad viņš atmuguriski nogāzās sniegā. Jaunpienācējs pavērsās pret pūli.

—  Ak jūs, gļēvuļi! — viņš izsaucās. — Gatavie nezvēri!

Viņš pats bija vai traks aiz dusmām — aiz veselīgām dusmām. Tēraudpelēkās acis vizmoja kā metāls, un to skatieni zibēt zibēja pār apkārtējiem. Skaistais Smits uz- trausās kājās un, mazdūšīgi šņaukādamies, līda viņam klāt. Taču jaunpienācējs to pārprata. Viņš jau nezināja, cik zemisks gļēvulis ir Smits, un nodomāja, ka tas nāk kauties. Tālab, izsauciens: «Ak tu, nezvērs!» — viņš vēlreiz iegāza Skaistajam Smitam pa seju, no jauna notriekdams to gar zemi. Skaistais Smits nosprieda, ka kupena viņam šobrīd visdrošākā vieta, un palika guļam, kur nokritis, nemaz nemēģinādams slieties augšā.

—   Nāc šurp, Met, ivn palīdzi man, — jaunpienācējs pasauca suņu dzinēju, kas arī bija ienācis ringā.

Abi vīrieši noliecās pār suņiem. Mets satvēra Balto Hkni, gatavs vilkt to projām, tiklīdz Cerokija žokļi būs paplesti. Jaunākais vīrietis mēģināja pavērt buldoga žokļus, saņēmis tos abās rokās un raudams uz abām pusēm. Tomēr šis pasākums bija veltīgs. Visiem spēkiem raudams, stiepdams un stīvēdams, viņš ar katru elpas vilcienu izgrūda vārdu «Nezvēri!».

Pūlis nemierīgi sakustējās, un daži jau sāka protestēt par spēles izjaukšanu, taču tūdaļ apklusa, tiklīdz jaunpienācējs uz mirkli pacēla galvu un uzmeta tiem skatienu.

—   Nolādētie nezvēri! — viņš vēlreiz izgrūda un atkal pievērsās savam darbam.

—   Nav nekādas jēgas, mister Skot, šitā jūs tos vaļā nedabūsiet! — Mets pēdīgi ieteicās.

Abi vīri pārtrauca pūliņus un brīdi vēroja cieši sakodušos suņus.

—       Asinis neko vis netek, — Mets konstatēja. — Pie rīkles ticis vēl nav.

—       Bet kuru katru brīdi var tikt, — Skots atbildēja. — Paskat — vai redzi? Viņš pārkodās gabaliņu augstāk.

Jaunais vīrietis ar katru brīdi uztraucās vairāk, un viņa apbrīna par Balto Ilkni pieauga. Viņš sāka neganti dauzīt Cerokijam pa galvu. Tas tomēr žokļus vaļā nelaida, tikai pakustināja astes strupuli par zīmi, ka saprot sitienu nozīmi, tomēr apzinās, ka rīkojas pareizi un ka viņa pienākums ir vaļā nelaisties.

—       Vai kāds no jums nevar palīdzēt? — Skots izmisis uzsauca apkārtstāvošajiem.

Tomēr palīdzību neviens nepiedāvāja. Gluži otrādi: vīri sāka viņu izsmiedami pamudināt un deva dažādus indīgi ironiskus padomus.

—  Vajadzētu kāda laužņa, — Mets ierosināja.

Skots pasniedzās līdz makstij sev pie sana, izvilka revolveri un lūkoja iebāzt tā stobru starp buldoga žokļiem. Viņš spieda un grūda, līdz bija skaidri dzirdams, kā tērauds šņirkst gar sakostajiem zobiem. Abi vīri bija nometušies ceļos un nolikuši pār suņiem. Tims Kīnens nevērīgi iesoļoja ringā. Viņš apstājās līdzās Skotam un piebikstīja tam pie pleca, draudīgi noteikdams:

—   Neizlauziet viņam zobus, svešinieki

—       Tad es aplauzīšu viņam sprandu, — Skots atcirta, nepārtraukdams virzīt revolvera stobru kā sviru starp zobiem.

—       Es jums teicu, neizlauziet viņam zobus, — kāršu spēlmanis atkārtoja vēl draudīgāk.

Tomēr, ja viņš cerēja svešinieku iebiedēt, tad tas neizdevās. Skots ne mirkli nepārtrauca savu darbu, tikai vēsi paraudzījās viņā un noprasīja:

—  Vai jūsu suns?

Kāršu spēlmanis piekrizdams noņurdēja.

—   Tad nāciet un atlauziet tam zobus!

—       Njā, svešiniek, — tas, vārdus stiepdams, kaitinoši novilka. — Varu jums pateikt, ka šito metodi es pats vēl neesmu izgudrojis. Nezinu, kā tos dabūt vaļā.

—       Tad ejiet nost no kājām, — skanēja atbilde, — un netraucējiet! Esmu aizņemts.

Tims Kīnens palika turpat stāvot, taču Skots par viņa

klātbūtni vairs nelikās ne zinis. Viņam bija izdevies vienā malā iedabūt stobru starp suņa zobiem, un tagad viņš lūkoja izbāzt to cauri, lai dabūtu ārā otrā malā. Kad tas pēdīgi bija paveikts, viņš saudzīgi, ik pa mazam gabaliņam lauza vaļā žokļus, kamēr Mets arī ik pa mazam gabaliņam vilka no tiem ārā Baltā Ilkņa sažņaudzītā kakla ādas krokas.

—       Stāviet klāt, ka varat saturēt savu suni, — Skots valdonīgi pavēlēja Cerokija īpašniekam.

Kāršu spēlmanis paklausīgi pieliecās un cieši satvēra Cerokiju rokās.

—       Nul — Skots brīdināja, pēdējo reizi piespiezdams lauzni.

Suņus atrāva vienu no otra, pie kam buldogs dedzīgi pretojās.

—       Vediet viņu projām, — Skots nokomandēja, un Tims Kīnens ievilka Cerokiju atpakaļ pūlī.

Baltais Ilknis vairākkārt sakustējās, pūlēdamies piecelties, taču tas neizdevās. Reiz viņš gan tika uz kājām, tomēr stilbi saļodzījās, nespēdami viņu balstīt, un suns lēnām sašļuka, noslīgdams atkal sniegā. Acis tam bija pievērtas un to virspuse stiklaina. No pavērtajiem žokļiem izkārusies mēle ļengani viļājās gar zemi. Pēc izskata spriežot, suns tiešām bija jau nožņaugts. Mets viņu rūpīgi apskatīja.

—  Tikpat kā beigts, — viņš noteica, — tomēr vēl elpo.

Skaistais Smits arī bija uzcēlies un pienāca klāt paskatīties uz Balto Ilkni.

—  Met, cik maksā labs nartu suns? — Skots vaicāja.

Suņu dzinējs, vēl arvien tupēdams uz ceļiem, noliecies

pār Balto Ilkni, brīdi apsvēra.

—  Trīssimt dolāru, — viņš atbildēja.

—       Un cik var dot par šitādu, kas jau tikpat kā sazelēts? — Skots jautāja, pabikstīdams Balto Ilkni ar kāju.

—   Pusi, — skanēja suņu dzinēja spriedums.

Skots pievērsās Skaistajam Smitam.

—       Vai dzirdējāt, mister nezvēr? Es pērku jūsu suni un dodu jums par viņu simt piecdesmit dolāru.

Viņš atvēra portmoneju un noskaitīja naudas zīmes.

Skaistais Smits salika rokas uz muguras, atteikdamies pieskarties pasniegtajai naudai.

—   Es nepārdodu, — viņš teica.

—       Pārdodat gan, — Skots apgalvoja. — Jo es pērku. Te ir jūsu nauda. Suns ir mans.

Skaistais Smits, vēl arvien turēdams rokas aiz muguras, pakāpās atpakaļ.

Skots pielēca tam klāt un atvēzēja dūri sitienam. Skaistais Smits sarāvās, gaidīdams belzienu.

—   Man ir tiesības, — viņš činkstēja.

—       Jūs esat zaudējis savas tiesības būt šā suņa īpašnieks, — Skots atcirta. — Vai ņemsiet naudu? Jeb vai man vēlreiz vajadzēs jums kraut?

—        Labi, labi, — Skaistais Smits attrauca steidzīgi un nobijies. — Tomēr naudu es ņemu pret savu gribu, — viņš piebilda. — Sitais suns ir īsta zelta bedre. Es negribu tikt aplaupīts. Cilvēkam tak ir savas tiesības.

—       Pilnīgi pareizi, — Skots atbildēja, ielikdams naudu viņam rokā. — Cilvēkam ir savas tiesības. Bet jūs neesat cilvēks. Jūs esat nezvērs.

—       Pagaidiet tikai, kad es tikšu atpakaļ Dausonā, — Skaistais Smits piedraudēja. — Es jums uzlaidīšu likumu kakla.

—       Ja jūs vēl vārstīsiet muti, kad būsiet Dausonā, es jūs likšu izdzīt no pilsētas. Sapratāt?

Skaistais Smits atbildēja ar ņurdienu.

—   Vai sapratāt? — Skots nikni un skaļi uzbrēca.

—       Jā, — Skaistais Smits nomurdēja, bailīgi atraudamies.

—   Kas — jā?

—   Sapratu, ser, — Skaistais Smits norūca.

—       Piesargieties! Sitais kož! — kāds no pūļa izsaucās, un nošalca skaļu smieklu brāzma.

Skots pievērsa viņam muguru un atgriezās palīdzēt suņu dzinējam, kas darbojās ar Balto Ilkni.

Daži vīri jau bija aizgājuši, citi stāvēja pūlīšos, noskatījās un tērzēja. Tims Kīnens pievienojās vienai šādai grupiņai.

—   Kas tas ir par putnu? — viņš vaicāja.

—   Vīdons Skots, — kāds atbildēja.

—       Un kas, velnos, ir šis Vīdons Skots? — kāršu spēlmanis noprasīja.

—       Nu, viens no tiem gudriniekiem, zeltraktuvju ekspertiem. Pie priekšniecības pašu cilvēks. Ja gribi iekulties nepatikšanās, tad stūrē taisni uz viņu, to es tev varu teikt. Ar valdīšanas vīriem viņš ir uz tu. Un raktuvju komisārs ir viņam tuvs draugs.

— Es jau domāju, ka viņam jābūt svarīgai personai,— kāršu spēlmanis noteica. — Tāpēc jau ar labāk neiepiņ- ķejos ar viņu.

V NODAĻA

NESAVALDĀMAIS

—  Nav nekādu cerību, — Vīdons Skots atzina.

Sēdēdams uz būdas lieveņa pakāpiena, viņš noraudzījās suņu dzinējā, kas atbildēja, tikpat bezcerīgi paraustīdams plecus.

Tad viņi abi noraudzījās Baltajā Ilknī, kas, izstiepis ķēdi visā garumā, sabozies, rūcošs un mežonigs centās tikt klāt nartu suņiem. Tos Mets bija apmācījis ar visādiem paņēmieniem — gan ar vārdiem, gan ar rungu, līdz iedzinis tiem galvā gudrību, ka Balto Ilkni aiztikt nedrīkst; arī tagad tie gulēja pa gabaliņu, šķietami aizmirsuši viņa klātbūtni.

—       Tas ir vilks, un tādus nevar piejaucēt, — Vīdons Skots ieminējās.

—       Nezin vis, — Mets iebilda. — Cik redzams, šis tas viņam ir no suņa. Bet vienu lietu gan es zinu skaidri, un pie tās es palieku, plīst vai lūst.

Suņu dzinējs apklusa un zīmīgi pameta ar galvu uz Aļņādas kalna pusi.

—       Nu neesi taču tāds sīkstulis un saki, ko zini, — Skots asi uzsauca, krietnu brīdi nogaidījies. — Sauj va|ā! Kas tad ir?

Suņu dzinējs ar īkšķi pār plecu norādīja uz Balto Ilkni.

—      Viena alga, vilks vai suns, bet piejaucēts viņš ir bijis.

—   Nevar būt!

—       Kad es jums saku, un apmācīts iejūga. Paskatieties tuvāk! Vai redzat noberzumu uz krūtīm?

—       Tev taisnība, Met. Viņš ir bijis nartu suns, pirms Skaistais Smits viņu dabūja savos nagos.

—       Un nav nekāda iemesla, kāpēc lai viņš atkal nekļūtu par nartu suni.

—   Kā tu to domā? — Skots dedzīgi ievaicājās. Taču tad viņa cerības atkal saplaka un, galvu purinādams, viņš piebilda: — Nu jau divas nedēļas viņš ir pie mums, tomēr šobrīd ir vēl negantāks nekā agrāk.

—  Dodiet viņam izdevību sevi parādīt, — Mets ieteica. — Palaidiet viņu uz brītiņu vaļā.

Skots viņā neticīgi paraudzījās.

—  Jā gan! — Mets turpināja. — Es zinu, jūs jau tikāt mēģinājis, bet toreiz jūs nepaņēmāt rungu.

—   Nu tad pamēģini tu!

Suņu dzinējs apgādājās ar rungu un aizgāja pie pieķēdētā dzīvnieka. Baltais Ilknis vēroja rungu tieši tāpat, kā krātiņā ieslodzīts lauva vēro dresētāja pātagu.

—  Viņš nenolaiž acu no rungas, — Mets teica. — Tā ir laba zīme. Viņš nav muļķis. Neaiztiks mani tik ilgi, kamēr man rokā būs runga. Nav jau traks.

Kad cilvēka roka tuvojās viņa kaklam, Baltais Ilknis sabozās un rūkdams parāpās tālāk. Tomēr, vērodams tuvojošos roku, viņš tai pašā laikā neizlaida no acīm rungu cilvēka otrajā rokā, jo tā draudīgi vicinājās gaisā. Mets atsprādzēja ķēdi no kaklinieka un atkāpās.

Baltais Ilknis nespēja ticēt, ka ir brīvs. Daudz mēnešu bija pagājis kopš tā brīža, kad viņš nonāca Skaistā Smita īpašuma, un visu šo laiku viņš nepazina ne mirklīti brīvības, izņemot tos brīžus, kad viņu atsvabināja cīniņam ar citiem suņiem. Tūdaļ pēc cīņas viņu atkal ieslodzīja.

Baltais Ilknis nezināja, ko iesākt. Varbūt dievi atkal sagudrojuši kādu jaunu velnišķību pret viņu? Viņš gāja lēnām un piesardzīgi, katru brīdi gaidīdams, ka nupat kāds uzklups. Viņš nesaprata, ko tagad darīt, viss bija tik neparasti. Viņš nolēma drošības dēļ aizvākties tālāk no abiem dieviem, kas viņu novēroja, un piesardzīgi devās uz būdas stūri. Nekas nenotika. Viņš bija galīgi apjucis un griezās atkal atpakaļ, apstājās pēdas desmit atstatu un vērīgi noraudzījās abos cilvēkos.

—  Vai viņš neaizbēgs? — Baltā Ilkņa jaunais īpašnieks ieminējās.

Mets paraustīja plecus.

—   Jāriskē. Lai uzzinātu, ir jāuzzina.

—  Ak tu, nabaga velns, — Skots līdzjūtīgi nomurmināja. — Nekā vairāk viņam nevajag kā tikai mazlietiņ laipnības no cilvēka puses, — viņš piebilda, apgriezās un iegāja būdā.

Arā iznācis, viņš turēja rokā gabalu gajas, ko pasvieda Baltajam Ilknim. Suns atlēca nost un no tālienes aizdomīgi nopētīja gaļu.

—  Major, kur nu! — Mets brīdinoši izsaucās, tomēr par vēlu.

Majors jau bija pieskrējis pie gaļas. Tai brīdī, kad viņš to sakampa zobos, Baltais Ilknis lēca uz viņu. Majors apvēlās, Mets traucās turp, taču Baltais Ilknis bija veicīgāks. Majors gan uztrausās kājās, tomēr asinis šļā- cās no rīkles, un sniegā pletās sarkana palts.

—   Slikti gan, bet pats viņš vainīgs, — Skots steigšus sacīja.

Taču Mets jau bija pacēlis kāju, lai spertu Baltajam Ilknim. Lēciens, zobu zibsnis, skaļš kliedziens. Baltais Ilknis, neganti rēkdams, atsprāga vairākus jardus atpakaļ, kamēr Mets pieliecās un aplūkoja savu stilbu.

_— Pamatīgi iekampis, — viņš atzina, norādīdams uz pārplēsto bikšu staru un kājautu, kur pletās sarkans plankums.

—   Es jau teicu, Met, ka nav nekādu cerību, — Skots nošļucis piebilda. — Es jau izdomājos šā un tā, līdz pat domāt par to vairs negribas. Bet nu reiz ir tik tālu. Cits nekas neatliek.

Runādams viņš ar negribīgām kustībām izvilka revolveri un, atmetis vaļā magazīnu, pārbaudīja tās saturu.

—   Paklausieties, mister Skot, — Mets iebilda. — Tas suns ir visas elles cauri gājis. Nevar tak gaidīt, lai viņš būtu iznācis ārā kā balts un mirdzošs eņģelītis. Dodiet viņam laiku!

—   Paskaties uz Majoru, — Skots pārtrauca.

Suņu dzinējs aplūkoja sakosto suni. Tas bija pakritis sniegā asins loka vidū un acīm redzami izlaida garu.

—   Pats vainīgs. Jūs tā teicāt, mister Skot. Viņš gribēja pakampt Baltā Ilkņa gaļu, un pagalam viņš ir. To jau varēja paredzēt. Es ne sprāgušu kaķi nedotu par suni, kas neaizstāv savu gaļas gabalu.

—   Tomēr paskatieties pats uz sevi, Met! Ar suņiem jau viss ir pareizi, bet kaut kur taču robeža jānovelk.

—   Pats esmu vainīgs, — Mets stūrgalvīgi turējās pretī. — Kālab es grasījos spert? Jūs pats teicāt, ka viņš darījis pareizi. Tad jau man nebija tiesību viņam spert.

—   Viņu nošaut būtu tīrā žēlsirdība, — Skots pastāvēja pie sava. — Viņš taču ir nepiejaucējams.

—   Nu paklausieties, mister Skot, dodiet tam nabaga velnam izdevību pacensties! Viņam tak nav bijis nekādas iespējas. Viņš tikko kā izlīdis no elles, un šī ir pirmā reize, kad viņš palaists brīvē. Dodiet viņam laiku sevi paradīt, un, ja viņš arī tad vēl nelabosies, es pats viņu nomiegšu. Lūgtum!

—   Dievs liecinieks, man nudien negribētos viņu nošaut, ne arī likt kādam citam to darīt, — Skots atbildēja, nobāzdams revolveri makstī. — Ļausim, lai paskraida brīvībā, un paskatīsimies, ko var panākt ar laipnību. Tūlīt izmēģināsim.

Viņš pagājās tuvāk Baltajam Ilknim, sākdams runāt maigi un miermīlīgi.

—   Labāk gan turiet rungu pie rokas, — Mets brīdināja.

Skots papurināja galvu un atkal atsāka mēģinājumu

iemantot Baltā Ilkņa uzticēšanos.

Baltais Ilknis bija aizdomu pilns. Kaut kas jau nu noteikti draud. Viņš taču nogalināja šā dieva suni, sakoda to otro dievu, — ko gan citu var gaidīt, ja ne briesmīgu sodu? Tomēr Baltais Ilknis palika nelokāms. Viņš saslēja spalvu un parādīja zobus, acis inodri vēroja, ķermenis bija sasprindzis un gatavs uz visu ko. Dievam rungas nebija, tālab viņš pielaida to pavisam tuvu. Dieva roka pastiepās un sāka tuvoties viņa galvai. Baltais Ilknis sarāvās un sasprindzis pieplaka zem lejup slīgstošās rokas. Te noteikti draud briesmas, nodevīga rīcība vai kas tamlīdzīgs. Viņš jau nu pazīst dievu rokas, tās cenšas uzkundzēties, tās prot viltīgi nodarīt sāpes. Bez tam Baitais Ilknis jau izsenis necieta, ka viņam pieskaras. Viņš ierūcās vēl draudīgāk, pieplaka vēl zemāk, taču roka vēl arvien slīdēja lejup. Viņam negribējās kost šai rokā, un viņš pacieta draudīgās briesmas, līdz neremdināmo dzīves alku istinkts pēdīgi guva virsroku.

Vīdons Skots bija iedomājies, ka spēs pietiekami ātri atrauties no jebkura kampiena vai plēsiena. Taču Baltā Ilkņa neticamo veiklību viņam vēl tikai vajadzēja iepazīt — tas cirta tikpat nekļūdīgi un aši kā saritinājusies čūska.

Skots aiz pārsteiguma iekliedzās, ar otru roku saķēra sakosto delnu un cieši to saspieda. Mets izgrūda rupju lāstu un ar lēcienu atradās viņam blakus. Baltais Ilknis picplacis virzījās atpakaļ sabozies, atņirdzies, acīm ļauni un draudīgi zalgojot. Nu jau droši sagaidāms tik briesmīgs kūliens, kādu viņš pat no Skaistā Smita nav pieredzējis.

—   Stāt! Ko tu dari! — Skots pēkšņi izsaucās.

Mets bija iedrāzies būdā un nu atgriezās ar šauteni redzējis.

—       Neko, — Mets gausi atbildēja, tēlodams nevērīgu mieru. — Gribu tikai izpildīt savu solījumu. Nu mans pienākums ir viņu nomiegt, kā jau es pirmīt teicu.

—  Tu to nedarīsi!

—   Darīšu! Skatieties!

Kā Mets bija aizlūdzis par Balto Ilkni, kad pats bija sakosts, tā tagad savukārt lūdzās Vīdons Skots.

—       Tu pats teici, ka viņam jādod izdevība. Un tad dari to. Mēs taču tikko kā sākam mēģināt un nedrīkstam beigt, vēl lāgā neiesākuši. Šoreiz es pats biju vainīgs. Un… nu paskaties uz viņu!

Baltais Ilknis stāvēja kādas desmit pēdas atstatu pie būdas stūra un rūca tik neganti, ka vai asinis stinga dzīslās, pie tam rūca nevis uz Skotu, bet uz suņu dzinēju.

—       Ko? Velns lai mani parauj pa mazajām durtiņām! — Tāds bija suņu dzinēja izbrīna sauciens.

—       Nu paskaties, cik viņš saprātīgs, — Skots steigšus turpināja. — Viņš taču saprot šaujamo ieroču nozīmi tikpat labi kā tu. Saprašana viņam ir, mums tikai jādod izdevība šo saprašanu likt lietā. Liec nost šauteni!

—       Labs ir, lai notiek, — Mets piekāpās un atslēja šauteni pie malkas grēdas.

—       Nē, lai nu viens paskatās! — viņš jau nākamajā mirklī izsaucās.

Baltais Ilknis bija nomierinājies un vairs nerūca.

—  To ir vērts pārbaudīt. Pavērojiet!

Mets pastiepās pēc šautenes, un Baltais Ilknis tūdaļ ierūcās. Tiklīdz viņš paspēra soli projām no ieroča, Baltā Ilkņa lūpas nolaidās un aizsedza ilkņus.

Mets paņēma šauteni un lēnām cēla pie pleca. Līdz ar viņa sakustēšanos sāka rūkt arī Baltais Ilknis, jo tuvāk šautene nāca pie pleca, jo skaļāk suns rūca. Bet acumirkli pirms tam, kad stobrs būtu vērsies tieši pret viņu, Baltais Ilknis sāniski aizlēca aiz būdas stūra. Mets tā arī palika, skatoties gar stobriem uz tukšo vietu sniegā, kur nupat bija atradies Baltais Ilknis.

Suņu dzinējs svinīgi nolaida šauteni, tad pagriezās un paskatījās uz saimnieku.

— Esmu ar jums vienis prātis, mister Skot. Tas suns ir pārāk prātīgs, lai viņu šautu nost.

VI NODAĻA

mīļotais saimnieks

Vērodams, kā Vīdons Skots viņam tuvojas, Baltais Ilknis sabozās un ierūcās par zīmi, ka sodīšanai nepakļausies. Divdesmit četras stundas bija pagājušas, kopš viņš sakoda roku, kas nu pārsaitēta karājās cilvēkam kaklā, lai asinis atplūst no tās. Pagātnē Baltais Ilknis bija pieredzējis arī novilcinātus sodus un turēja aizdomas, ka nu viņam atkal tāds paredzams. Kā gan citādi? Viņa pārkāpums taču ir īsta svētuma apgānīšana — viņš ir ielaidis ilkņus dieva svētajā miesā, pie tam vēl visaugstākā — baltā dieva miesā. Pēc visiem dabas likumiem un dievu izdotajiem noteikumiem viņu sagaida kaut kas šausmīgs.

Dievs apsēdās dažu pēdu atstatumā. Te Baltais Ilknis nekā bīstama vēl nesaskatīja. Kad dievi soda, viņi mēdz stāvēt kājās. Pie kam šim dievam nav ne rungas, nē pātagas, ne arī šaujamā. Un galu galā — viņš pats taču ir brīvē. Viņu nesaista ne ķēde, ne nūja. Viņš var aizlaisties drošībā, tiklīdz dievs celsies kājās. Bet pa tam viņš vēl pagaidīs un paskatīsies.

Dievs sēdēja pavisam mierīgi, nekustēdamies, un Baitā Ilkņa rūciens pamazām pārgāja ņurdienā, kas arī noplaka rīklē un izbeidzās. Tad dievs ierunājās — un pirmās viņa balss skaņas lika saslieties spalvai uz Baltā Ilkņa skausta, ņurdiens atkal lauzās no rīkles. Taču dievs nekādas naidīgas kustības neizdarīja, tikai mierīgi runāja. Kādu brīdi Baltais Ilknis ņurdēja unisonā ar dieva runāšanu, tā bija ritmiska saskaņa starp suņa ņurdienu un cilvēka balsi. Tomēr dievs runāja nemitīgi. Viņš runāja ar Balto Ilkni tā, kā neviens vēl nebija runājis. Viņš runāja maigi un mierinoši, ar laipnību, kas nezin kādā veidā kaut ko aizkustināja Baltā Ilkņa būtībā. Par spīti pats sev un instinkta brīdinājumiem, Baltais Ilknis sāka just uzticību pret dievu. Viņā radās tāda kā drošības sajuta, kas gan bija pretruna ar visu, ko viņš līdz šim pieredzējis no cilvēkiem.

Pēc ilgāka laika dievs piecēlās un iegāja būdā. Kad viņš atkal nāca ārā, Baltais Ilknis viņu bažīgi nopētīja. Neredzēja ne pātagas, ne rungas, ne arī kāda cita ieroča. Ievainotā roka arī neko neslēpa aiz muguras. Viņš apsēdās, tāpat kā iepriekš, tai pašā vietā, dažu pēdu atstatumā. Dievs pastiepa rokā nelielu gabaliņu gaļas. Baltais Ilknis sasmailēja ausis un aizdomīgi nopētīja to, cenzdamies reizē skatīties kā uz gaļu, tā arī uz dievu pašu, tramīgi gaidīdams kādu nodevīgu rīcību, ar saspringtu ķermeni gatavs ik brīdi lēkt sānis, tiklīdz manīs ko naidīgu.

Taču sods vēl arvien nenāca. Dievs tikai turēja netālu no viņa purna gaļas gabalu. Un ar gaļu, šķiet, viss būtu kārtībā. Tomēr Baltais Ilknis bija aizdompilns, un, kaut arī gaļu viņam piedāvāja ar īsām, aicinošām rokas kustībām, viņš vilcinājās to aiztikt. Dievi taču ir tik visgudri, un nav nemaz zināms, kāda smalki izdomāta nodevība slēpjas aiz šī šķietami nevainīgā gaļas gabaliņa. Baltā Ilkņa iepriekšējā pieredze, īpaši, ja bija darīšana ar skvo, liecināja, ka gaļa un sods bieži var būt ļoti cieši saistīti.

Pēdīgi dievs nometa gaļu sniegā pie Baltā Ilkņa kājām. Viņš piesardzīgi apostīja, taču neuzlūkoja to. Ostīdams viņš acis turēja paceltas uz dievu. Nekas nenotika. Baltais Ilknis paņēma gaļu mutē un norija. Vēl arvien nekas nenotika. Dievs pat piedāvāja viņam otru gaļas gabaliņu. Atkal viņš atteicās ņemt to no rokas un atkal dievs to viņam pasvieda. Tā tas atkārtojās vairākas reizes. Bet tad kādu reizi dievs vairs negribēja gaļu pasviest. Viņš turēja gaļu rokā un neatlaidīgi piedāvaja to Baltajam Ilknim.

Bet gaļa bija laba, un Baltais Ilknis bija izsalcis. Solīti pa solītim Baltais Ilknis bezgala piesardzīgi tuvojas pastieptajai rokai. Pēdīgi pienāca brīdis, kad viņš sadūšojās un paņēma gaļu no rokas. Acis viņš ne mirkli nenolaida no dieva, galvu tālu pastiepis, ausis atglaudis, spalva uz skausta tam, pašam negribot, bozās un viļņojās, un kluss ņurdiens visu laiku gurguļoja rīklē — brīdinājums, ka viņš ar sevi jokot neļaus. Baltais Ilknis apēda gaļu, un nekas nenotika. Gabaliņu pēc gabaliņa viņš tā

noēda visu pasniegto gaļu, un visu laiku nekas nenotika. Soda kā nebija, tā nebija.

Baltais Ilknis aplaizījās un nogaidīja. Dievs ierunājās. Balss viņam skanēja laipni — kaut ko tādu Baltais Ilknis nemaz nepazina. Un pamazām sunī brieda jūtas, kadas viņš arī līdz šim nebija pazinis, it kā kāda vajadzība būtu apmierināta, it kā kāds tukšums viņa būtībā butu aizpildīts. Bet tad atkal instinkts sāka viņu urdīt un pieredze brīdināt. Dievi arvien ir viltīgi, un viņiem ir neaptverams daudzums iespēju piepildīt savus nodomus.

Aha, to jau viņš bija domājis! Tur jau tā pacēlās — dieva roka, kas prot viltīgi nodarīt sāpes, pastiepās pret viņu un pamazām slīga virs viņa galvas. Taču dievs turpināja runāt. Balss bija maiga un glāstoša. Par spīti draudīgajai rokai, balss iedvesa uzticību. Un, par spīti mierinošajai balsij, roka iedvesa bažas. Balto Ilkni plosīja pretējas izjūtas, dažādi impulsi. Piespiešanās savaldīties prasīja viņam tik šausmīgas pūles, ka likās —- suns tūlīt satrūks gabalos, cenzdamies saturēt kopā pretrunīgos spēkus, kas viņā cīnījās par virskundzību.

Viņš izšķīrās par kompromisu. Viņš rūca, bozās un piemiedza ausis. Taču viņš nekampa un nelēca projām. Roka slīga lejup tuvāk un tuvāk. Tā jau pieskārās saslietās spalvas galiņiem. Baltais Ilknis sarāvās. Roka noslīga zemāk un piespiedās ciešāk. Saraudamies un trīsēdams viņš tomēr jaudāja savaldīties. Tā bija mocība — paciest šo roku, kas viņam pieskārās, aizvainodama visus instinktus. Vienā dienā jau nav iespējams aizmirst visu ļauno, ko viņam nodarījušas cilvēku rokas. Taču tāda bija dieva griba, un viņš centās tai pakļauties.

Roka pacēlās un atkal nolaidās, maigi, slīdīgi glāstīdama. Tā tas turpinājās labu brīdi, tomēr ikreiz, kad roka pacēlās, saslējās arī spalva zem tās. Un ikreiz, kad roka nolaidās, suņa ausis piemiedzās un rīklē ieguldzās dobjš ņurdiens. Tā viņš lika saprast, ka ir gatavs atdarīt_ par katru pārestību, ja tāda sekotu. Kas zina, kad atklāsies dieva slepenās domas! Ikkatru brīdi šī maigā, uzticību iedvesošā balss var ieķērkties dusmu kliedzienā, šī mīlīgā, glāstošā roka var sakļauties viltīgā tvērienā, kas stingri turēs viņu ciet un bargi sodīs.

Tomēr dievs runāja mīlīgi, bet roka cēlās un slīga glāstā, nenodarīdama nekā ļauna. Balto Ilkni pārņēma divējādas izjūtas. Instinktam tas bija netīkami. Tas viņu turēja valgos, bija naidīgs viņa gribai, apspieda viņa personisko brīvību. No otras puses — gluži fiziski tas bija |oti patīkami. Glāstošās kustības lēnām un piesardzīgi pārvērtās par vieglu rubināšanu aiz ausīm, un fiziskā labsajūta vēl pavairojās. Tomēr Baltais Ilknis vēl arvien baidījās, turējās piesardzīgi, gaidīdams kādu nezināmu ļaunumu, pārmaiņus te ciezdams nepatiku, te izbaudīdams labsajūtu — atšķirībā no tā, kuras izjūtas kuru brīdi ņēma virsroku.

—   Nudie, lai velns mani parauj pa mazajām durtiņām!

To teica Mets, ar uzlocītām piedurknēm iznācis no būdas, nesdams rokās bļodu ar netīru traukūdeni, un palika stāvam tai brīdī, kad gatavojās to izliet, jo bija ieraudzījis, ka Vīdons Skots glauda Balto Ilkni.

Mirkli, kad balss iztraucēja klusumu, Baltais Ilknis atlēca atpakaļ un neganti uzrūca Metam.

Mets uzrunāja saimnieku ar sērīgu pārmetumu:

—   Neņemiet ļaunā, ja saku, ko domāju, mister Skot, bet atļaušos pateikt, ka jūsos sēž septiņpadsmit muļķi, katrs savādāks, un visi tomēr vienādi.

Vīdons Skots pasmaidīja, it kā viņam tas būtu labāk zināms, piecēlās un atkal piegāja pie Baltā Ilkņa. Brīdi mierinoši runājis ar to, viņš drīz vien lēnām pastiepa roku, uzlika to Baltajam Ilknim uz galvas un atsāka pārtraukto glaudīšanu. Baltais Ilknis to pacieta, taču visu laiku aizdomīgi vēroja — ne jau cilvēku, kas viņu glaudīja, bet to, kurš stāvēja durvīs.

—   Jūs gan esat prīmā raktuvju eksperts, tip-top, kas ir, tas ir, — suņu dzinējs pravietiski sacīja, — bet zēna gados jūs esat rīkojies aplam, ka neaizbēgāt no mājas un neiestājāties cirkā.

Viņa balsi izdzirdis, Baltais Ilknis ierūcās, tomēr šoreiz projām nelēca un palika pie rokas, kas slaidiem, mierīgiem vēzieniem glaudīja viņa galvu un skaustu.

Tas bija sākums Baltā Ilkņa iepriekšējās dzīves un ienaida valstības galam. Viņam atausa jauna un nesalīdzināmi jaukāka dzīve. Lai to panāktu, Vīdonam Skotam vajadzēja daudz pārdomāt un būt bezgala pacietīgam. Bet no Baltā Ilkņa tā prasīja ne mazāk kā revolūciju. Viņam vajadzēja ignorēt instinktu un prāta mudinājumus un brīdinājumus, atmest iepriekšējo pieredzi, atzīt, ka visa dzīve ir bijusi aplama.

Dzīvē, kādu līdz šim pazina Baltais Ilknis, nebija vietas daudz kam tādam, ko viņš darīja tagad, vēl vairāk — visi tās strāvojumi virzījās šķērsām pret tiem, kuru plūs- maiviņš tagad bija paļāvies. Vārdu sakot, ja apsver visu kopa, tagad iegūtā orientācija bija nesalīdzināmi plašāka par to, kādu viņš bija ieguvis tolaik, kad labprātīgi iz- naca no meža biezokņiem un atzina Pelēko Bebru par savu saimnieku. Tolaik viņš bija vēl tīrais kucēns, pavisam zaļš, jēlviela, lai vides veidojošais pirksts varētu sākt savu darbu. Tagad bija pavisam citādi. Vides veidojošais pirksts savu darbu jau bija veicis — pat pārāk labi. Tas viņu bija izveidojis un norūdījis par nežēlīgo un nepielūdzamo Cīkstoni Vilku, ko neviens nemīl un kurš nevienu nemīl. Lai panāktu tagadējo pārmaiņu, vajadzēja pārveidot visu viņa būtību, bet jaunībai piemītošā rakstura lokanība jau bija izzudusi, šķiedras iesīkstējušas un mezglainas, rakstura velki un audi jau savijušies par nesaraujamu audumu, raupju un izturīgu, garīgā seja nocietinājusies kā tērauds, visi instinkti un pieņēmumi izkristalizējušies par negrozāmiem likumiem, aizliegumiem, netīksmes un vēlmes nostabilizējušās.

Ari šinī jaunajā orientācijā vides veidojošais pirksts viņu spaidīja un mīcīja, atmiekšķēdams jau sacietējušo un pārveidodams to skaistākā formā. Istenibā Vīdons Skots l)ija šis pirksts. Viņš bija iedziļinājies Baltā Ilkņa dabā līdz pat tās saknēm, ar laipniem skārieniem ieplūdinā- dams jaunu dzīvotspēju dzietos, kas bija tur vārguļojuši un gandrīz jau iznīkuši. Viens no šiem dzietiem bija mīlestība. Tā stājās patikas vietā, kura līdz šim bija Baltā Ilkņa viscēlākā izjūta un sagādāja viņam labsajūtu satiksmē ar dieviem.

Taču mīlestība neatnāca vienā dienā. Tā iesākās ar patiku un tālāk attīstījās tikai pamazām. Baltais Ilknis neaizbēga, kaut gan viņam atļāva palikt brīvē, jo šis jaunais dievs viņam patika. Seit noteikti bija labāk nekā dzīvot Skaistā Smita krātiņā, un savs dievs viņam tik un ta bija vajadzīgs. Piederet kadam cilvēkam — ta bija viņa dabas nepieciešamība. Atkarības zīmogs par piederību cilvēkam viņam tika uzspiests jau tajā senajā dienā, kad viņš uzgrieza muguru Pirmatnībai un pierāpoja pie Pelēkā Bebra kājām, lai saņemtu neizbēgamo pērienu. Šis zīmogs atkārtoti un neizdzēšami tika uzspiests vēlreiz tajā dienā, kad viņš otrreiz atgriezās no mežu dzīlēm, pēc tam kad ilgais bads bija beidzies un Pelēkā Bebra apmetnē atkal bija zivis.

Un tā nu tālab, ka Baltajam Ilknim bija nepieciešams savs dievs un Vīdonu Skotu viņš vēlējās labāk nekā Skaisto Smitu, Baltais Ilknis palika. Apliecinādams savu vasaļa paklausību, viņš uzņēmās jau agrāk veikto pienākumu — sargāt saimnieka īpašumu. Kamēr nartu suņi gulēja, viņš klaiņoja ap būdu, un pirmais viesis, kas ieradās vakara stundā, dabūja atkauties no Baltā Ilkņa ar rungu, līdz Vīdons Skots iznāca viņu paglābt. Taču drīz vien Baltais Ilknis iemācījās atšķirt zagļus no godīgiem cilvēkiem, novērtēdams vienīgi to gaitu un izturēšanos. Viņš neaiztika cilvēku, kas nāca sparīgiem soļiem un taisnā ceļā devās uz būdas durvīm, kaut gan modri paturēja to acīs, līdz būdas durvis bija atvērušās un viņš saņēmis saimnieka sankciju laist viesi iekšā. Bet, ja cilvēks nāca klusiem soļiem, pa aplinku ceļiem, piesardzīgi apkārt lūrēdams, meklēdams kaut ko apslēptu, — šāds cilvēks no Baltā Ilkņa saņēma taisnu tiesu bez kādām atlaidēm un dabūja bez kādas cieņas sprukt projām, kur acis rāda.

Vīdons Skots bija uzņēmies pienākumu atjaunot Baltā Ilkņa reputāciju — vai, pareizāk sakot, izpirkt pārestības, ko cilvēki nodarījuši Baltajam Ilknim. Tas bija principa un sirdsapziņas jautājums. Vīdons Skots juta, ka ļaundarības pret Balto Ilkni ir parāds, ko ietaisījuši cilvēki un kas viņam jāatlīdzina. Tālab viņš nogriezās pats no sava ceļa, lai parādītu īpašu laipnību Cīkstonim Vilkam. Viņš uzlika sev par pienākumu katru dienu glaudīt un apmīļot Balto Ilkni, un to viņš darīja ilgi.

No sākuma Baltais Ilknis bija aizdomīgs un naidīgs, bet pamazām viņam šie glāsti iepatikās. Taču no viena sava paraduma viņš tā arī netika vaļā — no ņurdēšanas. Kopš tā mirkļa, kad glaudīšana iesākās, līdz pat tās nobeigumam Baltais Ilknis nemitīgi ņurdēja. Tomēr šai ņurdēšanai bija pavisam jauna pieskaņa. Svešinieks šo pieskaņu nesaklausītu, un šādam svešiniekam Baltā Ilkņa ņurdieni šķita viņa pirmatnējā mežonīguma izpausme, tā uzbudināja nervus un stindzināja asinis. Bet Baltā Ilkņa rīkle bija kļuvusi raupja no negantajiem ilgu gadu rēcieniem — kopš pirmā dusmu ņerkstiena bērnības midzenī, un Baltais Ilknis nespēja darīt piemīlīgas tās skaņas, ar kurām viņa rīkle tagad kāroja izpaust maigumu. Tomēr Vīdona Skota auss un sirds bija pietiekami vērīgas, lai saklausītu šo jauno pieskaņu, kas slēpās agrākajā mežonīgajā rūkšanā, — pieskaņu, kas atgādināja apmierinātu dūdošanu un ko tikai viņš spēja sadzirdēt.

Dienām ejot, patikas pāreja mīlestībā notika arvien straujāk. Baltais Ilknis arī pats to pamanīja, kaut gan apzinīgi nespēja aptvert, kas ir mīlestība. Viņš to izjuta kā tukšumu savā būtībā, alkainu, sāpīgu, ilgu pilnu tukšumu, kas brēca pēc piepildījuma. Mīlestība bija nemiers un ciešanas, kam atvieglojumu sniedza vienīgi jaunā dieva klātienes apziņa. Šādos brīžos tad mīlestība šķita līksmība, mežonīgi jūsmīga apmierinātība. Bet, tiklīdz dieva nebija tuvumā, ciešanas un nemiers atjaunojās, viņa būtībā atkal pavērās tukšums, nomākdams viņu, un iekšā bez mitas grauza kāds salkums.

v Baltajā Ilknī notika pašatklāsmes process. Par spīti brieduma gadiem un viņu formējušās veidnes raupjajam stingumam, Baltā Ilkņa raksturs kļuva plašāks. Viņā dīga svešādas izjūtas un neparasti dzinuļi. Citāds kļuva arī agrakais uzvedības kodekss. Pagātnē viņam patika ērtības un iespēja izvairīties no sāpēm, nepatika just neērtības 1111 sāpes, un attiecīgi viņš tad arī rīkojās. Tagad bija citādi, l a kā viņa bija modušās jaunas izjūtas, viņš bieži vien labprāt izvēlējās neērtības un sāpes, ja tas bija vajadzīgs viņa dieva labā. Tā, piemēram, agrās rīta stundās viņš vairs neklimta apkārt, barību meklēdams, ne arī gulēja omulīgā nostūrī, bet stundām tupēja pie būdas tukšā lieveņa, gaidīdams parādāmies sava dieva seju. Vakaros, kad dievs pārnāca mājās, Baltais Ilknis pameta iesildīto guļvietu, ko bija izracis sniegā, lai tikai saņemtu draudzīgu knipi un laipnu apsveikumu. Gaļa — jā, pat no gaļas viņš bija spējīgs atteikties, lai tikai dabūtu izjust saimnieka glāstu vai drīkstētu viņu pavadīt lejup uz pilsētiņu.

Patiku bija aizstājusi mīlestība. Sis svērteklis bija spējis iespiesties tādās viņa būtības dzīlēs, kuras patika nekad nebija varējusi sasniegt. Un no šīm dzīlēm iznira jaunā sajūta — mīlestība. To, ko cilvēks sniedza viņam, viņš atmaksāja bagātīgi. Mīlestība arī bija dievs, silts un starojošs dievs, kura spožumā Baltā Ilkņa daba uzplauka, kā uzplaukst puķe saulstaros.

Taču Baltais Ilknis savas jūtas neizrādīja. Viņš bija jau pa rak pieaudzis, pārāk stingri veidots un vairs neprata sevi izpaust jaunos veidos. Viņš bija pārāk pašapzinīgs, pārāk cieši iestidzis savā vienpatnībā. Pārāk ilgi viņš bija dzīvojis atturīgi, vientuļi un noslēgti. Savā mūžā viņš ne reizi nebija ierējies un arī tagad nespēja iemācīties apsveikt sava dieva parādīšanos ar priecīgu rējienu. Viņš nekad nemaisījās dievam pa kājām, nekad neizpauda savu mīlestību ar pārmērībām vai draiskulībām. Nekad viņš neskrēja savam dievam pretī. Viņš gaidīja pa gabalu, taču arvien gaidīja, arvien bija tuvumā. Viņa mīlestība bija dievināšana, mēma, skaņās neizpausta, klusa apbrīnošana. Tikai acu neatlaidīgi ciešais skatiens izteica viņa mīlestību, tikai skatiena nemitīgā sekošana visām dieva kustībām. Un reizēm, brīžos, kad dievs viņu uzlūkoja vai uzrunāja, viņā uzradās nedrošs biklums, kura cēlonis bija cīniņš starp mīlestības cenšanos izpausties un viņa fizisko neiespēju to izpaust.

Baltajam Ilknim daudzējādos veidos bija jāmācās pielāgoties jaunajam dzīves veidam. Pats par sevi viņam bija saprotams, ka saimnieka suņus aiztikt nedrīkst. Taču valdonīgais raksturs pieteica savas tiesības, un tālab viņš vispirms iedzina suņos atziņu, ka viņš ir pārākais un uzskatāms par vadoni. Kad tas bija paveikts, tad raižu ar pārējiem suņiem bija maz. Tie grieza viņam ceļu, kur vien viņš nāca, gāja vai staigāja, un, tiklīdz viņš lika saprast savu vēlēšanos, tie paklausīja.

Tādā pašā veidā viņš iemācījās arī paciest Metu — kā sava saimnieka īpašumu. Saimnieks pats viņu tagad baroja reti; to darīja Mets, tas bija viņa pienākums, taču Baltais Ilknis izšķīra, ka ēd saimnieka barību un ka īstenībā viņu baro saimnieks, tikai ar cita rokām. Mets mēģināja viņu iejūgt nartās, lai viņš vilktu kopā ar citiem suņiem. Taču Metam tas neizdevās. Vienīgi tad, kad Vīdons Skots pats aplika Baltajam Ilknim aizjūgu un pabraucās ar viņu, Baltais Ilknis saprata, ka jāstrādā. Viņš uztvēra to kā sava saimnieka gribu, ka Mets ar viņu brauc un liek viņam strādāt, gluži tāpat kā Mets liek strādāt citiem saimnieka suņiem.

Klondaikas nartas atšķiras no Makenzi tobaganiem — tām ir slieces. Citāds ir arī suņu jūgšanas paņēmiens. Pajūgs netiek izkārtots vēdekļa veidā. Suņi skrien vienā virknē cits aiz cita, piejūgti katrs ar divām streņģēm. Un šeit, Klondaikā, pajūga vadonis tiešām ir vadonis, gudrakais un arī stiprākais suns tiek izraudzīts par vadoni, bet viss suņu aizjūgs tam klausa un no tā baidās. Baltais Ilknis drīz atskārta šā amata nepieciešamību. Un Mets pēc daudziem pārpratumiem un_ nepatikšanām bija spiests atzīt, ka Baltais Ilknis ar mazāku amatu nesamierināsies. Viņš vienkārši izraudzījās šo amatu sev, un, kad eksperiments bija izmēģināts, Mets pilnā balsī atbalstīja šo izvēli. Tomēr, kaut gan pa dienu nostrādājies nartās. Baltais Uknis_ nepameta arī saimnieka īpašuma sargāšanu naktī. Tā viņš pildīja pienākumu dienu un nakti — arvien modrs un uzticams, visvērtīgākais no visiem VI- dona Skota suņiem.

—   Atļaujiet izteikties, kas man uz sirds, — Mets kādu dienu sacīja. — Es gribētu apliecināt, ka jūs, jā nudien, bijāt gudrs vīrs, par tādu cenu iegūdams šito suni. Jūs tak vienkārši apšmaucāt Skaisto Smitu un piedevām vēl ar savu dūri izpušķojāt šim ģīmi.

Dusmu atblāzma vēlreiz noplaiksnīja Vīdona Skota acīs, un viņš nikni nomurmināja:

—   Nezvērs tāds!

Vēlā pavasarī Baltajam Ilknim uzbruka lielas bēdas. Bez kāda brīdinājuma mīļotais saimnieks pazuda. Tas ir — brīdinājums jau bija, taču Baltais Ilknis, šādās lietās nepieredzējis, nesaprata, ko nozīmē čemodāna kravāšana. Tikai vēlāk viņš atcerējās, ka pirms saimnieka pazušanas bija notikusi kravāšanās, bet tobrīd viņš vēl neko nenojauta. Tovakar viņš gaidīja saimnieku atgriežamies. Ap pusnakti aukstais vējš iedzina viņu patvērumā būdas aizmugurē. Tur viņš pusmiegā snauduļoja, modri ausīda- mies, vai nesadzirdēs pazīstamo soļu tuvošanos. Bet ap diviem no rīta bažas viņu atkal izdzina uz aukstā priekš- durvju lieveņa, kur viņš saritinājās un palika gaidīt.

Taču saimnieks nepārnāca. No rīta durvis atvērās — un iznāca Mets. Baltais Ilknis viņā noraudzījās skumīgi. Nebija tādas kopīgas valodas, kurā Baltajam Ilknim būtu varēts pastāstīt to, ko viņš kāroja uzzināt. Dienas nāca un gāja, bet saimnieks nenāca. Baltais Ilknis, savu mūžu nepazinis slimības, saslima. Viņš bija ļoti vārgs, tik vārgs, ka Mets pēdīgi bija spiests ienest viņu būdā. Tāpēc, rakstīdams saimniekam vēstuli, Mets postskriptumu veltīja Baltajam Ilknim.

Vīdons Skots, Sērklsitijā lasīdams šo vēstuli, uzdūrās šādām rindām:

«Tas nolāpītais vilks nestrādā. Neēd ar. Galīgi savārdzis. Citi suņi viņu kausta. Grib zināt, kas ar Jums noticis, bet es nemāku pateikt. Ka tik vēl nenomirst.»

Bija tieši tā, kā Mets rakstīja. Baltais Ilknis neko vairs neēda, bija galīgi nošļucis un ļāva katram pajūga sunim sevi kaustīt. Būdā viņš gulēja uz grīdas pie pavarda, nelikdamies zinis ne par ēdienu, ne par Metu, ne par ko citu visā pasaulē. Mets varēja runāt mīlīgi, varēja lamāties, tas bija vienalga. Baltais Ilknis tikai pavērsa pret viņu trulas acis un tad atkal ierastajā pozā noguldīja galvu uz priekšķepām.

Un tad kādu vakaru, kad Mets savā nodabā lasīja grāmatu, lūpas kustinādams un vārdus murminādams, viņu iztraucēja kluss Baltā Ilkņa smilksts. Suns bija pietrūcies kājās, saslējis ausis pret durvīm un vērīgi klausījās. Pēc brītiņa arī Mets sadzirda soļus. Durvis atvērās, un ienāca Vīdons Skots. Abi vīri sarokojās. Tad Skots apskatījās pa istabu.

—   Kur tad vilks? — viņš vaicāja.

Tad viņi to ieraudzīja stāvam turpat, kur bija gulējis,— pie pavarda. Viņš nebija drāzies klāt, kā to mēdz darīt citi suņi. Viņš stāvēja, skatījās un gaidīja.

—   Svētais bimbam! — Mets iesaucās. — Paskat tik, viņš bukā asti!

Vīdons Skots panācās līdz pusistabai pretī Baltajam Ilknim un pasauca viņu. Baltais Ilknis tūdaļ pienāca pie saimnieka, ne jau ar lielu lēcienu, bet žigli gan. Viņš bija samulsis aiz bikluma, bet, kamēr viņš tuvojās, acis pieņēma dīvainu izteiksmi. Kaut kas — kāda netverama jūtu pārpilnība tajās atmirdzēja un atkal izdzisa.

—   Tā gan viņš manī ne reizes nav paskatījies, kamēr jūs bijāt prom, — Mets komentēja.

Vīdons Skots neklausījās. Viņš bija notupies uz gridas seju pret seju ar Balto Ilkni un sāka to glaudīt — rubināja aiz ausīm, ar slaidiem, glāstīgiem vēzieniem glaudīja kaklu un kumbru, ar maigiem pirkstgaliem pabun- gāja pa muguru. Un Baltais Ilknis par atbildi sāka ņurdēt, bet dūdojošā pieskaņa viņa ņurdienā bija saklausāma tik skaidri kā vēl nekad.

Tomēr tas vēl nebija viss. Aiz līksmes pārpilnības viņa lielā mīlestība, kas nemitīgi tiecās kaut kā izpausties, atrada jaunu paņēmienu, kā sevi parādīt. Viņš pēkšņi pastiepa galvu uz priekšu un iebāza to saimniekam

padusē. Un te, drošā patvērumā, paslēpis visu galvu tā, ka tikai ausis palika redzamas, viņš pārstāja ņurdēt, tikai nemitīgi badīja ar galvu saimnieku, spiezdamies vinatn klāt.

Abi vīri saskatījās. Skota acis zvījoja.

—  Velns lai mani parauj! — Mets sacīja, balsij bijīgi aizraujoties.

Brīdi vēlāk, mazliet atguvies, viņš piebilda:

—   Es tak vienmēr esmu teicis, ka tas vilks ir suns. Nu paskat tikai!

Līdz ar mīļotā saimnieka atgriešanos Baltais Ilknis strauji saka atkopties. Divas naktis un vienu dienu viņš vēl pavadīja budā. Tad viņš devās ekspedīcijā uz āru. Nartu suņi bija aizmirsuši viņa kādreizējos panākumus. Tie atcerējās tikai pēdējo laiku, kad Baltais Ilknis bija vārgs un slims. Ieraudzījuši viņu iznākam no būdas, tie metās viņam virsu.

—   Tā jums vajag, razbainieki! — Mets sajūsmā murmināja, stāvēdams durvīs un noskatīdamies. — Parādi tiem velnu, vilks! Parādi tiem velnu — ar visiem ragiem!

Baltajam Ilknim nekāda uzmundrinājuma nevajadzēja. Pietika jau ar mīļotā saimnieka atgriešanos. Dzīvība atkal strāvoja viņa dzīslās krāšņa un nevaldāma. Viņš cīnījās tīrā prieka pēc, šādā veidā atrazdams izpausmi daudzām izjūtām, ko citādi nekā nespēja izteikt. Iznākums varēja būt tikai viens. Viss suņu iejūgs cieta kaunpilnu sakāvi un izklīda kur kurais. Tikai pēc tumsas iestašanas suņi cits pakaļ citam slapstīdamies pārradās mājās, ar lēnprātību un pazemību apliecinādami savu pilnīgo pakļaušanos Baltajam Ilknim.

Iemācījies glaudīties, Baltais Ilknis tagad šo paņēmienu atkārtoja bieži. Tas bija epilogs. Bez tā viņš no saimnieka aiziet nespēja. Galvu Baltais Ilknis arvien bija sargājis sevišķi piesardzīgi, viņš necieta, ka tai pieskaras. Tā bija Mežonīgā Pirmatnība, kas vēl slēpās viņa,— bailes no sāpēm un lamatām bija cēlonis paniskajai netīksmei saskarties ar citiem. Instinkts noteica, ka galvai arvien jābūt brīvai. Tagad, šādi glaudīdamies ar mīļoto saimnieku, viņš apzinīgi nodeva sevi tā varā, labprātīgi ieņemdams pozu, kas viņu darīja neglābjami bezpalīdzīgu. Tā bija vispilnīgākās uzticības izpausme, absolūta paš-

atdeve, it kā viņš gribētu teikt: «Es sevi ielieku tavās rokās. Dari ar mani, ko gribi.»

Kādu vakaru necik ilgi pēc atgriešanās Skots ar Metu pirms gulētiešanas apsēdās uzspēlēt partiju kribidža.

—   Piecpadsmit un divi, piecpadsmit un četri, un vēl viens pārītis — tas ir seši, — Mets atzīmēja punktus, kad ārpusē atskanēja cilvēka kliedziens un suņa rēciens. Celdamies augšā, abi saskatījās. — Vilks kādu piežmie- dzis, — Mets sacīja.

Negants izbīļa un šausmu brēciens viņus pasteidzināja.

—   Parādi gaismu! — Skots uzsauca, izskriedams pa durvīm.

Mets viņam sekoja ar lampu rokā, un tās gaismā viņi ieraudzīja kādu cilvēku uz muguras guļam sniegā. Rokas viņš bija krustām saņēmis pār seju un kaklu. Tā viņš raudzīja aizsargāties no Baltā Ilkņa zobiem. Un tas bija vairāk nekā nepieciešams. Baltais Ilknis trakoja, izgud- rēin klupdams virsū visvieglāk ievainojamai vietai. No pleca līdz delnas locītavai svārku, zilā flaneļa krekla un apakškrekla piedurknes bija saplēstas skrandās, bet delmi šausmīgi saplosīti, tā ka asinis plūda straumēm.

Visu to abi vīri saskatīja pirmajā mirklī. Nākamajā mirklī Vīdons Skots bija saķēris Balto Ilkni aiz kakla siksnas un atvilcis nost. Baltais Ilknis plosījās un rēca, tomēr kost n'egrasījās, un saimnieka skarbais uzsauciens viņu strauji nomierināja.

Mets palīdzēja svešajam pieslieties kājās. Piecēlies tas nolaida sakrustotās rokas, un atklājās Skaistā Smita zvērīgā seja. Suņu dzinējs tūdaļ atlaida viņu vaļā, gluži ka cilvēks, kas neviļus pacēlis gruzdošu ogli. Skaistais Smits blisināja acis lampas gaismā un skatījās apkārt. Viņa skatiens skāra Balto Ilkni — un sejā parādījās šausmas.

Tai brīdī Mets pamanīja sniegā guļam divus priekšmetus. Viņš pielieca lampu tiem tuvāk un ar kājas kustību norādīja saimniekam uz tiem — tā bija tērauda suņu ķēde un resna boze.

Vīdons Skots paskatījās un pamāja ar galvu. Neviens vārds netika izrunāts. Suņu dzinējs uzlika roku Skaistajam Smitam uz pleca un pagrieza viņu ar seju atpakaļ. Neviens vārds arī nebija jāsaka. Skaistais Smits metās projām.

Bet mīļotais saimnieks pa to laiku glaudīja Balto Ilkni, runādams ar viņu:

—       Gribēja tevi nozagt, ko? Bet tu nebiji ar mieru. Nu labi, labi, viņš pamatīgi piekrāpās, vai ne?

—       Nudien jādomā, ka viņā sēž septiņpadsmit velni, — suņu dzinējs nomurmināja.

Baltais Ilknis, vēl arvien satraukts un sabozies, nevarēja vien beigt rūkt, taču spalva pamazām pieglaudās, un rīklē, gan vēl neskaidri, kā no lielas tāles, maigi iegul- dzās dūdojošā pieskaņa.

Piektā daļa PIERADINĀTAIS

I NODAĻA TĀLAIS CEĻŠ

Tas bija jūtams gaisā. Baltais Ilknis nojauta nelaimes tuvošanos, kaut arī tam vēl nebija nekāda redzama pierādījuma. Kaut kādā neizprotamā veidā viņam likās, ka gaidāmas pārmaiņas. Viņš nezināja, kā un kāpēc, bet neskaidro nojausmu viņā modināja paši dievi. Ne gribot, ne domājot viņi ar izturēšanos nodeva savus nolūkus un ļāva tos noģist vilkam sunim, kas gulēja kā piekalts uz lievenīša un, kaut arī ne reizes neiegāja būdā, tomēr zināja, kas norisinās dievu prātā.

—   Paklausieties tikai! — vienu vakaru maltītes laikā iesaucās suņu dzinējs.

Vīdons Skots ieklausījās. Cauri durvīm skanēja klusi, iztrūcināti smilksti, kas drīzāk līdzinājās tikko sadzirdamiem šņukstiem. Tad Baltais Ilknis pamatīgi apostīja durvju apakšu, pārliecinādamies, ka viņa dievs vēl ir turpat iekšā un nav aizbēdzis tik noslēpumainā un neizprotamā kārtā kā iepriekšējā reizē.

—   Man liekas, tas vilks noprot, kas jums padomā, — suņu dzinējs sacīja.

Vīdona Skota skatienā pavīdēja gandrīz vai lūgums, bet vārdi centās apliecināt pavisam ko citu.

—   Kāda velna pēc man Kalifornijā tāds vilks? — viņš jautāja.

—   To pašu jau es arī saku, — Mets atbildēja. — Kāda velna pēc jums Kalifornijā vilks?

Atbilde Vīdonu Skotu neapmierināja. Likās, ka sarunas biedrs viņu nosoda.

—   Balto cilvēku suņi nedrīkstētu viņam ne acīs rādīties, — Skots turpināja, — viņš tos visus apkostu. Ja es neizputētu, maksādams zaudējuma atlīdzību, policija man viņu atņemtu un nogalinātu.

—   Es zinu, ka viņš ir īsts slepkavnieks, — piebilda suņu dzinējs.

Vīdons Skots uzmeta tam aizdomīgu skatienu.

—   Nē, tas nav iespējams, — Skots enerģiski noteica.

—   Tas tiešām nav iespējams, — Mets piebalsoja, — jums jau tad vajadzētu nolīgt īpašu cilvēku, kas viņu uzmana.

Skota aizdomas izgaisa, viņš priecīgi pamāja. Kad vīri apklusa, caur durvīm atkal ielauzās kluss, šņukstam līdzīgs smilkstiens, kam sekoja ilga ošņāšana.

—  Nav ko noliegt, viņš jums trakoti pieķēries, — Mets ieteicās.

Skots paskatījās uz viņu spējā dusmu uzplūdā.

—   Lai tevi nelabais! Es pats zinu, ko daru un kā ir labāk!

—   Es jau neko nesaku, tikai …

—   Kas — tikai? — Skots viņu asi pārtrauca.

—   Tikai … — suņu dzinējs klusi iesāka, bet tad nolēma runāt skaidru valodu un neslēpt arī savas dusmas. — Ko jūs tik traki skaišaties? Ja paskatās, kā jūs izturaties, varētu drīzāk nodomāt, ka jūs nemaz tik labi nezināt, ko darāt.

Vīdons Skots brītiņu klusībā cīnījās pats ar sevi, tad krietni lēnigāk ierunājās:

—  Tev taisnība, Met. Es pats nezinu, ko gribu, tā jau ir visa nelaime.

Paklau, bet būtu taču tīrais neprāts ņemt suni līdzi,— viņš pēc brītiņa piebilda.

—   Piekrītu, — Mets atbildēja, bet arī šoreiz viņa vardi darba devējam nebija īsti pa prātam. — Taču, ka, visu velnu vārdā, viņš zina, ka jūs brauksiet prom, tas man neparko nelien galvā, — suņu dzinējs nevainīgā balsī turpināja.

—   Es arī to nespēju saprast, Met, — Skots atbildēja, skumji nogrozīdams galvu.

Tad pienāca diena, kad Baltais Ilknis pa atvērtajām durvīm ieraudzīja būdā uz grīdas liktenīgo čemodānu un redzēja, kā mīļotais saimnieks krauj tajā mantas. Saimnieks un Mets visu laiku staigāja iekšā un ārā, un neierasts satraukums bija pilnīgi izpostījis būdas kādreizējo mieru. Čemodāns bija neapšaubāms pierādījums. Baltais Ilknis to jau bija nojautis priekšlaikus. Taču nu viņš visu skaidri redzēja un saprata. Viņa dievs atkal gatavojās bēgšanai. Un, ja jau neņēma viņu līdzi pirmo reizi, tad droši vien arī šoreiz būs jāpaliek tepat.

Tonakt Baltais Ilknis laida vaļā garo vilka kaucienu. Tāpat kā toreiz bērnībā, kad, atgriezies no skrējiena pa Ziemeļu mežiem, ieraudzīja, ka ciemats nozudis no zemes virsas un Pelēkā Bebra vigvama vietā palikusi tikai atkritumu kaudze, viņš arī tagad izslēja purnu pret saltajām zvaigznēm un izraudāja tām savas žēlabas.

Abi vīri būdā bija tikko nolikušies gulēt.

—   Skaidrs, ka nu viņš atkal nepieskai sies barībai, — savā nārā gulēdams, ierunājās Mets.

Vīdons Skots kaut ko nopurpināja un ievīstījās segās.

—   Ja atminos, kā viņš izturējās toreiz, kad jūs aizbraucāt, tad nebūs brīnums, ja šoreiz izlaidīs garu.

Gulētājs uz otras nāras vēl enerģiskāk sačubināja segas.

—   Stāvi jel klusu! — Skots turnsā uzsauca. — Ko činksti vienā gabalā kā bābietis!

—   Jums taisnība, — suņu dzinējs noteica, un Skots palika neizpratnē, vai tikai Mets viņu nevelk uz zoba.

Nākamajā dienā Baltā Ilkņa bailes un satraukums vēl pieauga. Tikko saimnieks izkustējās no būdas, suns viņam mina vai uz papēžiem un kā pieaudzis gulēja uz lievenīša, kad saimnieks uzturējās iekšā. Pa atvērtajām durvīm Baltais Ilknis redzēja uz grīdas sakrautās mantas. Čemodānam bija piebiedrojušās divas lielas brezenta ceļa somas un lāde. Mets saritināja saimnieka segas un zvērādu apģērbu un sabāza visu maisā. To redzēdams, Baltais Ilknis sāka smilkstēt.

Pēc tam ieradās divi indiāņi. Baltais Ilknis vērīgi noskatījās, kā tie uzceļ plecos mantas un dodas lejup pa uzkalni, -sekodami Metam, kas nesa čemodānu un maisu. Taču Baltais Ilknis negāja viņiem līdzi. Saimnieks vēl bija būdā. Pēc brītiņa Mets atgriezās. Saimnieks iznāca uz sliekšņa un iesauca Balto Ilkni būdā.

—   Nu, tu nabaga velns, — viņš maigi ierunājās, pakasīdams Baltajam Ilknim aiz auss un papliķēdams pa muguru. — Es tagad došos garajā ceļā, vecīt, kur tu nevari nākt man līdzi. Nu, norēcies, vecais, norēcies labi dūšīgi pēdējo reizi — uz atvadām!

Bet Baltais Ilknis negribēja rēkt. Ilgi un jautājoši palūkojies saimniekam acīs un cieši pieglaudies pie kājām, viņš pēdīgi paslēpa purnu tam padusē.

—   Kuģis! — iesaucās Mets. No Jukonas atskanēja upes tvaikoņa aizsmakušais svilpiens. — Pasteidzieties! Un neaizmirstiet aizcirst priekšdurvis! Es iziešu pa pakaļējām. Ejam!

Abas durvis aizkrita vienlaicīgi, un Vīdons Skots pagaidīja, līdz Mets apies būdai apkārt. No būdas skanēja klusi smilksti un šņuksti. Tad varēja dzirdēt, kā Baltais Ilknis, gaisu dziļi nāsīs vilkdams, ošņā.

—   Rūpējies par viņu labi, Met, — Skots sacīja, kad viņi sāka iet lejup pa nokalni. — Atraksti un pastāsti, kā viņam klājas!

—   Katrā ziņā, — Mets atteica. — Bet paklausieties, kas darās būdā!

Abi viri apstājās. Baltais Ilknis gaudoja, kā mēdza gaudot suņi pie miruša saimnieka. Viņš kauca skaļi, gari stieptām, sirdi plosošām gaudām, kas pamazām iztrīsuļoja klusas žēlabās un tad atkal cēlās lielajam sāpju kaucienam.

«Aurora» bija pirmais tā pavasara tvaikonis, kas pameta Klondaiku, tādēļ uz klāja čumēja un mudžēja pasažieri — dēkaiņi, kam bija uzsmaidījusi laime, un zelta drudža izputinātie, kas visi tikpat neprātīgi alka tikt no šejienes projām, cik traki bija vēlējušies šeit nokļūt. Skots, uz klāja stāvēdams, pie trapa spieda roku Metam, kurš patlaban grasījās kāpt nost no kuģa. Taču Meta plauk- sla atslāba Skota rokā, jo viņa skatiens bija uztvēris kaut ko Skotam aiz muguras un palika tur kā pienaglots. Skots pagriezās atpakaļ. Dažus soļus no viņiem sēdēja Baltais Ilknis un ilgu pilnām acīm raudzījās uz saimnieku.

Suņu dzinējs pusbalsī trekni nolamājās. Skots aiz brīnumiem nespēja izteikt ne vārda.

—   Vai jūs priekšdurvis pamatīgi aizcirtāt? — Mets jautāja.

Skots pamāja un noprasīja savukāt:

—  Varbūt tu aizmirsi noslēgt otras?

—  Neaizmiršu vis, — sirdīgi atcirta Mets.

Baltais Ilknis pieglaimīgi atglauda ausis, tomēr palika sēžam, nemēģinādams tuvoties.

—   Nu man viņu vajadzēs vest līdzi krastā.

Mets paspēra pāris soļu uz Baltā Ilkņa pusi, bet tas izvairījās. Dzinējs sāka suni trenkāt, bet tas veikli ieslīdēja vīru bariņā un izlocījās tiem starp kājām. Pieplak- dams, izgrozīdamies, ikreiz pasizdamies sānis, viņš neparko nedevās gūstītājam rokā.

Taču, tiklīdz ierunājās mīļotais saimnieks, Baltais Ilknis tūliņ paklausīgi pieskrēja tam klāt.

—  Visus šos mēnešus esmu viņu barojis, bet nu viņš

nelaižas man pat tuvumā, — sūrojās suņu dzinējs. — Jūs tak neesat sniedzis viņam ne kumosa kopš tām pirmajām pazīšanās dienām. Kā viņš, sasodīts, saprot, ka saimnieks esat jūs?

Skots, kas glaudīja Balto Ilkni, piepeši pieliecās tuvāk sunim un norādīja uz svaigām griezuma brūcēm purnā un pāršķelto pieri.

Arī Mets noliecās un pārlaida plaukstu Baltajam Ilknim pār vēderu.

—   Mēs, muļķi, aizmirsām logu. Viss vēders sagraizīts. Skaidrs, ka viņš iztriecies pa logu ar visām rūtīm!

Vīdons Skots neklausījās Meta vārdos. Viņš aši kaut ko apsvēra. «Aurora» nosvilpās pēdējo reizi. Cilvēki steidzās pa trapu uz krastu. Mets noraisīja savu kaklautu un apmeta to Baltajam Ilknim ap kaklu. Skots satvēra suņu dzinēja roku.

—   Dzīvo sveiks, Met, vecais puika! Par vilku tev nevajadzēs man rakstīt. Redzi, es .. .

—   Ko? — iesaucās suņu dzinējs. — Jūs taču negribēsiet teikt? …

—  Tieši to gribēšu teikt. Ņem savu kaklautu! Es rakstīšu tev par viņu.

Ticis līdz trapa vidum, Mets apstājās.

—   Viņš neizcietīs klimatu! — Mets atgriezies sauca. — Vasarā jums viņu vajadzēs cirpt!

Trapu uzvilka, un «Aurora» sāka slīdēt prom no krasta. Vīdons Skots pamāja pēdējās atvadas. Tad viņš pagriežas un noliecās pie Baltā Ilkņa, kas stāvēja viņam cieši blakus.

—   Nu, norēcies tagad, sasodīts, norēcies! — viņš mudināja, glāstīdams sunim galvu un berzēdams atglaustās ausis.

II NODAĻA DIENVIDOS

No tvaikoņa Baltais Ilknis nokāpa Sanfrancisko. Viņš bija satriekts. Viņa būtnes pamatos, dziļāk par saprātu un apziņu, sakņojās atskārta, kas varenības jēdzienu vienmēr saistīja ar dieviem. Un nekad baltie cilvēki viņam nebija šķituši tik visvareni dievi kā pašreiz, kad viņš rikšoja pa Sanfrancisko slidenajām ietvēm. Līdz šim pazīto baļķu bfidu vietā viņš ieraudzīja milzīgi augstas ēkas. Ielas bija pilnas nebeidzamu briesmu — ar vezumnieku ratiem, karietēm, automobiļiem; lieli zirgi vilka smagi piekrautus vezumus; tam visam pa vidu traucās drausmīgi tramvaji, kas ar dārdoņu un skaļo zvanīšanu lika atcerēties ziemeļu mežos redzēto lūšu ļauno rēkoņu.

Tas viss liecināja par varu. Visā, aiz visa bija jūtams cilvēks, kas te valdīja un vadīja, kā bija pieradis kopš neminami seniem laikiem valdīt pār visu. Tas bija neaptverami, satriecoši. Baltais Ilknis jutās pagalam apstulbots. Viņu sagrāba bailes. Tāpat kā bērnībā, kad viņš izjuta savu nevarību un niecību, pirmoreiz no meža biezokņiem nokļuvis Pelēkā Bebra ciematā, arī tagad viņu, pieaugušu, lepnu suni spēku briedumā, pārņēma tā pati nevarības un niecības sajūta. Kas te bija dievu! No drūzmas viņam saņirba raibs gar acīm. Ielu dārdoņa plēsa ausis vai pušu. Nemitīgā, trauksmainā kustība viņu galīgi apmulsināja. Stiprāk nekā jebkad viņš izjuta atkarību no mīļotā saimnieka, kuram sekoja uz pēdām, neizlaiz- dams lo no acīm, lai notiktu kas notikdams.

Taru pilsēta padrāzās Baltajam Ilknim garām kā murgs, kā nelāgs, drausmīgs, nereāls sapnis, kas viņu vel ilgi mocīja un biedēja pat miegā. Saimnieks viņu novietoja bagāžas vagonā, piesēja ķēdē kaktā starp čemodāniem un kaudzē sakrautām lādēm. Tur rīkojās kāds drukns, muskuļains dievs, trokšņaini bīdīdams un pārkraudams kastes, vilkdams citas pa durvīm iekšā, kraudams kaudzē, citas stumdams ārā, kur tās sagaidīja un uztvēra citi dievi.

Un šeit, daudzo mantu elles jūklī, saimnieks pameta Balto Ilkni vienu. Vismaz sākumā viņš nodomāja, ka ir galīgi pamests, līdz saoda, ka turpat blakus atrodas saimnieka ceļa soma, un sāka to sargāt.

— Nāciet vien pats šurp! — vagona dievs īgni uzsauca pēc stundas, kad Vīdons Skots parādījās durvīs. — Tas suns man neļauj jūsu mantām ne pirkstu pielikt.

Baltais Ilknis izlēca no vagona. Tavu brīnumu! Pilsētas murgs bija izgaisis. Iekāpjot vagons viņam bija šķitis kā istaba mājā, kurai visapkārt plešas pilsēta. Pa to laiku pilsēta bija pazudusi. Ausīs vairs negranda tās dārdoņa. Visapkārt pletās jautra, saules pielijuši, rāma ainava. Taču viņam neatlika laika brīnīties par šo pārvērtību.

Viņš to pieņēma tāpat kā visas dievu neizprotamās izdarības ik uz soļa. Tādi nu viņi reiz bija.

Atbraucējus sagaidīja pajūgs. Saimniekam tuvojās vīrietis un sieviete. Sieviete izstiepa rokas un apķērās saimniekam ap kaklu … tātad ienaidnieks! Nākamajā mirklī Vīdons Skots atrāvās no apkampiena un satvēra Balto Ilkni, kas bija pārvērties par rēcošu, trakojošu briesmoni.

—   Viss kārtībā, māt, — Skots sacīja, turēdams Balto Ilkni un cenzdamies to nomierināt. — Suns domāja, ka tu gribi man darīt pāri, bet to neviens nedrīkst. Viss kārtībā. Viss kārtībā. Gan viņš drīz vien apradīs.

—   Bet līdz tam laikam drīkstēšu apmīļot savu dēlu tikai tad, kad viņa suņa nebūs klāt, — smiedamās atteica māte, vēl gluži bāla aiz pārciestā izbīļa.

Viņa paraudzījās uz Balto Ilkni, kas, spalvu sacēlis un joprojām ņurdēdams, nenolaida no viņas saniknotās acis.

—   Viņam jāpierod, un viņš pieradīs, to jūs drīz vien redzēsiet, — apgalvoja Skots.

Brītiņu viņš klusi mierināja Balto Ilkni, bet tad stingrā balsī pavēlēja:

—   Gulsties, ser! Guli!

To saimnieks bija Baltajam Ilknim iemācījis, un viņš paklausīja, kaut gan apgūlās, negribīgi vilcinādamies.

—   Nāc nu, māt!

Skots apskāva māti, tomēr paturēdams acīs Balto Ilkni.

—   Guli! — viņš brīdināja. — Guli!

Baltais Ilknis klusēdams boza spalvu, tā kā grasījās celties, bet tūliņ atslīga atpakaļ un noskatījās, kā naidīgā izdarība tika atkārtota. Nekas ļauns tomēr nenotika, arī svešais dievs, kas apskāva saimnieku, nenodarīja tam nekādu pārestību. Tad ceļa somas tika ieceltas ratos, un pēc tam tajos iekāpa arī mīļotais saimnieks — un Baltais Ilknis sāka cītīgi skriet pajūgam nopakaļ, reizēm panākdams rikšojošos zirgus un brīdinādams tos, ka pratīs gan uzmanīt, lai viņa dievam, kuru šie tik strauji rauj pa ceļu uz priekšu, ne matiņš nenokristu.

Pēc minūtēm piecpadsmit pajūgs iebrauca pa mūra vārtiem un sāka ripot pa aleju, virs kuras augstā lokā slējās valriekstu koku lapotne. Ceļam gar abām pusēm pletās zālājs, kura plašumā šur tur bija iekutnpuši lieli, drukni ozoli. Pretstatā jaunajai, apcirptajai zālei saules izdedzinātie lauki vizēja zeltainā brūnumā, bet tālāk pacēlās kalnu nogāzes ar ganībām. Zaļajā maurā no neliela, viegli nolaidena pakalna lejup raudzījās māja ar daudziem logiem un garu verandu.

Baltajam Ilknim neradās iespēja to visu pamatīgi aplūkot. Tikko pajūgs ieripoja alejā, negantās dusmās, zvērojošām acīm un atžņiebtiem zobiem viņam virsū drāzās aitu suns. Tas ieskrēja starp viņu un saimnieku. Baltais Ilknis pat neieņurdējās, lai brīdinātu pretinieku, bet, spalvu sacēlis, klusēdams metās nāvējošā uzbrukumā. Taču lēciens aprāvās pusceļā. Viņš sastinga, priekškājas atdūrās zemē kā ieaugušas, un viņš bezmaz atkrita sēdus, tik dedzīgi viņš centās novērst sadursmi ar suni, kuram vēl nupat grasījās uzbrukt. Tā bija kuce, kuru dabas likums aizsargāja no šādiem uzbrukumiem. Mesties virsū kucei Baltajam Ilknim būtu nozīmējis rīkoties pret iedzimto instinktu.

Ar aitu suni turpretī bija pavisam citādi. Kucei šāds neuzbrukšanas instinkts nepiemita. No otras puses, viņa bija aitu suns ar ļoti spēcīgām iedzimtām bailēm no meža zvēriem, īpaši no vilkiem. Baltais Ilknis viņai bija vilks, dzimis laupītājs, kas bija uzbrucis aitu ganāmpulkiem jau tad, kad viņas tāltālie senči sāka tos apsargāt. Tiklīdz Baltais Ilknis aprāvās lēcienā un novērsās, lai izvairītos no saskarsmes, kuce metās viņam virsū. Sajutis tās zobus savā plecā, viņš neviļus ieņurdējās, bet ir nemēģināja kost pretī. Stīvām kājām viņš bikli kāpās atpakaļ, lūkodams apmest uzbrucējai līkumu. Viņš izpūlējās gan šā, gan tā, grozījās un līkumoja, taču nekur netika. Kuce visu laiku aizšķērsoja ceļu.

—   Kollij, šurp! — uzsauca svešais vīrs, kas sēdēja ratos.

Vīdons Skots iesmējās.

—   Nekas, tēt. Tā ir laba mācība. Baltajam Ilknim te būs daudz kas jāiegaumē, jo labāk, ja viņš to sāks tūliņ. Gan jau pieradīs.

Pajūgs brauca tālāk, un Kollija visu laiku pinās Baltajam Ilknim pa priekšu. Nogriezies no ceļa un apskrie- dams likumu pa zālāju, viņš centās aizskriet kucei priekšā; bet tā ar mazāku likumu pasteidzās pretī un sagaidīja viņu ar baltiem, atžņiebtiem zobiem. Baltais Ilknis traucās pāri ceļam un mēģināja otrā pusē pa zālāju tikt pie mērķa, bet arī tur viņa jau gadījās priekšā.

Kati veda saimnieku projām. Baltais Ilknis redzēja tos nozūdam starp kokiem. Stāvoklis kļuva izmisīgs. Viņš vēlreiz lūkoja apmest loku. Kollija ātri sekoja viņam pa pēdām. Tad viņš negaidot pagriezās tai taisni pretī. Tas bija vecs pārbaudīts cīņas paņēmiens. Ar savu plecu viņš spēcīgi piegrūda kucei pie kamieša. Trieciens kuci nogāza zemē. Viņa ne tikai pakrita, bet ar ātrā skrējiena inerci vairākas reizes apvēlās ripā; cenzdamās noturēties, viņa atspērās ar kājām ceļa grantī un aiz ievainota lepnuma un zaudētās pašcieņas skaļi iekaucās.

Baltais Ilknis lieki nevilcinājās. Ceļš bija atbrīvots, un vairāk viņam nekā nevajadzēja. Kollija kaukdama un riedama sāka drāzties viņam pakaļ. Viņš joņoja taisni uz priekšu, bet, ja nu reiz bija runa par īstu skriešanu, tad Baltais Ilknis dažu labu varēja pamācīt, kā tas darāms. Kuce joņoja aizgūtnēm, histēriski, katrā lēcienā piepūlēdama visus muskuļus, likdama lietā pēdējos spēkus; bet Baltais Ilknis bez grūtībām slīdēja arvien tālāk, viņš skrēja viegli, klusu, aizplīvoja pa zālāju kā rēgs.

Apskrējis apkārt mājas stūrim, viņš pie parādes durvīm panāca pajūgu. Tas bija apstājies, un saimnieks patlaban kāpa ārā. Sajā mirklī, vēl joprojām joņojot pilnā ātrumā, Baltais Ilknis pēkšņi sajuta, ka viņam uzbrūk no sāniem. Viņam virsū drāzās skotu kurts. Baltais Ilknis gribēja uzbrukumu atsist. Taču viņš skrēja pārāk ātri un svešais suns atradās pārāk tuvu. Tas ietriecās viņam sānos. No negaidītā belziena Baltais Ilknis nogāzās zemē un apmeta kūleni. Kad viņš pielēca kājās, viņam bija baismīgs izskats: ausis cieši pieglauztas galvai, lūpas raustījās, deguns saraukts, un atņirgtie zobi klaudzēdami sacirtās turpat pie svešā suņa mīkstā kakla.

Saimnieks skrēja šurp, bet atradās vēl pārāk tālu: kurtam dzīvību izglāba Kollija. Iekams Baltais Ilknis paguva otrreiz lēkt izšķirošajā triecienā, pareizāk sakot, kad viņš jau grasījās lēkt, pieskrēja Kollija. Viņa bija gandrīz bez elpas, nemaz jau nerunājot par pazemojumu, ka tika bez ceremonijām notriekta ceļa putekļos, tādēļ tagad piedrāzās kā viesuļvētra — kvēlodama aizvainotā pašcieņā, pamatotā niknumā un instinktīvā naidā pret šo laupītāju no Ziemeļu mežiem. Taisnā leņķī viņa deva Baltajam Ilknim belzienu pašā lēciena brīdī, un viņš vēlreiz nogāzās un apmeta kūleni.

Nākamajā mirklī piesteidzās saimnieks, pieturēja ar vienu roku Balto Ilkni, kamēr viņa tēvs pasauca pie sevis abus pārējos suņus.

—   Ir nu gan sirsnīga sagaidīšana vilkam vientuļniekam no Arktikas, — sacīja saimnieks, gaidīdams, līdz Baltais Ilknis, juzdams viņa glāstošo roku, pamazām nomierinās. — Cik zināms, viņš visā mūžā tikai vienu vienīgu reizi notriekts no kājām, bet šeit izvārtīts pa zemi divreiz pusminūtes laikā.

Pajūgs aizbrauca, un no mājas iznāca vēl vairāki sveši dievi. Daži palika bijīgi stāvam pa gabaliņu, bet divi, proti, sievietes, atkārtoja naidīgo izdarību, apķeroties saimniekam ap kaklu. Taču Baltais Ilknis jau sāka pie šādas rīcības pierast. Likās, nekas ļauns no tā nenotika, turklāt arī dievu runā nekas nešķita draudīgs. Šie dievi gribēja tuvoties ari Baltajam Ilknim, bet viņš tos laikus ar ņurdienu brīdināja, un to pašu darīja saimnieks, kaut ko paskaidrodams. Šādos brīžos Baltais Ilknis cieši pieglaudās saimniekam pie kājām — un tas viņu nomierināja, noglāstot savam sunim galvu.

Paklausīdams komandai «Dik, vietā!», kurts bija uzkāpis pa kāpnēm un nogūlies uz verandas, vēl joprojām ņurdēdams un drūmi noraudzīdainies svešajā atnācējā. Koliiju bija pievākuši kāda no svešajām dievēm un, apskāvusi abām rokam tās kaklu, čubināja un glaudīja kuci; Kollija tomēr bija pārāk pārsteigta un sašutusi, nemierīgi smilk- stēdama, viņa sūdzējās par to, ka dievi atļauj šim vilkam te uzturēties^ dziļi pārliecināta, ka tā ir liela kļūda.

Visi dievi kāpa augšā uz verandu. Baltais Ilknis cieši sekoja savam saimniekam pa pēdām. Diks, uz verandas gulēdams, nikni ierūcās, un Baltais Ilknis, augšup kāpdams, sacēla spalvu un atrūca pretī.

—   Ievediet Koli iju iekšā un ļaujiet tiem abiem izkauties, — ierosināja Skota tēvs, — pēc tam viņi kļūs labi draugi.

—  Tādā gadījumā Baltajam Ilknim, lai pierādītu savu draudzību, vajadzēs kļūt par galveno sērotāju bērēs, — smiedamies atteica saimnieks.

Skots, vecākais, neticīgi paraudzījās vispirms uz Balto Ilkni, tad uz Diku un pēdīgi uz savu dēlu.

—   Vai tu domā, ka? …

Vīdons palocīja galvu.

—  Tieši to es domāju. Minūtes, vēlākais, divu minūšu laikā tavs Diks būs pagalam.

Viņš pagriezās pret Balto Ilkni.

—   Nāc šurp, vilks! Iekšā būs jāiet tev.

Baltais Ilknis stīviem soļiem uzkāpa līdz augšai un pārgāja pāri verandai, asti atšāvis un Diku no acīm ne- izlaizdams, lai novērstu iespējamu uzbrukumu no sāniem un nodrošinātos pret nezināmām briesmām, kas viņam varētu uzklupt no mājas iekšienes. Taču no turienes, šķiet, nekas briesmīgs nedraudēja un, kad, iekšā iegājis, viņš vērīgi palūkojās visapkārt, kur šausmonis būtu varējis noslēpties, arī nekā aizdomīga nemanīja. Tad, apmierināti nosēkdamies, viņš apgūlās saimniekam pie kājām, vērīgi sekodams visam, kas apkārt notiek, ik mirkli būdams gatavs traukties kājās un cīnīties par savu dzīvību ar visiem briesmekļiem, kas viņam droši vien uzglūnēs šajā slazdā.

III NODAĻA DIEVU VALSTĪBA

Baltais Ilknis jau pēc dabas prata piemēroties, turklāt viņš bija daudz ceļojis un iemācījies, cik nepieciešami ir pieskaņoties jaunajai videi. Seit Sjeravistā, kā sauca tiesneša Skota muižu, Baltais Ilknis drīz vien sāka justies kā mājās. Ar suņiem turpmāk vairs nekādi ķīviņi neiznāca. Tie, šķiet, labāk saprata Dienvidzemes dievu ierašas nekā viņš, un to acīs Baltais Ilknis bija reabilitēts, kad iegāja mājā kopā ar dieviem. Šie suņi vēl nekad nebija sastapušies ar vilku, bet, ja jau dievi neiebilda pret tā klātbūtni, tad dievu suņiem neatlika nekas cits kā šim likumam pakļauties.

Dikam sākumā bija jāpārdzīvo daži neveikli brīži attieksmē pret Balto Ilkni, bet pēc tam viņš samierinājās un sāka uzskatīt atnācēju par mājas piederumu. Ja viss būtu risinājies pēc Dika prāta, abi suņi būtu kļuvuši labi draugi; bet Baltais Ilknis draudzību nevēlējās. Viņš no citiem suņiem prasīja tikai vienu: lai viņu liek mierā. Visu mūžu viņš bija turējies nomaļu no saviem ciltsbrāļiem un arī tagad ilgojās palikt vienatnē. Dika uzmācība viņu apgrūtināja, un viņš ņurdēdams to atvairīja. Jau Ziemeļos viņš bija izpratis, ka nedrīkst aiztikt saimnieka suņus, un šo mācību turēja prātā arī tagad. Bet viņš pastāvēja, lai ievēro arī viņa prasību dzīvot atšķirtībā, un tik pilnīgi ignorēja Diku, ka lādzīgais kurts beidzot atteicās no tuvošanās mēģinājumiem un vairs neinteresējās par viņu vairāk kā par slitas stabu staļļa priekšā.

Ar Kolliju bija citādi. Viņa gan piecieta Balto Ilkni, jo tāda bija dievu pavēle, taču miera tam nedeva. Viņas atmiņa glabāja nojausmu par neskaitāmiem noziegumiem, ko viņš un viņa ciltsbrāļi savā laikā izdarījuši pret viņas senčiem. Uzbrukumus aitu ganāmpulkiem nebija iespējams aizmirst ne vienā dienā, ne vienā paaudzē. Tas viss viņu sauktin sauca atriebt. Viņa nedrīkstēja vērsties pret dieviem, kas vilku uzņēma savā mājā, toties neviens viņai neliedza dažādā veidā tam sagandēt dzīvi, kad vien radās iespēja. Viņu starpā pastāvēja paaudžu paaudzēm sens naids, un viņa bija nolēmusi vilkam to pastāvīgi no jauna atgadinat.

Kollija izmantoja sava dzimuma priekšrocības, lai visādi vajātu un spīdzinātu Balto Ilkni. Viņa instinkts aizliedza darīt Koliijai pāri, taču tās uzmācība savukārt neļāva kuci ignorēt. Kad tā metās viņam virsū, viņš pagrieza asajiem zobiem pretī biezā kažoka sargāto kamiesi un aizsoļoja stīvi un cienīgi. Kad viņa uzmācās pārāk neatlaidīgi, Baltais Ilknis bija spiests griezties kā vilciņš, visu laiku, galvu sargājot, ar plecu pret uzbrucēju, pacietīgu, garlaikotu izteiksmi acīs. Lāgiem gan ašs kodiens pakaļkājā pasteidzināja viņa atkāpšanos, kurā vairs nebija nekada~cienīguma. Un tomēr viņš prata saglabāt pašcieņu, kas šķita gandrīz svinīga. Kad vien bija iespējams, viņš ignorēja Kollijas klātbūtni un vispār centās griezt tai ceļu. Izdzirdis kuci tuvojamies, viņš piecēlās un devās projām.

Baltajam Ilknim vēl daudz ko vajadzēja mācīties. Salīdzinājumā ar sarežģītajiem apstākļiem Sjeravistā dzīve Ziemeļos bija ritējusi neiedomājami vienkārši. Vispirms viņam vajadzēja iepazīt saimnieka ģimeni. Tam viņš zināmā mērā bija sagatavojies. Tāpat kā Pelēkajam Bebram piederēja Mitsahs un Klukuča, kas dalījās ar viņu ēdienā un ugunskura siltumā un gulēja zem viņa segām, tā tagad Sjeravistā visi mājas iedzīvotāji piederēja mīļotajam saimniekam.

Taču atšķirība bija liela, patiesībā pastāvēja daudzas atšķirības. Sjeravistas saimniecība bija nesalīdzināmi plašāka par Pelēkā Bebra vigvamu. Te iznāca saskaršanās ar dažādiem cilvēkiem. Te bija tiesnesis Skots un viņa sieva. Bija saimnieka abas māsas Beta un Mērija. Bija

viņa sieva Alise un bērni — Vīdons un Moda, četrus un sešus gadus veci knīpas. Neviens neprata Baltajam Ilknim pastāstīt par šiem cilvēkiem, viņš nekā nezināja par viņu radniecību un nekad nespēs to saprast. Taču ļoti drīz viņš apjēdza, ka tie visi pieder saimniekam. Katrā iespējamā brīdī vērodams cilvēku rīcību, valodu un balss intonācijas, viņš pamazām atskārta, cik tuvs katrs no šiem cilvēkiem ir saimniekam un cik lielu saimnieka labvēlību bauda. To izpētījis, Baltais Ilknis attiecīgi pret katru izturējās. Kas saimniekam šķita vērtīgs, to par vērtīgu sāka uzskatīt arī Baltais Ilknis; kas saimniekam dārgs un saudzējams, to kā dārgumu sargāt un glabāt ir suņa pienākums.

Tas vispirmām kārtām attiecās uz abiem bērniem. Baltais Ilknis visu mūžu bija pret bērniem jutis nepatiku. Viņš necieta bērnu rokas un bijās no tām. Dzīvojot indiāņu ciematos, viņš atliku likām dabūja iepazīt to nesau- dzību un nežēlību. Kad Vīdons un Moda pirmo reizi viņam tuvojās, viņš brīdinot ieņurdējās un uzlūkoja mazos niknām acīm. Saimnieka belziens un asais uzsauciens lika Baltajam Ilknim samierināties ar bērnu glāstiem, kaut gan viņš nepārstāja ņurdēt, kamēr mazās rokas viņu bu- žināja, un ņurdoņa nepauda ne mazāko maigumu. Vēlāk viņš ievēroja, ka puišelim un meitenei saimnieka acīs ir milzu vērtība. Pēc tam vairs nevajadzēja ne belziena, ne asa vārda, kad mazajiem iegribējās suni paglaudīt.

Tomēr Baltais Ilknis nekad neizrādīja sevišķu sirsnību. Saimnieka bērniem viņš pakļāvās ar neslēptu, bet godīgu nepatiku un pacieta to pieskaršanos, kā būtu pacietis sāpīgu operāciju. Kad vairs nemaz nevarēja izturēt, viņš piecēlās un noteiktā gaitā aizgāja savu ceļu. Taču pēc zināma laika bērni viņam pat iepatikās. To viņš, protams, neizrādīja un pats nekad tiem netuvojās. Tomēr necentās pazust tiem no acīm, bet gaidīja tos pienākam klāt. Un vēl pēc laiciņa tika redzēts, kā suņa acis priecīgi iemirdzējās, kad mazie tuvojās, un, tiem aizejot citās rotaļās, viņš ar nožēlu noraudzījās bērniem nopakaļ.

Pie visa bija jāpierod, un tas prasīja laiku. Nākamais pēc bērniem Baltā Ilkņa uztverē bija tiesnesis Skots. Šādai uztverei, jādomā, bija divēji iemesli. Pirmkārt, likās, tiesnesis bija vērtīgs saimnieka īpašums, otrkārt, viņš sunim neuzmācās. Baltajam Ilknim labprāt patika gulēt tiesnesim pie kājām, kad tas, verandā sēdēdams, lasīja avīzi, šad tad pagodinot suni ar skatienu vai kādu vārdu, neuzmācīgi ļaujot noprast, ka pamanījis tā klātbūtni. Taču tas notika vienīgi tad, kad saimnieka nebija tuvumā. Tiklīdz parādījās saimnieks, Baltais Ilknis vairs neredzēja neviena cita.

Visiem ģimenes locekļiem Baltais Ilknis ļāva sevi glaudīt un mīlināt; taču neviens nespēja līdzināties saimniekam. Pat maigākais pieskāriens neizraisīja viņa mīlīgo ņurdieriu, un, lai kā viņi nopūlējās, suns nebija piedabūjams pieglausties kādam citam. So padevības, pakļāvības un absolūtās uzticības izpausmi viņš glabāja vienīgi saimniekam. īstenībā viņš Skota ģimenes locekļus skatīja un vērtēja tikai kā mīļotā saimnieka īpašumu.

Drīz vien Baltais Ilknis iemācījās atšķirt ģimenes locekļus no mājas kalpotājiem. Tie no viņa baidījās, un viņš tikai ar pūlēm noturējās, nebrucis tiem virsū. No tā viņu atturēja atskārta, ka arī šie cilvēki pieder saimniekam. Starp Balto Ilkni un viņiem valdīja neitralitāte, nekas vairāk. Viņi vārīja saimniekam ēst, mazgāja traukus un darīja citus darbus, gluži kā Klondaikā bija darījis Mets. īsi sakot, viņi bija saimniecības sastāvdaļa.

Vēl vairāk Baltajam Ilknim vajadzēja mācīties un iegaumē! ārpus pašas mājas. Saimnieka valstība bija liela un plaša, tomēr tai bija arī robežas.

Gar Sjeravistas laukiem veda lielceļš. Aiz tā sākās visu dievu kopīgā valstība — ceļi un ielas. Aiz žogiem pletās citu dievu īpašumi. Neskaitāmi likumi valdīja pār visām lietām un noteica, kā Baltajam Ilknim jāizturas; taču viņš nesaprata dievu valodu — un viņam atlika mācīties vienīgi no paša pieredzes. Viņš rīkojās sakarā ar savu instinktu, kamēr nesaskārās ar kādu no cilvēku likumiem. Pāris reižu ar to sadūries, viņš likumu iegaumēja un turpmāk to paklausīgi izpildīja.

Tomēr visspēcīgāk viņu ietekmēja saimnieka roka un balss noskaņa. Baltais Ilknis tik stipri mīlēja saimnieku, ka viena pati dunka sāpēja daudz skaudrāk nekā visi sitieni, ko viņš jel kad bija saņēmis no Pelēkā Bebra un Skaistā Smita. Tie bija ievainojuši tikai miesu; gars, lepni un dumpīgi sacēlies, joprojām kvēloja niknumā. Saimnieka dunka bija pārāk viegla, lai nodarītu miesai sāpes. Taču tā ievainoja dziļāk un smeldzīgāk. Tā pauda saimnieka nosodījumu, un tas skāra Baltā Ilkņa sirdi.

Jāpiezīmē, ka dunkas viņš nesaņēma bieži. Saimnieks audzināja Balto Ilkni ar balsi. No tās suns saprata, vai rīkojas pareizi vai ne. Tā noteica viņa uzvedību, tā vadīja viņa rīcību. Tā bija kompass, kas viņam rādīja ceļu un mācīja izprast jaunās zemes un dzīves likumus.

Ziemeļos vienīgais mājdzīvnieks bija suns. Visi pārējie radījumi dzīvoja savvaļā un, ja vien nebija pārāk spēcīgi, bija ikviena suņa likumīgs medījums. Visu mūžu Baltais Ilknis bija dzīvos radījumus medījis iztikai. Viņam pat prātā neienāca, ka Dienvidos ir citādi. Taču, dzīvojot Santa Klāras ielejā, viņš to drīz vien uzzināja. Kādu rītu, aizklīdis aiz mājas stūra, viņš sastapa no putnu kūts izbēgušu vistu. Baltajam Ilknim, protams, tūliņ iegribējās to notiesāt. Pāris lēcienu, tad pazibēja balti zobi, atskanēja pārbīļa brēciens — un dēkainei pienāca gals. Vistiņa bija labi barota, trekna un mīksta; purnu aplaizīdams, Baltais Ilknis nosprieda, ka tāds medījums nav peļams.

Vēlāk tajā pašā dienā viņam pie staļļa atkal ceļā pagadījās klejojoša vista. Viens no zirgu puišiem steidzās to glābt. Nezinādams nekā par Baltā Ilkņa raksturu, viņš paķēra par pārmācības ieroci šmaugu pātagu. Sajutis pirmo pātagas cirtienu, suns pameta vistu un gāzās virsū cilvēkam. Balto Ilkni būtu savaldījusi nūja, tikai ne pātaga. Otrais cirtiens viņu sasniedza lēcienā, un viņš to saņēma klusēdams, pat nesaraudartiies sāpēs; kad suns klupa zirgu puisim pie rīkles, tas, iekliegdamies «Vai dieviņ!», atstrepuļoja atpakaļ. Puisis nometa pātagu un ar rokām sargāja kaklu. Rezultātā delms tika pāršķelts līdz kaulam.

Nabaga cilvēks bija drausmīgi pārbijies. Viņu tik daudz nesamulsināja Baltā Ilkņa negantais niknums kā baismā klusēšana. Sargādams ar sakosto roku kaklu un seju, viņš mēģināja tikt līdz šķūnim. Ļauni puisim būtu klājies, ja pēkšņi nebūtu parādījusies Kollija. Tāpat kā viņa jau reiz bija izglābusi dzīvību Dikam, viņa tagad izglāba zirgu puisi. Niknumā zvērodama, viņa brāzās virsū Baltajam Ilknim. Viņai tātad bijusi taisnība. Viņa bijusi gudrāka par lētticīgajiem dieviem. Visas viņas aizdomas bijušas pamatotas. Sensenais laupītājs atkal uzņēmis vecos niķus.

Zirgu puisis iebēga stallī, bet Baltais Ilknis centās atvairīt Kollijas negantos zobus vai arī grieza tiem pretī kamiesi, pats virpuļodams kā vilciņš. Taču Kollija šoreiz neapmierinājās un nemeta pēc brīža mieru kā citām reizēm. Tieši otrādi, viņas uzbudinājums un niknums ar katru mirkli pieauga, līdz pēdīgi Baltais Ilknis aizmirsa lepnumu un meklēja glābiņu, aizbēgot uz tīrumiem.

—  Viņš iemācīsies likt vistas mierā, — saimnieks sacīja, — bet es nevaru viņam to iemācīt, ja neesmu notvēris tieši pie nedarba.

Divas dienas vēlāk nedarbs tika izdarīts, turklāt daudz plašākā apjomā, nekā saimnieks bija paredzējis. Baltais Ilknis pamatīgi izpētīja vistu kūti un vistu parašas. Vēlu vakarā, kad tās jau bija satupušas laktā, viņš uzrāpās uz nesen sakrautu baļķu grēdas. No turienes viņš nokļuva uz vistu kūts jumta, atrada lūku un pa to nolēca zemē. Mirkli vēlāk viņš jau atradās kūtī — un slaktiņš sākās.

No rīta, kad saimnieks iznāca verandā, viņa skatiens atdūrās pret piecdesmit baltām leghornietem, ko staļļa puisis bija noguldījis glītā rindā. Saimnieks klusi iesvilpās — sākumā aiz pārsteiguma, bet beigās jau aiz apbrīnas. Viņa skatiens sastapās arī ar Balta Ilkņa acīm, kurās viņš neredzēja ne mazākā kauna vai apjukuma pazīmju. Suns izturējās lepni, it kā būtu izdarījis uzteicamu darbu, par ko gaidāms atalgojums. Viņš neapzinājās grēka. Domājot par nepatīkamo pienākumu, saimnieks cieši saknieba lūpas. Tad skarbi uzrunāja bez vainas vainīgo, un viņa balsī grandīja dieva dusmība. Runādams viņš bakstīja Baltā Ilkņa purnu pret nogalinātajām vistām un pamatīgi tam iebelza.

Baltais Ilknis nekad vairs nemēģināja ielauzties vistu kūtī. Likums to aizliedza, un viņš bija likumu izpratis. Pēc tam saimnieks viņu aizveda pie vistām. Ieraugot visapkārt lidināmies dzīvo barību turpat degungalā, Baltajam Ilknim, dabiski, radās vēlēšanās lēcienā sagrābt kādu vistu. Viņš jau grasījās lēkt, kad saimnieka balss viņu apturēja. Viņi palika kūtī veselu pusstundu. Dabiskā tieksme vairākkārt ņēma virsroku, bet ikreiz, tikko Baltais Ilknis gribēja tai paklausīt, saimnieka balss viņu laikus apstādināja. Tā viņš iegaumēja likumu un, pirms viņi bija izgājuši no vistu valstības, iemācījās nelikties gar šiem putniem ne zinis.

—  Vistu kodēji nav izmācāmi, — skumji galvu grozīdams, pie brokastīm sacīja tiesnesis Skots, kad dēls viņam pastāstīja, kā apmācījis Balto Ilkni. — Ja suns tādā niķi ieņemies un dabūjis nobaudīt asinis… — Viņš vēlreiz skumīgi nogrozīja galvu.

Taču Vīdons Skots nebija ar tēvu vienis prātis.

—   Zini, ko es izdarīšu, — viņš beidzot ieteicās, — ieslēgšu Balto Ilkni vistu kūtī uz visu pēcpusdienu.

—   Padomā jel par vistām, — iebilda tiesnesis.

—   Vēl vairāk, — dēls turpināja, — par katru nogalinātu vistu es tev samaksāšu zelta dolāru sāpju naudas.

—   Bet tēvam arī vajadzētu uzlikt kādu sodu, _ ieminējas Beta.

Māsa viņai piebalsoja, un vjsi pārējie ģimenes locekļi, kas sēdēja pie galda, ierosinājumu atbalstīja. Tiesnesis Skots piekrizdams pamāja.

—   Labi. — Vīdons Skots mirkli padomāja. — Ja Baltais Ilknis zināmā laika sprīdī nebūs aizticis nevienu vistu, tev par katrām desmit minūtēm, ko viņš pavadīs vistu kūtī, vajadzēs svarīgā un svinīgā balsī, kādā tu parasti pasludini spriedumu, viņam pateikt: «Baltais Ilkni, tu esi gudrāks, nekā es domāju.»

No dažādiem slēpņiem ģimenes locekļi vēroja, kas notiks. Taču viņi piedzīvoja vilšanos. Kad saimnieks bija Balto Ilkni ieslēdzis kūtī un pats aizgājis, suns nolikās zemē un aizmiga. Tikai vienu pašu reizi viņš piecēlās un aizgāja pie ūdens siles padzerties. Gar vistām viņš nelikās ne zinis. Viņam tās vienkārši neeksistēja. Pulksten četros viņš ieskrējies uzlēca uz kūts griestiem un, otrā pusē nolēcis no jumta zemē, rāmiem rikšiem devās uz māju. Viņš bija likumu iemācījies. Verandā tienesis Skots visas sajūsminātās ģimenes klātbūtnē, Baltajam Ilknim acīs skatīdamies, sešpadsmit reižu lēnām un svinīgi paziņoja: «Baltais Ilkni, tu esi gudrāks, nekā es domāju.»

Taču likumu bija tik daudz, ka Baltais Ilknis bieži apjuka un izpelnījās nežēlastību. Viņam vajadzēja paturēt prātā, ka nedrīkst aiztikt arī citiem dieviem piederošas vistas. Bez tam vēl bija kaķi, truši un tītari, tos visus vajadzēja likt mierā. Pēc pirmās iepazīšanās ar likumu Baltajam Ilknim radās iespaids, ka nedrīkst aiztikt nevienu dzīvu būtni. Ganībās aiz mājas paipala varēja netraucēta pacelties spārnos viņam pašā degungalā. Sasprindzis, drebēdams medību alkās, viņš apvaldīja savu instinktu un neizkustējās ne no vietas. Viņš pakļāvās dievu gribai.

Bet tad kādu dienu turpat ganībās aiz mājas viņš redzēja, kā Diks, iztramdījis zaķi, sāk dzīties tam pakaļ. Saimnieks mierīgi noskatījās un neiejaucās. Vēl vairāk, viņš pat paskubināja Balto Ilkni piedalīties medībās. No tās reizes Baltais Ilknis saprata, ka uz zaķiem aizliegums neattiecas. Beigu beigās viņš izprātoja likumu pilnīgi. Nedrīkst celt naidu ar mājdzīvniekiem. Nav nepieciešams ar tiem draudzēties, tomēr vismaz neitralitāte jāievēro. Toties citi dzīvnieki — vāveres, paipalas, zaķi — piederēja Pirmatnībai un nekad nebija pakļāvušies cilvēkiem. Tie bija katra suņa likumīgs laupījums. Dievi aizsargāja vienīgi pieradinātās būtnes un neļāva tām citai citu iznīcināt. Dievi bija noteicēji pār savu padoto dzīvību un nāvi un šo savu varu greizsirdīgi sargāja.

Santa Klāras ielejā dzīve salīdzinājumā ar vienkāršo dzīvi Ziemeļos bija gaužam sarežģīta. Galvenais, ko prasīja civilizācija, bija apvaldība un noturība — tā lielā sevis savaldīšana, kas šķita liega kā zirnekļa tīmeklis un tomēr bija cieta kā tērauds. Dzīvei te bija tūkstoš seju, un Baltajam Ilknim vajadzēja tās visas iepazīt — piemēram, kad viņš skrēja pakaļ saimnieka ratiem ceļā uz San- hosē pilsētu vai gaidīja uz ielas, kad pajūgs bija apstājies. Dzīve plūda viņam garām — dziļa, plaša un daudzveidīga, nemitīgi ielauzdamās viņa apziņā, prasīdama no viņa acumirklīgu pieskaņošanos un reakciju un gandrīz vienmēr likdama viņam apspiest savus dabiskos impulsus.

Pilsētā bija skārņi, kur gaļa karājās viegli sasniedzamā vietā. Bet gaļu nedrīkstēja aiztikt. Mājās, kur saimnieks gāja ciemos, bija kaķi, bet tos vajadzēja likt mierā. Un visur bija suņi, kas ņirdza viņam pretī zobus, bet šiem suņiem nedrīkstēja klupt kažokā. Pa ļaužu pilnajām ietvēm gāja neskaitāmi cilvēki, kuru uzmanību piesaistīja Baltais Ilknis. Tie apstājās, blenza uz viņu, piesauca vēl klāt citus, sāka viņu pētīt, uzrunāt un — visļaunākais — pat glaudīt. Bet viņam vajadzēja paciest svešo roku bīstamo pieskaršanos. Viņš iemācījās paciesties. Vēl vairāk, viņš pat pārvarēja savu neveiklību un biklumu. Visai augstprātīgi viņš pieņēma neskaitāmo svešo dievu uzmanības izrādīšanu. To labvēlību viņš uzņēma ar labvēlīgu pašapziņu. No otras puses, viņam piemita kaut kas tāds, kas nepieļāva sevišķi familiāru izturēšanos. Svešie noglaudīja viņam galvu un gāja tālāk, paši varen nopriecādamies par savu drosmi.

Taču ne vienmēr Baltajam Ilknim laimējās tikt cauri tik viegli. Kad viņš rikšoja ratiem nopakaļ pa Sanhosē priekšpilsētas ielām, tur parasti gadījās daži puikas, kas viņam svieda ar akmeņiem. Bet viņš zināja, ka nedrīkst mesties tiem pakaļ un ieklupt stilbos. Šajos gadījumos viņam ar varu vajadzēja apspiest pašaizsardzības instinktu — un viņš to apspieda, jo pamazām kļuva par pieradinātu, civilizētu suni.

Tomēr patikt Baltajam Ilknim šī kārtība nepatika. Viņam, zināms, nebija izprotama taisnīguma un godīgas' spēles abstraktā jēga. Taču zināmā mērā katrai dzīvai būtnei piemīt taisnīguma un godīguma izjūta, un viņam šķita netaisnīgi, ka nedrīkst aizstāvēties pret akmeņu sviedējiem. Viņš bija aizmirsis, ka starp viņu un dieviem noslēgtajā līgumā paredzēts — dieviem jārūpējas par viņu un viņš jāaizstāv. Bet kādu dienu saimnieks ar pātagu rokā izlēca no ratiem un nosukāja akmeņu sviedējus. Pēc tam akmeņi uz Balto Ilkni vairs nelidoja, viņš to saprata un jutas gandarīts.

Drīz viņam gadījās piedzīvot ko līdzīgu. Ceļā uz pilsētu ap krogu lielceļu krustos slaistījās trīs suņi, kas ikreiz sāka viņu vajāt, kad viņš skrēja garām. Zinādams, kā beidzas Baltā Ilkņa sadursmes ar suņiem, saimnieks nepagurdams bija kalis viņam galvā likumu, ka nedrīkst kauties. Labi iegaumējis šo likumu, Baltais Ilknis, skriedams garām krogam, ikreiz piedzīvoja ļoti nepatīkamus brīžus. Pēc pirmā uzbrukšanas mēģinājuma viņš ar niknu ņurdienu visus trīs suņus aizdzina pieklājīgā attālumā, bet tie vēl ilgi skrēja pakaļ ņerkstēdami, vaukšķēdami, viņu apvainodami. Tā turpinājās krietni ilgu laiku. Kroga apmeklētāji pat skubināja savus suņus uzbrukt Baltajam Ilknim. Kādu dienu viņi sāka tos atklāti pucināt. Saimnieks apturēja zirgus.

— Ņem ciet! — viņš uzsauca Baltajam Ilknim.

Baltais Ilknis to nespēja aptvert. Viņš uzlūkoja pārmijus gan saimnieku, gan suņus. Tad viņa skatiens, satraukti jautājot, atgriezās pie saimnieka.

Ņem ciet, vecīt! Sadod viņiem!

Baltais Ilknis vairs nekavējās. Pagriezies viņš klusēdams gāzās virsū ienaidniekiem. Viņam pretī metas visi trīs vienprātīgi. Atskanēja rejas, ņurdieni, zobu klakstoņa, suņi savēlās vienā kamolā. Lielceļa putekļi savērpās mākonī un aizsedza kaujas lauku. Taču pēc pāris minūtēm

divi suņi uz ceļa raustījās agonijā, bet trešais deva kājām ziņu. Tas pārlēca pār grāvi, izspraucās cauri žogam un aizjoņoja pa lauku. Baltais Ilknis tam sekoja vilka ātrumā, neizlaizdams ne skaņu, un, lauka vidū suni panācis, to nokoda.

Šī trīskāršā slepkavība izbeidza visas viņa nepatikšanas ar suņiem. Valodas izklīda pa visu ieleju, un cilvēki turpmāk parūpējās, lai viņu suņi nekaitina Cīkstoni Vilku.

IV NODAĻA DABAS BALSS

Mēneši ritēja cits aiz cita. Dienvidos pārtikas bija pārpārēm, bet darba nekāda, un Baltais Ilknis dzīvoja labklājībā, pārticībā un laimē. Viņš bija nokļuvis Dienvidos ne ģeogrāfiskā nozīmē vien, visa viņa dzīve bija iegriezusies Dienvidos. Cilvēku laipnība viņu glāstīja ar saules staru maigumu, un viņš atplauka kā labā zemē iedēstīta puķe.

Un tomēr viņš ar kaut ko atšķīrās no citiem suņiem. Likumus viņš pārzināja labāk nekā tie, kas citādu dzīvi nebija redzējuši, un viņš šos likumus centās ievērot un pildīt labāk; un tomēr viņā bija patvēries zināms mežo- nīgums, it kā Pirmatnība viņu vēl turētu savā varā un viņā slēptais vilks tikai uz laiku būtu iemidzis.

Nekad viņš nebrāļojās ar citiem suņiem. Savējo vidū viņš bija vientulis un gribēja palikt vientuļš arī turpmāk. Kopš agras bērnības, ciezdams pārestības no Liplipa un visas kucēnu varzas, tāpat arī vēlāk suņu cīņu periodā, dzīvojot pie Skaistā Smita, viņš bija sācis neieredzēt suņus. Viņa dzīve bija izgājusi no normālās gultnes, un, attālinādamies no ciltsbrāļiem, viņš bija pieķēries cilvēkiem.

Turklāt Dienvidos suņi pret viņu izturējās ar aizdomām. Viņš tajos modināja instinktīvas bailes no Pirmatnības, un tie viņu allaž sagaidīja ar ņurdoņu, riešanu un kareivīgu naidu. Viņš savukārt drīz atskārta, ka cīņā ar šiem suņiem nemaz nav nepieciešams kost. Vajadzēja tikai atžņiebt zobus un saraukt purnu, un gandrīz vienmēr rējīgie uzbrucēji atkāpās.

Taču Baltā Ilkņa dzīvē bija viena smaga sodība — Kollija: Tā viņam nenovēlēja neviena mierīga brīža. Viņa nepakļāvās likumiem, kā to darīja viņš. Lai saimnieks nopūlējās kā nopūlēdamies, viņam neizdevās piespiest Kol- liju sadraudzēties ar Balto Ilkni. Pastāvīgi tam ausīs skanēja kuces niknā, satrauktā ņurdoņa. Viņa neparko nespēja piedot Baltajam Ilknim vistu slaktiņu un domāja, ka nekas labs šim vilkam padomā nevar būt. Viņa to tiesāja par neizdarītiem nedarbiem un attiecīgi arī rīkojās. Viņa sagandēja Baltajam Ilknim dzīvi, sekodama kā policists uz katra soļa, ko viņš spēra staļļa tuvumā vai ārpus mājas, un vajadzēja tikai viņam ziņkārīgi pamest acis uz balodi vai cāli, lai Kollija sāktu neganti un nikni riet. Viņa iemīļotais paņēmiens, kā apklusināt kuci, bija apgulties, nolikt galvu uz priekšķepām un izlikties aizmigušam. Tas Koli iju ikreiz apmulsināja un nomierināja.

Ja neņēma vērā nepatikšanas, ko sagādāja Kollija, Baltā Ilkņa dienas ritēja labi un tīkami. Viņš bija iemācījies savaldīties un ievērot likumus. Ar laiku viņš kļuva nosvērts, rāms un filozofiski iecietīgs. Nebija vairs jādzīvo naidīgā vidē. Briesmas, sāpes un nāves draudi vairs neuzglūnēja no visām pusēm. Ar laiku izzuda arī pastāvīgā šausmu un nelaimes nojausma. Dzīve bija kļuvusi tīkama un viegla. Tā plūda pa līdzenu gultni, to vairs neaptumšoja ne bailes, ne ienaids.

Pats to neapzinoties, Baltais Ilknis izjuta sniega trūkumu. Ja viņš būtu pratis secīgi domāt, viņš droši vien būtu nospriedis: «Cik neparasti gara vasara,» — taču tagad viņš tikai neskaidri zemapziņā ilgojās pēc sniega. Tikpat neskaidri viņā modās neapjaustas ilgas pēc Ziemeļiem, īpaši vasarā, kad viņu mocīja saules svelme. Tas izpaudās vienīgi nemierā, kuram viņš pats nezināja cēloņa.

Baltais Ilknis nekad nebija sevišķi ekspresīvs. Savu pie- ķērību viņš neprata izrādīt citādi, kā pieglaužot galvu un maigi ieņurdoties. Taču šeit viņš atklāja vēl trešo iespēju. Dievu smiekli Baltajam Ilknim vienmēr bija šķituši aizdomīgi. Smiekli viņu satracināja, saniknoja līdz neprātam. Bet uz mīļoto saimnieku viņš nespēja dusmoties. Un, kad šis dievs reiz sāka, uz viņu skatīdamies, labsirdīgi, jokojot smieties, suns galīgi apjuka. Viņš juta mostamies senās, dzēlīgās dusmas, bet tās atdūrās pret mīlestību. Dusmoties viņš nespēja, taču kaut kas bija jādara. Vispirms viņš centās saglabāt cienīgu izskatu, bet saimnieks

sāka smieties skaļāk. Baltais Ilknis kļuva vēl svinīgāks, bet saimnieks smējās locīdamies. Beigu beigās saimnieka smiekli piespieda suni atteikties no majestātiskā cienīguma. Žokļi neviļus papletās, lūpas savilkās uz augšu, acīs iemirdzējās izteiksme, kas pauda gan mīlestību, gan jautrību. Baltais Ilknis bija iemācījies smieties.

Viņš iemācījās arī kara spēles ar saimnieku, kurš viņu nogāza zemē, valstīja, dunkāja un izmēģināja pie viņa dažādus cīņas paņēmienus. Baltais Ilknis savukārt izlikās skaišarnies, sacēla spalvu, draudīgi ņurdēja un klakšķināja zobus tik nikni, ka likās — žēlastības nebūs. Bet viņš nekad neaizmirsās. Zobi allaž sacirtās neiekoduši. Tad pašā kaujas karstumā, kad dunkas, grūdieni, zobu saciršanās un ņurdoņa jaucās juku jukām, viņi negaidot pārtrauca cīniņu, nostājās pa gabaliņu viens no otra un cieši paskatījās viens otram acīs. Un tikpat pēkšņi, kā saule atmirdz pār sabangotu jūru, abi sāka smieties. Viss beidzās ar to, ka saimnieks apskāva Balto Ilkni, bet tas sāka dūdot savu mīlas dziesmu.

Taču neviens cits kara spēlēs ar Balto Ilkni neielaidās. Viņš to nepieļāva. Ja kāds iedomājās mēģināt, suns palika stāvam cienīgā poza, un brīdinājuma ņurdiens un saceltā spalva nepavisam nepauda vēlēšanos paplosīties. Tas, ka viņš šādu brivestību atļāva saimniekam, nebūt nenozīmēja, ka viņš ir parasts suns, kas savu mīlestību dāļā pa labi un pa kreisi un ir ar mieru uzjautrināt katru, kas gribēs ar viņu pameņģēties. Viņš mīlēja tikai vienu vienīgu cilvēku un ij nedomāja sadrumstaloties pats vai ļaut sadrumstalot savu mīlestību.

Saimnieks bieži mēdza izjāt, un pavadīt viņu izjādēs bija viens no Baltā Ilkņa galvenajiem pienākumiem. Ziemeļos viņš savu uzticību cilvēkiem pierādīja, ļaudams, lai viņu jūdz priekšā nartām; bet Dienvidos ar nartām neviens nebrauca un nekrāva arī suņiem nastas uz muguras. Tādēļ viņš te savu pieķeršanos izrādīja citādi — skrēja blakus saimnieka zirgam. Balto Ilkni nespēja nogurdināt pat visgarākā izjāde. Viņš skrēja kā īsts vilks — vienmērīgi, bez piepūles, nejuzdams noguruma, un pat pēc piecdesmit jūdzēm bez grūtībām noskrēja zirgu.

Tieši sakarā ar izjādēm Baltajam Ilknim izdevās iemācīties vēl vienu veidu, kā izpaust savas jūtas, bet zīmīgi, ka viņš to izmantoja tikai divreiz mūžā. Pirmo reizi tas notika, kad saimnieks centās iemācīt savam temperamen-

līgajam tlrasiņu jājamzirgam turēties tā, lai jātnieks varētu atvērt un aizvērt vārtus, neizkāpjot no segliem. Neskaitāmas reizes viņš piejāja zirgu pie vārtiem un mēģināja tos aizvērt, bet zirgs ikreiz satrūkās, kāpās atpakaļ vai sitās sānis. Ar katru mirkli tas kļuva nervozāks. Kad zirgs saslējās pakaļkājās, saimnieks iecirta tam piešus sānos un piespieda zirgu nolaist priekškājas zemē, bet tad rumaks sāka niķoties un spert ar pakaļkājām. Baltais Ilknis pieaugošā izbīlī vēroja šīs trakulības, līdz beidzot nenocietās un sāka aizsmakušā balsī draudīgi riet.

Lai kā viņš, saimnieka mudināts un skubināts, vēlāk centās ierieties, viņam tas izdevās vēl tikai vienu vienīgu reizi, un arī tad paša saimnieka nebija klāt. Tas norisinājās šādos apstākļos: saimnieks auļos jāja pāri ganībām, zirgam pie pašām kājām izlēca zaķis, zirgs satrūkās, metās sānis, klupa, saimnieks izlidoja no segliem un ar salauztu kāju palika guļam zemē. Baltais Ilknis trakā niknumā jau grasījās lēkt vainīgajam zirgam pie rīkles, bet saimnieka balss viņu apturēja.

—  Mājās! Ej uz mājām! — saimnieks, pārliecinājies, kas ar viņu atgadījies, pavēlēja.

Baltajam Ilknim ļoti negribējās pamest saimnieku. Skots būtu uzrakstījis zīmīti, taču velti izmeklējās pa kabatām papīru un zīmuli. Viņš vēlreiz pavēlēja Baltajam Ilknim doties uz mājām.

Suns jautājoši viņu uzlūkoja, jau grasījās iet projām, bet tad, klusi smilkstēdams, atgriezās. Saimnieks maiga, taču nopietnā balsī turpināja viņu pierunāt, un suns klausījās saslietām ausīm, sāpīgā saspringumā._

—  Viss kārtībā, vecīt, skrien vien uz majam, — saimnieks sacīja. — Ej uz mājām un pastāsti viņiem, kas ar mani noticis! Ej uz mājām, vilciņ! Uz mājām, aši!

Baltais Ilknis zināja, ko nozīmē «uz mājām», un, kaut arī nesaprata pārējos vārdus, atjēdza, ka saimnieks vēlas, lai viņš dodas mājup, un ka viņam jāpaklausa. Pagriezies viņš knaši aizrikšoja. Tomēr vēlreiz apstājas un svārstīdamies palūkojās pār plecu atpakaļ.

—  Uz mājām! — noskanēja asa pavēle, un šoreiz viņš tai pakļāvās bez ierunām.

Ģimene, pēc karstās dienas baudīdama pievakares at- vilgumu, bija apmetusies uz verandas. Baltais Ilknis atskrēja noputējis, nokārsis un elsdams.

—   Vīdons pārjājis, — ierunājās Vīdona māte.

Bērni, priecīgi iesaukdamies, apsveica Balto ilkni un skrēja tam pretī. Suns izvairījās no mazajiem, bet tie viņu iedzina kaktā starp šūpuļkrēslu un verandas margām. Viņš ierūkdamies centās izkļūt brīvībā. Bērnu māte bažīgi paraudzījās uz kaktu.

—   Jāatzīstas, es tomēr uztraucos, kad bērni ņemas ap šo suni, — viņa sacīja. — Bīstos, ka vienā jaukā dienā tas viņiem var uzklupt.

Nikni ņurdēdams, Baltais Ilknis izlauzās no kakta, lēcienā nogrūžot zēnu un meitenīti zemē. Māte piesauca bērnus pie sevis un, tos mierinādama, mācīja, lai nekaitinot Balto Ilkni.

—  Vilks paliek vilks, — piebilda tiesnesis Skots, — uzticēties tam nevar.

—   Bet viņš nemaz nav tīrs vilks, — Beta centās aizstāvēt brāli, kura paša nebija klāt.

—   To tu spried tikai pēc Vīdona apgalvojuma, — tiesnesis palika pie sava. — Viņš iedomājies, ka Baltajam Ilknim ir piejaukts nedaudz suņa asiņu. Uzprasi vien, un viņš pats tev pateiks, ka skaidri par to nekā nezina. Pēc izskata …

Viņš nepaguva pabeigt teikumu. Baltais Ilknis, neganti rūkdams, nostājās tieši viņam priekšā.

—   Ej prom! Vietā! — tiesnesis Skots pavēlēja.

Baltais Ilknis pieskrēja pie saimnieka sievas. Viņa

spalgi iekliedzās, kad suns sagrāba zobos viņas kleitas stērbeli un parāva to tik stipri, ka plānais audums stirk- šķēdams saplīsa. Visi ieinteresēti pievērās sunim. Tas vairs nerūca, bet, galvu izslējis, skatījās uz viņiem. Kakls Baltajam Ilknim krampjaini raustījās, taču viņš nespēja izdabūt ne skaņas, kaut sasprindzināja visu ķermeni, pūlēdamies atbrīvoties no tā neizprotamā, kas lauzās uz āru.

—   Cerēsim, ka viņš nav kļuvis traks, — ierunājās Vīdona māte. — Es jau vairākkārt esmu brīdinājusi Vīdonu, ka bīstos, vai ziemeļos dzimis dzīvnieks spēs izturēt mūsu klimatu.

—  Man liekas, viņš grib kaut ko sacīt, — ieminējās Beta.

Šaja mirklī Baltais Ilknis ieguva valodu, kas izlauzās varenās, skaļās rejās.

—  Vīdonam noticis kas ļauns! — dziļā pārliecībā iesaucās saimnieka sieva.

Visi pietraucās kājās, un Baltais Ilknis tūliņ metās pa verandas kāpnēm lejup, ik pa mirklim palūkodamies atpakaļ, vai viņam seko. Otro un pēdējo reizi mūžā viņš bija rējis un panācis, ka viņu saprot.

Pēc šā notikuma viņš iemantoja Sjeravistas iemītnieku sirsnību, un pat zirgu puisis, kuram viņš bija sakodis roku, atzina, ka Baltais Ilknis ir gudrs suns, kaut gan vilks. Tikai tiesnesis Skots neatkāpās no savām domām un, visiem par lielu nepatikšanu, ņēmās pierādīt savu teoriju, balstīdamies uz aprakstiem enciklopēdijā un dažādās dabas zinātņu grāmatās.

Diena ritēja aiz dienas, dāsni lejot nebeidzamu saules mirdzumu pār Santa Klāras ieleju. Bet, kad tās sāka rauties īsākas un tuvojās Baltā Ilkņa otrā ziema Dienvidos, viņš atklāja kaut ko jaunu un pavisam dīvainu. Kollijas zobi bija zaudējuši asumu. Kodieni kļuva rotaļīgi un tik viegli, ka nemaz vairs nesagādāja sāpes. Viņš aizmirsa, ka kuce visu laiku bojājusi viņam omu, un, kad tā reiz sāka lēkāt viņam apkārt, arī viņš savā svinīgajā manierē mēģināja izturēties tikpat rotaļīgi, kas iznāca gaužam smieklīgi un neveikli.

Kādu dienu Kollija aizvilināja viņu skrējienā pāri pļavām un tālāk mežā. Tas notika pēcpusdienā, kad saimnieks gatavojās doties izjādē, un Baltais Ilknis to zināja. Apseglotais zirgs jau gaidīja pie namdurvīm. Baltais Ilknis vilcinājās. Bet viņā pamodās kaut kas spēcīgāks par visiem likumiem, ko bija iemācījies, spēcīgāks par ierašām, ko bija piesavinājies, spēcīgāks par mīlestību uz saimnieku, spēcīgāks pat par dzīvotgribu; un, kad šajā svārstīšanās mirklī Kollija viņam viegli iekoda un aizjoņoja, viņš pagriezās un aizskrēja tai pakaļ. Saimnieks todien izjādē devās bez pavadoņa; bet pa mežu plecu pie pleca skrēja Baltais Ilknis un Kollija, gluži tāpat kā pirms gadiem viņa māte Kiče bija skrējusi ar veco Vien- aci pa klusējošo Ziemeļu meža biezokni.

V NODAĻA SNAUDOSAIS VILKS

Tieši ap šo laiku visas avīzes plaši un gari rakstīja par kāda ieslodzītā pārdrošo izbēgšanu no Sankventinas cietuma. Izbēgušais bija bīstams noziedznieks. Cilvēks,

kas sakropļots, jau piedzimstot. It kā aiz pārpratuma piedzimušais nebija iemantojis nekā laba no tā, ko viņam sniedza sabiedrības palīdzīgās rokas. Sabiedrības rokas ir nežēlīgas, un šis cilvēks kļuva par pamācošu piemēru tam, ko tās spēj izdarīt. Viņš bija kļuvis par zvēru — par zvēru cilvēka izskatā, turklāt par tik bīstamu zvēru, ka viņu varēja nosaukt vienīgi par plēsoņu.

Sankventinas cietumā viņu uzskatīja par nelabojamu. Viņa stūrgalvību nespēja salauzt nekādi sodi. Viņš bija ar mieru aiziet bojā, neprāta niknumā cīnīdamies līdz pēdējam elpas vilcienam, bet nespēja dzīvot uzvarēts. Jo mežonīgāk viņš cīnījās, jo cietsirdīgāk sabiedrība ar viņu apgājās, bet cietsirdības vienīgais panākums bija tāds, ka viņš kļuva vēl negantāks. Spaidu krekls, badināšana un dauzīšana nebija pareizie cīņā pret Džimu Holu lietojamie paņēmieni; bet citādu apiešanos viņš nekad nebija pieredzējis. Tā ar viņu apgājās jau toreiz, kad viņš vēl bija mazs puišelis Sanfrancisko graustu rajonā — mīksts māls sabiedrības rokās, no kura varēja izveidot, ko vien vēlējās.

Kad Dzims Mols trešo reizi izcieta sodu cietumā, tur gadījās cietumsargs, kas bija gandrīz tāds pats zvērs kā viņš. Sargs izturējās pret cietumnieku nekrietni, apmeloja viņu uzraugam, nolaupīja viņam pat pēdīgās — nožēlojamās tiesības un vajāja viņu kā mācēdams. Sargs atšķīrās no Džima Mola vienīgi ar to, ka staigāja, apbruņojies ar atslēgu saišķi un revolveri. Džimam Holam bija tikai kailas rokas un zobi. Tomēr kādu dienu viņš klupa sargam pie rīkles un iekodās tajā kā džungļu zvērs.

Pēc šā gadījuma Džimu Holu ievietoja nelabojamo kamerā. Tur viņš nodzīvoja trīs gadus. Visa kamera bija caurcaurēm no dzelzs — grīda, sienas, griesti. Ne reizes viņš nedabūja redzēt ne debesis, ne sauli. Dienu tur valdīja mijkrēslis, naktī — melns klusums. Viņš bija dzīvs aprakts dzelzs kapā. Viņš neredzēja cilvēku sejas, nedzirdēja cilvēku balsis. Kad viņam iestūma barību, viņš rēca kā meža zvērs. Viņš nīda visu. Dienām un naktīm viņš gaudoja niknumā. Tad nedēļām un mēnešiem neizlaida ne skaņas, pats sagrauzdams savu dvēseli baismajā, melnajā klusumā. Un tomēr viņš bija cilvēks, un viņa prātā perinājās trakākās šausmas, kādas jel kad rādījušās satracinātu smadzeņu murgos.

Un tad kādu nakti viņš izbēga. Uzraugs apgalvoja, ka tas neesot iespējams, taču kamera bija tukša, bet uz sliekšņa gulēja noslepkavotā cietumsarga līķis. Divi citi noslepkavoti cietumsargi norādīja viņa tālāko ceju pa cietumu līdz pat ārējam mūrim, un visus viņš bija nogalinājis ar kailām rokām, lai izvairītos no trokšņa.

Nu viņš bija apbruņots ar nomaitāto cietumsargu ieročiem — dzīvs arsenāls, kas, kalnos slapstīdamies, bēga, sabiedrības likumīgās varas vajāts. Par viņa galvu bija izsludināts daudz zelta. Mantkārīgie fermeri, ar bisēm apbruņojušies, dzina viņam pēdas. Ar viņa asinīm dažs labs varētu izpirkt ķīlu zīmi vai nosūtīt dēlu uz koledžu. Pilsoņu pienākuma mudināti, daudzi ņēma rokā šauteni un devās vajāt bēgli. Vesels suņu bars sekoja pa viņa asiņainajām pēdām. Arī likuma asinssuņi, sabiedrības algotņi, neatstājās no viņa iemītās takas ne dienu, ne nakti, izmantodami cīņai telefonu, telegrāfu un speciāl- vilcienus.

Reizēm viņi to bezmaz notvēra, un viri varonīgi stājās tam pretī vai metās bēgt, kur pagadījās, par lielu sajūsmu visai zemei, visiem, kas šīs ziņas lasīja avīzē, pie. brokastu galda sēžot. Pēc šādām sadursmēm kritušos un ievainotos nogādāja atpakaļ pilsētā, bet viņu vietā cilvēka medībās stājās citi tīkotāji.

Un tad Džims ITols pazuda. Asinssuņi velti ošņāja izgaisušās pēdas. Apbruņoti vīri apturēja nevainīgus fermerus un pieprasīja, lai tie pierāda savu personību; asins- naudas kārotāji desmitiem reižu teicās atraduši kalnos Dzima Mola līķi.

Sjeravistā avīžu ziņojumus lasīja drīzāk ar satraukumu nekā ar ziņkāri. Sievietes bija pārbijušās. Tiesnesis Skots viņas mierināja un zoboja, taču bez īsta pamata, jo īsi pirms viņa aiziešanas pensijā Džims Hols bija stāvējis apsūdzēto solā un no viņa mutes saņēmis spriedumu. Turpat tiesas zālē visu cilvēku priekšā Džims Hols zvērēja, ka pienākšot diena, kad viņš atriebšoties tiesnesim, kas viņu notiesājis.

Tā bija vienīgā reize, kad Džims Hols patiesi nebija vainīgs. Viņš nebija izdarījis noziegumu, par kuru tika notiesāts. Tas bija gadījums, ko policijas un zagļu žargonā dēvē par «tīšu ietupināšanu». Džims Hols tika «ietupināts» par noziegumu, ko nebija pastrādājis. Ņemot vērā, ka apsūdzētais jau pirms tam bija divreiz tiesāts,

tiesnesis Skots piesprieda viņam piecdesmit gadus cietumsoda.

Tiesnesis Skots daudz ko nezināja, viņš nezināja arī to, ka neviļus kjuvis par līdzdalībnieku policijas mahinācijā, ka liecības safabricētas un sagrozītas, ka Džims Hols nav vainīgs noziegumā, kurā tika apsūdzēts. Džims Hols savukārt nezināja, ka tiesnesis Skots nav pareizi informēts. Džims Hols domāja, ka tiesnesim viss zināms un tas ir uz vienu roku ar policiju, piejaudams tik brēcošu netaisnību. Tādēļ tai brīdī, kad tiesnesis Skots notiesāja apsūdzēto uz piecdesmit gadiem dzīvei, kas ne ar ko neatšķīrās no nāves, Džims ITols, kaisli ienīzdams sabiedrību, kura vienmēr bija ar viņu apgājusies tik ļauni, pietraucās kājās un plosījās, līdz pusducis naidnieku zilajos formas tērpos viņu savaldīja. Tiesnesi Skotu viņš uzskatīja par pamatakmeni netaisnības cietoksnī un tāpēc tieši pār tiesnesi Skotu ļāva izvirst sava naida lavīnai, un piedraudēja atriebību nākotnē. Tad Džims Hols pazuda dzīvē, kas līdzinājās kapam … un izbēga.

Baltais Ilknis par to visu nezināja nenieka. Bet viņam ar saimnieka sievu Alisi bija kopīgs noslēpums. Ik vakaru, kad Sjeravistā visi bija devušies pie miera, viņa piecēlās un ielaida Balto Ilkni lielajā priekšnamā pārgulēt. Tā kā Baltais Ilknis nebija istabas suns, viņam nebija atļauts gulēt saimnieka mājā; tādēļ saimnieka sieva katru rītu pašā agrumā nokāpa lejā un izlaida viņu ārā, pirms citi ģimenes locekļi modās.

Vienā šādā naktī, kad visa māja gulēja ciešā miegā, Baltais Ilknis pamodās, bet palika klusu guļam. Tāpat klusēdams, viņš paostīja gaisu un saprata, ka mājā ienācis svešs dievs. Viņa ausis uztvēra svešā dieva kustības. Baltais Ilknis nesāka nikni riet. Tas nebija viņa dabā. Svešais dievs kustējās ļoti klusi, bet Baltais Ilknis kustējās vēl klusāk, jo viņam mugurā nebija drānas, kas beržas gar ķermeni. Viņš klusēdams sekoja svešajam. Meža dzīvē viņš bija sekojis ļoti tramīgam medījumam un zināja, cik lielu priekšrocību dod iespēja pārsteigt upuri negaidot.

Lielo kāpņu galā svešais dievs apstājās un klausījās, Baltais Ilknis sastinga, vēroja un nekustīgi gaidīja. Pa kāpnēm ceļš veda pie mīļotā saimnieka un mīļotā saimnieka dārgumiem. Baltais Ilknis saslēja spalvu, bet gai-

dīja. Svešais dievs uzlika kāju uz pakāpiena. Tad sāka kāpt augšup.

Šajā mirklī Baltais Ilknis metās uzbrukumā. Viņš nebrīdināja, nepieteica savu tuvošanos ar ņurdienu. Ķermenis uzlidoja gaisā kā raķete un lēcienā uzkrita svešajam dievam uz muguras. Ar priekšķepām Baltais Ilknis ieķērās svešiniekam plecos un tai pašā brīdī ietrieca ilkņus tam skaustā. Tā ieķēries viņš palika tik ilgi, kamēr ar savu svaru norāva svešo dievu atmuguriski pa kāpnēm lejā. Abi kopā viņi nogāzās uz grīdas. Baltais Ilknis veikli palēca sānis un, tiklīdz svešais lūkoja celties, no jauna uzklupa tam ar zobiem.

Sjeravistas iedzīvotāji uztrūkās no miega. Lejā bija tāds troksnis, it kā tur plēstos desmit velnu. Atskanēja revolvera šāvieni. Šausmās un sāpēs brēca cilvēks. Ņurdēja un rēca suns, tad brīkšķēja lūstošas mēbeles un šķindēja plīstošs stikls.

Taču gandrīz tikpat pēkšņi, kā sācies, troksnis apklusa. Cīņa nebija turpinājusies ilgāk par trim minūtēm. Pārbiedētie mājinieki drūzmējās kāpņu augšgalā. No lejas it kā no melna bezdibeņa augšup cēlās tāda kā guldzēšana, kā gaisa burbuļošana zem ūdens. Reizēm guldzoņa pārgāja šņākoņā, gandrīz kā sēcošos svilpienos. Arī tā drīz kļuva klusāka un izbeidzās pavisam. Pēdīgi tumsā bija sadzirdamas tikai smagas elsas, it kā tur kāds ar mokām cīnītos pēc gaisa.

Vīdons Skots piespieda pogu, kāpnes un lejas priekšnams pielija ar spožu gaismu. Tad_ viņš kopā ar tiesnesi Skotu, revolverus rokā turēdami, kāpa lejup. Taču piesardzība bija lieka. Baltais Ilknis savu darbu bija paveicis godam. Apgāztu un salauztu mēbeļu jūklī uz sāniem, seju ar roku aizsedzis, gulēja vīrietis. Vīdons Skots noliecās, atvilka roku nost un pagrieza gulētāja seju uz augšu. Pārkostā rīkle skaidri rādīja, kada nave svešais miris.

— Džims Hols, — sacīja tiesnesis Skots, un tēvs ar dēlu zīmīgi saskatījās.

Tad viņi pievērsās Baltajam Ilknim. Arī tas gulēja uz sāniem. Acis viņam bija ciet, bet plaksti mazliet pavērās, kad suns ar grūtībām gribēja paskatīties uz cilvēkiem, kas noliecās pār viņu. Arī aste mazliet pakulstījās, kad viņš veltīgi pūlējās to paluncināt. Vīdons Skots suni noglāstīja, un tas klusi ieņurdējās, apliecinādams, ka saimnieku pazinis. Taču ņurdiens bija pagalam vārgs un tūliņ izdzisa. Plaksti aizkrita ciet, viss ķermenis kļuva šļaugans un it kā saplaka.

—   Cauri ir ar tevi, nabaga vecīt, — saimnieks nomurmināja.

—   Nu, to mēs vēl redzēsim! — iesaucās tiesnesis Skots, steigdamies pie tālruņa.

—   Godīgi sakot, iespēja ir viens pret tūkstoti, — paziņoja ķirurgs, kad pusotras stundas bija nonēmies ap Balto Ilkni.

Pa logiem spiedās iekšā rītausma un nomāca elektrības gaismu. Visi pieaugušie ģimenes locekļi sastāja apkārt ārstam, lai dzirdētu viņa spriedumu.

—   Viena pakaļkāja lauzta, — ārsts turpināja, — lauztas arī trīs ribas, vismaz viena no tām iedūrusies plaušās. Suns zaudējis gandrīz visas asinis. Liekas, ir arī iekšēji ievainojumi. Šķiet, viņš sabradāts ar kājām. Kur tad vēl trīs lodes, kas viņam izskrējušas cauri! Viens pret tūkstoti ir pārāk optimistiski. Tur nav pat cerību par vienu pret desmit tūkstošiem.

—   Jāizmanto pat visniecīgākā iespēja, kas varētu viņam līdzēt, — iesaucās tiesnesis Skots. — Vienalga, ko'tas maksā. Jāizdara rentgena uzņēmums un viss pārējais. Vidon, telegrafē tūliņ uz Sanfrancisko dakterim Nikolsam! Ta nav neuzticēšanas jums, dakter, lūdzu, saprotiet! Jāizmanto visas iespējas.

Ārsts iecietīgi pasmaidīja.

—   Es saprotu, zināms. Suns ir pelnījis, lai viņa labā darītu visu. Jums viņš būs jākopj kā cilvēks, kā slims bērns. Un neaizmirstiet, ko jums sacīju par temperatūru! Pulksten desmitos pienākšu vēlreiz.

Baltais Ilknis tika rūpīgi kopts. Meitenes sašutumā noraidīja tiesneša Skota piedāvājumu ataicināt profesionālu slimnieku kopēju; viņas pašas uzņēmās šo pienākumu. Un Baltais Ilknis izcīnīja ārsta vienīgo pret desmit tūkstošiem doto iespēju.

Ārstam nevarēja kļūdīšanos ņemt ļaunā. Visu mūžu viņš bija ārstējis un operējis civilizācijas izlutinātus cilvēkus, kas dzīvoja drošā patvērā un bija cēlušies no daudzās paaudzēs izlutušiem senčiem. Salīdzinājumā ar Balto Ilkni tie bija trausli un nevarīgi un nespēja turēties pie dzīves ar zobiem un nagiem. Baltais Ilknis bija dzimis un uzaudzis Pirmatnībā, kur vārgie lēti aiziet bojā, kur nevienu nelutina drošs patvērums. Ne viņa tēvs, ne māte,

ne arī senākās senču paaudzes nebija pazinušas vārguma. Dzelzs organisms un Pirmatnības neizmērojamais dzīvības spēks bija Baltā Ilkņa mantotā tiesa, un ik cīpsliņa viņā, katra šķiedriņa, miesa un gars turējās pie dzīvības ar sīkstumu, kas piemīt visām būtnēm.

Piekalts pie vietas, nespēdams daudzajos pārsējos un ģipsī pat pakustēties, Baltais Ilknis vārga daudzas nedēļas. Garas stundas viņš nogulēja miegā un daudz sapņoja; nebeidzamā virknē viņam rādījās ainas no dzīves Ziemeļos. Visi pagātnes rēgi mācās virsū un neatstājās. Vēlreiz viņš pārdzīvoja bērnību midzenī ar Kiči, drebēdams aizrāpās līdz Pelēkā Bebra kājām, cenzdamies pierādīt savu padevību, joņoja, ko kājas nes, bēgdams no Liplipa un visas ņerkstošās kucēnu varzas.

Viņš atkal skrēja pa mūžīgo klusumu pakaļ medījumam garajos bada mēnešos; atkal no jauna bija vedējsifns, dzirdēja aiz muguras Mitsaha un Pelēkā Bebra pātagu švīkstoņu un saucienus «Rā! Rā!», kad kamanu taka kļuva šaura un suņu pajūgs sakļāvās kā vēdeklis. Vēlreiz viņš pārdzīvoja pie Skaistā Smita pavadīto laiku un izcīnīja visas suņu kaujas. Šādos brīžos viņš miegā ņurdēja un smilkstēja — un cilvēki, viņu uzlūkodami, sacīja, ka viņam droši vien rādoties ļauni sapņi.

Taču viens murgs viņu mocīja vairāk par visiem — dārdošais, zvanošais tramvajs, kas viņam šķita līdzīgs milzīgam, rēcošam lūsim. Viņam likās, ka ir paslēpies krūmos un uzglūn vāverei, gaidīdams, kad tā uzdrošināsies izskriet no koku aizsega. Bet tajā mirklī, kad viņš lēca, lai vāveri notvertu, tā pārvērtās par tramvaju, pretīgu un drausmīgu, kas, milzīgs kā kalns, gāzās viņam virsū, kauca, zvanīja un spļāva dzīvu uguni acīs. Tāpat notika, ja viņš sapnī vilināja no debesīm lejā vanagu. Tas krita no zilgmes viņam virsū kā akmens un tūliņ kļuva par neizbēgamo tramvaju. Citreiz viņš atkal šķita nokļuvis Skaistā Smita suņu aplokā. Ārpusē sāka pulcēties vīrieši, un viņš saprata, ka drīz gaidāma cīņa. Viņš skatījās uz durvīm, pa kurām teju, teju jānāk pretiniekam. Durvis atvērās, un iekšā iedrāzās baismīgais tramvajs. Tas atkārtojās tūkstošiem lāgu, un ikreiz viņš no jauna pārdzīvoja baismas.

Tad pienāca diena, kad Baltajam Ilknim noņēma pēdējo apsēju un pēdējo ieģipsējumu. Tā bija liela diena. Sapulcējās visas Sjeravistas saime. Saimnieks bužināja viņam

ausis, un viņš mīlīgi ņurdēja. Saimnieka sieva viņu nosauca par «Brīnišķīgo Vilku», ko visi uzņēma ar sajūsmu, un sievietes to vien skandināja — Brīnišķīgais Vilks.

Viņš lūkoja piecelties kājās, bet pēc dažiem mēģinājumiem bezspēcīgi atslīga atpakaļ. No ilgās gulēšanas muskuļi bija zaudējuši atsperību un palikuši bez spēka. Viņš mazliet apkaunējās sava nespēka dēļ, it kā juzdamies vainīgs, ka nespēj kalpot dieviem, kā pienākas. Tādēļ viņš varonīgi atkal centās tikt augšā un beidzot nostājās uz visām četrām, gan grīļodamies un šūpodamies kā niedre.

—   Brīnišķīgais Vilks! — korī sauca sievietes.

Tiesnesis Skots uzmeta tām triumfējošu skatienu.

—   No jūsu mutes skan patiesība, — viņš sacīja. — Es to jau sen tiku teicis. Neviens parasts suns nebūtu varējis izdarīt to, ko izdarīja viņš. Viņš ir vilks.

—   Brīnišķīgs vilks, — piebalsoja tiesneša sieva.

—   Jā, brīnišķīgs vilks, — tiesnesis piekrita, — un no šā brīža es viņu nekad citādi nesaukšu.

—   Viņam no jauna būs jāmācās staigāt, — sacīja ķirurgs, — un vislabāk būs, ja viņš sāks tūliņ. Tas nebūs par ļaunu. Izvediet viņu ārā!

Un Baltais Ilknis izgāja ārā kā karalis, kuru garā svītā pavadīja visi Sjeravistas iedzīvotāji. Viņš bija vēl gaužām vārgs un, sasniedzis zālāju, nolikās brītiņu atpūsties.

Tad gājiens turpinājās, un pamazām Baltā Ilkņa muskuļos atgriezās spēks un asinis dzīslās sāka ritēt straujāk. Tā viņi sasniedza staļļus, un tur durvju priekšā gulēja Kollija, bet ap viņu saulē rotaļājās seši apaļi ku- cēntiņi.

Baltais Ilknis izbrīnījies uz tiem paskatījās.

Kollija draudīgi ieņurdējās, un viņš bijīgi atkāpās. Saimnieks ar kurpes purngalu palīdzēja vienam kucēnam piekumurot tuvāk klāt Baltajam Ilknim. Tas aizdomīgi sacēla spalvu, bet saimnieks mierināja, ka viss esot labi. Viena no sievietēm cieši apskāva Kolliju, kas greizsirdīgi vēroja notiekošo, ņurdēdama — neesot vis te nekā laba.

Kucēns pierāpoja pie Baltā Ilkņa. Tas saslēja ausis un ziņkārīgi paraudzījās uz sīkaliņu. Tad abi purni satikās — un Baltais Ilknis juta kucēna silto, mazo mēlīti pieskārāmies pie vaiga. Pats nesaprazdams, kādēļ, arī viņš izstiepa mēli un nolaizīja kucēnam purniņu.

Dievi šo notikumu apsveica ar gavilēm un plaukšķināja rokas. Baltais Ilknis pārsteigumā tos izbrīnījies uzlūkoja. Tad viņu atkal pārmāca nespēks, viņš apgūlās un izslietām ausīm un piešķiebtu galvu vēroja kucēnu. Kollijai par lielu nepatiku, arī pārējie kucēni pierāpoja klāt; viņš cienīgi pieļāva, ka tie rāpaļā un kumuro pār viņu. Sākumā dievu plaukšķināšana viņu mulsināja un lika atkal izjust seno neveiklumu un apjukumu. Bet, kucēnu draiskulībām turpinoties, tas pārgāja, un Baltais Ilknis pievērtām acīm palika guļam saulītē, līdz pamazām iesnaudās.

Content

Londons Džeks Baltais Ilknis

Baltais Ilknis

Pirmā daļa PIRMATNĪBA

I NODAĻA PA MEDĪJUMA PĒDĀM

II NODAĻA VILCENE

III NODAĻA BADA DZIESMA

Otrā daļa PIRMATNĪBA DZIMUŠAIS

I NODAĻA ILKNIS PRET ILKNI

II NODAĻA MIDZENIS

III NODAĻA PELĒKAIS VILCĒNS

IV NODAĻA SIENA UZ PASAULI

V NODAĻA LAUPĪJUMA LIKUMS

Trešā daļa PIRMATNĪBAS DIEVI

I NODAĻA UGUNS RADĪTĀJI

II NODAĻA NEBRĪVE

III NODAĻA ATSTUMTAIS

IV NODAĻA PA DIEVU PĒDĀM

V NODAĻA NOLĪGUMS

VI NODAĻA BADS

Ceturta da|a VISAUGSTĀKIE DIEVI

I NODAĻA SAVAS CILTS IENAIDNIEKS

II NODAĻA ārprātīgais dievs

III NODAĻA IENAIDA VALSTĪBA

IV NODAĻA NĀVĪGAIS GRĀBIENS

V NODAĻA NESAVALDĀMAIS

VI NODAĻA mīļotais saimnieks

Piektā daļa PIERADINĀTAIS

I NODAĻA TĀLAIS CEĻŠ

II NODAĻA DIENVIDOS

III NODAĻA DIEVU VALSTĪBA

IV NODAĻA DABAS BALSS

V NODAĻA SNAUDOSAIS VILKS